
hérése  Figueur  var  en  ung  forældreløs  Pige, 
der  i  Napoleonstiden  under  Soldaternavnet  »Sans- 
Géne«  gjorde  Tjeneste  som  Dragon  i  den  franske 
Hær  i  nogle  og  tyve  Aar  —  fra  1793  — 1814. 

Det  var  i  de  Tider  ikke  saa  ualmindeligt,  at 
Kvinder  gjorde  Tjeneste  som  Soldater,  men  allerede 
i  1794  udstedte  Velfærdskomitéen  et  Forbud  der- 
imod. Dog  blev  der  paa  flere  højtstaaende  Offi- 
cerers Forestillinger  gjort  en  smigrende  Undtagelse 
for  Therese  Figueurs  Vedkommende. 

Efterat  være  udtraadt  af  Tjenesten  efter 
Napoleons  Fald  ægtede  hun  sin  Barndoms  Ven 
og  Legekammerat  Clement  Sutter,  der  i  sine  yngste 
Dage  var  Trommeslager  ved  et  Schweitzerregiment, 
senere  Dragon  og  tilsidst  Kvartermester  i  Gen- 
darmerikorpset. Han  døde  tidlig,  og  i  Resten  af 
sit  lange  Liv  kæmpede  Therese  Figueur  med  Nød 

og  Fattigdom,  indtil  hun  endelig  fik  Plads  i  en 
mild  Stiftelse  i  Aaret  1841.  Her  levede  hun  endnu 
tyve  Aar,  men  kunde  i  al  den  Tid  saa  godt  som 
ikke  forlade  sit  Værelse.  Hun  døde  den  4de 
Januar  i8éi  i  sit  fire  og  firsindst3-vende  Aar. 

I  1842  havde  hun  gjort  Bekendtskab  med 
Forfatteren  Saint-Germain-Leduc ,  som  nedskrev 
hendes  Erindringer  efter  hendes  Diktat. 

Det  er  disse  Erindringer,  jeg  herved  har  den 
Ære  at  forelægge  Publikum  paa  Dansk. 

Det  er  en  ejendommelig  Kvinde,  man  gør 
Bekendtskab  med,  en  brav,  varmhjærtet  Kvinde, 
som  tillige  har  alle  en  god  Soldats  bedste  Egen- 
skaber, modig  i  Kampen,  pligtopfyldende,  flink  og 
dygtig  i  alle  Tjenestens  Grene,  god  Kammerat  og 
i  Besiddelse  af  et  uopslideligt  Humør  —  Egen- 
skaber, som  gør  hende  i  lige  høj  Grad  afholdt  af 
Foresatte  og  Kammerater. 

Det  er  naturligt,  at  hun  med  disse  Egen- 
skaber, forenede  en  Kvindes  Person,  kom  til  at 
indtage  en  Særstilling  i  de  forskellige  Afdelinger, 
hvor  hun  gjorde  Tjeneste,  og  det  fremgaar  af 
hendes  Beretninger,  at  hun  stod  paa  en  særlig  god 
Fod  med  de  fleste  baade  lavere  og  højere  Officerer, 
som   hun   i  sin  lange  Tjenestetid  kom  i  Berøring 

med,  og  at  hun  idetmindste  udenfor  Tjenesten 
selv  lige  overfor  Generaler  og  Marskaler  havde  et 
vist  Frisprog  og  blev  behandlet  med  et  Hensyn, 
som  ellers  ikke  faldt  i  en  simpel  Soldats  Lod. 
At  hun  kan  nævne  historiske  Berømtheder  som 
Augereau,  Lannes,  Bernadotte  og  selve  den  store 
Kejser  som  sine  Venner  og  Velyndere  og  kan 
fortælle  karakteristiske  Træk  om  disse  Personlig- 
heder, gør  ikke  hendes  Erindringer  mindre  inter- 
essante. 

I  den  franske  Udgave  findes  i  Slutningen  af 
Bogen  tilføjet  en  Række  officielle  Aktstykker, 
nemlig  hendes  Pensionsbevilling,  Udskrift  af  Stam- 
bøgerne ved  Regimenterne,  hvor  hun  har  gjort 
Tjeneste,  samt  hendes  tjenstlige  Forholdsattester. 
Disse  Aktsts'kker  bekræfte  hendes  Beretningers 
Paalidelighed  med  Hensyn  til  alle  de  vigtigste 
Hovedbegivenheder  under  hendes  militære  Løbe- 
bane og  udtale  tillige  en  enstemmig  rosende  Dom 
om  hendes  Uforfærdethed  i  Faren  —  peu  com- 
mune  å  son  sexe  — ,  hendes  opofrende  Færd 
overfor  saarede  og  syge  Kammerater  samt  hendes 
fortrinlige  Forhold  i  det  Hele. 

Jeg  har  ikke  anset  det  for  nødvendigt  at 
oversætte    disse   Aktstykker    og    indskrænker    mig 

til  at  bevidne  deres  Tilstedeværelse.  —  Endvidere 
findes  i  den  franske  Udgave  to  temmelig  vidt- 
løftige Fortaler,  den  ene  af  Forfatteren  Emile 
Cére,  den  anden  af  den  ovenfor  omtalte  Saint- 
Germain-Leduc.  Heller  ikke  disse  Fortaler  har 
jeg  ment  kunde  have  tilstrækkelig  Interesse  i  deres 
Helhed  for  danske  Læsere,  og  jeg  skal  derfor 
indskrænke  mig  til  at  gengive  deres  Hoved- 
indhold. 

I  den  første  fører  Emilie  Cére  et  ret  skarpt 
Angreb  paa  den  Syndflod  af  mere  eller  mindre 
apokryphe  Memoirer  af  højtstaaende  militære  og 
civile  Personligheder  fra  Napoleonstiden  og  ud- 
taler, at  Madam  Sans-Génes  Memoirer  maa  hen- 
regnes til  den  »gode  Slags« ,  idet  han  tillige 
hævder  deres  fuldkomne  Paalidelighed.  Dernæst 
gennemgaar  han  hendes  hele  Liv  med  vidtløftige 
Citater  af  selve  de  efterfølgende  Memoirer  og 
Aktstykker  i  den  aabenbare  Hensigt  paa  Forhaand 
at  afkræfte  mulige  Angreb  paa  hendes  Person  og 
Karakter. 

Sluttelig  udtaler  han  med  god  Grund  sin  Be- 
klagelse over,  at  Fædrelandet  kan  lade  en  Kvinde 
som  Therese  Figueur  henleve  sine  sidste  Dage  og 
dø  upaaagtet  og  næsten  nødlidende. 


V 

Et  Sted  i  Fortalen  giver  han  den  ret  inter- 
essante Oplysning,  at  Forfatterne  Sardou  og 
Moreau  oprindelig  havde  haft  til  Hensigt  at  be- 
nytte Therese  Figueurs  —  den  virkelige  Madam 
Sans-Génes  —  Person  og  Oplevelser  til  det  dra- 
matiske Arbejde  i  fire  Akter,  som  første  Gang 
opførtes  paa  Vaudevilletheatret  i  Paris  den  27de 
Oktober  1893,  men  at  de  forandrede  deres  Be- 
slutning og  valgte  Marskal  Lefebvres  Hustru  til 
Stykkets  Hovedperson,  idet  de  blot  tildigtede  hende 
det  fra  den  virkelige  Madam  Sans-Géne  laante 
Tilnavn,  som  hun  i  Virkeligheden  aldrig  har 
haft.  Dog  indrømmer  han,  at  den  opdigtede  Sans- 
Géne  har  gjort  den  virkelige  Sans-Génes  gode 
Navn  al  Ære. 

Den  anden  Fortale  af  Saint-Germain-Leduc 
er  skrevet  i  1842  samtidig  med  selve  Memoirerne. 
Forfatteren  giver  en  aandfuld,  om  end  noget  lang- 
trukken Skildring  af  sit  første  Møde  med  Therese 
Figueur. 

Ved  en  Middag  hos  en  god  Ven,  en  landflygtig 
italiensk  Patriot,  fængsledes  hans  Opmærksom- 
hed af  en  ældre  Dame,  der  sad  lige  overfor  ham 
ved  Værtens  højre  Side.  Hun  forekom  ham  i 
høj  Grad   ejendommelig  trods  sin  beskedne,   men 

sirlige  købstadborgerlige  Paaklædning.  Han  hørte 
sin  Ven  kalde  hende  »min  kære  Dragon«,  men 
opfattede  dette  som  en  spøgende  Form,  hvor- 
under han  netop  vilde  betegne  det  modsatte  af, 
hvad  Udtr}'kket  »Dragon«  ellers  kunde  indeholde, 
og  denne  Opfattelse  stemmede  godt  med  den 
ældre  Dames  rolige  Værdighed  og  næsten  fr\-gt- 
somme  Tilbageholdenhed. 

Efterhaanden  som  Samtalen  bevægede  sig  fra 
Emne  til  Emne,  hørte  han  sin  Genboerske  nævne 
en  Mængde  af  Europas  Byer  og  Lande  i  For- 
bindelse med  smaa  Bemærkninger,  der  gjorde  det 
ut\'ivlsomt,  at  hun  selv  havde  været  alle  disse 
Steder. 

Dette  i  Forbindelse  med  hendes  ejendomme- 
lige Udseende,  særlig  det  mærkelig  intelligente 
Udtryk  i  hendes  Øjne,  bevirkede,  at  hans  Nys- 
gerrighed vaktes  mere  og  mere.  Han  udspurgte 
sin  Borddame,  Husets  Frue,  men  hun  svarede 
ham  med  et  Smil,  at  han,  som  altid  gjorde  sig 
til  af  at  være  Physiognom,  kunde  jo  forsøge  at 
gætte  selv. 

Han  gættede  og  gættede,  men  maatte  stadig 
indrømme,  at  en  eller  anden  paafaldende  Om- 
stændighed omstyrtede  hans  forskellige  Antagelser. 

Han  gættede  først  paa,  at  hun  var  en  Gouver- 
nante,  der  havde  rejst  rundt  i  Verden  med  for- 
nemme Famiher,  men  blev  tilsidst  staaende  ved, 
at  hun  maatte  være  en  forhenværende  Nonne,  en 
af  disse  sjældne  Kvinder,  som  ofrer  deres  Liv  i 
stille  Virksomhed  for  det  lidende  Menneskesam- 
fund og  som  paa  philantropiske  Foreningers  Vegne 
besøger  Alverdens  Asyler  og  Fængsler. 

Saa  hørte  han  pludselig  den  formentlige 
Nonne  anvende  Guds  Navn  paa  en  Maade,  som 
ikke  ganske  stemmede  med  hans  Antagelse.  Han 
hørte  ikke  fejl;  det  var  virkelig  en  rigtig  lille 
Soldatered,  som  undslap  hende  i  et  ivrigt  Øje- 
blik.    Saa  opgav  han  Ævret. 

Efter  Bordet  gav  hans  Vært  ham  en  kort 
Beretning  om  Therese  Figueurs  Liv  og  omtalte 
med  Varme  hendes  fortræffelige  Karakter,  særlig 
hendes  Hjærtensgodhed,  som  gjorde,  at  hun  ofte 
berøvede  sig  selv  det  nødvendigste  for  at  komme 
andre  Nødlidende  tilhjælp. 

Om  Aftenen  fortalte  Therese  Figueur  efter  et 
tidligere  givet  Løfte  de  vigtigste  Begivenheder  af 
sit  Soldaterliv. 

Senere  blev  Saint-Germain-Leduc  hendes  op- 
rigtige   Ven     og     nedskrev    samme    Aar    hendes 

Erindringer  efter  hendes  Diktat.  Han  har  intet 
taget  bort  og  intet  føjet  til  i  hendes  originale 
ligefremme  Beretning  og  har  ladet  »Madam  Sans- 
Genes«  Erindringer  tale  for  sig  selv. 

Maj  1895. 

Charles  Lautrup. 


I. 

Min  Barndom.  —  Mine  smukke  Sølvmynter.  —  Schweitzer- 

regimentets    Trommeslager.    —    Den   første    Altergang.   — 

Afrejse  til  Avignon. 

in  Fader,  Pierre  Figueur,  var  en  Møller- 
søn fra  Pontoise.  Han  giftede  sig  med  Claudine 
Viart  fra  Landsbyen  Talmay,  sex  Mil  tra  Dijon. 
Min  Moder  havde  ædelt  Blod  i  sine  Aarer;  hendes 
Bedstefader  paa  mødrene  Side  var  nemlig  en  fuld- 
god Adelsmand. 

Jeg  erindrer  fra  min  Barndom,  at  jeg  har  set 
nogle  gamle  Dokumenter,  hvori  han  betegnedes 
som  Herre  til  ...  .  og  forskellige  andre  Steder, 
ialt  elleve  Landsbyer.  Skønt  min  Fader  var  en 
stor  Frøhandler  i  Epinay  i  Nærheden  af  Mont- 
morency  og  skønt  han  havde  henved  ti  \'ogne 
igang  paa  Pontoiseruten  —  næsten  lige  saa  mange 
Vogne  som  min  Oldefader  havde  Landsbver  — , 


havde  han  dog  endel  \'anskeHghed  ved  at  faa  min 
Moders  Haand. 

Min  stakkels  Moder  døde,  da  hun  satte  mig 
i  Verden,  den  19de  Januar  1774,  og  jeg  lærte 
derfor  aldrig  den  Lykke  at  kende  at  sige  Moder 
eller  —  hvad  der  egentlig  var  endnu  sørgeligere  — 
jeg  maatte  sige  Moder  til  en  Anden,  som  ikke 
holdt  af  mig.  Min  Fader  giftede  sig  nemlig  igen 
efter  nogle  faa  Aars  Forløb. 

Hans  anden  Kone  ejede  en  Mølle  mellem 
Rueil  og  Xanterre,  og  der  kom  vi  saa  til  at  bo. 
Den  vigtigste  Erindring,  jeg  har  bevaret  om  min 
Stedmoder,  var  den,  at  hun  ikke  var  videre  maade- 
holden  med  Drikkevarer.  Det  er  rimeligt  nok,  at 
hun  ogsaa  har  haft  en  Del  andre  Svagheder,  thi 
den  ægteskabelige  Lykke  var  kun  af  kort  Varig- 
hed. Min  Fader  lod  den  livlige  Møllermadame 
dyrke  sin  Flaske  og  andre  mulige  Lyster  efter 
eget  Godtbefindende  og  slog  sig  ned  paa  en  Mølle, 
som  han  forpagtede  i  Chauffour,  i  Nærheden  af 
Sarcelles  ved  Saint-Denis. 

Han  døde,  da  jeg  var  henimod  ni  Aar  gammel. 
Nu  havde  jeg  hverken  Fader  eller  Moder  og  stod 
omtrent  ene  i  Verden.  Da  min  Moder  døde,  var 
Faders  Ejendomme  godt  og  vel  sine  fyrret}- ve- 
tusinde  Francs  værd.  Det  var  en  ganske  net  Sum 
paa  den  Tid,  men  hans  Affærer  gik  svært  ned  ad 
Bakke  under  hans  andet  Ægteskab.  Saadan  sagde 
idetmindste  min  Formynder  Pierre  Ledru,  Mølleren 

i  Montmorency.  Jeg  hørte  ham  sige  det,  men 
Gud  skal  vide,  at  det  kun  gjorde  ringe  Indtryk 
paa  mig.  Min  Stedmoder  vilde  ikke  vide  af  mig 
at  sige,  og  min  Formynder  kunde  ikke  tage  mig 
til  sig,  men  saa  var  der  en  brav  Mand,  Mølleren 
i  Copin,  min  Faders  Nabo,  som  optog  mig  i  sit 
Hjem. 

Jeg  var  forresten  en  sand  Djævleunge  af  et 
Pigebarn;  jeg  plejede  at  hænge  paa  Ryggen  af 
Faders  Heste,  og  naar  Karlen  red  dem  tilvands, 
holdt  jeg  ikke  op  at  plage  ham,  før  han  havde 
taget  mig  op  bag  ved  sig  paa  Krydset.  Jeg  kendte 
alle  Karlenes  Tilraab  til  Dyrene,  og  jeg  kunde 
baade  fløjte  og  kaste  med  Sten.  Der  var  en 
Dragon,  som  jevnlig  kom  og  besøgte  Fader.  Han 
havde  fattet  Venskab  for  mig  og  kaldte  mig  sin 
lille  Kone.  En  Dag  var  han  kommen  i  Strid  med 
en  anden  Militær,  og  da  jeg  hørte  dem  true  hin- 
anden paa  Livet,  løb  jeg  efter  dem,  da  de  gik. 
Jeg  naaede  i  rette  Tid  til  Kamppladsen  —  en 
Aspargesmark  —  og  forsøgte  at  gribe  om  de 
blanke  Klinger  med  mine  smaa  Hænder,  og  jeg 
gjorde  mine  Sager  saa  godt,  at  de  to  Fjender  til- 
sidst  omfavnede  hinanden,  og  min  »Mand«  tog 
mig  paa  sine  Arme  og  bar  mig  hjem  helt  stolt 
og  lykkelig.  Det  var  det  første  Udslag  af  mine 
Dragonsympathier. 

En  vis  Flothed  med  Hensyn  til  Penge  kunde 
maaske  pege  i  samme  Retning.    Min  Fader  havde 


kort  før  sin  Død  højtidelig  overrakt  mig  en  lille 
Sparebøsse  af  Bly.  Jeg  tog  imod  den  med  en 
Følelse  af  dyb  Ærefrygt,  men  kort  efter  drev  en 
instinktmæssig  Nysgerrighed  mig  til  at  undersøge 
dens  Indhold.  Jeg  fik  en  hel  Del  store  blanke 
Sølvtingester  ud  og  puttede  dem  i  min  Forklæde- 
lomme. Jeg  syntes,  det  var  de  herligste  flade 
Skiver  til  at  spille  Paradis  med  paa  Kirkepladsen. 
Første  Gang  jeg  mødte  op  med  en  af  dem  og 
nipsede  den  afsted  med  min  Fod  ligesom  en  anden 
Flintesten,  vakte  jeg  naturligvis  mine  Legekamme- 
raters dybeste  Beundring  og  snart  efter  nogle  af 
deres  Mødres  Begærlighed.  Der  meldte  sig  i  en 
Fart  en  Del  menneskekærlige  Sjæle,  som  erklærede 
sig  villige  til  at  bytte  mine  Sexfrancsmynter  med 
prægtige  store  nye  Kobberskillinger,  og  som  en 
god  og  forstandig  lille  Pige  undlod  jeg  ikke  at 
tage  imod  hvert  eneste  Tilbud,  der  blev  gjort  mig. 
Disse  Penge  er  forresten  alt,  hvad  der  er 
gaaet  gennem  mine  Hænder  af  min  Arv  efter 
Fader  og  Moder.  Hvis  der  overhovedet  har  været 
nogen  Arv  efter  Fader,  formoder  jeg,  at  den  har 
for\'andlet  sig  til  Papir*)  i  den  store  nationale 
Sparebøsse  eller  maaske  i  en  anden,  omtrent  paa 
samme  Maade  som  mit  blanke  Sølv  forvandlede 
sig  til  Kobber  paa  Kirkepladsens  Stenbro. 

*)  Assignats  o :  de  Anvisninger  paa  Domstner  og  kon- 
fiskerede Godser,  som  udstedtes  ifølge  Nationalfor- 
samlingens Dekret  1790.  O.  A. 

Saa  en  Dag  var  der  en  Onkel  til  mig,  min 
Moders  Broder  Joseph  Viart,  som  søgte  mig  op. 
Han  var  dengang  Underløjtnant  ved  Infanteri- 
regimentet i  Dienne.  Han  satte  mig  i  Huset  hos 
en  Hr.  Muideblé,  der  var  Blegemand  i  Rueil. 

Endnu  den  Dag  idag  i  mit  ni  og  tredsinds- 
t}'vende  Aar,  naar  jeg  kommer  til  at  tænke  paa 
den  lykkelige  Tid,  jeg  tilbragte  i  Rueil  i  den  brave 
Hr.  Muideblés  Hjem,  er  Taarerne  ved  at  liste  sig 
frem  i  mine  Øjne.  Det  var  der,  jeg  lærte  Clement 
Sutter  at  kende,  den  Mand,  jeg  har  elsket  højest 
i  Verden,  den  Mand,  hvis  Hustru  jeg  blev  og 
hvis  Navn  jeg  er  stolt  af  at  bære. 

Min  kære  Clement!  Et  Portræt,  en  Medaille 
og  dit  Æreslegionskors  er  alt,  hvad  jeg  idag  har 
tilbage  af  Dig. 

Jeg  gik  i  mit  tiende  Aar,  og  Clement  var 
lidt  over  elleve.  Han  og  hans  Tvillingsøster 
Victoire  blev  lige  fra  første  Begyndelse  mine 
kæreste  Kammerater,  mine  sande  Hjertensvenner. 
Tænk  Dem  en  blond  Hjerteknuser,  som  allerede 
dengang  gav  Løfter  om  de  fem  Fod  og  elleve 
Tommer,  han  naaede  som  Mand,  med  hvid  og 
rød  Teint  og  klare  blaa  Øjne  med  et  inderlig 
mildt  Udtryk  og  med  en  blid  og  alvorlig  Renhed 
i  hvert  Træk,  en  Blanding  af  roligt  Mod  og  God- 
hed, som  jeg  kun  har  truffet  paa  i  enkelte  Ansigter 
i  Schweitz  og  Elsas.  Forresten  var  Clements 
Fader  netop  ogsaa  Schweitzer.    Han  gjorde  Tjeneste 


i  det  schweitziske  Regiment,  der  laa  indkvarteret 
i  Landsbyen,  og  den  lille  Clement  selv  var  Tromme- 
slager. Naar  han  var  i  fuld  Gaia,  satte  han  den 
smalle,  noget  flade  trekantede  Hat  med  Sølv- 
galonerne paa  Snur  ned  over  det  venstre  Øre,  og 
hans  pudrede  flettede  Haar  var  sat  op  paa  Hovedet 
med  en  Kam.  For  at  faa  tilstrækkelig  Ensartethed 
i  Haarets  Opsætning  havde  alle  Underofficerer, 
Menige  og  Trommeslagere  paa  hver  Side  af 
Hovedet  Valker  af  Blik  eller  Pap,  som  indpassedes 
i  Haaret  og  derefter  blev  overpudrede.  I  sin 
smukke  skarlagenrøde  Uniform,  der  sluttede  stramt 
over  Brystet  og  var  dygtig  vid  i  Skøderne,  med 
den  lange  hvide  Vest  med  gule  'Knapper,  de  hvide 
Benklæder  og  lange  Støvletter  helt  op  til  Knæene, 
straalede  Clement  som  en  Sol. 

Den  Tjeneste,  der  fordredes  af  en  Tromme- 
slager paa  elleve  Aar,  var  ikke  overvældende; 
Clement  arbejdede  derfor  tillige  hos  en  Konditor 
som  Lærling,  iført  den  sædvanlige  lille  stumpede 
Trøje  og  en  Bomuldshue.  Og  saa  hed  det  sig 
ogsaa,  at  han  gik  i  Skole. 

Vor  Skolelærer  var  Svend  hos  en  Blegemand, 
og  med  disse  to  Bestillinger  forbandt  han  end- 
videre en  tredie,  idet  han  hjalp  sine  gamle  For- 
ældre med  at  flette  Stolesæ-der.  Under  den  nu- 
værende Regering  hører  man  stadig  Folk  raabe 
op  om  »Forening  af  Embeder«.  De  ser,  man  var 
godt   med   i    de   Tider   allerede.      Værdige   Skole- 


mester!  Hvis  ingen  af  dine  Elever  har  voldet 
Dig  mere  Ulejlighed  end  Clement ,  \'ictoire  og 
jeg,  saa  har  Du  sandelig  haft  gode  Dage,  idet- 
mindste  i  den  mest  betydningsfulde  af  dine  tre 
Livsgerninger,  og  Du  har  uden  synderligt  Besvær 
fortjent  de  faa  Skillinger,  som  vi  indbragte  Dig 
maanedlig  pr.  Hoved.  Vort  Trekløver  skulkede 
regelmæssig;  det  blev  ligefrem  Princip.  Vi  fore- 
trak den  skønne  Himmel ,  den  friske  Luft ,  de 
hvidtjørnbevoxede  Hulveje  —  hele  Naturens  Bog 
—  for  de  grimme  skumle  Vægge  og  de  fedtede 
Blade  i  vor  ABC.  Saasnart  Skoletimen  slog,  tog 
vi  hverandre  i  Haanden  og  satte  i  Løb  ud  til  de 
smukke  Skove  ovenfor  Malmaison  eller  endnu 
længere  bort  til  Bergeriesøen  og  Skovene  om- 
kring Celle-Saint-Cloud  og  Saint-Cucufa.  Victoire 
plukkede  Jordbær  og  Blomster,  medens  jeg  bankede 
løs  paa  hver  Busk,  jeg  kom  forbi,  med  en  tyk 
Stok,  for  om  muligt  at  faa  en  Kanin  paa  Benene. 
Clement  gik  paa  Opdagelse  efter  Fuglereder,  og 
naar  han  kom  med  en,  talte  Victoire  og  jeg  Æggene, 
men  bad  ham  altid  saa  bønlig  om  at  klatre  til- 
vejrs igen  og  sætte  Reden  paa  Plads  i  sit  Træ, 
og  den  flinke  Fyr  gjorde  altid,  hvad  vi  bad  ham 
om,  og  lod  sig  ikke  bede  længe. 

I  daarligt  \'ejr  maatte  vi  blive  hjemme  i 
Landsbyen ,  og  saa  gik  det  ud  over  den  lærde 
Blege-  og  Skolemesters  Spande  —  eller  snarere 
hans  Kones.    Baade  Spande,  Kone  og  Skolemester 

var  i  lige  høj  Grad  Genstande  for  von  Had.  I 
Skjul  bag  en  Mur  eller  et  Hegn  kunde  vi  hamre 
løs  paa  en  omvendt  Spand,  og  det  galdt  kun  om, 
hvem  der  først  kunde  faa  Bunden  ud.  Vi  har 
slidt  flere  Spande  end  Skolebænke. 

Jeg  ved  naturlig\-is  ikke,  hvormange  \'el- 
signelser  vi  egentlig  nedkaldte  over  vore  Hoveder 
ved  disse  smukke  Bedrifter,  men  vi  udførte  en 
hel  Del  andre,  som  i  ikke  mindre  Grad  burde 
have  gjort  os  fortjente  til  den  Konditors  Kærlig- 
hed, hos  hvem  Clement  var  i  Lære. 

Hvormange  Smørbakkelser  og  Ostekager  mon 
det  egentlig  var,  som  aldrig  kom  til  deres  Adresse, 
naar  først  Konditor-Trommeslageren  havde  faaet 
dem  i  sin  Kur\'  og  skulde  bringe  dem  i  Byen  til 
Kunderne.  Nogle  af  dem  for\'ildede  sig  til  hans 
lille  Veninde  Therese,  andre  kom  i  Søster  \'ictoires 
Hænder,  og  en  Del  forsvandt  i  Lækkermundens 
egen  Mave.  Paa  Tilbagevejen  til  Butikken  fandt 
Clement  altid  paa  en  eller  anden  fortræffehg  Und- 
skyldning, f  Ex.  at  en  stor  Hund  havde  væltet 
ham  og  hans  Kurv  overende,  hvorefter  den  havde 
fyldt  sig  med  alle  Kagerne.  Men  den  vrede 
Konditor,  som  havde  lagt  Mærke  til,  at  jeg  i 
Almindelighed  var  temmelig  ærlig  og  paalidelig, 
tog  saa  mig  i  Forhør,  og  saa  rødmede  jeg  og 
stammede  og  blev  tilsidst  heftig  og  slyngede 
ham  en  Tilstaaelse  lige  i  Øjnene.  Næste  Dag 
sagde    Clement:      »Therese,    Du    lærer    aldrig    at 


lyve.  Det  er  en  rar  Kage,  Du  har  lavet  til  mig. 
Men  det  er  det  samme,  Du  er  en  flink  Tøs,  og 
jeg  holder  lige  meget  af  Dig  for  det.« 

Vi  fulgtes  ad  alle  tre  til  den  første  Altergang. 
Fra  den  Dag,  vi  havde  begyndt  at  gaa  til  For- 
beredelse og  Skrifte  hos  Sognepræsten,  havde 
Spandene  og  Smørbakkelserne  faaet  nogen  Hen- 
stand. Paa  selve  Dagen  for  Altergangen  følte  jeg 
mig  stærkt  greben.  Af  mit  inderste  oprigtige 
Hjerte  lovede  jeg  Gud  at  være  fornuftig  og  god 
for  Fremtiden  og  aldrig  at  glemme  hans  hellige 
Navn.  Om  jeg  end  ikke  saa  overdreven  sam- 
vittighedsfuldt har  holdt  den  første  Del  af  mit 
Løfte,  kan  jeg  dog  med  Sandhed  sige,  at  jeg 
aldrig  under  mit  æventyrlige  Liv  ganske  har 
svigtet  den  sidste.  Clérnent  gav  Møde  i  sin  pragt- 
fulde Uniform.  Om  den  venstre  Arm  havde  han 
et  bredt  hvidt  Baand ,  som  dannede  en  mægtig 
Sløjfe.  Han  forekom  mig  endnu  smukkere  end 
ellers.  Efter  Ceremonien  spaserede  vi  sammen, 
og  jeg  havde  beholdt  min  hvide  Kjole  paa  og  det 
hvide  Slør.  »Gud  i  Himlen!  Therese«,  sagde  han 
til  mig.  »Hvor  Du  var  smuk  i  Kirken.  Du  saa 
ud  som  en  Brud!«  Jeg  følte  mit  Hjerte  banke  i 
stille  Fryd  og  syntes,  at  jeg  holdt  af  ham  og  hans 
Søster  i  endnu  højere  Grad  end  ellers  —  om  det 
blot  var  muligt.  Det  var  et  mægtigt  Baand  mellem 
Sjælene  —  den  første  fælleds  Altergang!  Husk 
paa,  jeg  taler  om  Tiden  før  89. 

Men  der  er  ingen  varig  Lykke  i  denne  \'erden 
—  ikke  engang  for  Børn.  Det  var  netop  selve 
den  første  Altergang,  som  skilte  os  ad.  En  skøn 
Dag  kom  min  Onkel  anstigende  og  meddelte,  at 
jeg  skulde  med  ham  til  Avignon.  Hvor  i  al 
A'erden  var  Avignon?  Ikke  et  Menneske  i  Rueil 
vidste  noget  derom.  Min  Onkel  sagde,  at  det 
var  1 60  Mil  fra  Rueil  —  en  hel  \^erden  mellem 
mine  \'enner  og  mig.  Xi  sagde  hulkende  Farvel 
til  hverandre.  Mctoire  lovede  aldrig  at  glemme 
sin  Veninde  Therese,  men  Clement  hvislede  en 
ægte  Soldatered  ud  mellem  Tænderne.  Han  var 
helt  rød  i  Hovedet  og  skældte  sig  selv  ud  for  en 
Dovenlars  og  et  Fjog,  der  ikke  havde  lært  at 
skrive.  Jeg  for  min  Part  havde  ikke  Mod  til  at 
fordømme  vor  Skulken  fra  Skole,  —  dertil  havde 
den  skaffet  mig  altfor  mange  herlige  Glæder. 
Men  jeg  gav  mig  selv  det  tavse  Løfte  —  jeg  var 
for  stolt  til  at  udtale  det  højt  — ,  saasnart  Lejlig- 
hed gaves,  at  føje  et  passende  Tillæg  til  de  mangel- 
fulde Kundskaber,  jeg  for  Tiden  sad  inde  med. 


II. 

Kontorlivet  keder  mig.  —  Min  Kanonneruniform.  —  Fødera- 
listerne  og  AUobrogernes  Legion     —   Mit  første   og  sidste 
Kanonskud. 


J. 


eg  var  elleve  og  et  halvt  Aar,  da  jeg  kom 
til  Avignon.  Min  Onkel  satte  mig  i  Kost  hos  en 
Klædehandlerske.  Jeg  beder  om  Tilladelse  til  at 
fortie  hendes  Navn,  og  jeg  har  mine  gode  Grunde 
dertil.  Efterhaanden  som  jeg  blev  ældre  og  min 
Iagttagelsesevne  udviklede  sig,  var  der  nemlig  en 
Del  Omstændigheder,  der  bibragte  mig  en  For- 
modning om,  at  den  elskværdige  Dame  ikke  just 
havde  en  ubarmhjertig  Kreditors  Sind,  og  at 
Kvartalspengene  for  mig  oftere  blev  erlagte  i  fagre 
Ord  end  i  klingende  Mønt. 

Jeg  gaar  derfor  lidt  hurtigt  hen  over  denne 
Periode  af  mit  Liv,  i  hvilken  jeg  forresten  efter 
bedste  Evne  søgte  at  raade  Bod  paa,  hvad  der 
var   2:aaet   tabt   i   den    dade   Barndomstid  —  i  de 

mange  Timer,  som  uden  just  at  kunne  kaldes 
spildte  dog  kun  var  gaaet  med  til  vore  uskyldige 
Fornøjelser.  Jeg  lærte  at  maale  med  Alen,  at  føre 
Bøger,  at  sy  og  at  forfærdige  Modepynt.  Men 
jeg  maa  tilstaa,  jeg  fandt  ikke  den  mindste  Til- 
fredsstillelse ved  noget  af  alt  dette.  Det  frie 
Skulkeliv  fra  Skoletiden  havde  givet  mig  Smag 
for  et  virksomt  og  omflakkende  Liv,  og  Længselen 
herefter  kom  hvert  Øjeblik  op  i  mig.  Mine  Lunger 
fordrede  frisk  Luft;  jeg  led  under  Livet  i  Butikken, 
og  jeg  hentæredes  ligefrem  bag  min  Pult. 

Revolutionen  var  brudt  ud  og  havde,  gaaet 
sin  Gang  i  fire  Aar,  uden  at  jeg  havde  nogen 
egentlig  Forstaaelse  af  Sagen.  Mine  egne  atten 
Aar  gav  mig  nok  at  tænke  paa.  Jeg  levede  i  en 
Drømmeverden,  som  gjorde  mig  sørgmodig  og 
sygelig,  men  det  havde  da  idetmindste  den  Fordel, 
at  det  friede  mig  for  al  politisk  Lidenskab.  Jeg 
følte  mig  dog  nærmest  dragen  mod  Royalismen. 
Skønt  jeg  ikke  havde  hørt  det  mindste  om  min 
lille  Trommeslager,  siden  jeg  forlod  Rueil,  søgte 
min  Tanke  ham  dog  saa  ofte,  og  jeg  rasede  imod 
de  Røvere,  som  huggede  Schweitzerne  ned  den 
I  ode  August.  Og  naar  min  Onkel  sagde,  at 
Frankrig  havde  vanæret  sig,  da  det  førte  sin  Konge 
paa  Skafottet,  saa  sagde  jeg  det  samme,  kun  fordi 
han  var  min  Onkel.  Saa  kom  den  2den  Juni 
1793  og  Girondinernes  Proskription.  Dette  gav 
i    Avignon,    ligesom    i    hele    det    øvrige    sydlige 

Frankrig,  Anledning  til  en  almindelig  Opstand 
mod  Konventets  Befalinger.  Den  kontra-revolu- 
tionære Bevægelse  blev  sat  i  Scene  af  Royalisterne, 
som  dækkede  sig  under  Girondens  Navn.  Sek- 
tionerne afsatte  det  jacobinske  Municipalraad.  De 
»Mistænkte«  løslodes  af  Fængslerne,  og  de  satte 
saa  til  Gengæld  de  Andre  ind  —  dem,  de  kaldte 
for  »Morderne«.  Middelklassen,  Borgere  og 
Handelsbetjente,  greb  til  Vaaben,  udrustede  sig 
paa  egen  Bekostning  og  organiserede  sig  i  fødera- 
listiske Kompagnier.  Min  Onkel  blev  som  gammel 
Militær  valgt  til  Chef  for  et  Kompagni  Kanon- 
nerer.  Som  Kaptajn  var  han  idelig  paa  Farten 
mellem  vort  Hjem  og  Fortet,  som  blev  sat  i  For- 
svarsstand, og  Niecen  havde  altid  de  tusinde  Paa- 
skud til  at  være  i  Hælene  paa  sin  Onkel  Kap- 
tajnen. Det  var  ikke  let  at  passe  paa  en  ung 
Pige  paa  atten  Aar;  det  hed  sig,  at  Konventets 
Armé  var  i  Opmarsch  mod  os,  og  hvad  kunde 
saa  ikke  ske?  Min  Onkel  tog  derfor  den  Beslut- 
ning at  lade  mig  anlægge  Mandfolkeklæder;  saa 
kunde  jeg  følge  ham  allevegne,  selv  i  Felten.  Fra 
Butikken  fik  vi  en  Rest  blaat  Klæde,  og  deraf 
blev  der  lavet  mig  en  Kanonneruniform.  Tillige 
fik  jeg  vide  Lærredsbenklæder ;  de  var  blaa-  og 
hvidstribede  og  var  til  at  knappe  paa  begge  Sider 
i  hele  deres  Længde;  man  kaldte  den  Slags  Ben- 
klæder »Charivari«,  saavidt  jeg  husker.  I  min 
nye  Uniform,    med   Sabel  ved  Siden  og  med  den 

republikanske  trekantede  Hat  paa  tre  Haar  istemte 
jeg  af  fuld  Hals  »le  Reveil  du  peuple«  sammen 
med  mine  Kammerater  Kanonnererne.  Min  Onkel 
tog  mig  for  sig  og  indprentede  mig  mine  Pligter 
og  fremfor  alt  Kærlighed  til  min  Konge.  Jeg 
følte  mig  som '  forvandlet ;  jeg  blev  livlig,  munter 
og  følte  mig  aldrig  træt.  Jeg  holdt  mig  rank  i 
Geleddet,  jeg  bragte  Kaptajnens  Ordre  fra  Kanon 
til  Kanon,  og  jeg  bar  med  vigtig  Mine  Kugler, 
Krudt  og  Kardætsker  omkring.  Naturen,  som 
havde  moret  sig  med  at  gøre  mig  til  Kvinde, 
havde  faaet  sit  Dementi,  og  mit  sande  Livskald 
aabenbarede  sig  —  Therese  Figueur  blev  Soldat. 
Alle  Oprørerne  fra  Byerne  i  Provence  og 
Languedoc  samledes  efter  Ordre  ved  Saint-Esprit- 
broen  for  at  gøre  sig  til  Herrer  over  Rhonedalen 
og  faa  Forbindelse  med  Oprørerne  fra  Lyon; 
men  Folkerepræsentanten  Dubois-Crancé,  som  fra 
Grenoble  ledede  de  militære  Operationer  mod 
Piémont,  detacherede  hurtig  General  Carteaux 
mod  os  med  tre  å  fire  tusind  Mand.  Det  var  for 
Størstedelen  Infanteri  og  Kavalleri  af  Allobrogernes 
Legion,  som  var  oprettet  i  Savojen  og  paa  genfisk 
Territorium,  efterat  disse  to  Lande  havde  givet 
sig  ind  under  den  franske  Republik.  Deres  Fri- 
hedsfølelse havde  samme  ubændige  Karakter  som  al 
begyndende  Lidenskab ;  de  vilde  ikke  for  nogen 
Pris  staa  tilbage  for  deres  franske  Brødre  i  Mandom 
og  Mod,  og  de  kæmpede  beundringsværdigt. 

Vi  tapre  Føderalister  i  Avignon  udmærkede 
os  ligesaa  lidt  som  vore  Brødre  i  Marseille  ved 
videre  Dygtighed  eller  Disciplin,  og  efter  en  ret 
elendig  ledet  tre  Dages  Modstand  bestemte  Byen 
sig  til  at  aabne  sine  Porte  for  Carteaux  og  hans 
frygtede  AUobroger.  De  ulykkelige  Borgere,  som 
følte  sig  kompromitterede  i  Oprørsbevægelsen, 
skyndte  sig  at  tage  Benene  paa  Nakken  og  trak 
sig  tilbage  ad  Marseille  til.  Min  Onkels  Kanonner- 
kompagni,  som  rykkede  sidst  ud  af  Byen  og 
medførte  en  Del  Materiel,  havde  det  Hverv  at 
dække  Retræten. 

Allerede  under  vor  anden  Dagsmarsch  viste 
AUobrogernes  Blænkere  sig  i  Ryggen  paa  os. 
Pludselig  raabte  En:  »Sauve  qui  peut!«,  og  i 
samme  Øjeblik  saa  min  Onkel  hele  Kompagniet 
smøre  Haser  tilhøjre  og  venstre  tvers  over  Markerne, 
og  hele  Kolonnen  var  splittet  ad  i  et  Nu.  Han 
løber  hen  til  en  af  Kanonerne,  griber  et  Par  Kon- 
stabler i  Armen  og  forsøger  paa  at  holde  dem 
tilbage,  men  den  Ene  snitter  Slæbeskaglerne  over 
og  springer  paa  Ryggen  af  en  Hest,  og  den 
Anden  slynger  Ladestokken  mellem  Benene  paa 
sin  Kaptajn. 

Imidlertid  kom  Allobrogerne  nærmere  og 
nærmere  og  huggede  saa  ind  i  Galop.  Jeg  holdt 
mig  ved  Siden  af  min  Onkel.  Saa  krydsede  en 
forvirret  Tanke  min  Hjerne  som  et  Lyn.  Lunten 
laa  og  ulmede  i   Støvet  ved   mine   Fødder;   rent 

maskinmæssig  bukkede  jeg  mig  og  tog  den  op. 
Mit  Hjerte  bankede  og  min  Haand  rystede,  men 
jeg  strakte  min  Arm  hen  mod  Fænghullet  paa 
Kanonen,  som  var  ladet  med  Kardætsker.  Skuddet 
brændte  af.  Gennem  Støvskyerne  saa  jeg  de  fjendt- 
lige Ryttere  lige  foran  Kanonen,  og  jeg  fik  et 
Indtryk  af  Forvirring  og  lyse  Aabninger  i  den 
mørke  Masse.  Det  Hele  havde  kun  været  et 
Øjebliks  Sag  —  det  var  som  en  Drøm.  Jeg  kom 
til  mig  selv  ved  at  mærke,  at  min  Onkel  med 
Voldsomhed  halede  afsted  med  mig,  og  saa  satte 
vi  i  Løb,  det  bedste  vi  kunde. 

Hvis  blot  Vinrankerne  i  Provence  havde 
været  sat  op  med  Stokke  ligesom  i  Bourgogne, 
havde  vi  næsten  været  i  Sikkerhed  i  den  Vinhave, 
som  det  lykkedes  os  at  naa.  Men  her  krøb 
Rankerne  henad  Jorden  og  ydede  saa  godt  som 
ingen  Hindring  for  Hestenes  Bevægelser.  Fem, 
sex  Allobroger  var  i  en  Fart  omkring  os.  Jeg 
klyngede  mig  om  Halsen  paa  min  Onkel  og  for- 
hindrede ham  der\-ed  i  at  bruge  sin  Sabel,  men 
samtidig  dækkede  jeg  ham  med  mit  Legeme.  Min 
store  Ungdom  vakte  Allobrogernes  Forundring  og 
Interesse,  da  jeg  i  Uniformen  saa  ud  som  et  rent 
Barn.  »Gaa  tilside.  Du  Smaa«,  sagde  de  og  lagde 
an  paa  min  Onkel,  »at  vi  kan  give  ham  sin  Be- 
komst!« Nu  kom  der  Flere  til,  og  En  raabte: 
»Jeg  saa  før  den  Lille  sætte  Lunten  til  Kanonen. 
Gør  det  af  med   dem   begge  to.«     Saa   kom  der 

en  Officer  og  lagde  sig  imellem  og  forbød  Folkene 
at  gøre  os  nogetsomhelst  ondt.  Vi  skylder  ham 
vort  Liv  —  Onkel  og  jeg.  Han  var  en  Genfer 
og  hed  Chastel,  og  han  havde  Underløjtnants 
Grad. 

Jeg  fik  snart  at  vide,  hvilken  Virkning  mit 
Kanonskud  havde  gjort.  Otte  Allobroger  var  dels 
ukampdygtige,  dels  uden  Hest.  Det  var  baade 
mit  første  og  mit  sidste  Kanonskud;  thi  med 
denne  Dag  afsluttedes  for  bestandig  min  Tjeneste 
i  Artilleriet. 

De  snørede  vore  Hænder  sammen,  bandt 
os  til  Halen  af  deres  Heste  og  førte  saa  os  to  og 
Kanonerne  tilbage  til  Avignon  —  den  By,  som 
jeg  den  foregaaende  Dag  marscherede  ud  af  med 
rank  Holdning  og  faste  Skridt  og,  trods  den 
almindelige  Forvirring  og  Bestyrtelse,  med  en 
overraskende  Fornemmelse  af,  at  det  egentlig  var 
ganske  morsomt  at  komme  lidt  paa  Æventyr. 

Det  var  en  kvælende  Hede.  Under  et  lille 
Hvil  ved  en  Landsbykro  fik  vore  Besejrere  Med- 
lidenhed med  os,  da  de  saa  os  hænge  med 
Hovederne.  Soldaten  glemmer  hurtig  sin  Hævn- 
følelse. De  løste  vore  Hænder,  og  min  Onkel 
fik  sig  en  Slurk  Vin  og  drak  med  dem.  Da  jeg 
saa  ham  bære  sig  saaledes  ad  ligeoverfor  den 
Slags  Folk  og  ovenikøbet  gøre  det  med  en  vis 
Gemytlighed  —  idetmindste  tilsyneladende  • — , 
blev    jeg  højlig  fortørnet. 

»Naar  man  drikker  med  Røvere«,  sagde  jeg 
ganske  højt,  idet  jeg  gik  hen  til  ham,  »saa  er 
man  en  Pjalt.« 

Men  han  rakte  mig  blot  Glasset  og  svarede 
ganske  rolig:  »Tys!  mit  Barn.  Tys!  Du  kender 
ikke  noget  til  Krig.« 

Med  en  uvillig  Haandbevægelse  afslog  jeg 
den  tilbudte  Drik  og  gik  nogle  Skridt  til  Siden. 
Den  kære  Onkel !  Han  snakkede,  som  det  passede 
ham  bedst. 

Da  jeg  senere  hen  i  Tiderne  tænkte  tilbage 
paa  disse  Begivenheder,  forekom  det  mig  egentlig, 
at  jeg  ikke  var  kommen  just  saa  helt  galt  fra  mit 
første  Krigsforsøg,  og  jeg  véd  overhovedet  ikke, 
om  der  var  nogen  Soldat  i  hele  den  føderalistiske 
Armé,  der  kunde  siges  at  have  forstaaet  sit  Haand- 
værk  bedre  end  jeg. 


III. 

I  Fangenskab.  —  General   Carteaux.  —   Hvordan  jeg   kom 
ind  i  Allobrogernes  Korps.  —  Jeg  bliver  baaret  i  Triumf. 


rlfterat  Konventets  Tropper  havde  besat 
Avignon,  blev  der  ikke  Plads  nok  i  Byens 
Fængsel  til  Oprørerne  og  de  Mistænkte  —  Fødera- 
tisterne  og  Aristokraterne.  Saa  fandt  man  paa  at 
barrikadere  de  aabne  Sider  af  en  gammel  Bro- 
hvælving, hvorunder  Flodlejet  var  løbet  tørt.  Der 
blev  vi  satte  ind  omtrent  et  Par  Hundrede.  Vi 
sov  paa  det  bare  Straa.  En  Slags  Arrestfor\-arer, 
som  bar  det  smukke  Navn  Jean-Bart,  uddelte  vore 
Rationer  Brød  og  \''and.  Kunde  man  betale  ham 
godt,  var  han  ikke  uvillig  til  at  skaffe  En  lidt 
Pølse  og  Peber.  Engang  imellem  blev  der  hentet 
et  Dusin  Stykker  af  os.  De  blev  førte  for  Dom- 
stolen og  derfra  for  Geværmundingerne  eller 
under    »den    store    nationale    Ragekniv«    —    som 

man  saa  spøgefuldt  sagde  i  de  Tider.  ^  Jeg 
husker  ikke  saa  nøje,  hvilken  af  de  to  Befordringer 
han  holdt  mest  af  at  tage  i  Brug  —  den  Pro- 
konsul, der  var  sendt  ud  for  at  besørge  dette 
Stykke  Arbejde;  maaske  anvendte  han  dem  begge 
to  omkap.  Efter  fjorten  Dages  Forløb  var  jeg 
udtrættet  af  dette  Liv  i  evig  Angst,  og  jeg  trak 
saa  Jean-Bart  hen  i  en  Krog  og  tog  et  lille  Ur 
frem,  som  jeg  havde  haft  Aandsnær\-ærelse  nok 
til  at  skjule  paa  mit  Bryst,  dengang  Allobrogerne 
tog  mig  tilfange  —  Lommer  er  ikke  videre  be- 
tryggende under  saadanne  Omstændigheder. 

Jeg  lod  Uret  spille  for  Jean-Barts  Øjne  og 
sagde : 

»Borger  Arrestforvarer!  Dette  Ur  er  dit, 
hvis  Du  vil  gøre  mig  en  Tjeneste.  Gaa  hen  til 
Borger  Generalen  og  fortæl  ham,  at  jeg  er  en 
Kvinde,  og  sig,  at  jeg  beder  ham,  om  han  af 
Hensyn  til  mit  Køn  vil  give  Ordre  til,  at  jeg 
bliver  expederet  snarest  muligt,  og  fremfor  alt 
førend  min  Onkel.« 

Jean-Bart  var  ingenlunde  nogen  ond  Person. 
Han  saa  paa  mig  med  et  usikkert  Blik;  saa  stødte 
han  barsk  min  Haand  med  Uret  fra  sig  og  gik; 
jeg  saa  ham  gøre  en  Bevægelse,  som  om  han 
tørte  Øjnene  med  Opslaget  paa  sit  store  Carmagnol- 
ærme. 

Tidlig  den  næste  Dags  Morgen  blev  min 
Onkel    og    jeg    kaldte    op   for   General   Carteaux. 

Han  og  hans  Hustru  sad  ved  Bordet  og  spiste 
Frokost.  Generalen  var  en  meget  høj  Mand  med 
martialsk  Holdning.  Uniformen  syntes  at  sidde 
magelig  paa  Kroppen,  de  brede  Rabatter  var 
slaaede  tilbage,  og  den  var  rigt  broderet,  saaledes 
som  Republikkens  Generaler  brugte  det.  Hans 
vældige  Overskæg  var  sort  som  Kul  og  stod  i 
stærk  Modsætning  til  den  ualmindelig  hvide  Pande. 
Der  blev  sagt  om  ham,  at  han  manglede  Intelli- 
gens. Jeg  indlader  mig  nødig  paa  at  fælde 
ugunstig  Dom  over  Nogen  i  den  Henseende; 
men  jeg  kan  forsikre,  at  aldrig  har  et  Par  sorte 
Øjne  udtrykt  mere  ædel  Frimodighed  end  hans, 
og  dog  Bestemthed  paa  samme  Tid. 

Hans  Hustru  var  høj  og  blond,  og  hendes 
blide,  regelmæssige  Træk  lyste  af  Godhed  og 
Forstand. 

»Kom  nærmere!«   raabte  han  til  mig  i  Døren. 

—  »Jeg  kender  din  Historie.  Det  er  altsaa  Dig, 
Borgerinde,  som  fyrer  Kanoner  af  og  behandler 
mine  Allobroger  saa  ilde.  Du  er  jo  en  lille 
Heltinde,  ved  Du  det?« 

Skønt  Stemmen  var  barsk,  syntes  jeg  dog, 
det  Hele  begyndte  ganske  godt,  og  jeg  følte  mig 
ved  godt  Mod.  Jeg  indtog  Retstilling  som  en 
Kanonér  uden  Vaaben  i  Geleddet  —  Blikket  lige 
ud,  og  den  lille  Finger  nøjagtig  ved  Buxesømmen 

—  og  saa  derefter  Konventets  General  lige  i 
Øjnene. 

»Naa!«  fortsatte  han,  »hvad  har  saa  mine 
Allobroger  gjort  Dig,  siden  Du  vil  dem  saadan 
tillivs?« 

»Det  er  Forbrydere,«  svarede  jeg.  »De 
brænder  Huse  af  og  plyndrer  og  skænder  .  .  .« 

Uden  egentlig  at  forstaa  det  selv  plaprede 
jeg  her  op,  hvad  jeg  som  ung  Pige  havde  hørt 
gentage  og  atter  gentage  i  en  kedsommelig 
Uendelighed  mellem  Borgerskabet  i  Avignon. 

Borgerinde  Generalinden  smilede,  og  Gene- 
ralen trak  paa  Skuldrene. 

»Føderalisterne  har  oplært  Dig  slet,«  sagde 
han.  »De  har  nok  ført  Dig  ordentlig  paa  Glatis. 
Men  Du  er  ung.  Synes  Du  ikke,  det  var  Synd 
at  dø?« 

Jeg  gjorde  en  lille  Bevægelse  med  Hovedet, 
som  kunde  lægges  ud  paa  forskellig  Maade. 

»Du  er  jo  modig.  Synes  Du  ikke,  det  var 
bedre  at  slaas  for  sit  Fædreland  og  tjene  Repu- 
blikken og  Konventet?     Tag  Tjeneste  hos  os.« 

»Umuligt,  Borger  General.« 

»Hvorfor?« 

»Fordi  din  Republik  bestaar  af  en  Bande 
Mordere,  og  fordi  dit  Konvent  har  myrdet 
Kongen.« 

»Det  er  jo  det  rene  Vanvid!  Du  er  jo  gal, 
Pigebarn ! « 

Borgerinde  Generalinden  blandede  sig  nu  i 
Samtalen.     Hun   e;av  si^j  i  Laii   med  at  omvende 

mig  og  prædikede  sund  Fornuft  for  mig.  Da 
hun  var  færdig  med  sit  Foredrag,  strøg  Generalen 
sit  Overskæg  og  sagde: 

»Hør  nu!  —  Et  af  to!  Enten  gaar  Du  til- 
bage i  dit  Fængsel,  og  saa  maa  Pokker  ta'e  Dig 
—  jeg  vasker  mine  Hænder  —  eller  ogsaa  bliver 
Du  Allobrog,  og  i  saa  Fald  giver  jeg  Dig  Lov  til 
at  vælge  den  bedste  Hest  i  min  Stald.« 

Saa  aldeles  indædt  Royalist  var  jeg  nu 
egentlig  ikke,  men  baade  Modsigelseslyst  og 
Egenkærlighed  var  paa  Spil  i  min  kvindelige 
Natur;  jeg  følte  mig  stødt  over  den  Maade, 
hvorpaa  man  vilde  sætte  mig  Stolen  for  Døren, 
og  saa  havde  jeg  ogsaa  som  føderalistisk  Kanonér 
en  vis  Fornemmelse  af  Flovhed  ved  at  gøre 
saadan  helt  omkring  paa  engang,  hvad  der  jo  i 
mine  tidligere  Kammeraters  Øjne  ikke  kunde  tage 
sig  særlig  berømmeligt  ud.  Jeg  bad  derfor  om 
Tilladelse  til  at  raadføre  mig  med  min  Onkel 
først. 

Den  stakkels  kære  Mand  stod  klinet  op  ad 
Døren,  der  var  bleven  staaende  paaklem.  Han 
havde  hørt  alt  og  saa  helt  bleg  og  tilintet- 
gjort ud. 

Han  omfavnede  mig  med  stormende  Hef- 
tighed. 

»Kæreste  Barn,«  sagde  han.  »Det  er  \'or- 
herre  selv,  som  sender  Dig  dette  Frelsens  Anker. 

Gud  vil  ikke  have,  at  Du  skal  dø.  Slaa  til!  Slaa 
til  strax!« 

Saa  kyssede  han  mig  paa  Panden  og  skubbede 
mig  ind  i  Stuen  igen. 

Jeg  gik  med  langsomme  Skridt  hen  til  Bordet. 

»Borger  General,  jeg  har  en  Betingelse 
endnu.« 

»Lad  høre!« 

»Jeg  forlanger  min  Onkels  Liv  og  Frihed.« 

»Hm!  Det  er  godt  for  ham  at  have  Dig 
til  Niece.     Naa!     Tilstaaet! 

»Vel!  Men  inden  jeg  bestemmer  mig  helt 
.  .  .  skal  vi  saa  ikke  først  se  lidt  paa  den  Hest, 
Du  tænker  paa  at  give  mig.« 

Carteaux  opslog  en  Skoggerlatter.  Borgerinde 
Generalinden  kaldte  min  Onkel  ind  i  Stuen  og 
skænkede  os  et  rigtig  godt  Glas  Bordeauxvin  med 
sin  smukke  hvide  Haand.  Dennegang  var  det 
mig,  som  maatte  opmuntre  min  Onkel  til  at 
drikke.  Han  var  helt  stum  og  ligesom  lammet 
af  Sindsbevægelse. 

Vi  gik  nu  alle  fire  ned  i  Stalden.  Jeg  fik 
strax  Øje  paa  en  smuk  lille  graablommet  Hoppe. 
(Senere  er  jeg  kommen  i  Tanker  om,  at  den  vist 
var  tilreden  til  Borgerinde  Generalinden  selv). 

Den  valgte  jeg. 

»Du  skal  faa  den,«  sagde  Generalen,  »og  Du 
skal    lære    at    ride    af   Berideren;    men    indtil    da 

maa  Du  nøjes  med  at  holde  Dig  fast  i  den  »femte 
Tøjle.« 

Han  maatte  give  mig  Forklaringen  paa  denne 
Soldaterv'ittighed*);  jeg  hørte  den  her  for  første 
Gang. 

Jeg  fik  i  en  Fart  Allobrogernes  Uniform 
paa,  —  den  grønne  Trøje,  som  de  ridende  Jægere 
brugte,  grønne  snevre  Benklæder  med  Kvaste- 
støvler op  til  midt  paa  Benet  og  sort  Læderhjelm 
med  Hestehaarssveif.  iMin  Onkel  blev  udrustet 
paa  lignende  Maade  og  fik  tillige  Fourérs  Grad 
og  Distinktioner.  Det  var  egentlig  en  lidt  ejen- 
dommelig Maade  at  avancere  paa  for  en  forhen- 
værende kongelig  Underløjtnant  og  Borgerkaptajn. 

Han  gjorde  sig  nu  en  Del  Ulejlighed  med  at 
finde  paa  et  Soldaternavn  til  mig.  Vi  blev 
staaende  ved  Navnet  »Sans-Géne«,  som  Under- 
løjtnant Chastel  foreslog. 

»Husk  paa,«  sagde  han,  »hun  generede  sig 
ikke  i  mindste  Maade  for  at  kalde  os  for  fejge 
Pjalte,  dengang  vi  vilde  til  at  hugge  et  Par 
Fjender  ned,  som  ikke  kunde  forsvare  sig 
længere. « 

Af  Stambogen  fremgaar  det,  at  mit  frivillige 
Engagement  i  Allobrogernes  Legion  fandt  Sted 
den  9de  Juli   1793  under  Oberst  Pinon. 


•)  »Den  femte  Tøjle«:  Hestens  Manke. 

O.  A. 

Efterat  Avignon  var  bleven  tilstrækkelig 
tugtet,  og  Carteaux  følte  sig  stærk  nok  til  at  gaa 
mod  Marseille,  gik  han  over  Floden  Durance. 

Allobrogernes  Blænkere,  mellem  hvilke  jeg 
var  dennegang,  bragte  hver  Dag  føderalistiske 
Fanger  til  Hovedkvarteret.  Det  var  for  Største- 
delen rige  Borgere  fra  de  storre  Byer,  som  nu 
havde  kastet  Gevær  og  Borgeruniform  fra  sig  og 
søgte  Skjul  i  afsidesliggende  Rønner  og  elendige 
Smaabyer.  Jeg  benyttede  mig  af  den  Velvilje, 
som  General  Carteaux  vedvarende  viste  mig,  og 
anbefalede  indtrængende  de  stakkels  Mennesker 
til  hans  Mildhed. 

-Borger  General,«  sagde  jeg,  »det  er  gode 
Franskmænd  allesammen.  De  er  blot  vildledte 
ligesom  jeg.« 

Mange  —  deriblandt  højtstaaende  Folk  fra 
Marseille  —  blev  paa  den  Maade  frelste  ved 
Generalens  humane  og  kloge  Fremgangsmaade ; 
men  de  havde  nu  engang  sat  sig  i  Hovedet,  at 
de  var  mig  særlig  Taknemmelighed  skyldig,  og 
efterat  Konventets  Armé  havde  besat  Marseille, 
blev  jeg  en  helt  berømt  Personlighed  blandt  Byens 
Befolkning.  Borgerinde  Sans-Géne  blev  baaret  i 
Triumf  i  fuld  Galla-AUobrogeruniform.  Der  blev 
lavet  en  Bærestol,  og  den  blev  betrukket  med 
Klædesdraperier  og  pyntet  med  Løv.  Jeg  maatte 
tage  Plads  i  den,  og  saa  førte  de  mig  rundt  i 
Gaderne    under    Raabet    »Leve   Sans-Géne!«      De 


brave  Folk  bar  mig  paa  deres  Skuldre,  og  deres 
Begejstring  havde  ganske  den  samme  støjende  og 
vanvittige  Karakter,  som  al  Begejstring  har  under 
Provences  Himmel. 

Promenaden  sluttede  paa  en  stor  Plads,  hvor 
jeg  blev  tagen  under  Behandling  af  adskillige 
Talere.  Derefter  blev  jeg  broderlig  omfavnet  af 
Borger,  General  Doppet  og  Gud  véd  hvormange 
andre  Borgere,  Municipalgardister  med  Skærf  paa. 
Præsidenter  for  Sektioner,  Præsidenter  for  For- 
eninger og  saadan  i  en  Uendelighed.  Det  Hele 
sluttede  med  et  patriotisk  Gæstebud.  Det  havde 
ganske  sikkert  set  galt  ud  med  mit  Hoved,  hvis 
jeg  skulde  have  svaret  til  alle  de  Skaaler,  der 
regnede  ned  over  mig,  og  hvis  jeg  ikke  havde 
nøjedes  med  blot  at  føre^  mit  Glas  til  Læberne. 
Jeg  var  ikke  nogen  gammel  Landsknægt  endnu, 
og  forresten  har  jeg  aldrig  holdt  af  at  drikke. 


IV. 

Belejringen   af  Toulon.  —  Jeg    bliver    ikke    degraderet.  — 

General     Dugommier.    —    Artillerichefen.    —     Hvem    var 

Morianen?  —  Jeg  bliver  saaret.  — 


Fra  Marseille  rykkede  vi  gennem  Passene 
ved  Ollioules  og  begyndte  Belejringen  af  Toulon, 
som  var  falden  i  Englændernes  Hænder.  General 
O'Hara  var  Byens  Kommandant.  En  Division  af 
den  italienske  Armé  var  etableret  paa  den  anden 
Side  af  Byen  i  Sollies  og  La  Villette. 

Kort  Tid  efter  maatte  Carteaux  afgive  Kom- 
mandoen. Jeg  tror  nok,  at  jeg  var  den  Soldat  i 
hele  Armeen,  som  savnede  ham  mest.  Doppet 
indtog  hans  Plads  i  nogen  Tid.  Efter  Doppet 
kom  Dugommier,  som  nu  førte  Overkommandoen 
over  henved  tredive  tusind  Mand,  eftersom  Ar- 
méen var  bleven  betydelig  forstærket. 

Det  var  her  foran  Toulon  og  ligeoverfor 
Englænderne,    at   jeg   tik  min  første  Ilddaab;    thi, 

alt  i  alt,  havde  mit  Kanonskud  paa  den  store 
Landevej  til  Lambesc  kun  været  et  Udslag  af  en 
ganske  uovervejet  Indskydelse,  og  Marschen  til 
Marseille  havde  kun  været  en  Slags  Jagt  paa 
Proskriberede. 

En  Dag  skulde  jeg  bringe  Middagsmad  ud 
til  en  af  vore  langt  fremskudte  Vagtposter.  Den 
fjendtlige  Ild  fra  et  Fort  fejede  tvers  over  en 
Strækning  af  Vejen;  jeg  tror  det  var  Fortet 
Malbosquet. 

Jeg  fastgør  Madskaalene  paa  min  Hest,  siger 
Farvel  til  min  Onkel  og  mine  Kammerater  og 
drager  afsted  i  et  lille,  jevnt  Luntetrav  med  et 
et  rigtig  kækt  Udtryk  i  Ansigtet.  Jeg  fortsætter 
saaledes  min  ensomme  Vej  et  godt  Stykke  og 
nynner  en  lille  Vise.  Pludselig  hører  jeg  et 
bragende  Knald  fra  den  Side,  hvor  det  fordømte 
Fort  ligger.  Det  vækker  min  Eftertanke,  og  jeg 
bliver  ganske  taus.  —  Atter  et  Brag.  —  Jeg  ser 
mig  omkring  i  det  øde,  flade  og  uhyggelige 
Landskab,  saaledes  som  det  altid  ser  ud  i  det 
nærmeste  Bælte  omkring  Fæstninger.  Der  er 
endnu  dygtig  langt  til  det  Sted,  jeg  skal  naa, 
men  der  er  Pokkers  kort  til  det  fordømte  Fort. 
—  Tredie  Brag!  —  Dennegang  skelnede  mit  Øre 
tydelig  en  hvislende  Lyd,  og  der  var  ingen  Tvivl 
om,  at  mine  Øjne  ligesaa  tydelig  skelnede  en 
Kanonkugle  danse  forbi.  Jeg  hengiver  mig  mere 
og    mere    til    alvorlig:    Eftertanke    —    —    —    — . 

Pludselig  standser  min  Hest  helt  hvid  af  Sved  og 
Skum,  jeg  hører  Skoggerlatter  omkring  mig, 
og  jeg  opdager  mig  selv  holdende  midt  imellem 
alle  Kammeraterne,  som  jeg  forlod  før  —  og 
Madskaalene  hang  endnu  paa  deres  Plads  ved 
Siden  af  mig  paa  Hesten.  Min  Onkel  var  den 
Eneste,  som  ikke  lo;  han  saa  blot  paa  mig  med 
en  stræng  Mine.  Det  er  egentlig  aldrig  nogen- 
sinde gaaet  op  for  mig,  hvordan  det  gik  til,  at 
min  Hest  saaledes  slog  om  baade  i  en  anden  Retning 
og  anden  Gangart  og  kom  saa  overordentlig  for- 
hastet hjem  i  fri  Galop  istedenfor  i  Trav.  Min 
Onkel  sagde  ikke  et  eneste  Ord  til  mig  Resten  af 
Dagen.  Jeg  skammede  mig  og  var  meget  be- 
drøvet. 

Næste  Dag  under  en  af  de  lange  ledige 
Stunder,  som  der  er  saa  mange  af  under  en  Be- 
lejring, lod  min  Onkel  Kompagniets  Mandskab, 
som  næsten  var  fuldtalligt  tilstede,  formere  Kreds, 
og  med  et  højtideligt  og  bedrøvet  Tonefald  i 
Stemmen  henvendte  han  sig  til  mig  og  sagde: 

»Sans-Géne  var  bange  igaar;  Sans-Géne  viste 
sig  fejg;  Sans-Géne  fortjener  at  blive  degraderet. 
Derfor  vil  vi  nu  degradere  Sans-Géne.« 

Det  brændte  som  Ild  i  mine  Kinder. 

»Du  der,«  fortsatte  Onkel  og  vendte  sig  til 
min  Korporalskabsfører ,  »gør  din  Pligt;  riv 
Knapperne  af  hendes  Uniform!« 

Korporalen  gaar  hen  imod  mig,  men  jeg 
bryder  gennem  Kredsen,  styrter  hen  til  den 
Plads,  hvor  Hestene  stod  bundne,  famler  ved  et 
af  Saddelhylstrene  og  faar  fat  i  en  Pistol. 

Kammeraterne  var  fulgt  efter  og  stod  om- 
kring mig, 

»Onkel!«  raabte  jeg.  »Sans-Géne  skal  ikke 
degraderes.  Før  skyder  jeg  mig  en  Kugle  for 
Panden.« 

Mine  Kammerater  gav  sig  til  le,  men  deres 
Latter  havde  en  godmodig,  hjertelig  Klang  uden 
Spor  af  Spot  eller  Haan.  De  fortalte  mig,  at  det 
Hele  var  Spøg,  men  at  Onkel  havde  holdt  paa, 
at  jeg  skulde  have  denne  Lektion,  —  at  der  var 
Ingen,  der  tvåvlede  om  mit  Mod,  og  at  de  Alle 
havde  haft  det  paa  samme  Maade,  da  de  første 
Gang  var  i  Ilden,  og  at  mange  af  de  allerflinkeste 
Soldater  endogsaa  havde  opført  sig  meget  ringere. 
Min  kære  Onkel  var  helt  forskrækket  og  rørt 
over  min  Maade  at  tage  Sagen  paa ;  han  trykkede 
min  Haand  og  sagde : 

»Det  var  godt,  Sans-Géne,  meget  godt!  Naar 
en  Soldat  vil  gøre  sin  Fejl  god  igen  paa  den 
Maade,  kan  man  være  vis  paa,  han  gør  det  ikke 
en  anden  Gang.« 

Fra  den  Tid  blev  jeg  en  velkendt  Person  i 
Lejren,  og  Alle  gjorde  Stads  af  mig.  Selv  den 
barske  Dugommier,  den  nye  Overgeneral,  viste 
mig  en  vis  Opmærksomhed.     Hver  Gang  det  var 

min  Tur  at  være  Ordonnans  ved  Hovedkvarteret, 
kaldte  han  mig  ind  ved  Middagstid  og  lod  mig 
spise  sammen  med  sine  Sønner  og  Staben.  En 
Morgenstund  i  Maaneden  Frimaire*)  kom  jeg 
ridende  for  at  overtage  min  Hoveritjeneste. 
Vejret  var  koldt  og  surt.  Just  som  jeg  med 
Kappen  godt  op  om  Ørerne  steg  af  Hesten  og 
skulde  til  at  binde  den,  hørte  jeg  en  Stemme 
kalde  inde  fra  Trappen  i  den  lille,  elendige 
Mejeribygning,  hvor  Hovedkvarterets  Kontor  for 
Tiden  var  anbragt.  Jeg  træder  ind  og  gaar  et 
Par  Trin  tilvejrs,  og  samtidig  er  en  Officer  gaaet 
en  fem  sex  Trin  ned.  Han  rækker  mig  en 
Tjenesteskrivelse,  en  Ordre,  jeg  skal  bringe  ud. 
Jeg  springer  i  Sadlen  igen  og  sætter  af  i  Galop. 
Paa  Tilbagevejen  lagde  jeg  Mærke  til,  at  der 
ikke  ret  langt  fra  Hovedkvarteret  var  indrettet  et 
Slags  Køkken  inde  paa  en  Mark  med  Oliventræer. 
Min  Vej  gik  netop  lige  der  forbi,  men  jeg  havde 
ikke  bemærket  det  paa  Udvejen.  Baade  min  Hest 
og  jeg  rakte  Hals  henimod  det  gode  Baal,  som 
knitrede  lystigt  derinde  med  stor  og  bred  Flamme. 
Det  var  nok  selve  Oliventræerne,  som  havde 
leveret  Brændsel.  Jeg  vejrede  den  kraftige  Lugt 
af  en  Bedekølle,  som  snurrede  rundt  over  Ilden  i 
en  Sejlgarnssnor.      Hvilken    Duft  og    hvilket   Ud- 


•)  Den    tredie  Maaned  i  den  republikanske  Kalender    (fra 
21.  November  til  20.  December  .  O.  A. 

seende  havde  ikke  denne  Bedekølle !  Kommander- 
sergent  Masséna  og  Sergent  Junot  beklædte  Stil- 
lingerne henholdsvis  som  Mester  og  Svend  i 
Køkkenet.  De  kendte  mig  og  indbød  mig  til  at 
komme  indenfor  og  hjælpe  dem  med  Raad  og 
Daad.  Umuligt  at  sige  Nej!  Jeg  skynder  mig 
af  Hesten,  bliver  anbragt  paa  en  Oliventræsknude, 
og  med  Støvlesaalerne  tæt  opad  det  varmende 
Baal  gør  jeg  mig  tilgode  med  en  dygtig  Skive 
Bedesteg. 

Denne  behagelige  Beskæftigelse  fordrede  Tid 
selvfølgelig.  Jeg  kom  tilbage  til  Hovedkvarteret, 
just  som  Overgeneralen  gik  derfra.  Han  be- 
svarede min  tjenstlige  Hilsen  med  et  velvilligt 
Smil  og  en  venlig  Haandbevægelse.  Jeg  gik  saa 
op  i  Etagen  ovenover  og  meldte  mig  med  Kvit- 
teringen for  min  Skrivelse.  Den  Officer,  som 
havde  beordret  mig  i  Tjeneste,  stod  og  støttede 
sig  til  et  Bord,  fuldt  af  Papirer  og  Kort,  med  en 
Passer  i  Haanden. 

Der  var  noget  lysere  i  Stuen  end  paa 
Trappen,  og  jeg  kunde  nu  skelne  Artillerichefs 
Epauletter  paa  Uniformen,  endvidere  en  temmelig 
uanselig  Skikkelse,  et  blegt,  gustent  Ansigt  med 
olivenfarvet  Teint,  hule  Kinder  og  skarpe  Træk, 
men  forresten  et  Ansigt,  som  slaar  En,  og  som 
man  ikke  glemmer.  Paa  Bordet  laa  hans  Hat 
med  en  Fjerbusk,  som  oprindelig  var  gul  af 
Far\'e,    men    som    nu    nærmest    forekom    mig  at 

være  rigtig  godt  smudsig  —  hvilket  forresten  let 
lod  sig  forklare  af  en  hyppig  og  nær  Omgang 
med  Kanoner  og  tyk  Krudtrøg. 

Uden  at  vende  Hovedet  om  mod  mig  trak 
han  sit  Ur  op  af  Lommen  og  sagde  i  en  kort 
Tone:  »Du  behøvede  tre  Kvarter,  og  Du  har 
brugt  en  Time  og  ti  Minuter.  —  Vagtarrest!« 

Under  Feltforhold  anbringer  man  Vagten  og 
Arrestlokalerne,  hvor  man  kan  finde  Plads  til 
dem  efter  Husbehov.  Her  var  det  et  Telt  henved 
'halvhundrede  Skridt  fra  Hovedkvarteret.  Jeg 
meldte  mig  der  henne  i  et  fortvivlet  Humør  og 
rasende  paa  dette  Bedelaar,  som  havde  kostet  mig 
min  Frihed.  Der  gik  to,  tre  —  fire  dræbende 
lange  Timer.  Jeg  blev  efterhaanden  helt  nervøs, 
og  følte  mig  saa  meget  mere  nedslaaet,  som 
netop  Stabens  Spisetid  stod  for  Døren,  og  Ud- 
sigterne til  den  sædvanlige  elendige  Soldaterkost 
traadte  istedenfor  den  gode  Middag,  jeg  havde 
gjort  Regning  paa  sammen  med  fornøjelige 
Kammerater.  Forsynet  havde  dog  Barmhjertighed 
med  mig.  En  ung  Officer,  den  ene  af  Over- 
generalens to  Sønner,  kom  og  hviskede  et  Par 
Ord  i  Øret  paa  Skildvagten,  der  passede  paa  mig, 
og  jeg  var  fri. 

Vi  fulgtes  saa  ad  til  den  kære  Middag,  som 
jeg  allerede  havde  opgivet  alt  Haab  om  at  komme 
med  til,  og  under\'ejs  fortalte  han  følgende: 

»Da  Fader  skulde  til  at  sætte  sig  tilbords, 
spurgte  han,  hvor  Sans-Géne  var  henne;  han 
havde  jo  set  hende  om  Formiddagen  ved  Hoved- 
kvarteret, og  der  skulde  gaa  Bud  efter  hende. 
Man  søger  og  kalder  overalt  —  ingen  Sans-Géne! 
Fader  bliver  utaalmodig  og  siger,  at  man  skal 
linde  Sans-Géne.  Saa  er  der  endelig  En  —  han, 
Artillerikaptajnen*)  —  som  siger,  at  saavidt  han 
husker,  var  der  en  lille  Mandsling,  som  han 
havde  sendt  afsted  som  Ordonnans,  men  at  Fyren 
havde  drevet  og  derfor  i  Øjeblikket  sad  paa 
Vagten  ifølge  hans  Ordre.  Ved  at  høre  dette 
giver  Fader  sig  til  at  raabe  op:  »Hvadfornoget, 
Kaptajn?  Har  Du  virkelig  nænnet  at  sætte  Sans- 
Géne  paa  Vagten?« 

»Hvem  er  Sans-Géne?«  svarer  han.  »Et 
Regimentsbarn !    En  Trompeter?« 

»Sans-Géne  er  en  Kvinde  og  en  rigtig  brav 
ung  Pige,«  siger  Fader  saa,  »og  hun  har  endogsaa 
vist  sig  som  en  rask  Artillerist.  Om  ikke  af 
anden  Grund  saa  havde  hun  dog  derfor  fortjent 
mere  Skaansel  af  Dig  som  Vaabenkammerat.«  — 
Saa  begyndte  Fader  at  fortælle  din  Historie,  og 
jeg  rejste  mig  fra  Bordet  og  løb  herned  for  at 
faa  Dig  fri.« 


*)  Bonaparte  ledede  som  Bataillonschef  Artilleriangrebet 
ved  Toulons  Belejring,  men  havde  dengang  endnu 
kun  Kaptajns  Grad.  O.  A. 

Saasnart  jeg  havde  indtaget  min  Plads  ved 
Overgeneralens  Side,  vendte  han  sin  høje,  slanke 
Skikkelse  og  det  magre,  respektindgydende  Ansigt 
lige  om  imod  mig  og  sagde,  idet  han  saa  paa 
mig  med  sine  kloge  og  milde  blaa  Øjne: 

»Hvad  maa  jeg  høre  om  Dig,  Borgerinde? 
Du  har  været  paa  Vagten.  —  Du,  en  Allobrogl 
Lille  Sans-Géne!     Skammer  Du  Dig  ikke?« 

»Borger  General,«  svarede  jeg,  »tal  ikke 
saadan.  Det  er  en  himmelraabende  Uretfærdighed. 
Det  er  den  Morian  der,  som  har  spillet  mig  det 
Puds,«  tilføjede  jeg  og  udpegede  med  Blikket  den 
fordømte  Kaptajn.  Midt  imellem  alle  disse  Mand- 
folk gjorde  Kvinden  i  mig  sin  Ret  gældende,  og 
den  simple  Soldat  traadte  i  Baggrunden. 

Min  mundrappe  Bemærkning  gjorde  stormende 
Lykke  og  satte  hele  Selskabet  i  godt  Humør,  men 
jeg  var  vedblivende  vred  og  blev  mere  og  mere 
ophidset. 

»Javel,  General,«  raabte  jeg.  »Han  er  en 
Morian,  en  rigtig  Morian,  og  ikke  en  Smule 
andet  end  en  rigtig  modbydelig  Morian.  De  kan 
jo  se  allcsammen,  at  han  er  endnu  sortere  end 
sin  egen  Fjerbusk.« 

Og  baade  Generalen  og  hans  Stab  jublede 
som  rene  Skoledrenge  og  æggede  mig  mere  og 
mere  op.  Jeg  skylder  forresten  Kaptajnen  den 
Retfærdighed  at  sige,  at  han  gjorde  Undskyld- 
ninger   med    en    hel    Del    niere    god    Vilje,    end 

jeg  havde  ventet  mig  af  hans  Ansigt.  Det  saa 
ud,  som  om  det  var  støbt  i  Bronce. 

Han  fandt  sig  i  mine  nærgaaende  Bemærk- 
ningers Løbeild  med  en  gemythg  og  heltud  elsk- 
værdig Taalmodighed.  Lidt  efter  lidt  tog  min 
Vrede  en  anden  Retning  og  koncentrerede  sig 
udelukkende  paa  min  Tallerken.  Alle  disse 
Vigtigpetere  af  Staben  glemte  mig  saa  og  gav  sig 
til  at  snakke  om  alvorlige  Sager.  Artilleri- 
kaptajnen førte  især  Ordet  og  tilt\'ang  sig  de 
Andres  Opmærksomhed. 

»Hvad  hedder  han.''«  spurgte  jeg  Generalens 
Søn,  da  vi  gik  fra  Bordet. 

»Bonaparte,«  svarede  han.  »Det  er  en  Corsi- 
caner,  en  dygtig  Officer.  Fader  sætter  ham 
meget  højt.« 

Historien  med  Madskaalene  og  Erindringen 
om  mit  Kujoneri  ved  den  Lejlighed  hvilede  endnu 
en  Tid  lang  trykkende  paa  min  Samvittighed,  og 
jeg  spejdede  idelig  efter  en  Lejlighed  til  at  ud- 
mærke mig  ved  en  eller  anden  hensynsløs  Bedrift. 
Og  Lejligheden  kom. 

Paa  et  Sted,  vi  kaldte  »de  to  Møller«,  havde 
vi  opkastet  et  Batteri  og  en  Redoute  for  at  be- 
skytte det.  Dette  Baueri  generede  i  høj  Grad  de 
Herrer  Englændere,  og  de  besluttede  sig  derfor 
til  at  foretage  et  Udfald  for  at  fornagle  det.  En 
Kolonne  rykkede  ud  af  selve  Byen,  og  samtidig 
udskibedes   der  paa  Stranden   en   anden  Kolonne, 

som  skulde  tage  Batteriet  i  Ryggen.  Jeg  befandt 
mig  dengang  paa  en  fremskudt  \'agtpost,  hvorfra 
vi,  skønt  paa  temmelig  lang  Afstand,  kunde  følge 
alle  Bevægelserne  med  Øjnene.  \i  ventede  i 
stor  Spænding  paa  Ilden  fra  vort  Batteri.  Endelig 
kom  Met  —  først  en  dundrende  Kanonnade  og 
derefter  Geværild.  Denne  var  i  Begyndelsen 
meget  levende,  men  den  begyndte  snart  at  tage 
af  paa  en  foruroligende  Maade. 

»De  mangler  Patroner,«  sagde  vi  til  hver- 
andre. 

»En  Frivillig  til  at  bringe  Patroner  derud!« 
raabte  en  Officer. 

Ingen  sagde  et  Muk.  Jeg  var  kommen 
derud  som  Ordonnans,  og  alt  Mandskabet  derude 
var  Infanterister,  nylig  udskrevet,  ganske  ungt 
Mandskab  fra  Paris.  Senere  hen  i  Tiden  vilde 
de  uden  Tvivl  være  gaaet  i  Ilden  som  rene 
Djævle,  men  nu,  hvor  det  netop  kneb,  betænkte 
de  sig. 

Jeg  tænker  forresten  altid  med  Glæde  tilbage 
paa  den  gode  Tid  ved  Toulon.  Det  hørte  til 
mine  bedste  Fornøjelser  at  gaa  ud  i  Løbegravene, 
naar  jeg  vidste,  at  der  var  mange  af  disse  Re- 
krutter derude,  og  naar  de  skød  fra  Byen.  Jeg 
anstillede  mig  saa  pludselig  forskrækket  og  raabte 
af  fuld  Hals:  »En  Bombe,  Dæk!«  Det  skulde 
være  mærkværdigt,  om  der  ikke  idetmindste  var 
En  af  disse  Tosser,    som   lod  sig  paavirke  af  mit 

Raab   og  styrtede  sig  lige  ned  paa  Maven,  —  og 
hvor  jeg  saa  lo! 

Men  for  at  komme  tilbage  til  min  Fortælling, 
—  der  var  altsaa  Ingen,  der  sagde  et  Muk.  De 
regnede  forsigtig  ud,  at  der  var  et  anseligt  Stykke 
Vej  at  tilbagelægge  under  virksom  Ild  fra  de  Far- 
tøjer, som  havde  udskibet  Tropperne. 

Officeren  gentog  sin  Opfordring. 

Saa  rakte  jeg  Haanden  i  Vejret  og  raabte: 
»Jeg!    Jeg  vil!« 

Et  Tørklæde  blev  bredt  ud  paa  Jorden  og 
stablet  fuldt  af  Patronpakker.  Jeg  knytter  de  fire 
Hjørner  fast  sammen,  og  et  Øjeblik  efter  er  jeg 
afsted.  Baade  jeg  og  min  Hest  naaede  Skansen 
fri  og  frelste.  Trods  den  djævelske  Kanonnade, 
det  var,  havde  Hesten  dennegang  ikke  mindste 
Lyst  til  at  forandre  Retning. 

De  brave  Folk  i  Batteriet  modtog  mig,  lige- 
som Børnene  i  en  Familie  modtager  en  Ven  af 
Huset,  der  kommer  med  Nytaarsgaver.  Nu  kom 
der  ogsaa  Forstærkning  af  Tropper,  saa  at  de  selv 
kunde  gaa  over  til  Angreb,  og  de  Herrer  Eng- 
lændere fik  sig  en  ordentlig  Afbankning. 

Henimod  Slutningen  af  Kampen  havde  jeg 
pludselig  mærket  ligesom  en  let  svidende  Smerte 
paa  det  øverste  af  Brystet.  Da  det  Hele  var  forbi, 
og  jeg  kom  tilbage  til  Lejren,  saa  jeg,  at  min  Vest 
var  fuld  af  Blod.  Jeg  var  saaret;  men  lykkelig- 
vis var   Kuglen   prellet  af   paa  min   Patrontaskes 

Rem  og  paa  Kappen,  som  jeg  bar  oprullet  over 
Skulderen.  Havde  den  ramt  saa  meget  som  en 
Fingersbred  højere  oppe,  var  Frøken  Sans-Géne's 
Krigerliv  sluttet  af  her.  Men  det  stod  skrevet,  at 
jeg  skulde  se  baade  Toulon  og  mange  andre 
Byer  falde,  og  at  jeg  skulde  træffe  den  lille 
Artillerikaptajn  igen  —  ganske  vist  indkvarteret 
under  noget  gunstigere  Vilkaar,  og,  min  Tro, 
ogsaa  som  Indehaver  af  en  noget  højere  Stil- 
lins  i  Samfundet. 


V. 

Et   Æventyr  i   Garnisonen.    —    Hvorledes    en   Ven  af  mig 

handler  paa   mine   Vegne,   men   altfor  godt.  —  Skønheden 

fra    Lyon.   —   Soubrany.   —   En  ærefuld   Undtagelse  gøres 

for  min  Skyld. 


-L/fter  Toulons  Fald  fordeltes  Belejrings- 
tropperne, og  Allobrogernes  Jægere  dirigeredes  til 
Castres,  hvor  de  tidligere  Noailles-Dragoner  havde 
deres  Depot.  Vi  blev  indlemmede  i  dette  Regi- 
ments Kadrer,  og  Regimentet  blev  nu  kaldt  »det 
femtende«.  Det  beholdt  en  Del  af  sine  gamle 
Officerer,  men  flere  af  dem  blev  mistænkte  for 
royalistiske  Sympathier  og  vandrede  derfor  snart 
til  Skafottet  eller  begik  Selvmord.  Indlemmelsen 
i  Regimentet  fandt  Sted  den  15  de  Germinal, 
Aar  II,   den  Dag,   som  svarede   til  den  4de  April 

1794- 

I  Castres  fik  jeg  min  rigtige  militære  Ud- 
dannelse, særlig  i  Ridning.  Det  gik  som  en  Dans 
for  mig  fra  Enkeltmandsuddannelsen  til  Pelotons- 

og  Eskadronsskolerne.  Jeg  lærte  at  sætte  over 
Grav  og  Hegn,  at  lade  Musket  og  Pistol  tilhest  i 
ti  Tempoer  og  at  haandtere  Sabel  og  Kaarde. 
Jeg  havde  den  mellem  franske  Kvinder  ret  alminde- 
lige Højde  af  fire  Fod  og  elleve  Tommer,  men 
mine  Støvlehæle  skaffede  mig  dog  en  Tomme  til. 
Mine  Ben  var  lige  og  velformede  og  tog  sig  — 
efter  hvad  man  sagde  —  ingenlunde  ilde  ud  i  de 
D3Teskindsbenklæder.  Jeg  har  aldrig  været,  hvad 
man  kalder  smuk;  jeg  var  tilmed  noget  koparret, 
og  skønt  min  Næse  ikke  just  var  stor,  vilde  den 
dog  ubetinget  have  vundet  ved  at  have  et  mere 
udpræget  græsk  eller  romersk  Snit.  Men  mine 
Øjne  var  sorte  og  levende.  Huden  hvid  og  blød, 
min  Teint  sund  og  Tænderne  blændende  hvide. 
Panden  var  høj  og  hvælvet.  Ansigtsformen  køn 
regelmæssig,  og  jeg  havde  et  fyldigt  sort  Haar, 
men  det  bar  man  jo  i  de  Tider  pudret  og  med 
Pisk  i  Nakken.  Alt  dette  dannede  et  Hele,  som 
Folk  tillod  sig  at  finde  ganske  pikant  —  og  lad 
mig  forresten  sætte  al  falsk  Beskedenhed  tilside 
og  tilføje,  at  man  var  saa  venlig  at  tillægge  den 
her  beskrevne  Person  et  sorgløst  muntert  Sinde- 
lag, en  vis,  desværre  noget  usleben.  Intelligens  og 
et  godt  Hjerte. 

Tilgiv  denne  lille  Lovtale  over  mig  selv!  I 
min  Alder  har  man  desværre  erhver\'et  sig  en 
temmelig  dyrekøbt  Ret  til  at  tale  en  Smule  frit 
om  sin  Ungdoms  smaa  Fortrin. 

Jeg  havde  et  Jernhelbred,  og  som  om  jeg  ikke 
havde  faaet  nok  af  Øvelserne  i  Ugens  Løb,  gik 
jeg  samvittighedsfuldt  til  Dans  hver  eneste  Søn- 
dag paa  Kneiperne  i  Byens  Omegn  og  svingede 
de  unge  Piger.  Jeg  havde  en  sand  Lidenskab  for 
at  danse.  I  den  første  Tid  var  der  en  ung  Pige 
paa  sexten  Aar,  som  jeg  helst  dansede  med;  hun 
var  en  Gartnerdatter,  en  sød  lille  Brunette  og  saa 
naiv,  at  hun  næsten  maatte  kaldes  enfoldig,  men 
forresten  henrivende.  Hendes  Moder  lod  hende 
have  temmelig  frie  Tøjler,  og  det  var  et  Syn  for 
Guder  at  se  hende  klynge  sig  til  Borger  Dra- 
gonens Arm  —  min  nemlig  — ,  og  med  en  koket 
og  smægtende  Mine  skæve  op  til  den  flotte  Hjelm 
med  Hestehaarsbusken  og  til  den  Friskfyrsprofil, 
som  sad  og  tog  sig  ud  under  den.  Naar  jeg  i 
Nattens  Stilhed  fulgte  hende  hjem  til  Byen,  kunde 
jeg  føle  den  stakkels  Lilles  skælvende  Arm  tynge 
paa  min,  men  den  ærbare  Dragon  spillede  den 
hensynsfulde  og  fr3^gtsomme  Elsker  og  holdt  sig 
til  kønne  Talemaader  og  ømme  Forsikringer,  eller 
ogsaa  dvælede  han  i  tause  og  drømmende  Fore- 
stillinger om  al  den  Lyksalighed ,  der  kunde 
rummes  i  en  lille  Haand,  man  trykker,  eller  et 
lille  Kys,  man  røver  i  Afskedens  Øjeblik. 

Vort  uskyldige  Kærlighedsforhold  fortsattes 
paa  den  Maade,  indtil  min  Korporalskabsfører  en 
Søndag,  netop  som  jeg  vilde  gaa  til  Dans,  sendte 
mig   i   Arrest   for   en   eller  anden   lille  Forseelse. 

Hvad  skulde  der  nu  blive  af  mine  Aftaler  med 
den  lille  Gartnerpige,  om  at  vi  skulde  danse  sam- 
men hele  Aftenen  og  følges  ad  hjem  om  Natten? 
Jeg  betroede  min  Sorg  til  en  Ven  og  bad  ham 
gaa  til  Mødet  i  mit  Sted.  Det  var  jo  et  særdeles 
antageligt  Forslag,  og  min  Ven  spillede  min  Rolle 
fortræffeligt  og  endogsaa  bedre  eller,  om  jeg  saa 
maa  sige,  slettere,  end  jeg  kunde  have  gjort.  Men 
da  han  hørte  til  det  Mindretal  af  Mandfolk,  som 
er  diskret  i  saadanne  Sager,  gjorde  han  sig  ikke 
til  af  sin  Erobring,  ikke  engang  ligeoverfor  den 
Ven,  han  havde  været  saa  god  en  Stedfortræder  for. 

Derefter  genoptog  jeg  i  nogen  Tid  mine  Be- 
stillinger som  Danser  og  sukkende  Elsker,  men 
efter  tre,  hre  Maaneders  Forløb  havde  jeg  faaet 
noget  andet  i  Kikkerten.  Jeg  søgte  en  anden 
Knejpe  og  gav  mig  af  med  et  andet  Pigebarn. 
Min  lille  Gartnerpige  undgik  jeg,  og  jeg  tog 
Flugten  om  ad  en  anden  Gade,  naar  jeg  saa  hende. 

En  Dag,  da  jeg  kommer  fra  Appel,  møder 
jeg  hendes  Fader  Gartneren.  Han  gaar  lige  løs 
paa  mig  og  siger  uden  Omsvøb : 

»Borger  Dragon!  Det  er  nok  første  Gang, 
Du  er  i  Garnison  her  i  Byen,  kan  jeg  mærke. 
Jeg  skal  derfor  belære  Dig  om,  at  naar  man  for- 
fører vore  Pigebørn  her  i  Castres,  saa  gifter  man 
sig  med  dem.     Du  har  at  ægte  min  Datter«. 

Hans  Mine  og  Tone  var  lige  ubehagelige. 
Strax  ved  hans  første  Ord  trykkede  jeg  min  Hjelm 

fast  ned  over  Ørerne,  kn)-ttede  mine  ti  Fingre  i 
Kravehandskerne  og  satte  mig  i  Lave  til  at  lange 
den  uforskammede  Spidsborger  en  ordentlig  Øre- 
figen; men  hans  Opfordring  til  mig  om  at  blive 
»Ægtemand«  bragte  min  Vrede  til  at  slaa  om  i 
Munterhed.  Jeg  beklagede  i  mit  Hjerte  Borger 
Gartneren  som  Fader,  og  forresten  endnu  mere 
hans  Datter,  men  sejg,  som  jeg  med  Rette  følte 
mig,  i  Kraft  af  min  gode  Samvittighed,  gav  jeg 
dem  Døden  og  Djævelen  i  en  temmelig  høj- 
røstet Tone. 

»Jeg  gaar  paa  Stedet  hen  og  klager  over  Dem 
til  Borger  Obersten,«  svarede  han.  »Saa  skal  vi 
faa  at  se!« 

Obersten  lod  mig  kalde  op  til  sig. 

Da  jeg  kom,  sad  han  og  hans  Hustru  ved 
Siden  af  hinanden  i  deres  store  Selskabsværelse, 
begge  ligesaa  alvorlige  at  se  til  som  Dommere  i 
Retten.  Baade  Stilling,  Pande  og  Øjenbryn  an- 
t}-dede  Strenghed,  men  i  begges  Mundvige  lurede 
der  en  lille  Trækning,  som  de  gjorde  sig  al  Umage 
for  at  beherske.  Lige  foran  dem  stod  Faderen, 
rasende  og  helt  ude  af  sig  selv,  og  gned  og 
drejede  sin  Hue  mellem  Hænderne.  Nogle  Skridt 
derfra  stod  Moderen,  rank  og  stiv,  med  begge 
Hænder  i  Forklædelommerne  og  med  et  stramt 
og  bekymret  Udtryk  i  det  blege  Ansigt.  Bag  ved 
hende  klyngede  det  stakkels  Pigebarn  sig  til  de 
moderlige  Skørter  med  sænket  Hoved  o?  med  de 

højrøde  Kinder  hadede  i  Taarer.  Den  ene  Arm 
holdt  hun  op  for  sine  Øjne  for  ikke  at  se  eller 
snarere  i  den  Tanke,  at  man  saa  ikke  kunde  se 
hende;  den  anden  Arm  hang  slapt  ned  langs  For- 
klædet, som  øjensynlig  begyndte  at  blive  noget  kort. 

»Sans-Génel«  begjmdte  Obersten  nu  med  høj- 
tidelig Røst.  »Du  er  anklaget  for  en  styg  Hand- 
ling. Forsvar  Dig  nu,  om  Du  kan.  Jeg  agter  at 
øve  den  strængeste  Retfærdighed  mod  Enhver  af 
Eder  efter  Fortjeneste.« 

Synet  af  min  Person  havde  nu  paany  vakt 
Faderens  Vrede;  thi  han  tog  igen  fat  helt  forfra 
paa  sin  lange  Anklageakt  med  en  ligefrem  for- 
færdelig Tungefærdighed  og  Energi.  Han  sluttede 
med  at  henvise  først  til  sin  Kones  Vidnesbyrd 
—  men  hun  indskrænkede  sig  til  at  neje,  saa  stiv 
som  et  Kosteskaft,  og  slaa  med  Nakken  —  og 
dernæst  til  Datterens  Forklæde,  idet  han  med  det 
samme  greb  fat  i  den  Arm,  hun  holdt  for  sine 
Øjne,  og  trak  hende  frem  med  et  heftigt  Ryk. 

Det  stakkels  Pigebarn,  som  pludselig  og  paa 
en  saa  brutal  Maade  saa  sig  stillet  Ansigt  til  An- 
sigt med  mig,  sænkede  sit  Hoved  endnu  dvbere 
og  hulkede  højt. 

Mit  Forsvar  var  jo  let  nok.  Jeg  begyndte 
med  højtidelig  at  forsikre  om  den  Højagtelse,  jeg 
altid  havde  næret  for  unge  Piger  i  Almindelighed 
og  hende  her  i  Særdeleshed.  Men  saa  tog  Moderen 
Ordet  med  honningsød  Stemme  og  henvendte  sig 

umiddelbart  til  Borgerinde  Oberstindens  Hjerte. 
Hun  fortalte  om,  hvorledes  hun  for  sit  eget  Ved- 
kommende aldrig  havde  givet  Folk  Anledning  til 
Sladder,  og  hun  havde,  Gud  være  lovet,  altid 
kunnet  gaa  med  oprejst  Pande  i  hele  Castres,  og 
hun  havde  saamænd  indpodet  sin  Datter  gode 
Grundsætninger,  og  Datteren  selv  havde  ogsaa 
lige  til  denne  ulyksalige  Dag  idag  været  anset  for 
selve  Dyden  i  egen  Person  i  Castres,  og  jeg 
maatte  være  Satan  selv,  siden  det  var  lykkedes 
mig  med  min  sledske  Tunge  at  faa  Bugt  med 
dette  Mesterværk  af  Opdragelse,  som  var  Gen- 
stand for  hele  Castres  Beundring  og  Stolthed,  og 
saa  sandt  Borgerinde  Oberstinden  følte  sig  elsket 
af  sin  Mand,  Borger  Obersten,  skulde  hun  for- 
lange af  ham,  at  han  tvang  den  Libertiner  til  at 
indgaa  Ægteskab,  eller  ogsaa  sendte  ham  paa  Ska- 
fottet. I  de  Tider  truede  man  aldrig  med  mindre. 
Jeg  lo,  som  jeg  var  vanvittig,  af  Truslen,  men 
Borgerinde  Oberstinden  rejste  sig  nu  og  opfordrede 
Moder  og  Datter  til  at  gaa  med  ind  i  det  til- 
stødende Værelse. 

»Sans-Géne  vil  ogsaa  komme  derind  og,  som 
jeg  haaber,  give  os  en  saa  fyldestgørende  For- 
klaring, at  vi  kan  forandre  vor  Mening  i  denne 
Sag.« 

Saasnart  vi  fire  Kvinder  befandt  os  alene  for 
os  selv,  hægtede  jeg  blot  et  Par  Hægter  op  i  min 
Uniform  — •  og  der  stod  hun,  Moderen,  som  ramt 

af  et  Lyn.  Hendes  Læber  mumlede  Forbandelser, 
men  hun  var  jo  falden  som  Offer  for  sine  egne 
rænkefulde  Planer.  Da  hun  havde  lagt  Mærke 
til,  at  der  var  et  helt  ungdommeligt  lille  St^-kke 
Mandfolk  af  en  Dragon,  der  gjorde  Kur  til 
Datteren  —  en  ren  Grønskolding,  som  hverken 
bandede  eller  røg  Tobak  — ,  havde  hun  smigret 
sig  med  at  faa  dette  Forføreremne  i  sine  Garn 
for  godt  Køb.  Hun  lagde  alt  smukt  tilrette  for 
ham,  lukkede  forekommende  baade  Øjne  og  Øren, 
og  forbeholdt  sig  blot  at  aabne  Munden  paa 
vid  Gab  og  skrige  højt  op,  naar  Sagerne  var 
komne  saavidt,  at  der  kunde  fremtvinges  et 
Ægteskab. 

Fra  Castres  blev  vi  dirigerede  til  Perpignan 
for  at  forstærke  Arméen  ved  Øst-Pyrenæerne. 
Denne  Armé  blev  kommanderet  af  Dugommier 
og  havde  den  Opgave  at  holde  en  spansk  Armé 
i  Skak,  som  under  General  La  Union  var  rykket 
ind  paa  fransk  Territorium  og  havde  bemægtiget 
sig  CoUioure,  Port-Vendres  og  hele  Linjen  ved  Tet. 

Medens  Dugommier  sad  i  sit  Hovedkvarter, 
to  eller  tre  Mil  fra  Perpignan ,  og  lagde  sine 
Planer  til  at  drive  Fjenden  ud  af  Landet,  og 
medens  Forposterne  vexlede  Geværskud ,  førtes 
der  et  muntert  Liv  inde  i  selve  Byen.  Tre  store 
Herrer,  Udsendinge  fra  Konventet,  Soubrany, 
Projean     og    Milhaud,    gav    Middage,    til    hvilke 

ogsaa  jeg  havde  den  Ære  at  være  indbudt  nogle 
Gange. 

Ved  et  af  disse  Middagsselskaber  følte  jeg 
mig  lige  fra  Begyndelsen  slagen  af  den  trykkede 
Stemning,  der  syntes  at  hvile  over  alle  Gæsterne. 
Saa  godt  som  Ingen  tog  Ordet  af  sig  selv,  og 
man  svarede  kun  med  Enstavelsesord.  Da  min 
første  Sult  var  stillet  tilfreds,  begyndte  jeg  at 
finde  det  Hele  temmelig  kedeligt,  og  jeg  be- 
klagede mig  derover  til  min  Nabo  tilhøjre, 
Soubrany. 

»Jeg  synes,  at  vi  Alle  ser  ud,  som  om  vi  var 
til  Begravelse«,  sagde  jeg  temmelig  højt. 

Han  blinkede  til  mig  med  det  ene  Øje  for 
at  faa  mig  til  at  tie  stille,  og  da  han  fandt  et 
gunstigt  Øjeblik  og  troede,  at  man  lagde  mindre 
Mærke  til  vor  Samtale,  sagde  han  med  dæmpet 
Stemme : 

»Borgerinde  Sans-Géne!  Kan  Du  se  den 
Dame,  der  sidder  mellem  Projean  og  Milhaud. 
Det  er  »Skønheden  fra  Lyon«.  Jeg  kender  hende 
ikke  under  noget  andet  Navn.  Hun  kom  fra 
Lyon  sammen  med  »Bjærgets«  Dragoner.  Hun 
stod  i  Brevvexling  med  det  ledende  Parti  i  Paris. 
Enhver,  som  hun  behagede  at  finde  mistænkelig, 
angav  hun,  og  i  Lyon  og  Nimes  har  hun  faaet 
kappet  Hovedet  af  mere  end  hundrede  Personer. 
Nu  forstaar  Du  maaske,  at  Folk  vejer  deres  Ord 
en    Smule,    naar    de    er    sammen    med    hende. 

4 

Alverden  er  bange  for  hende  og  med  god  Grund. 
Selv  vi  store  Folk,  Folkets  Repræsentanter,  vi 
som  beklæder  de  højeste  Stillinger  ude  i  Departe- 
menterne, føler  os  ikke  engang  sikre  for  hende. 
Vær  derfor  forsigtig!« 

Jeg  tog  hende  nu  nærmere  i  Øjesyn.  Hun 
var  en  ung  Kvinde  af  storslaaet  Bygning  og  Yæxt ; 
Kjolen  var  af  sort  Silke,  og  hun  havde  et  langt 
trefarv^et  Skulderskærf  over  den.  Paa  Hovedet 
sad  en  rød  Hue,  og  hendes  sorte  Haar  faldt  i 
Uorden  ned  over  et  Par  prægtige  Skuldre.  Det 
var  ogsaa  det  smukkeste  ved  hendes  Person. 
Hendes  Træk  var  regelmæssige  og  havde  heller 
ikke  været  uden  Skønhed,  hvis  Underansigtet 
havde  været  mindre  plumpt,  og  hvis  Panden  ikke 
havde  været  for  lav  og  flad.  Øjnene  var  næsten 
helt  runde  og  uden  Spor  af  Liv,  og  Blikket  fore- 
kom En  tomt,  næsten  idiotisk.  Det  var  et  sørge- 
ligt Syn,  kan  jeg  forsikre,  at  se  alle  disse  Mand- 
folk, hvoraf  de  fleste  beklædte  høje  Stillinger, 
sidde  og  ryste  for  saadan  en  Skabning,  som  kun 
havde  skaffet  sig  Indflydelse  og  Magt  ved  ube- 
rettigede og  lave  Midler.  At  Mændene  kunde 
fornedre  sig  saaledes,  æggede  paa  en  Maade  min 
Stolthed  som  Kvinde,  men  paa  samme  Tid  pinte 
det  mig  og  ydmygede  mig  paa  min  Dragon- 
uniforms Vegne. 

Jeg  saa  paa  hende  med  den  samme  Mod- 
bydelighed  og   Afsky,   som   griber  En    ved  Synet 

af  et  giftigt  Kryb;  jeg  fulgte  enhver  af  hendes 
Bevægelser  med  fjendtlig  Nysgerrighed  og  følte 
min  Afsky  voxe. 

Ved  Deserten  tog  hun  sin  phrygiske  Hue  af, 
tog  en  stor  Kam  af  Buxbom,  som  sad  oven  i 
Hovedet,  og  hengav  sig  med  den  mest  rolige  og 
uforskammede  Mine  til  den  simple  Beskæftigelse 
at  kæmme  sit  Haar. 

Dette  var  mig  dog  for  grovt. 

»Borgerinde  I«  raabte  jeg  over  Bordet  til  hende. 
»Vær  saa  venlig  at  sige  mig,  hvor  Du  har  faaet 
din  Opdragelse?« 

Soubrany  lagde  sin  Haand  fast  paa  min  Arm, 
men  jeg  fortsatte:  »Jeg  frygter  ikke  for  Nogen 
her.  Republikken  vil  nok  betænke  sig  to  Gange, 
før  den  sender  en  Soldat,  som  elsker  og  forsvarer 
den,  til  Guillotinen.  Forresten  har  jeg  min  Sabel, 
og  jeg  skal  mase  Ansigtet  paa  Enhver,  der  skulde 
føle  sig  fristet  til  at  angive  mig.« 

Projean,  der  fungerede  som  Vært  ved  Mid- 
dagen, gav  nu  pludselig  Tegn  til  at  rejse  sig  fra 
Bordet. 

Den  tykke  Lyonneserinde  havde  hørt  paa  mig 
med  aaben  Mund;  Haanden  med  Kammen  var 
stoppet  op  i  Luften,  og  hun  saa  ufravendt  paa  mig 
med  sine  sløve  Øjne. 

Endelig  fik  hun  et  Par  Ord  frem  mellem  de 
sammenbidte  Tænder: 


»Aristokrat  —  forsvind!«  hvislede  hun  ud  og 
besluttede  sig  samtidig  til  at  lette  sine  Kødmasser 
op  af  Stolen. 

Soubrany  og  de  Andre  trak  mig  med  sig  og 
holdt  mig  i  Afstand  fra  hende  og  bad  mig  ind- 
stændig om  at  være  fornuftig  og  rolig. 

Den  gode  Soubran}'!  Senere  under  Forpost- 
tjenesten  fik  jeg  engang  rigtig  Lejlighed  til  at  lære 
hans  humane  og  retsindige  Karakter  at  kende. 
Det  var  en  Morgenstund  ved  Daggry,  at  jeg  var 
med  i  et  detacheret  Kommando  i  Omegnen  af 
Thuir.  Pludselig  begynder  vore  Heste  at  vrinske, 
og  i  det  samme  hører  vi  det  vrinske  til  Svar 
i  kort  Afstand.  Vi  var  et  temmelig  stærkt  Kom- 
mando og  betænkte  os  derfor  ikke  paa  at  give 
Hestene  Sporen  i  Retning  efter  Lyden.  Vi  over- 
raskede en  spansk  Vagtpost,  som  havde  søgt  Skjul 
bag  et  lille  Krat  og  ikke  havde  faaet  Tid  til  at 
trække  sig  tilbage.  De  flygtede  nu  over  Hals  og 
Hoved  til  alle  Sider  i  det  skovbevoxede  Terrain, 
men  maatte  efterlade  en  Del  Heste  til  Bytte  for 
os.  Jeg  var  saa  heldig  at  være  første  Mand  til  at 
lægge  Haanden  paa  en  af  dem,  som  altsaa  var 
min  Ejendom.  Den  Officer,  der  kommanderede 
os  ved  denne  Lejlighed,  var  slet  bereden.  Han 
spurgte  mig,  om  jeg  vilde  sælge  min  Fangst;  men 
jeg  sagde  nej.  Saa  henvender  han  sig  til  en 
anden  Dragon,  der  havde  haft  samme  Held  som 
jeg;   men    han    siger   ogsaa   nej.     Officeren  bliver 

heftig,  bander  og  truer  Dragonen  og  slaar  ham 
tilsidst  —  og  Dragonen  giver  Officeren  Svar  paa 
Tiltale  med  et  Ørefigen.  Ved  Krigsretten  bliver 
Dragonen  dømt  til  at  skydes.  Jeg  opsøger  Sou- 
brany,  fremstiller  Sagen  for  ham  saa  varmt,  jeg 
formaar,  og  gør  navnlig  gældende,  at  det  var  Offi- 
ceren, som  selv  først  havde  givet  Anledning  til 
Fornærmelsen.  Trods  den  Strenghed,  som  jo 
hører  hjemme  i  militære  Forhold,  havde  jeg  dog 
Held  med  mig,  og  jeg  fik  Soubrany  til  at  stikke 
sin  Repræsentantnæse  i  Sagen,  og  Dragonen  blev 
benaadet.  Forresten  gider  jeg  ikke  nævne  hans 
Navn.  Han  viste  sig  kort  Tid  efter  som  en  utak- 
nemmelig Slubbert  og  opførte  sig  saa  slet  mod 
mig,  at  han  kun  havde  Valget  mellem  at  duellere 
med  hele  Regimentet,  som  var  opbragt  paa  mine 
Vegne,  eller  at  desertere  over  til  Fjenden.  Han 
foretrak  det  sidste. 

Omtrent  ved  dette  Tidspunkt  —  jeg  husker 
ikke  saa  nøje  Datoen  —  udstedte  Velfærdskomi- 
téen  Forbud  mod,  at  Kvinder  gjorde  Tjeneste  i 
Regimenterne.  Alle  Generalerne  og  de  højere 
Officerer  i  den  østpyrenæiske  Armé  gjorde  mig 
den  Ære  at  gøre  Indsigelse  til  Gunst  for  mig,  og 
der  blev  gjort  en  meget  ærefuld  Undtagelse  med 
Hensyn  til  Borgerinde  Therese  Figueur,  kaldet 
Sans-Géne. 


M. 

Jeg    kommer    til    Figuéres.    —    Et    Sabelhug.    —    Mine    to 

Fanger.  —  General  Augereau.  —  Jeg  plukker  Hønen,  men 

faar   ikke   noget   af  den.  —  General  Noguez.  —  Min  Hest 

svømmer  godt. 

Vi  var  i  Begyndelsen  af  Vinteren  1794; 
men  under  Spaniens  Himmel  er  Vinteren  sjælden 
videre  stræng.  Felttoget  blev  heller  ikke  afbrudt, 
som  det  var  Skik  og  Brug  under  Krigene  i  den 
gamle  Regerings  Tider.  Det  er  Republikken,  der 
har  Æren  af  ikke  mere  at  gøre  Forskel  paa  Aars- 
tider  eller  Klima. 

Naa!  efterat  Bellegarde  var  faldet  i  vore 
Hænder  den  6te  Vendemiaire  (27de  September), 
fandtes  der  ikke  en  eneste  Spanier  mere  paa 
fransk  Grund,  og  vi  rykkede  nu  under  Mar- 
seillaisens  Toner  frem  over  alle  Bjergpas  og  ad 
alle  Veje,  som  førte  ind  i  Catalonien. 

La  Union  troede  sig  i  Sikkerhed  i  sin  be- 
befæstede Lejr  foran  Figuéres.  Vi  bragte  ham  ud 
af  denne  Vildfarelse,  men  Sejren  kostede  os 
ulykkeligvis  vor  tapre  Overgeneral ,  som  blev 
dræbt  af  en  Kanonkugle.  Det  var  en  Sorg  for 
hele  Arméen,  men  selvfølgelig  sørgede  jeg  i 
særlig  Grad  over  Tabet  af  Dugommier. 

Den  befæstede  Lejr,  Byen  og  Citadellet 
Figuéres  holdt  sig  i  det  Hele  kun  ni  Dage  —  fra 
den  30te  Brumaire  (20de  November)  til  den  9de 
Frimaire  —  hvilket  vakte  almindelig  Forfærdelse 
i  hele  Spanien.  Jeg  havde  den  Ære  at  være 
blandt  de  første  Dragoner,  der  trængte  ind  i 
Byen. 

Om  der  end  udstedes  nok  saa  strænge  Dags- 
befalinger,  er  det  dog  sjældent,  at  det  ved  en 
saadan  Lejlighed  spænder  af  uden  en  lille  Smule 
Plyndring  hist  og  her.  Der  havde  endnu  ikke 
været  Tid  til  at  bringe  vor  Indkvartering  i  Orden, 
og  jeg  flakkede  netop  omkring  i  Gaderne  for  at 
finde  en  Officer,  da  jeg  hørte  En  kalde  paa  mig 
fra  en  Sidegade.  Det  var  en  Husar,  de  Berchini, 
som  sneg  sig  omkring  tilfods,  medens  hans  Hest 
drev  rundt  og  snusede  paa  Brostenene.  Han  trak 
en  Pose  frem  under  sin  Kappe  og  rakte  mig  den. 
Den  saa  mig  noget  mistænkelig  ud,  og  jeg  havde 
en  Anelse  om,  at  de  Genstande,  den  var  stoppet 
fuld  af,  snarere  var  indsamlede  ved  Hjælp  af 
Sabelspidsen  end  just  som  milde  Gaver. 

»Sans-Géne,«  sagde  han,  »vil  Du  være  med, 
saa  er  her  nok  til  os  begge  to.  Du  er  jo 
Officerernes  Kæledægge,  tag  Dig  af  denne  her, 
indtil  vi  har  faaet  vore  Kvarterbilletter.  Ingen 
vil  finde  paa  at  mistænke  Dig.« 

»Hvad  er  der  i  den?«  spurgte  jeg  i  en  lige- 
gyldig Tone,  idet  jeg  rakte  mig  frem  fra 
Hesteryggen  og  løftede  paa  Posen,  som  var 
dygtig  tung. 

»Ikke  daarlige  Sager  —  en  hel  Urmagerbutik 
—  en  lille  Brandskatning  af  Ure,  som  jeg  har 
foretaget  i  en  tre,  fire  Gader.« 

»Godt!« 

Da  jeg  mærkede,  at  han  helt  havde  sluppet 
sit  Tag  i  Posen,  gav  jeg  den  en  Omgang  om- 
kring Hovedet  i  strakt  Arm  og  slyngede  den  med 
al  min  Kraft  imod  Muren,  hvorfra  den  saa  faldt 
ned  paa  Stenbroen. 

Dette  dobbelte  Indhug  aftvang  Urmager- 
butikken et  klirrende  Smertensskrig. 

»Jeg  skal  lære  Dig  at  tage  mig  for  en  Tyve- 
knægt en  anden  Gang,«  raabte  jeg.  »Far\-el!« 
Og  saa  fortsatte  jeg  min  Vej  og  lod  den  lumpne 
Karl  samle  sine  Ure  op,  hvis  han  havde  Lyst. 
Jeg  tillader  mig  at  formode,  at  det  var  første 
Gang,    at  alle  de  Ure  var  nøjagtig  ens  »stillede«. 

Paa  den  store  Landevej,  der  førte  til  Gironne, 
trak  en  stor  Mængde  spanske  Tropper  sig  tilbage 
i  Uorden,   Fodfolk  og  Rytteri  imellem  hverandre. 

Vore  Blænkere,  hvoriblandt  ogsaa  jeg  var,  for- 
fulgte dem  under  Skydning,  medens  en  Halv- 
brigade af  vore  rykkede  frem  i  to  Kolonner  til- 
højre og  venstre  af  Landevejen,  saaledes  at  den 
tilhøjre,  som  havde  en  kortere  Vej  at  tilbagelægge, 
ufejlbarlig  maatte  vinde  Forspring  for  en  stor  Del 
af  de  fjendtlige  Tropper  og  paa  et  bestemt 
Punkt  afskære  dem  Retræten. 

Af  og  til  vendte  en  eller  anden  af  de  fjendt- 
lige Ryttere  sig  om  og  sendte  os  en  Kugle  for 
at  holde  os  Blænkere  i  passende  Afstand. 

Vi  var  dog  saa  tæt  paa,  at  vi  kunde  se,  at 
disse  tapre  Folk,  som  havde  paataget  sig  det 
farlige  Hverv  at  dække  Retræten,  ikke  var 
Spaniere,  men  bar  de  franske  Emigranters  Uniform. 
Mine  Kammerater  og  jeg  var  enige  om,  at  vi 
saavidt  muligt  burde  skaane  dem.  Jeg  tvang  min 
Hest  fremad  og  kom  saa  nær  ind  paa  deres 
Bagtrop,  at  de  maatte  kunne  høre  mig,  og  raabte 
paa  Fransk  saa  højt,  jeg  formaaede : 

»Skynd  Jer  afsted,  skynd  Jer,  ellers  er  I 
fortabte!  Rid  om  bag  Højen  der,  ellers  bliver  I 
afskaarne  af  Kolonnen  tilhøjre!« 

De,  som  hørte  mig,  satte  strax  i  Galop,  og 
de  Andre  fulgte  efter  med  Undtagelse  af  En,  som 
ikke  gjorde  Mine  til  at  skynde  sig.  Jeg  vovede 
mig  derfor  endnu  nærmere  ind  paa  ham  og 
gentog  min  velmente  Opfordring.  Det  var  en 
ung    Mand    med    brunt    Haar    og    med    et    sørg- 

modigt  men  bestemt  Udtryk  i  sine  smukke  Træk. 
Jeg  har  aldrig  glemt  det  Ansigt,  og  det  har 
mangen  Gang  berøvet  mig  min  Søvn  i  over  et 
Aar  derefter.  Han  vendte  sig  om  med  en  hastig 
Bevægelse,  lagde  an  paa  mig  med  sin  Karabin  og 
sendte  mig  en  Kugle  til  Svar.  Ude  af  mig  selv 
al  Harme  styrter  jeg  mig  over  ham  og  planter 
min  Sabel  i  hans  Hals;  i  vort  Soldatersprog 
kaldte  vi  det  »Svinestikket«.  Jeg  var  i  den  Grad 
betagen  af  Raseri,  at  jeg  tvang  min  Hest  over 
hans  Legeme,  da  han  faldt  til  Jorden.  Hans 
Kugle  havde  strejfet  Tigerskindskantningen  paa 
min  Hjelm  og  var  gaaet  igennem  ^^alken  i  mit 
Haar  paa  venstre  Side  af  Hovedet. 

Senere  paa  Dagen,  henad  Aftenstid,  overgav 
en  spansk  Kvartermester  og  hans  Kone  sig  til 
mig.  Jeg  trøstede  den  stakkels  Kvinde  paa  bedste 
Maade,  og  jeg  beskyttede  hende  og  hendes  Mand 
mod  Overlast  og  Plyndring.  Deres  Kræfter  var 
aldeles  udtømte;  jeg  fik  dem  derfor  begge  to 
anbragt  paa  min  Hest  og  førte  dem  til  Augereau, 
min  daværende  General.  Her  var  der  en  af 
Stabens  Personale,  som  forhørte  den  fangne 
Kvartermester,  men  da  han  mente,  at  denne  ikke 
svarede  godt  nok  paa  Spørgsmaalene,  viste  han 
sig  mærkelig  raa  og  forløb  sig  i  den  Grad,  at 
han  trak  Sablen  og  tilføjede  Fangen  et  alvorligt 
Saar  i  den  ene  Arm.     Generalen   maatte  anvende 

hele  sin  Myndighed  for  at  bringe  det  gale  Men- 
neske til  Fornuft. 

Borger  General  Augereau  var  meget  venlig 
imod  mig.  Min  Hest  var  samme  Dag  faldet  med 
mig,  og  ved  denne  Lejlighed  var  min  Karabin 
bleven  beskadiget.  Da  jeg  beklagede  mig  over 
dette,  tog  Generalen  en  af  sine  egne  Pistoler 
frem  af  sin  Taske  og  gav  mig  den. 

»Borgerinde,«  sagde  han.  »Modtag  denne 
Pistol  til  Erindring  om  Augereau.  Han  skal 
heller  ikke  glemme  den  lille  Sans-Géne.«  *) 

Jeg  bad  nu  om  Tilladelse  til  selv  at  føre 
mine  Fanger  tilbage.  Paa  Xejen  betroede  Kvarter- 
mesterens Kone  sig  til  mig  og  viste  mig  en  Del 
Diamanter,  som  det  var  hende  magtpaaliggende 
at  faa  anbragt  skjult  paa  en  eller  anden  Maade 
paa  sin  Person.  I  den  første  Landsby,  vi  kom 
til,  skaffede  jeg  mig  Synaal  og  Traad,  hvorefter 
vi  begge  listede  os  ind  i  Stalden,  hvor  min  Hest 
stod,  og  syede  alle  Diamanterne  ind  i  hendes 
Korset.  Da  vi  vilde  forlade  Stalden  igen,  blev  vi 
tilfældig^-is  set  af  Staldens  Ejer.  og  han,  som 
først  saa  den  fangne  Kvinde  komme  ud,  og  lidt 
efter  en  Militærperson,  gav  sig  til  at  skære  Ansigt 
paa  en  højst  betegnende  Maade. 

Han  lagde  naturlig^•is  Sagen  ud  paa  sin 
Maade   og  paatog  sig    i    sit   Forhold  til  Kvarter- 


*)  Omtalt  i  Regimentets  Stambog. 

mesteren  en  medfølende  Mine  med  det  ondskabs- 
fulde Anstrøg,  som  Folk  gærne  anvender  lige- 
overfor en  vis  Slags  Ægtemænd. 

Begge  Ægtefællerne  og  jeg  fik  os  en  ordent- 
lig Latter  i  den  Anledning.  Forinden  vi  drog 
videre,  paalagde  jeg  et  Par  Landsmænd,  som 
jeg  kendte,  at  fortælle  det  Fjog  af  en  Vært,  af 
hvilken  Grund  den  lille  Dragon  var  et  Mønster 
paa  Dyd  og  gode  Sæder  og  ikke  indlod 
sig  paa  at  forlede  ærbare  Kvinder  til  onde  Ger- 
ninger. 

Skønt  jeg  hadede  Tyveri  og  ikke  havde 
mindste  Medlidenhed  med  dem,  der  blev  grebne 
i  at  stjæle,  følte  jeg  paa  den  anden  Side  stor 
Trang  til  at  være  overbærende  ligeoverfor  lidt 
ulovlig  Fouragering.  En  Dag  drev  jeg  omkring 
paa  Marken  udenfor  Murene  omkring  en  Gæst- 
givergaard,  hvor  vor  Halvbrigades  Stab  netop 
havde  Kvarter.  Vi  havde  dengang  drevet  hele 
den  spanske  Armé  over  paa  den  anden  Side  af 
Fluviafloden.  Saa  hører  jeg  en  Stemme  raabe 
nede  fra  en  Grøft: 

» Sans-Gene !     Sans-Géne  ! « 

Jeg  ser,  at  det  er  den  brave  Daumesnil. 

Dengang  havde  den  tapre  Forsvarer  af  Slottet 
i  Vincennes  begge  sine  Ben  i  Behold,  men  han 
havde  ingen  Garnison  at  kommandere ;  han  havde 
kun  Sergents  Grad. 

Sammen  med  en  Kammerat  var  han  ifærd 
med  at  dreje  Halsen  om  paa  en  fem,  sex  Høns, 
som  han  lumskelig  havde  »reddet«  fra  Værts- 
husets Gaard. 

»Hvis  Du  vil  have  Hønsesteg  med,«  sagde 
han,  »maa  Du  hjælpe  os  at  plukke.« 

Jeg  sætter  mig  øjeblikkelig  ned  til  dem  i 
Grøften,  som  er  meget  dyb,  og  tager  fat  med  det 
samme. 

Det  var  nu  egentlig  Galskab  at  drive  dette 
Spil  saa  nær  ved  Stabskvarteret.  Et  Øjeblik  efter 
hører  vi  Støj,  og  en  Officer  kommer  anstigende 
lige  i  Retning  af  vort  Tilflugtsted.  Situationen 
var  kritisk. 

»Lad  os  tøfle  af,  det  bedste  vi  kan,«  siger  de 
to  Fyre,  »hen  til  det  Hjørne  af  Muren,  hvor 
Grøften  drejer  om.  Saa  kan  vi  maaske  nok 
komme  bort  uden  at  blive  sete.« 

Men  jeg  sagde:  »Saa  gaar  jeg  lige  løs  paa 
Officeren  og  opholder  ham  med  en  lille  Løgne- 
historie, mens  I  vinder  Tid.« 

Officeren  var  nu  imidlertid  netop  paa  Op- 
dagelsesrejse efter  de  forsvundne  Høns;  det  var 
nemlig  paa  dem  og  alene  paa  dem,  at  Staben 
havde  bygget  sit  Haab  om  Middagsmad. 

Han  tager  mig  i  skarpt  Forhør,  men  jeg 
nægter  og  bliver  ved  at  nægte;  men  saa  falder 
jeg  uheldigvis  paa  den  skinhellige  Ide  at  lægge 
Haanden   paa   Brystet    for    rigtig  eftertrykkelig  at 

bevidne  min  Uskyldighed  —  og  saa  skal  der 
netop  sidde  et  lille  blodigt  Dun  klæbet  fast  paa 
min  Haand  og  forraade  Sandheden ! 

Min  strænge  Dommer  styrter  glad  hen  til 
Grøften  —  Intet !  —  Det  vil  sige  fuldt  op  af  Fjer, 
men  ikke  Spor  af  Hønsekroppe. 

Jeg  var  nu  henrykt  over  at  have  reddet 
Kammeraterne  og  siger  saa  til  Officeren  med  et 
ædelt  Tonefald  i  Stemmen : 

»Borger  Løjtnant!«  Den  Skyldige  staar  her 
for  Dig.« 

»Men  Middagsmaden,  Elendige!  Vor  Middags- 
mad!« raabte  han  fortvivlet.  »Jeg  vilde  hellere 
have  fat  i  en  eneste  lille  Hønsevinge  end  i  en 
hel  Dragon  —  selv  om  han  var  stegt.« 

For  Exemplets  Skyld  og  vel  ogsaa  som  en 
Hævn  paa  sin  Maves  \'egne  sendte  han  mig  i 
Vagtarrest. 

Jeg  havde  hjulpet  med  at  plukke  Hønen, 
men  jeg  fik  ingenting  af  den.  — 

Den  spanske  Armé  havde  taget  Stilling  foran 
Gironne.  Vi  gjorde  mere  end  ét  Forsøg  paa  at 
sætte  os  fast  paa  den  anden  Side  af  Fluvia.  Efter 
en  af  disse  Kampe,  som  havde  været  særlig  haard, 
blev  vi  kastede  tilbage  med  Tab.  Vi  naaede  i 
Skynding  og  i  temmelig  daarlig  Orden  at  indtage 
og  bevare  vor  oprindelige  Stilling.  Jeg  havde 
været  udsendt  med  en  Ordre  til  General  Mirabel 
og    maatte    nu    for    at    naa    tilbage    til    mit    eget 

Korps,  General  Augerau's,  ride  tvers  over  et 
Terrain,  hvor  Kampen  havde  staaet  en  Time  tid- 
Hgere.  Der  laa  Saarede  og  Døde  rundt  paa 
Marken.  Saarede  Stakler  enten  med  Armen  i 
Bind  eller  med  et  Ben  slæbende  efter  sig,  sneg 
sig  afsted  i  Retræteretningen,    saa  godt  de  kunde. 

Et  klagende  Raab  naaede  mit  Øre,  og  jeg 
satte  strax  min  Hest  i  Skridt  og  lyttede. 

Raabet  gentager  sig. 

Jeg  følger  Lyden  og  nærmer  mig  et  af  de 
Legemer,  som  ligger  udstrakt  paa  Jorden.  Jeg  kan 
se,  at  Uniformen  er  en  Generals,  men  Mandens 
Ansigt  er  en  eneste  graaagtig  Masse  omkring  et 
Hul  af  en  Geværkugle.  Jeg  springer  af  Hesten 
og  forsøger  at  løfte  den  Saarede  op;  men  han 
har  ikke  Kræfter  til  andet  end  at  sukke.  En  Mand 
af  syttende  Halvbrigade  passerer  forbi  i  hundrede 
Skridts  Afstand  fra  os;  jeg  løber  hen  til  ham  og 
opfordrer  ham  indstændig  til  at  hjælpe  mig;  han 
samtykker,  skønt  hans  højre  Haandled  næsten  er 
skudt  over,  og  da  den  Saarede  efterhaanden 
kommer  lidt  til  sig  selv  og  ligesom  laaner  nogen 
Energi  af  selve  Feberen,  lykkes  det  os  ved  fælles 
Hjælp  at  faa  den  kostbare  Byrde  anbragt  paa  min 
Hest. 

Jeg  havde  den  Glæde  at  bringe  ham  i 
Sikkerhed  uden  videre  Uheld.  Det  var  General 
Noguez.*) 


*)  Omtalt  i  Regimentets  Stambog. 

En  anden  Dag,  da  vi  skulde  gaa  tilbage  over 
Fluvia  (maaske  var  det  ikke  Fluvia,  men  blot  et 
mindre  Vandløb,  der  var  s%iilmet  op  til  en  Flod; 
Hukommelsen  kan  let  svigte  i  Ens  niogtresinds- 
t}'vende  Aar  med  Hensyn  til  Xavne),  kom  jeg  og 
nogle  andre  Dragoner  til  at  optræde  som  frelsende 
Engle  for  en  Del  saarede  Infanterister  af  17de 
Halvbrigade. 

De  havde  mistet  Fodfæstet  midt  i  den  rivende 
Strøm.  Jeg  t\'ang  min  Hest  til  Svømning  og 
naaede  hen  til  to  Stakler,  der  var  lige  ved  at 
drukne,  greb  til  med  begge  Hænder  og  hjalp  dem 
paa  den  Maade  til  at  holde  sig  oven  Vande.  Jeg 
foretog  den  samme  Tur  flere  Gange  fra  Bred  til 
Bred;  men  da  vi  havde  fuldført  det  Stykke  Ar- 
bejde, kunde  min  prægtige  Hest  heller  ikke 
mere.*) 

Jeg  troer,  jeg  kyssede  dens  bløde  Mule  over 
t}'ve  Gange,  da  jeg  om  Aftenen  gav  den  sin 
Afgnidning  med  Halmvisken. 


*)  Omtalt  i  Regimentets  Stambog. 


VII. 

Parlamentæren.    —    Et    Bal    hos  Spanierne.    —  Dagen   før 

Brylluppet.  —  Bruden  løber  sin  Vej.  —  Jeg  gør  min  Oberst 

gal  i  Hovedet. 


D. 


'a  Spanierne  havde  faaet  nok  af  Krigen, 
blev  der  indledet  Underhandlinger  om  en  Vaaben- 
stilstand.  En  af  vore  General- Adjudanter,  hvis 
Navn  jeg  iøvrigt  ikke  ønsker  at  nævne,  blev  sendt 
til  den  spanske  Lejr.  Han  udtog  mig  til  Ordon- 
nans.  Baade  Parlamentæren  og  den  lille  Sans- 
Géne  blev  modtagne  paa  bedste  Maade  af  Spanierne, 
som  sagde  en  Mængde  smukke  Ting  og  ikke 
sparede  paa  smaa  Opmærksomheder  ligeoverfor 
Se  nor  i  ta  Dragonen.  Efter  endt  Hverv  var  det 
nu  Adjudantens  simple  Pligt  strax  at  vende  til- 
bage, men  medens  han  i  to  stive  Timer  havde 
beskæftiget  sig  med  alvorlige  Sager,  havde  jeg 
beskæftiget  mig  med  en  hel  Flok  smukke  Cata- 
lonierinder,   som    efter    Indbydelse    var    mødte    i 

Lejren  fra  Gironne  og  Omegnen.  De  havde  for- 
talt mig,  at  man  var  kommen  overens  om  at 
afholde  et  Bal  for  at  fejre  vor  Tilstedeværelse  paa 
en  værdig  Maade.  Jeg  tilkendegav  ham  derfor, 
at  jeg  agtede  at  gøre  M3-tteri,  og  at  han  kunde 
tage  afsted  alene,  hvis  det  behagede  ham,  men  at 
jeg  var  bestemt  paa  at  desertere  over  til  Fjenden 
med  Vaaben  og  det  Hele  hellere  end  at  gaa  glip 
af  en  saa  herlig  Lejlighed  til  at  faa  mig  en  Dans. 
Min  Officer  var  nu  hverken  nogen  ren  Tiger 
eller  Bjørn  af  Naturen  —  og  forresten  var  det 
ham  virkelig  magtpaaliggende  ikke  at  tabe  sin 
Ordonnans  af  Syne.  Jeg  skal  om  et  Øjeblik  for- 
tælle hvilke  private  Grunde  han  havde  hertil  for- 
uden de  rent  tjenstlige.  Han  samtykkede  altsaa, 
med  Tilsidesættelse  af  sin  Pligt,  i  at  forlænge  vort 
Ophold  og  tog  imod  Indbydelsen  til  Ballet.  Her 
var  der  en  net  spansk  Oberst,  som  forærede  mig 
et  Par  hvide  Silkehandsker,  hvorpaa  der  med  Sølv 
var  broderet  Profilen  af  et  Hoved,  og  han  for- 
sikrede mig,  at  det  skulde  være  hans  Portræt.  Jeg 
saa  ogsaa  paa  Ballet  en  af  vore  Emigranter,  som 
var  Indehaver  af  en  Fyrstetitel  og  som  uforsagt 
baade  gjorde  Tjeneste  og  dansede  under  de 
Fremmedes  Fane,  uagtet  han  af  Naturen  havde 
faaet  anbragt  en  saa  rigelig  Byrde  paa  Ryg  og 
Skuldre,  at  han  maatte  have  været  fuldkommen 
berettiget  til  at  fordre  sig  fritagen  i  begge  Hen- 
seender. 

Det,  jeg  altsaa  vilde  fortælle  om  min  Officer, 
var,  at  han  ikke  var  tilfreds  med  den  Lydighed 
og  Respekt  alene,  som  jeg  skyldte  ham  som 
Dragon.  Han  havde  allerede  i  længere  Tid  ønsket, 
at  jeg  ved  edeligt  Løfte  for  Øvrigheden  skulde 
forpligte  mig  til  for  hele  Livet  at  yde  ham  Lydig- 
hed og  Respekt  af  en  helt  anden  og  blidere  Art. 
Ligeoverfor  hans  vedvarende  indstændige  Bønner 
bildte  jeg  mig  tilsidst  ind  at  kunne  føle  hos  mig 
selv  den  tilsvarende  Tilbøjelighed,  som  han  saa 
inderlig  ønskede,  og  da  et  tjenstligt  Hverv  netop 
kaldte  ham  til  Frankrig,  rejste  jeg  med  ham  til 
Perpignan,  hvor  det  var  vor  faste  Beslutning  at 
gifte  os.  I  de  Tider  var  der  ikke  saa  mange 
Former  og  Omstændigheder  at  iagttage  før  et 
Bryllup  som  nutildags,  og  Lidkøbet  af  mit  Udstyr 
og  Brudetoilette  tog  heller  ikke  megen  Tid.  Jeg 
sagde  nemlig  til  mig  selv,  at  en  Uniformskrave, 
der  var  hægtet  lige  op  til  Hagen,  havde  fuld- 
kommen saa  kydsk  et  Præg  som  en  nedringet 
Brudekjole,  og  den  hestehaarsprydede  Hjelm  kunde 
jo  betragtes  som  et  højst  hæderfuldt  Sindbillede, 
der  varslede  godt  og  tydede  paa  Visdom.  Den 
var  i  ethvert  Tilfælde  ligesaa  betryggende  og  solid 
at  have  paa  Hovedet  som  et  Slør  eller  de  banale 
Orangeblomster. 

Bryllup  er  en  alvorlig  Sag  for  en  ung  Pige 
og  kan  nok  give  hende  en  Del  at  tænke  paa. 
Jeg  lukkede  ikke  et  Øje  hele  den  Nat,   der  gik 

forud  for  mit.  Jeg  skulde  jo  nu  ofre  min  Frihed 
for  hele  Livet.  Jeg  slculde  aldrig  mere  være  den 
lille  Dragon  Sans-Géne ,  Fusentasten ,  Spilop- 
mageren, som  havde  sit  Frisprog  allevegne,  Kæle- 
dæggen, hvis  mange  Indfald  man  bar  over  med 
og  som  gik  til  Dans  paa  Knejperne,  naar  hun 
kom  fra  Generalstabsmiddag.  Nu  skulde  jeg  have 
min  Mands  Rang  og  være  »Borgerinde  General- 
Adjudantinde«  —  —  og  saa  de  kedelige  Etikette- 
spørgsmaal!  Man  maatte  stadig  passe  paa  sig  selv 
og  bevare  sin  Værdighed  —  —  og  naar  saa  Ens 
Mand  maaske  fandt  paa  at  blive  skinsyg  og  gav 
Tyrannens  Parti  —  saa  var  vi  jo  lige  midt  i 
Ufred  og  Kamp  —  — . 

Alle  disse  Tanker  gjorde  mig  ængstelig,  og 
saa  kom  jeg  ogsaa  til  at  tænke  tilbage  paa  Barn- 
domsdagene og  paa  min  kære  Ven  Clement  og 
den  Dag,  vi  kom  fra  Altergang,  da  han  fandt,  at 
jeg  lignede  en  Brud.  Og  med  alle  saadanne 
Tanker  arbejdede  min  stakkels  Hjerne  lige  til 
Morgenstunden. 

Mit  Hoved  var  tungt,  hedt  og  ligesom  tomt, 
medens  jeg  klædte  mig  paa,  og  det  blev  ikke 
bedre,  medens  Onkel  gav  mig  sine  sidste  gode 
Raad  for  Fremtiden.  Derefter  mødte  General- 
Adjudanten  og  meddelte,  at  det  nu  var  paatide  at 
gaa  til  Raadhuset.  Jeg  kunde  ikke  lade  være  at 
sukke;  det  forekom  mig,  at  Tiden  gik  meget  for 
hurtig,    og   Vidnerne   og   de    mange   Venner,    der 

havde  givet  Møde,  syntes  jeg  lignede  en  Sørge- 
skare,  der  fulgte  et  Offer  til  Slagtebænken. 

Da  vi  kom  ind  i  den  Sal,  hvor  vedkommende 
Øvrighedsperson  ventede  os,  forekom  Stolene  mig 
smudsige  og  \^æggene  modbydelig  nøgne  —  — 
en  latterlig  Ømfindtlighed,  vil  man  maaske  finde, 
hos  en  Brud,  der  er  vant  til  Vagtstuernes  Be- 
kvemmeligheder —  —  men  en  Brud  er  jo  altid 
fordringsfuld.  Embedsmanden  selv  havde  et  simpelt 
Ydre,  var  daarlig  klædt  og  havde  et  af  den  Slags 
Ansigter,  som  man  blot  behøver  at  møde  for  at 
blive  i  daarligt  Humør. 

Jeg  og  min  Tilkommende  gik  nu  frem  og 
stillede  os  loran  ham.  Vi  var  beg^e  unge  og 
ganske  ens  klædte.  Uniformsfrakke  med  hvid  \"est, 
hvide  Knæbenklæder,  Silkestrømper  og  Guld- 
spænder baade  paa  Sko  og  Strømpebaand,  og  vi 
havde  begge  Kaarde  ved  Siden  og  den  blanke 
Hjelm  under  Armen. 

Embedsmanden  var  formodentlig  vant  til  at 
se  noget  mere  Forskel  paa  de  to  Parter  i  Sagen 
og  forundrede  sig  selvfølgelig  over  at  se  et  Par 
møde  op,  der  var  som  støbt  i  samme  Form.  Han 
fik  saa  den  smagfulde  Ide  at  antyde  denne  sin 
Forundring  ved  en  temmelig  næsvis  Spøg,  og  idet 
han  vendte  sit  grimme  Fjæs  mod  mig  og  saa  mig 
hge  ind  i  det  hvide  af  Øjnene,  sagde  han: 

»Først    og    fremmest    maa  jeg  spørge  de   to 

Borgere,  som  her  er  tilstede:  »Hvem  af  Dem  er 
Bruden?« 

Alle  de  Tilstedeværende  opslog  en  Skogger- 
latter; men  jeg  følte,  at  jeg  blev  ganske  bleg  af 
\'rede  og  havde  i  samme  Nu  Haanden  parat  for 
at  anbringe  den  paa  Øvrighedspersonens  Kind. 
Da  imidlertid  min  Tilkommende,  som  til  en  Be- 
gyndelse havde  holdt  sig,  nu  ogsaa  gav  sig  til  at 
tage  Del  i  den  almindelige  Munterhed,  vendte  min 
\'rede  sig  øjeblikkelig  mod  ham.  Jeg  tilkendegav 
ham,  at  han  kunde  le,  saa  meget  han  lystede,  for 
egen  Regning,  men  at  jeg  ikke  vilde  være  hans 
Kone;  at  jeg  beklagede,  at  det  maatte  saa  være, 
men  at  alt  nu  var  forbi.  Med  det  samme  gjorde 
jeg  kort  omkring  og  skyndte  mig  ud  gennem 
Døren  og  ned  paa  Gaden. 

Medens  nu  Bryllupsgæsterne  vedblivende  lo 
af  Hjertens  Lyst,  spildte  min  Tilkommende  Tiden 
først  med  at  komme  sig  af  sin  Bestyrtelse  og 
dernæst  med  at  søge  efter  mig  mellem  alle  de 
mange  Dragonuniformer  i  Salen,  da  han  ikke 
kunde  tænke  sig,  at  jeg  virkelig  saadan  ganske 
vilde  løbe  min  Vej.  Derefter  løb  han  til  min 
Bolig  for  at  se,  om  jeg  skulde  være  der,  men 
imedens  havde  jeg  skyndt  mig  til  Stalden  og 
havde  sadlet  min  Hest,  og  ti  Minutter  efter  galop- 
perede jeg  i  hvide  Knæbenklæder  og  Silkestrømper 
udad  Landevejen  til  Narbonne.  Jeg  tilbagelagde 
hele  Strækningen  mellem  denne  By  og  Perpignan 

uden  at  standse  og  søgte  et  Tilflugtsted  hos  to 
Damer,  der  tidligere  havde  hædret  mig  med  deres 
Venskab.     De  var  Søstre  til  General  Dieu. 

Min  pludselige  Flugt  havde  ganske  Præget  af 
en  Desertion,  men  de  elskværdige  Damer  skrev 
strax  til  min  Oberst  og  klarede  Sagen  for  mig. 
Da  jeg  kom  tilbage  til  Perpignan,  var  min  forhen- 
værende Tilkommende  imidlertid  bleven  arresteret. 
Det  var  sket  paa  Foranledning  af  hans  Onkel, 
General  S  .  .  .  .,  og  under  Paaskud  af,  at  han 
havde  gjort  sig  skyldig  i  Tjenesteforsømmelse  ved 
at  spilde  en  halv  Dag  og  en  hel  Nat  ved  hint 
Bal  i  den  spanske  Lejr;  men  han  paastod,  at  den 
strænge  Hr.  Onkels  virkelige  Bevæggrund  var  en 
helt  anden,  nemlig  det  pludselige  og  uoverlagte 
Ægteskab,  som  hans  Nevø  havde  været  paa  Nippet 
til  at  indgaa.  Den  kære  Onkel  havde  nu  ogsaa 
en  anden  Bevæggrund,  som  han  vel  skulde  vogte 
sig  for  at  tilstaa,  og  det  var  den,  at  han  selv  — 
gammel  Graaskæg,  som  han  var  —  ligeoverfor 
mig  havde  forsøgt  nogle  Tilnærmelser,  som  jeg 
havde  været  nødt  til  at  tilbagevise  paa  en  efter- 
trykkelig Maade.  Hele  det  dampende  Indhold  af 
en  Thepotte  i  hans  gamle  røde  Landjunkeransigt 
havde  været  nødvendigt  for  at  afsvale  hans  varme 
Følelser. 

Efterat  den  lille  Sans-Géne  nu  var  sluppen 
vel     fra     det    ægteskabelige    Livs    truende    Alvor, 

gamle  Oberst,  den  fortræffelige  Borger  Baudrand, 
var  af  og  til  saa  temmelig  ude  af  sig  selv  over 
mine  Galskaber.  Jeg  husker  saaledes,  hvordan  jeg 
bar  mig  ad  engang,  da  en  Kammerat  og  jeg  var 
sat  i  Vagtarrest.  Der  skulde  om  Aftenen  være 
Bal  hos  Generalinspektørens  Frue,  og  jeg  var 
blandt  de  Indbudne;  følgelig  var  jeg  rasende  over 
at  være  i  Arrest.  Da  nu  min  Kammerat  imod 
Instruxens  Bestemmelse  havde  set  Lejlighed  til  at 
snige  sin  Pibe  og  sit  Fyrtøj  med  ind,  benyttede 
jeg  mig  af  dette  til  med  Fare '  for  at  stege  eller 
kvæle  baade  mig  selv  og  min  Kammerat  at  sætte 
Ild  paa  Halmen  i  Feltsengen  og  derv-ed  tvinge 
dem  til  at  lukke  op  for  os.  Men  Obersten  lod 
mig  nu  indespærre  alene  paa  Loftet  af  et  toetages 
Hus,  der  blev  benyttet  som  Fouragemagasin.  Her 
var  jeg  imidlertid  saa  heldig  at  finde  en  Del  Læder- 
remme og  nogle  Ender  Reb,  som  var  glemt  der- 
oppe. Ved  Hjælp  af  disse  Sager  lykkedes  det 
mig  at  entre  ned  paa  Gaden,  da  Mørket  var  faldet 
paa.  Jeg  var  nær  sprunget  lige  i  Hovedet  paa 
en  Skildvagt  og  indjog  ham  en  ordentlig  For- 
skrækkelse. Han  brøler  Holdt!  Holdt!  men  jeg 
tager  Benene  paa  Nakken,  naar  i  en  Fart  mit 
Kvarter,  tager  Dansesko  paa  og  gaar  paa  Bal.  Det 
var  temmelig  tidligt,  jeg  kom,  og  der  var  ikke 
Andre  tilstede  end  Husets  Frue  og  nogle  Damer. 
Jeg  fortæller   dem   mit  Æventyr  og  forlanger,   at 

de  af  Hensyn  til  vort  Køns  Ære  skal  hjælpe  mig 
mod  min  Oberst.  Jeg  havde  nu  altid  af  et  godt 
Hjærte  paataget  mig  at  danse  med  de  grimme  og 
fattige  Pigebørn,  som  sad  over,  og  med  de  over- 
modne Pebermøer,  og  jeg  var  derfor  i  Kridthuset 
hos  alle  Husmødre.  Da  nu  mere  end  en  af  de 
Damer,  som  var  tilstede  ved  denne  Lejlighed,  uden 
just  at  gøre  sig  Rede  for  Grunden,  var  mig  tak- 
nemmelig sindede,  fik  mine  store  og  gode  Ger- 
ninger som  Danser  nu  deres  Belønning.  De  blev 
enige  om  at  skjule  mig  bag  en  af  de  polstrede 
Sofaer,  indtil  Obersten  kom.  Saasnart  han  viste 
sig,  omringede  Damerne  ham  og  bønfaldt  ham 
indstændig  om  at  give  mig  fri. 

»De  skulde  blot  vide,  hvad  hun  nu  har  fundet 
paa«,  svarede  han  i  en  haard  og  afvisende  Tone. 
»Hun  er  ligefrem  en  Brandstifterske.« 

»Da  vilde  jeg  virkelig  optage  det  som  en 
personlig  Fornærmelse  mod  mig«,  sagde  saa  Husets 
Frue,  »hvis  De  vilde  sende  hende  tilbage  i 
Arresten  —  —  —  jeg  mener,  hvis  hun  nu  for 
Exempel  stod  her  paa  dette  Sted  stillet  op  til 
Kontradans.« 

»Det  var  en  helt  anden  Sag«,  svarede  Obersten 
galant;  »men  dennegang  har  jeg  anbragt  hende 
paa  et  Sted,  som  hun  nok  skal  tage  sig  iagt  for 
at  komme  ud  fra.« 

Han  havde  neppe  talt  ud,  før  den  lille  Sans- 

Gene  i  egen  Person  stod  foran  ham,  smukt  rettet, 
med  strakte  Knæ  og  med  Handsker  paa. 

Hun  bøjede  sig  ned  og  kyssede  den  elsk- 
værdige Husfrue  paa  Haanden. 

>'Borger  Oberst!«  sagde  jeg  derefter;  »det 
er  hende,  jeg  maa  takke;  men  det  er  det  samme, 
jeg  er  ikke  hævngerrig;  jeg  vil  gærne  takke  Dem 
begge  To.  Jeg  skal  nu  have  den  Ære  at  danse 
med  Borgerinden,  og  derefter  vil  jeg  tilstaa  Dig, 
Borger  Oberst,  den  Ære  at  danse  med  mig,  hvis 
Du  skulde  have  megen  Lyst  dertil.« 

Xæste  Dag  var  der  stor  Revu  for  General- 
inspektøren, og  der  skulde  være  Feltøvelser  bag- 
efter. Min  Oberst  var  bestemt  paa,  at  jeg  skulde 
straffes  paa  en  eller  anden  Maade  for  mit  For- 
hold, og  gav  derfor  Ordre  til,  at  jeg  ikke  skulde 
med  til  Revnen,  og  at  en  anden  Dragon  skulde 
ride  min  Hest  den  Dag. 

Jeg  følte  mig  meget  krænket,  og  da  Regi- 
mentet var  rykket  ud  af  Byen,  gik  jeg  ned  i 
Staldene,  hvor  der  kun  stod  en  eneste  Hest,  den, 
som  brugtes  ved  Rekrutternes  allerførste  Forsøg  i 
Ridning.  Det  stakkels  Dyr  var  et  skrækkelig 
gammelt  og  udlevet  Stykke  af  en  Lungepiber,  og 
vi  kaldte  den  »Træhesten«. 

Den  Dragon,  der  havde  Staldvagt,  var  en 
Tosse,  som  det  øvrige  Mandskab  plejede  at  drive 
sit  Spil  med.    Jeg  sagde  til  ham: 

»Du  har  at  gøre  til  Punkt  og  Prik.  hvad  jeg 
nu  siger  Dig;  i  modsat  Fald  kommer  Du  til  at 
krydse  Klinge  med  mig!  forstaar  Du?« 

Han  maatte  saa  tage  en  Sax  og  klippe  hvert 
eneste  Haar  af  Manke  og  Hale  paa  det  gamle 
Dyr,  hvorefter  jeg  i  fuld  Gaia  satte  mig  op  paa 
Bæstet,  som  saa  skrækkeligt  ud,  og  tog  Vejen  ud 
ad  Exercerpladsen  til. 

Da  jeg  kom  derud,  holdt  Regimentet  netop 
stille  paa  Linje. 

Pludselig  hører  Obersten,  som  holdt  foran 
med  Front  mod  Regimentet  ved  Siden  af  General- 
inspektøren, en  for\drret  Mumlen  og  bemærker  i 
det  samme,  at  en  Del  Hjælme  bevæger  sig  i  første 
Eskadrons  andet  Geled.  Uroen  tager  til,  og  Offi- 
cererne synes  ikke  at  gøre  noget  for  at  bringe 
Orden  tilveje.  Obersten  sætter  saa  Sporerne  i  sit 
Dyr  og  jager  derhen. 

»Hvad  er  det  for  et  Spektakkel?«  brøler  han. 
»Eskadronschefen  har  otte  Dages  Arrest!« 

En  Officer  vender  sig  nu  halvt  om  i  Sadlen 
for  at  skjule  sin  Mangel  paa  tjenstlig  Alvor,  og 
drister  sig  til  at  sige: 

»Paa  min  Ære,  Hr.  Oberst!  De  skulde 
virkelig  komme  herom  og  se  selv.« 

Med  det  samme  peger  han  ad  den  Kant, 
hvor  netop  den  lille  Sans-Géne  er  i  Opmarsch, 
idet  hun  af  alle  Kræfter  og  baade  med  hængende 
Tøjler  og  Hæle  bearbejder  sit  elendige  Krik  i  de 

magre  Flanker,  paa  Krydset  med  den  latterlige 
Stump  Halerod  og  paa  den  umaadelig  lange  og 
tynde  Hals. 

Tilsidst  kommer  Generalinspektøren  i  egen 
høje  Person  og  vil  ogsaa  se,  hvad  der  er  paa- 
fitrde. 

Jeg  benytter  mig  nu  af  Lejligheden  til  at 
komme  frem  med,  hvor  krænket  jeg  føler  mig 
over  den  Straf,  som  Obersten  har  paalagt  mig, 
og  udbeder  mig  som  en  Naade,  at  den  maa  blive 
forandret  til  en  Maaneds  Fængselsstraf,  naar  jeg 
saa  blot  maa  faa  min  Hest  igen  og  tage  Del  i 
Revuen  paa  min  Plads  i  Geleddet. 

Jeg  fik  nu  rigtignok  ikke  min  Hest;  paa  dette 
Punkt  var  Obersten  ubøjelig,  men  en  Dragon  i 
Generalens  Eskorte  maatte  sidde  af,  og  jeg  fik  saa 
hans  Hest  istedenfor  den   skrækkelige  »Træhest.« 

Regimentet  fortsatte  ni\  sine  Manøvrer,  og 
jeg  skal  love  for,  jeg  gjorde  mit  Bedste.  Jeg  fik 
senere  at  vide,  at  Generalinspektøren  havde  taget 
sig  for  at  følge  mig  med  Øjnene  af  og  til,  og  at 
Obersten  hvert  Øjeblik  kom  med  Bemærkninger 
om  mig  i  en  halvt  gnaven,  halvt  rørt  Tone: 

»Ja!  De  ser  jo,  hvordan  hun  kan  sine  Ting. 
Hun  er  saamænd  saa  flink  som  Nogen  i  Regi- 
mentet. Hun  gaar  heller  ikke  afvejen  for  en 
fjendtlig  Salve  —  —  — ,  men  hun  plager  Livet 
af  mig  tilsidst  alligevel! 

Efterat  Freden  med  Spanien  var  undertegnet, 
fik  jeg  Lyst  til  at  besøge  min  Bedstefader  i  Taimay 
i  Bourgogne,  for  at  han  dog  engang  kunde  have 
den  Fornøjelse  at  gøre  Bekendtskab  med  sin 
Datterdatter  Dragonen.  Han  kendte  ikke  det 
mindste  til  mig  og  mit  Liv,  da  min  Onkel  aldrig 
skrev  til  sine  Slægtninge. 

Jeg  fik  en  kort^-arig  Orlov  og  benyttede  et 
Par  Dage  af  den  til  et  Besøg  i  Narbonne,  hvor 
der  blev  gjort  en  Del  Stads  af  mig.  Medens  jeg 
opholdt  mig  der,  fik  jeg  Bud  fra  en  Kvinde,  der 
var  anbragt  i  det  der\-ærende  Fængsel,  om  at 
staa  hende  bi  i  hendes  ulykkelige  Stilling.  Jeg 
gik  derhen.     Det  var  »Skønheden  fra  Lyon«. 

Reaktionen,  der  fulgte  efter  den  9de  Thermidor, 
havde  behandlet  dette  foragtelige  Fruentimmer 
efter  Fortjeneste.  Hun  sov  paa  Straa  og  havde 
skæmmet  sig  meget.  Jeg  havde  en  lille  Sum  til 
min  Rejse  og  gav  hende  lidt  Penge,  men  det  var 
mig  umuligt  at  overvinde  den  Afsky,  hun  fra 
første  Øjeblik  havde  indg}'dt  mig,  og  jeg  kunde 
ikke  formaa  mig  selv  til  at  sige  hende  et  venligt 
beklagende  Ord. 

Under  min  Tjeneste  i  den  ostpyrenæiske  Armé 
i  det  nu  tilendebragte  Felttog,  havde  jeg  faaet  to 
Heste  skudt  under  mig*),  den  ene  efter  Ankomsten 
til  Perpignan  under  en  Rekognoscering  i  Nærheden 


*l  Omtalt  i  Regimentets  Stambog. 

a(  Boulou,  den  anden  ved  Byen  Rosas.  Efterat 
jeg  var  bleven  saaret  under  mit  Ridt  med  Patroner 
ved  Toulon,  havde  jeg  faaet  Tilbud  om  at  blive 
Korporal,  men  jeg  betakkede  mig,  idet  jeg  angav 
som  Grund,  at  jeg  havde  nok  at  gøre  med  at 
adlyde  og  derfor  ikke  ogsaa  turde  paatage  mig 
det  Ansvar,  der  var  forbundet  med  at  kommandere 
Andre. 


VIII. 

Jeg  bliver  taget  tilfange  af  Østrigerne.  —  Emigranterne  viser 

sig  som  flinke  Fyre.  —  En  Hest  skudt.  —  En  Adelsmand 

spænder  Sporer   paa   mig.    —  Igen  en   Hest  skudt.  —  Jeg 

bliver  for  anden  Gang  taget  tilfange  af  Østrigerne. 


J^ 


eg  har  intet  at  fortælle  om  de  smukke  Felt- 
tog i  Italien  i  Aarene  IV  og  V.  Jeg  havde  det 
Uheld  stadig  at  maatte  gøre  Garnisonstjeneste  i 
Majlands  Byer,  og  fik  ikke  Lov  til  at  spille  den 
fjerneste  Antydning  af  en  Rolle  i  nogen  af  den 
»lille  Korporals«  mange  berømmelige  Kampe.  Jeg 
var  mellem  de  franske  Tropper,  som  rykkede  ind 
i  Schweitz  i  Aaret  VI,  og  jeg  tog  Del  i  Erobringen 
af  Bern. 

Da  det  15de  Dragonregiment  fik  Ordre  til  at 
indskibe  sig  til  Ægypten,  var  jeg  blandt  dem,  der 
blev  tilbage  ved  Depotet  i  Marseille.  Den  iste 
Ventose  i  Aaret  VII  (19de  Februar  1799)  blev 
Mandskabet  ved  dette  Depot  indlemmet  i  det  9de 

Regiment  tilligemed  Mandskabet  fra  flere  andre 
Depoter.  Vi  blev  sendt  afsted  tilfods  for  at  for- 
rette Garnisonstjeneste  i  Majland  og  Lodi,  men 
fik  dog  snart  Heste  og  tog  derefter  Del  i  de 
uheldige  Kampe,   som   førte  til  Italiens  Rømning. 

Jeg  vil  nu  fortælle  lidt  om  disse  Begiven- 
heder paa  Piémonts  Sletter  mellem  Stura  og  Po 
i  de  første  Dage  af  Maaneden  Brumaire  i  Aaret  MII. 

Den  8de  Brumaire  altsaa  (31te  Oktober  1799) 
var  General  Davins  Korps,  hvortil  jeg  hørte,  blevet 
grundig  slaaet  tilbage  af  Østrigerne  og  trak  sig 
tilbage  i  Retning  af  Busca.  Paa  \'ejen  kom  vi 
forbi  en  saaret  Karabiner,  som  klagede  sig  \'nkelig. 
Hans  Laar  var  skudt  over  af  en  Kardætskkugle. 
Jeg  red  hen  til  ham,  og  ved  mine  Kammeraters 
Hjælp  fik  jeg  ham  anbragt  foran  mig  paa  Hesten 
og  førte  ham  paa  den  Maade  til  Busca,  hvor  jeg 
afleverede  ham  paa  Hospitalet.*) 

Mindre  forsigtig  end  mine  Kammerater  glemte 
jeg  at  tænke  paa  mig  selv  for  den  stakkels  Djævels 
Skyld,  da  jeg  vilde  forvisse  mig  om,  at  han  fik 
Sengeplads  og  fornøden  Pleje.  Saasnart  jeg  kom 
ned  paa  Gaden  igen,  tænkte  jeg  naturligvis  kun 
paa  at  faa  fat  i  min  Hest  og  komme  afsted  i 
største  Hast,  men  ved  Porten  løb  jeg  lige  i  Armene 
paa  en  Trop  Fjender.  Det  var  Barkaws  Husarer. 
De  havde  allerede  bemægtiget   sig   min   Hest   og 


*)  Omtalt  i  Regimentets  Stambog. 

tog  nu  Dragonen  med  det  samme,  hvorpaa  de 
førte  mig  til  et  Lokale  paa  Torvet,  hvor  de  havde 
etableret  en  Vagt. 

Ligeoverfor  var  der  et  stort  smukt  Hus,  som 
jeg  skævede  til  fra  Øjenkrogene  og  som  jeg 
kendte  igen  fra  den  Tid,  General  Davin  havde 
holdt  Busca  besat.  Han  havde  tre  eller  fire 
Gange  taget  mig  med  til  Middag  hos  Ejeren 
af  dette  Hus,  Grev  Belin  de  Busca,  en  piemon- 
tesisk  Adelsmand,  som  var  gunstigt  stemt  mod 
Frankrig  og  ligesom  mange  andre  af  hans  Lands- 
mænd ventede,  at  vi  skulde  skaffe  hans  Fædreland 
Friheden.  Familien  havde  modtaget  Borgerinde 
Sans-Géne  paa  den  venligste  og  hjerteligste  Maade, 
sidste  Gang  for  knap  tre  Dage  siden.  Jeg  beslut- 
tede at  tage  min  Tilflugt  til  disse  Menneskers 
Ædelmodighed.  Medens  nu  Soldaterne  paa  Vag- 
ten var  beskæftigede  med  deres  Suppe  og  ikke 
havde  Tanker  for  deres  Fange,  benyttede  jeg  et 
Øjeblik,  da  Skildvagten,  som  gjorde  lange  Slag 
op  og  ned,  vendte  Ryggen  til,  og  smuttede  over 
i  mit  Fristed  uden  at  en  eneste  af  de  flegmatiske 
Østrigere  havde  mærket  det  mindste  dertil.  Jeg 
var  tilstrækkelig  kendt  i  Huset  og  tog  Vejen  lige 
ind  i  Grevens  Værelse. 

Greven  saa  en  Smule  overrasket  ud;  han 
havde  sandsynligvis  hellere  set  mig  et  hvilket- 
somhelst  andet  Sted  end  netop  hos  sig,  da  min 
Tilstedeværelse    let   kunde    kompromittere   ham   i 

østrigernes  Øjne  og  ligefrem  koste  ham  Livet. 
Men  uden  Hensyn  til  egen  Fare  paatog  han  sig 
dog  —  ædeltænkende  som  han  var  —  at  skjule 
mig.  Hans  Hustru,  Grevinden,  bestemte  sig  til 
at  lade  mig  ombytte  mine  Uniformsklæder  med 
en  Kvindedragt;  det  vilde  gøre  Faren  for  Op- 
dagelse ringere,  da  de  østrigske  Husarer  næppe 
vilde  finde  paa  at  søge  deres  Fange  under  hendes 
virkelige  Køns  Forklædning.  Ogsaa  for  mine  Be- 
skyttere vilde  Faren  være  mindre,  da  de  ikke 
behøvede  at  holde  mig  skjult;  tvertimod  kunde 
jeg  som  Kvinde  allersikrest  vise  mig  i  Huset  og 
for  Alle. 

Vi  gik  derfor  over  i  Grevindens  Værelse,  og 
alle  Familiens  Medlemmer  gav  deres  Haandsræk- 
ning  til  min  Forvandling.  Det  hastede  nemlig, 
eftersom  Emigranterne  af  Bussy's  Legion  allerede 
havde  meldt  sig  nedenfor  med  Kvarterbilletter. 
Grevinden  anbringer  en  af  de  store  Virehatte  paa 
mit  Hoved ;  Greven  ruller  mine  Uniformsgenstande 
sammen  og  stopper  dem  ned  paa  Bunden  af  et 
Skab;  Børnenes  Hovmester,  en  Mand  i  gejstlig 
Dragt,  folder  en  Chemise  ud  og  hjælper  mig  at 
faa  den  paa,  men  da  vi  endelig  er  færdige  og 
skal  til  at  gaa  ned,  giver  jeg  til  alt  Held  efter  for 
min  Lyst  til  at  se  mig  selv  i  Spejlet  —  saa  havde 
vi  glemt  den  ene  Ting,  at  vaske  mit  Ansigt  rent 
for  Krudtrøgen  fra  Morgenaffæren. 

Ved  Middagsbordet  fik  jeg  Plads  ved  Siden 
af  Greven.  De  Herrer  Emigranter  var  aandrige, 
opmærksomme  og  forekommende,  men  jeg  havde 
lovet  mig  selv  at  tie  bomstille  og  fastholdt  en 
haardnakket  og  sky  Taushed,  medens  Grevinden 
for  sit  \''edkommende  var  særdeles  høflig  men 
alvorlig.  De  Herrer  Emigranter  kastede  sig  i  For- 
tvivlelse over  Politikkens  forslidte  Felt.  De  roste 
sig  af  den  raa  Maade,  hvorpaa  de  havde  drevet  de 
flygtende  republikanske  Soldater  foran  sig;  de 
skulde  nedsable  alt  det  Pak,  og  de  skulde  nok 
bringe  Frankrig  til  Fornuft.  Nu  kunde  jeg  umulig 
holde  mig  i  Skindet  længere. 

—  »De  er  nok  saa  højttalende«,  raabte  jeg 
og  gav  min  Virehat  et  Klask,  saa  den  satte  sig 
paa  skraa  ned  over  det  ene  Øre;  »men  kun  fordi 
De  mener  at  have  hele  Europa  i  Ryggen.  Pak! 
Det  er  netop  de  elendige  Karle,  som  fører  Vaaben 
mod  deres  eget  Fædreland,  men  Republikken  bryder 

sig  F om  Jer  og  hele  Europa.    Jeg  er 

kun  en  Kvinde,  men  giv  mig  blot  en  Sabel,  saa 
skal  jeg  paatage  mig  at  bringe  den  mindst  fejge 
af  Jer  til  Fornuft.«  — 

Emigranterne  saa  paa  hverandre.  Grev  Be!in 
skiftede  Far^^e,  Hovmesteren  rystede  paa  alle  Lem- 
mer, og  Grevinden  forsøgte  at  fremstamme  en 
Slags  Forklaring. 

—  »Ja,  mine  Herrer«,  gentog  jeg  og  kylede 
Virehatten  Pokker  i  Vold,   »jeg  er  fransk  Kvinde, 

6* 

Borgerinde  i  Republikken,  og  hvad  mere  er,  en 
af  dens  Dragoner.  Jeg  frygter  ikke  for  at  sige 
Dem  det  aabent  og  ærligt;  men  hvis  De  er  Folk 
med  Hjertet  paa  rette  Sted,  saa  vil  De  respektere 
den  Stilling,  mine  Værter  befinder  sig  i  for  min 
Skyld.  Jeg  er  for  dem  blot  en  Kvinde,  som  har 
givet  sig  ind  under  deres  Beskyttelse.  Det  er  en 
Kvinde,  som  de  har  ment  at  modtage  i  deres 
Hus,  ikke  en  Soldat.  Jeg  vilde  hele  mit  Liv 
angre  den  Ubetænksomhed,  jeg  har  begaaet  ved 
at  tage  min  Tilflugt  til  dem,  hvis  jeg  der\-ed  for- 
aarsagede  dem  den  mindste  Ubehagelighed.«  — 

Emigranterne  optog  Sagen  paa  bedste  Maade. 
De  beroligede  Vært  og  A'^ærtinde,  sagde  dem 
smukke  Ting  i  Anledning  at,  at  de  havde  vist 
det  Mod  at  frelse  mig  fra  Østrigerne,  og  erklærede 
sig  rede  til  selv  at  yde  en  Haandsrækning.  Jeg 
maatte  fortælle  min  Historie;  saa  b\e\  der  druk- 
ket Skaal  paa  Skaal  paa  min  Sundhed,  og  vi  endte 
med  at  blive  de  bedste  Venner  af  Verden. 

Den  næstfølgende  Dag,  den  lo.  Brumaire, 
blev  der  stillet  en  Hest  med  Damesaddel  til  min 
Raadighed,  endvidere  en  \'adsæk,  som  indeholdt 
min  Uniform  og  min  Hjælm,  og  en  forstandig 
Tjener  til  at  ledsage  mig.  Jeg  var  selvfølgelig  i 
Damedragt  og  havde  den  Fornøjelse  at  defilere 
forbi  de  Husarer,  som  havde  taget  mig  tilfange 
den  forrige  Dag  og  som  nu  stod  og  saa  paa  mig 
uden  at  genkende  mig.     Da  jeg  nærmede  mig  de 

franske  Forposter,  anbefalede  jeg  Tjeneren  at  holde 
sig  lidt  tilbage,  medens  jeg  selv  red  frem  alene, 
jeg  maa  vistnok  have  bevaret  et  vist  krigersk  An- 
strøg trods  Damehatten  og  Skørtet,  thi  en  af  mine 
bedste  Venner  blandt  Kammeraterne,  Galbois, 
som  holdt  paa  Post  som  Vedet,  lagde  an  paa  mig 
med  sin  Karabin  og  syntes  at  være  fast  bestemt 
paa  at  sende  mig  en  Kugle. 

Jeg  traf  General  Davin  i  Dronero,  og  han 
udtalte  sin  Glæde  over  at  se  mig  igjen. 

Jeg  selv  teede  mig  som  et  halvforrykt  Menne- 
ske af  Fornøjelse  over  at  føle  mig  som  fri  igjen. 
Jeg  dansede  gennem  mit  Værelse  fra  Ende  til 
anden,  nejede  som  en  fornem  Dame  fra  den 
gamle  Regerings  Tider  og  indtog  Menuetstillinger. 
Da  mine  stormende  Følelser  havde  sat  sig  noget, 
pakkede  jeg  alle  Fruentimmerklæderne  i  Vad- 
sækken, overleverede  baade  den  og  Hesten  til 
Tjeneren  og  bad  ham  hilse  mine  Beskyttere  og 
forsikre  dem  om  min  evige  Taknemmelighed. 

Den  II.  om  Morgenen  kom  vor  Division  i 
Fægtning.  General  Davin  gjorde  mig  bereden 
paa  en  af  sine  Tjeneres  Heste,  som  tillige  bar  en 
temmelig  tung  Vadsæk,  der  indeholdt  Divisionens 
Papirer. 

—  »Sans-Géne«,  sagde  Generalen.  »Jeg 
betror  disse  Papirer  til  din  Varetægt.  Sørg  for  at 
holde  Dig  i  Sikkerhed  og  udenfor  Kampen  saa- 
meget  som  muligt.« 

Men  da  først  Kanonerne  havde  begyndt  at 
snakke  med  og  Affæren  begyndte  at  blive  varm, 
kunde  jeg  umulig  holde  mig  tilbage  længere.  Jeg 
nærmede  mig  min  Eskadron  og  indtog  min  Plads 
i  Geledet.  Som  om  Nogen  kunde  holde  ud  at 
sidde  alene  tilbage  med  Sablen  i  Hvil  og  uden 
at  have  det  fjerneste  at  gjøre,  medens  Kamme- 
raterne er  i  Skydefægtning  eller  foretager  et  Ind- 
hug! Kun  Ens  Hjærne  arbejder,  og  det  er  en 
Lidelse  uden  Lige. 

Affæren  faldt  højst  uheldig  ud  for  os  for- 
resten. 

Tilsidst  var  vi  helt  omringede  af  Østrigerne, 
og  det  saa  et  Øjeblik  ud,  som  om  der  ikke  var 
andet  at  gjøre  end  at  nedlægge  Vaabnene;  men 
Fjenden  begik  en  Fejl,  og  vor  raske  General  be- 
nyttede sig  deraf.  Vi  huggede  os  igennem  paa 
et  svagt  Punkt  og  iværksatte  en  Slags  Retræte. 
Det  værste  i  hele  Affæren  var,  at  min  Hest  blev 
skudt;  den  fik  en  Kugle  i  Bringen  og  styrtede 
kort  efter;  Vadsækken  med  Divisionens  Papirer 
var    for  tung  at   slæbe   med  og  maatte  efterlades. 

Henimod  Middagstid  havde  vi  taget  Stilling 
nær  ved  Busca,  som  Østrigerne  havde  forladt 
igen.  Det  var  mig  ikke  videre  magtpaaliggende 
at  vise  min  egen  Person  for  Generalen  efter  den 
ærgerlige  Historie  med  Divisionens  Papirer,  og 
jeg  foretrak  derfor  at  benytte  Lejligheden  til  igen 
at    hilse    paa    mine    \'cnncr,     Grev    og    Grevinde 

Belin,  og  bringe  dem  min  personlige  Tak.  Jeg 
kom  anstigende  tilfods  i  en  temmelig  besværet 
Tilstand  med  min  Mantelsæk  under  Armen,  begge 
Pistolerne  i  den  ene  Haand  og  Karabinen  i  den 
anden,  og  Greven,  som  saa  mig  komme,  fandt, 
at  jeg  gjorde  en  højst  ynkelig  Figur.  Han  var 
saa  elskværdig  strax  at  give  mig  noget  at  spise, 
men  da  jeg  skulde  til  at  tage  Afsked,  saa  jeg,  at 
der  blev  ført  en  prægtig  isabellafarvet  Hoppe  frem 
for  Trappen.  Den  var  ganske  ung  og  endnu  ikke 
rigtig  tilreden.  Den  var  til  mig.  Greven  bad  mig 
modtage  den  som  Gave  og  udbad  sig  med  udsøgt 
og  sand  ridderlig  Artighed  som  en  Gunst  at 
maatte  spænde  mine  Sporer  paa.  Da  jeg  red  bort, 
sagde  han:  »Farvel,  elskværdige  Kvinde  fra  Frankrig. 
De  er  til  enhver  Tid  velkommen  hos  Deres  Venner 
og  Beundrere  i  Piémont,  og  naar  De  kommer, 
bring  saa  Sejr  og  Frihed  med  Dem.«  — 

Min  prægtige  Isabellahoppe!  Hvor  kjær  vilde 
den  ikke  være  bleven  mig,  hvis  Forsynet  havde 
været  saa  naadigt  at  lade  mig  beholde  den  — ; 
det  blev  desværre  kun  kort. 

Den  følgende  Dag,  den  13.  Brumaire,  stod 
Slaget  ved  Savigliano.  Jeg  befandt  mig  i  en  de- 
tacheret  Styrke  ved  Cherasco.  Vi  var  her  kun 
lidt  over  hundrede  Mand  Rytteri  og  omtrent 
tusinde  Mand  Fodfolk  og  to  Kanoner  ligeoverfor 
en    djævelsk   Ild    fra,    jeg    ved    ikke  hvormange. 


østrigske  Kanoner.  Det  var  en  af  de  sørgeligste 
Dage  i  hele  mit  Liv. 

Strax  paa  Morgenstunden  ramte  en  Kardætsk- 
kugle  min  Hoppe  i  højre  Flanke,  gik  t\'ers  igen- 
nem den  fra  den  ene  Side  til  den  anden,  slog 
min  Sabelskede  krum  og  satte  den  i  vild  Dans 
om  Ørerne  paa  mig.  Jeg  havde  netop  Tid  nok 
til  at  frigøre  mig  fra  Stigbøjlerne,  inden  det  stak- 
kels Dyr  styrtede.  Dens  Blod  farvede  min  Støvle, 
og  Dele  af  dens  Indvolde  klæbede  sig  tast  til  min 
Spore.  Jeg  stod  og  græd  ved  Siden  af  den  og 
havde  kun  den  bedrøvelige  Trøst,  at  dens  Lidel- 
ser hurtig  var  forbi. 

Nu  maatte  jeg  altsaa  igen  overtage  den  be- 
sværlige Rolle  som  Dragon  tilfods.  Kanonnaden 
rullede  uden  Ophør,  og  den  fjendtlige  Ild  omslut- 
tede os  i  en  Halvcirkel.  Jeg  kom  tilfældigvis  ind 
imellem  en  Hob  Folk,  som  havde  samlet  sig  om 
tre  Generaler  —  der  var  paa  min  Ære  tre  — ; 
de  holdt  sig  dækkede  bag  et  lille  Kapel,  det  eneste 
Sted,  som  ydede  Beskyttelse  mod  de  østrigske 
Kugler.  Uheldig\'is  har  jeg  glemt  Navnet  paa 
den  af  de  tre  Generaler,  som  havde  Overkomman- 
doen, —  —  eller  vel  snarere  heldig\'is,  for  vor 
nationale  Stoltheds  og  Hæders  Skyld  idetmindste. 

Det  var  en  Mand  af  høj  Væxt  og  med  væl- 
dige Bakkenbarter.  Han  gjorde  stoltelig  Fyldest  i 
Henseende  til  ydre  Skikkelse  og  Holdning,  derimod 

kun  ringe  med  Hensyn  til  Intelligents  og  Beslut- 
ningsdygtighed. 

Han  havde  faaet  Meddelelse  om,  at  General 
Duhesme  vilde  bringe  ham  Forstærkning  Kl.  9 
om  Morgenen,  men  Time  efter  Time  forløb,  og 
der  kom  ingen  Forstærkning.  Kl.  5  om  Efter- 
middagen var  den  ene  af  vore  Kanoner  demon- 
teret, den  anden  var  kørt  fast  i  et  Morads,  Halv- 
delen af  vort  Mandskab  var  ukampdygtig  og  Øst- 
rigerne rykkede  nærmere  og  nærmere  under  en 
heftig  Ild.  Situationen  var  aldeles  uholdbar,  men 
Generalen  havde  ganske  tabt  Hovedet;  han  var 
helt  bleg  og  raadspurgte  Alle  og  Enhver.  Det 
var  øjensynligt,  at  han  kun  blev,  hvor  han  var, 
fordi  han  ikke  vidste  sine  levende  Raad  om,  hvad 
han  skulde  gøre. 

Pludselig  raabte  han:  >;Der  kommer  Duhes- 
mes  Blænkere;  de  rykker  frem  dernede  —  vi  er 
frelste.«  —  Der  kom  ogsaa  ganske  rigtig  Noget 
frem  paa  det  eneste  Sted  af  Slagmarken,  som 
endnu  havde  staaet  os  aabent.  Efter  at  jeg  i  et 
Par  Minutter  havde  iagttaget  dette  »Noget«,  førte 
jeg  respektfuld  Haanden  til  min  Hjelm  og  sagde: 

—  »Tillader  Generalen,  at  jeg  gør  en  Be- 
mærkning. Det  er  ikke  Divisionen  Duhesmes 
Blænkere,  det  er  Fjender.  Det  et  Barkows  Husarer 
og  Wiirtembergs  Dragoner.  Jeg  kender  dem  godt 
fra  min  Tjeneste  som  Vedet.«  — 

Det  var  desværre  kun  altfor  rietist. 

Vi  tabte  nu  fuldstændig  Modet  Allesammen, 
og  stolede  fra  nu  af  kun  paa  vore  egne  Ben  som 
eneste  Mulighed  for  Frelse.  Jeg  tog  Vejen  tvers 
over  Markerne  uden  at  tænke  over,  hvor  jeg  kom 
hen.  Et  Øjeblik  efter  havde  jeg  nogle  af  Wiir- 
tembergs  Dragoner  i  Hælene  paa  mig.  Jeg 
kommer  til  en  Grøft  og  springer  til,  men  ikke 
langt  nok,  og  synker  i  Mudderet  til  halvt  op  paa 
Livet.  Da  jeg  endelig  fik  arbejdet  mig  op  paa 
den  anden  Side,  var  Dragonerne  med  det  samme 
over  mig.  De  langede  mig  fire  Sabelhug  over 
Ryggen,  men  deres  Klinger  vardaarligt  slebne,  og 
istedenfor  at  tilføje  mig  rene  Hugsaar  gav  de  mig 
kun  flængede  Rifter  med  stærk  Hævelse,  hvilket 
i  høj  Grad  forøgede  Smerterne. 

Dragonerne  undersøgte  nu  mine  Lommer  og 
førte  mig  derpaa  afsted  tilligemed  en  Del  andre 
Fanger.  Første  Sted,  vi  gjorde  Holdt,  kom  der 
nogle  piemontesiske  Bønder  hen  til  os.  De 
skældte  os  ud  og  gav  sig  uden  videre  til  at  ud- 
plyndre os.  En  af  disse  elendige  Karle  gav  sig  i 
Lag  med  at  trække  mine  Støvler  af.  Hele  mit 
Legeme  skælvede  af  Kulde,  og  hverken  Klæder 
eller  Støvler  havde  faaet  Tid  til  at  blive  tørre. 
Jeg  havde  en  Følelse,  som  om  den  Røver  flængede 
Huden  af  Fødderne  paa  mig.  Den  Smerte,  jeg 
følte  herved,  forekom  mig  naturligvis  i  Forbindelse 
med  den  Pine,  de  fire  Saar  paa  Ryggen  foraar- 
sagede  mig,   at  være  saa  skrækkelig,   at  jeg  aldrig 

synes,  jeg  har  følt  noget  lignende.  Der  laa  jeg 
nu  med  nøgne  Fødder  og  forresten  blot  i  Under- 
benklæder, Vest  og  Skjorte.  Jeg  kan  ikke  forstaa, 
hvorfor  de  ikke  ogsaa  tog  min  Hjelm. 

Sammen  med  to  eller  tre  Hundrede  andre 
Fanger  blev  vi  for  den  Nat  indelukkede  i  et  lille 
Kapel  uden  andet  til  at  hvile  paa  end  det  bare 
fugtige  Stengulv.  Jeg  for  mit  \"edkommende  til- 
bragte desuden  Natten  i  en  levende  Angst  af  en 
anden  Grund.  Der  var  blandt  os  Fanger  en 
Sognepræst,  der  var  bleven  mistænkt  for  at  nære 
Sympathier  for  Franskmændene.  Han  kendte  mig 
og  havde  af  et  godt  Hjerte  og  i  den  bedste  Hen- 
sigt af\"erden  ladet  sig  forlyde  med,  at  der  blandt 
Fangerne  var  en  Kvinde,  forklædt  som  Soldat,  og 
at  der  burde  tages  fornødent  Hensyn  til  hendes 
Køn.  Saa  udbredte  der  sig  pludselig  midt  om 
Natten  i  Kapellet  det  Rygte  —  som  heldigvis 
viste  sig  at  være  falsk  — ,  at  Beboerne  af  Lands- 
byen var  i  Anmarsch  for  at  forlange  den  Kvinde 
udleveret,  som  var  i  Mandsklæder,  da  de  agtede 
at  brænde  hende  som  Hex.  Mine  Kammerater 
flokkedes  om  mig.  En  kom  med  et  pjaltet  Skul- 
derslag, en  Anden  med  et  elendigt  Skørt,  en 
Tredie  med  et  Hovedtørklæde,  som  de  havde 
laant  altsammen  af  en  Marketenderske,  der  var 
Fange  ligesom  vi  og  som  havde  et  Barn  ved 
Brystet.  Jeg  vægrede  mig  først  ved  at  tage 
Sagerne  paa,  fordi  det  krænkede  min  Stolthed  som 

Soldat,  men  forresten  ogsaa  fordi  jeg  var  i  den 
Grad  forpint  af  mine  Saar,  at  jeg  næsten  ønskede 
mig  Døden,  men  da  Kammeraterne  indtrængende 
forlangte  det,  gav  jeg  efter  og  sagde  blot  til  En 
af  dem,  som  jeg  holdt  mest  af:  »Du  der,  forsøg 
idetmindste  at  redde  min  Hjelm.«  Han  trykkede 
den  flad  og  gemte  den,  saavidt  jeg  husker,  paa 
Bunden  af  en  Kur\',  som  tilhørte  Marketendersken 
og  som  hun  havde  faaet  Lov  til  at  beholde. 

I  Carmagnola  fik  vi  Xattekvarter  i  en  Gæst- 
givergaards  Stalde.  Her  var  der  en  Bande  rasende 
Bønder,  som  vilde  hugge  os  ned,  men  en  Flok 
Emigranter  beskyttede  os  og  ledsagede  os  til 
Turin. 


IX. 

Ærkehertug  Carl.  —  Fyrsten  af  Ligne.  —  Jeg  kommer 
tilsengs  i  Paladset  Cangnan.  —  Det  er  godt  at  være 
boglærd.  —  En  Østriger  med  Følelser  men  med  en 
mindre  net  Optræden.  —  Jeg  kommer  tilbage  til  Frankrig. 


1  Turin  blev  vi  indesluttede  i  en  Kirke, 
hvor  vi  kun  fik  Halm  at  ligge  paa.  Paa  bestemte 
Tider  af  Dagen  fik  vi  Lov  til  at  komme  lidt 
udenfor  for  at  trække  frisk  Luft.  Efterat  Faren 
for  at  blive  brændt  som  Hex  var  forbi,  havde 
Marketendersken  faaet  sit  Skørt  og  sit  Slag  igen. 
Jeg  sad  saa  en  Dag,  iført  Hjelm,  Underbenklæder 
og  Vest,  paa  Stenbroen  i  en  Krog  udenfor  Kirken, 
sammen  med  to  Kammerater,  alle  tre  ivrig  be- 
skæftigede med  at  gaa  paa  Jagt  efter  Utøj  —  denne 
de  stakkels  Fangers  sædvanlige  afskylige  Plage  — , 
da  Ærkehertug  Carl  kom  ridende  forbi.  Han 
antog  mig  formodentlig  for  et  Barn  og  saa  paa 
mig  med  øjensynlig  Deltagelse. 

Saa  tAMng  han  sin  Hest  nærmere  og  sagde 
til  mig: 

»Du  har  begyndt  Tjenesten  i  en  ung  Alder, 
min  lille  Ven,  og  Du  har  ikke  haft  Held  med 
Dig;  men  vær  ved  godt  Mod,  vi  faar  snart  Fred, 
og  saa  vil  Du  komme  hjem  igen.« 

Saa  gav  han  os  alle  Tre  hver  et  Penge- 
stykke. 

Nogle  Dage  efter  hændte  der  mig  noget  paa 
samme  Sted,  som  fik  en  langt  større  Betydning 
for  mig.  Jeg  sad  ved  Siden  af  Marketendersken, 
som  havde  sit  Barn  ved  Brystet.  En  Mand  gaar 
forbi,  men  standser  pludselig  og  ser  paa  hende. 
Istedenfor  at  beklage  den  stakkels  Kvinde,  giver 
han  sig  til  at  le  haanlig  af  hende  og  siger  paa 
Fransk: 

»Det  er  nok  igen  en  af  Frihedens  Gudinder! 
Goddag,  Borgerinde  Gudinde!« 

Marketendersken  svarer  ikke,  men  giver  sig 
kun  til  at  græde. 

Jeg  ser  nu  nøjere  paa  Manden  og  genkender 
i  ham  en  snavs  Fyr  fra  Piémont,  en  fejg  Slubben, 
som  i  selve  denne  Krig  havde  tjent  i  den  franske 
Hær,  men  for  ganske  kort  Tid  siden  var  gaaet 
over  til  Østrigerne.  Jeg  gav  ham  nu  det  glatte 
Lag  baade  af  Bebrejdelser  og  Skældsord,  som  han 
fortjente.  En  anden  Forbigaaende  staar  stille  og 
hører  til,  men  Piémonteseren  har  faaet  tilstrækkelig 
af  min  Overhaling  og  tager  Flugten.    Den  Anden 

indlader  sig  nu  i  Samtale  med  mig  og  spørger 
mig,  i  hvilken  Egn  af  Frankrig  jeg  er  født. 

Jeg  svarer:  »I  Bourgogne.« 

Derefter  fortæller  han  mig,  at  han  er  Tjener 
hos  Fyrsten  af  Ligne,  og  at  hans  Herre  ofte  har 
talt  om  Bourgogne,  hvor  han  tidligere  havde  nydt 
stor  Gæstfrihed.  Efter  en  Del  andre  Spørgsmaal 
gaar  han  sin  Vej,  men  beder  mig  først  om  at 
vente,  til  han  kommer  tilbage. 

Han  blev  ikke  længe  borte. 

»Jeg  har  nu  talt  om  Dem  til  min  Herre,« 
sagde  han,  »og  har  faaet  Tilladelse  til  at  tage 
Dem  med  hjem  til  ham.  Mellem  os  sagt  holder 
han  meget  af  Franskmændene,  og  han  ønsker  at 
se  den  lille  Fange  fra  Bourgogne,  som  saa  tappert 
irettesatte  Slynglen  fra  Piémont.« 

Fyrsten  af  Ligne  beboede  Paladset  Carignan. 
Jeg  følte  mig  som  en  rigtig  lille  Landstryger,  da 
den  venlige  Tjener  førte  mig  igennem  den  lange 
Række  prægtige  Værelser  til  Fyrstens  Arbejds- 
værelse, hvor  denne  selv  sad  ved  sit  Skrivebord 
i  Morgenfrakke  og  med  en  broderet  Silkekalot 
paa  Hovedet. 

Fyrsten  talte  nu  med  mig  om  Bourgogne  og 
om  det  9de  Dragonregiment,  som  tidligere  kaldtes 
det  lothringske  Dragonregiment,  og  ved  hvilket 
hans  Fader,  synes  jeg,  han  sagde,  havde  tjent 
som  Kaptajn.  Derefter  spurgte  han  mig  ud  om 
mit    Liv    i  Tjenesten    og    viste    mig    i    det    Hele 

megen  \'enlighed  og  Interesse.  Opmuntret  heraf 
betroede  jeg  ham,  at  jeg  var  en  Kvinde.  Han 
udstøder  et  Skrig  af  Overraskelse,  rejser  sig 
hastig  fra  sin  Lænestol  og  tager  et  energisk  Tag 
i  Klokkestrengen.  Saa  giver  han  Ordre  til,  at 
der  øjeblikkelig  skal  sendes  Bud  efter  Hr.  den  og 
den,  Grev  de  ...  og  Baron  de  .  .  .,  allesammen 
Herrer  af  hans  Husstand. 

De  fylder  efterhaanden  Værelset,  og  hver 
Gang  der  kommer  en  Ny  tilstede,  maa  jeg  begynde 
min  Historie  forfra,  og  Fyrsten  tilføjer  hver 
Gang: 

»Har  De  nogensinde  før  hørt  noget  lignende? 
En  Kvinde!  Det  kan  dog  ingen  Andre  finde 
paa  end  de  Pokkers  Franskmænd.« 

Efter  at  den  almindelige  Nysgerrighed  var 
bleven  tilfredsstillet,  lod  Fyrsten  anrette  et  Maaltid 
for  mig  paa  et  lille  Bord  i  selve  Værelset,  da  han 
gik  ud  fra,  at  jeg  var  temmelig  nødlidende,  og 
sendte  derefter  Bud  efter  en  Grev  Devaux,  en 
fransk  Emigrant,  som  var  kommen  paa  det  rene 
med,  at  hans  Kaarde  kun  afgav  et  daarligt  Leve- 
brød, og  derfor  havde  ombyttet  den  med  Naalen. 
Hr.  Greven  havde  ligefrem  nedsat  sig  som 
Skrædder  og  tog  nu  i  egen  høje  Person  Maal  af 
mig  til  Frakke  og  Benklæder.  En  Læge  blev 
ogsaa  hentet  for  at  se  til  mine  Saar,  som  nu  var 
begyndt  at  læges  og  præsenterede  sig  med  store 
Flager    af   dødt    Kød.      Derefter    blev    der   anvist 

mig  et  Soveværelse  med  kostbart  gult  Betræk  og 
med  en  prægtig  stor  Seng  med  folderigt  Om- 
hæng. Efter  de  mange  Nætter,  tilbragte  paa 
haardt  Stengulv,  kunde  intet  i  Verden  skaffe  mig 
en  saadan  Følelse  af  Vederkvægelse  som  det  at 
hvile  ud  i  en  rigtig  Seng,  men  jeg  skammede 
mig  over  min  umulige  Tilstand  og  over\'andt 
redelig  den  store  Fristelse. 

Jeg  betroede  ganske  sagte  Fyrsten,  at  baade 
Utøj  og  Fnat,  en  stakkels  Soldats  ubarmhjertige 
Fjender,  havde  holdt  deres  Indtog  paa  mit  Legeme, 
og  at  jeg  syntes,  det  var  Synd  ogsaa  at  lade  hele 
denne  Garnisonsstyrke  rykke  ind  i  den  smukke 
Seng. 

Fyrsten  lo  hjertelig  af  mine  Betænkeligheder 
og  sagde,  at  jeg  ikke  maatte  bryde  mig  det 
mindste  om  den  Ting,  og  efterat  jeg  havde  be- 
roliget min  Samvittighed  med  denne  modige 
Tilstaaelse,  hengav  jeg  mig  med  usigelig  Tilfreds- 
stillelse til  den  Nydelse,  det  var  at  føle  de  fine 
hvide  Lagener  omkring  mit  Legeme  og  at  synke 
dybt  ned  i  de  bløde  Dun.  Jeg  sov  tyve  Timer 
itræk  uden  mindste  Afbrydelse. 

Strax  da  jeg  vaagnede  op  mellem  Paladsets 
forgyldte  Paneler,  fik  jeg  Lejlighed  til  at  glæde 
mig  over  min  Skrædder  Hr.  Greve  Davaux's 
Punktlighed.  Baade  Frakken  og  Benklæderne  var 
af  stærkt  blaat  Klæde  og  laa  færdige  til  mig. 
Desuden  blev  jeg  forsynet  med  Fodtøj  og  Linned, 

og  hvad  jeg  ellers  behøvede,  og  Fyrsten  føjede 
hertil  en  Gave  af  fyrretyve  Plastre. 

Da  jeg  havde  faaet  disse  Penge  mellem 
Hænder,  gik  jeg  strax  ud  og  købte  Brød  og  Kød 
og  lod  det  bringe  ud  i  Kirken  til  mine  Kamme- 
rater, som  jo  ikke  havde  haft  samme  Held  som 
jeg  at  være  født  Kvinde  og  i  Bourgogne;  men 
da  Fyrsten  fik  at  vide,  paa  hvilken  Maade  jeg 
havde  anvendt  den  halve  Del  af  de  Penge,  han 
havde  givet  mig,  tillagde  han  denne  saa  simple 
og  naturlige  Handling  langt  større  Værd,  end 
den  fortjente,  og  gav  mig'  tyve  andre  Plastre 
istedenfor. 

Fyrsten  arbejdede  nu  paa  at  udvirke  min 
Frigivelse  og  gav  mig  et  Brev  med  til  en  østrigsk 
General,  som  hed  Kerns,  saavidt  jeg  husker,  og 
tillige  et  Brev  til  en  Husarkaptajn,  der  havde 
Kommandoen  over  Forposterne  ved  Perosa,  og 
som  sandsynligvis  vilde  faa  det  Hverv  at  bringe 
mig  til  de  franske  Forposter. 

Den  østrigske  General  modtog  mig  i  hele 
sin  Storheds  Fylde.  Han  vedblev  at  spasere  op 
og  ned  ad  Gulvet  uden  at  værdige  mig  et  Blik, 
og  da  han  havde  læst  Brevet,  sagde  han  i  en 
barsk  Tone: 

»Fyrsten  af  Ligne  er  jo  rent  forgabet  i 
Franskmændene.  Altid  har  han  en  eller  anden 
af  dem,  som  han  protegerer.  Han  anmoder  mig 
her   om    at  lade  Dem  udvexle.     Det  er  umuligt.« 

»Hr.  General,«  svarede  jeg,  »hvis  det  er 
umuligt  at  lade  mig  udvexle,  anmoder  jeg  Dem 
om  at  lade  mig  skyde.« 

»Hvorfor  det?« 

»Fordi  jeg  hellere  vil  dø  for  Eders  Kugler 
end  ligge  og  raadne  paa  Eders  Kirkers  Stengulv. 
De  Folk,  som  har  været  saa  ulykkelige  at  falde 
i  Eders  Hænder,  bliver  behandlede  slet  —  for 
slet ! « 

Generalen  gjorde  en  lille  Standsning  i  sin 
Spaseretur  og  maalte  mig  med  Øjnene: 

»Det  er  en  ejendommelig  Tone,  Du  taler  i,« 
sagde  han.     »Du  er  mig  lovlig  ung  til  det.« 

»Jeg  er  nok  ung,  Hr.  General,  men  jeg  har 
læst  i  gamle  Bøger,  og  der  har  jeg  fundet 
mange  smukke  Exempler  paa  menneskekærlig 
Handlemaade.« 

Generalen  smilede  og  afskedigede  mig  med 
en  Haandbevægelse :  »Det  er  godt,«  sagde  han. 
»Du  kan  sige  til  Fyrsten  af  Ligne,  at  jeg  skal 
gøre,  hvad  han  beder  mig  om.« 

Jeg  blev  ogsaa  rigtig  nok  ført  til  Perosa  for 
at  blive  udvexkt. 

I  sit  Brev  til  Generalen  havde  Fyrsten  ikke 
omtalt,  at  jeg  var  en  Kvinde.  Jeg  formoder,  at 
han  frygtede  for,  at  Generalen  kunde  blive  fristet 
til  af  bare  Nysgerrighed  at  trække  Sagen  ud,  eller 
muligvis  ogsaa,  at  den  særegne  Omstændighed 
med  mit  Køn  kunde  medføre  Forsinkelser  i  Hen- 

seende  til  Udvexlingsformaliteterne.  Derimod 
havde  han  ment  at  burde  være  mindre  tilbage- 
liolden  i  sit  Brev  til  Husarkaptajnen,  idet  han 
uden  Tvivl  haabede,  at  denne  vilde  behandle  mig 
bedre  og  omhyggeligere,  naar  han  blev  gjort 
bekendt  med  mit  Køn.  Fyrstens  Meddelelse 
havde  den  modsatte  Virkning.  Kaptajnen  var  en 
Tølper,  som  strax  lagde  an  paa  at  misbruge  den 
Tillid,  der  blev  vist  ham.  Men  da  jeg  viste 
Fyren  \'^intervejen,  lagde  han  Planen  til  en  lav 
Hævn.  Han  overgav  mig  til  et  Kommando  paa 
fem  Husarer  og  en  Trompeter  og  gav  dem  Ordre 
til  strax  at  føre  mig  til  de  franske  Forposter, 
uagtet  Natten  allerede  var  i  Frembrud. 

Vi  var  knap  komne  udenfor  Byen  Perosa, 
før  de  elendige  Karle  gav  sig  til  at  plyndre  mig. 
De  fratog  mig  ikke  blot  de  Penge,  som  Fyrsten 
af  Ligne  havde  givet  mig,  men  ogsaa  Benklæderne 
og  Frakken,  som  Adelsmandens  fine  Fingre  havde 
forfærdiget.  Ikke  engang  Strømper  og  Sko  lod 
de  mig  beholde,  og  med  nøgne  Fødder  og  kun 
iført  Underbenklæder  og  Skjorte  maatte  jeg  følge 
Hestenes  Trav.  Engang  imellem  mindede  et  Rap 
af  den  flade  Klinge  mig  om  ikke  at  sagtne 
Farten. 

Endelig  kom  vi  til  en  lille  Flod,  som  lige- 
ledes hed  Perosa,  og  som  dannede  Skillelinjen 
mellem    de    to    Arméer.      Der    holdt   en    østrigsk 

Vedet  ved  Broen.  Denne  var  afbrudt,  men  man 
kunde  dog  passere  den  paa  Bjælkerne. 

Trompeteren  blæser  Parlamentærsignalet,  men 
der  kommer  intet  Svar  fra  den  anden  Side  af 
Broen.  Han  gentager  Signalet  med  samme 
Resultat.  Nu  bliver  Husarerne  utaalmodige;  de 
belaver  sig  paa  at  vende  tilbage  til  Perosa  og 
paalægger  mig  at  følge  med.  En  dyb  Fort\åvlelse 
griber  mig.  At  se  Friheden  lige  for  Øjnene  paa 
den  anden  Bred  og  dog  maatte  bestemme  sig 
til  at  vende  den  Ryggen  —  det  var  umuligt. 
Jeg  beslutter  mig  til  at  vove  et  Flugtforsøg  fra 
mine  Bødler,  styrter  afsted  til  den  stejle  Flodbred, 
stiger  ned  ved  Siden  af  Broen  og  vader  ud  i 
\^andet.  Der  var  Tornekrat  ved  Kanten  og 
længere  ude  Pæle  fra  den  afbrudte  Bro.  Jeg 
klamrer  mig  til  den  ene  Genstand  efter  den 
anden  og  søger  udad  uden  Hensyn  til  Vandets 
Dybde,  blot  med  den  ene  Tanke  i  Hovedet  at 
slippe  bort  fra  de  østrigske  Ryttere.  Jeg  ved  ikke, 
hvorledes  jeg  kom  over,  om  jeg  mistede  Fod- 
fæstet, eller  om  jeg  maaske  kunde  bunde;  jeg 
ved  kun,  at  da  jeg  naaede  den  anden  Bred, 
takkede  jeg  Gud  og  tvivlede  ikke  et  Øjeblik  paa, 
at  han  havde  gjort  et  Mirakel  for  min  Skyld,  og 
at  jeg  alene  skyldte  hans  naadige  Forsyn  min 
Frelse. 

Den  franske  Vedet,  som  jeg  havde  ventet  at 
træffe  paa  den  anden  Side  af  Broen,  var  forsvunden, 

Mine  Kræfter  var  fuldkommen  udtømte;  det 
lykkedes  mig  dog  at  slæbe  mig  hen  til  et  næsten 
udbrændt  Baal,  hvis  svage  Lys  jeg  netop  kunde 
skimte.  Det  var  den  franske  ^'agtposts  Bivuakild; 
men  der  var  Ingen  omkring  den.  Jeg  lod  mig 
falde,  saa  lang  jeg  var,  paa  Jorden  tæt  op  til  de 
rygende,  glødende  Brande. 

Da  den  franske  ^"edet  ved  Broen  havde  hørt 
de  østrigske  Husarers  Galop  og  Trompetstød, 
havde  han  strax  gjort  AUarm.  Vagtposten  troede, 
at  det  var  et  pludseligt  natligt  Angreb,  og  da  den 
ikke  ansaa  sig  stærk  nok  til  at  tage  imod  en  saa- 
dan  Kamp,  havde  den  hurtig  replieret  sig  paa  en 
Stilling  længere  tilbage.  Den  kommanderende 
Officer  førte  dog  snart  igen  sit  Mandskab  frem  i 
den  gamle  Stilling,  og  Alle  blev  selvfølgelig  i  høj 
Grad  overraskede  ved  at  se  et  tilsyneladende  ganske 
livløst  Menneske  ligge  udstrakt  paa  Jorden  tæt 
ved  Baalet. 

Da  jeg  sagde,  hvem  jeg  var,  blev  der  almindelig 
Glæde  imellem  dem ;  thi  mit  Navn  var  kendt  i 
hele  Arméen.  De  kappedes  om  at  plyndre  sig 
selv  for  at  faa  noget  at  lægge  over  mig  og  bar 
mig  saa  paa  deres  Karabiner  hen  til  et  lille  straa- 
tækt  Hus,  hvor  jeg  fik  mig  en  Søvn,  som  st3Tkede 
mig  noget;  men  jeg  var  da  ialfald  fri  igen  efter 
de  forfærdelige  tyve  Dages  Fangenskab. 

Den  følgende  Dag  gav  Officeren  mig  en  stor 
Infanterikappe,   et  Par  slidte  Sko  og  tre  Francs  i 

rede  Penge.  Det  var  hans  sidste  Skillinger,  og 
de  andre  Sager  var  virkelig  ogsaa  alt,  hvad  Vagt- 
posten kunde  afse.  Republikkens  Soldater  var 
ikke  vænnede  til  Overdaadighed.  Udrustet  paa 
denne  noget  mangelfulde  Maade  gav  jeg  mig  paa 
Vej  til  Briancon. 

Efter  min  Ankomst  til  denne  By  meldte 
jeg  mig  hos  General  Duhesme.  Han  udtalte  sin 
store  Glæde  over  at  se  den  lille  Dragon  Sans-Gene 
igen.  Jeg  følte  mig  ganske  rørt  herover  og  be- 
gyndte paa  at  fortælle  ham  om  alt,  hvad  jeg  havde 
lidt  i  det  østrigske  Fangenskab;  men  efter  det 
første  Par   Sætninger   afbrød   han   mig  og  sagde: 

»Guds  Død!  Det  er  min  gode  Stjerne,  som 
bringer  Dig  herhen.  Du  kommer  jo  fra  Turin 
og  kan  maaske  give  mig  Oplysninger  om  mine 
Heste  og  min  Tjener.  Har  Du  set  dem?  Er  de 
tagne  af  Østrigerne?« 

Jeg  svarede,  at  det  vidste  jeg  ikke  noget  om, 
og  begyndte  igen  at  fortælle  om  mine  Lidelser  i 
Fangenskabet,  men  han  afbrød  mig  paany : 

»Mine  stakkels  Heste  I  hvad  er  der  dog  blevet 
af  dem?     Mine  Heste,  mine  stakkels  Heste!« 

Det  var  ikke  muligt  at  faa  et  Ord  ud  af  ham 
om  nogensomhelst  anden  Ting. 

Hans  Adjudant,  Deschamps,  viste  sig  mere 
elskværdig;  han  forærede  mig  tolv  Francs  og  en 
Skjorte. 

Jeg  havde  forresten  heller  ingen  Grund  til  at 
blære  mig  af  den  Modtagelse,  jeg  fik  hos  General 

C Han   sad  tilbords  med  en  fortræffelig 

Frokost  foran  sig,  da  jeg  meldte  mig;  men  han 
værdigede  mig  ikke  engang  den  almindelige  Høflig- 
hed, som  man  dog  ellers  viser  en  simpel  Daglejer. 
Han  hørte  med  Kulde  paa  en  veltjent  Soldats  For- 
tælling om  sin  Modgang  og  affærdigede  ham  uden 
et  venligt  Ord  til  Trøst  og  uden  engang  at  byde 
ham  et  Glas  Vin. 

Det  var  ikke  som  i  de  forrige  Dage  i  den 
østpyrenæiske  Armé,  hvor  vi.  dannede  ligesom 
én  stor  Familie,  og  Generalen  var  en  Fader  for 
os  Alle.  Det  saa  ud  til,  at  vore  Generaler  nu 
begj'udte  at  anse  sig  selv  for  at  være  en  anden 
Slags  Mennesker  end  den  simple  Soldat. 

Det  vilde  dog  være  utaknemmeligt  af  mig, 
hvis  jeg  over  dette  glemte  at  omtale  de  Beviser 
paa  oprigtig  Hengivenhed,  som  jeg  modtog  af  ad- 
skellige  af  mine  Regimentskam merater.  Der  var 
nu  for  Exempel  min  Ven  Froment.  Jeg  traf  ham 
den  Dag,  jeg  nu  vil  fortælle  om,  i  et  Detachement, 
som  holdt  Rast  et  Sted  mellem  Briancon  og 
Embrun.  Der  kom  netop  en  Konstabel  forbi  med 
en  Rust\'ogn.  Froment  brugte  nu  sine  Talegaver 
saa  godt,  at  han  fik  Konstabelen  til  stik  imod  sin 
strenge  Instrux  at  aabne  Rustvognen  og  udlevere 
mig  et  fuldstændigt  Sæt  Konstabeltøj,  hvilket  jeg 
strax  iførte  mig.    Tøjet  var  forresten  til  en  større 

Mand  end  jeg  og  passede  mig  ikke  nær  saa  godt 
som  den  Uniform,  min  Onkel  lod  lave  til  mig  i 
Avignon.  Paa  et  andet  Raststed  traf  jeg  en 
Kammerat,  som  hed  Demeule.  Han  havde  netop 
sendt  sine  Støvler  hen  til  Forsaalning  og  havde 
maattet  betale  vedkommende  Kunstner  i  Skotøjs- 
faget  de  to  Francs  forud,  som  det  vilde  koste; 
men  Demeule  skyndte  sig  strax  afsted  og  beordrede 
Reparationsarbejdet  opsat.  Han  tog  baade  sine 
Støvler  og  de  to  Francs  tilbage  og  anvendte 
Pengene  til  at  leje  et  Muldyr  til  mig. 

I  Embrun,  hvor  jeg  endelig  traf  mit  Korps, 
solgte  min  Eskadronschef,  Loris,  en  Hest  for  at 
faa  Penge  til  at  ekvipere  mig  for,  og  jeg  havde 
saa  den  Glæde  endelig  at  se  mig  selv  igen  i  Dragon- 
uniform. Kun  Uniformsknapperne  manglede;  dem 
var  det  umuligt  at  skaffe  tilveje. 

Hele  December  Maaned  havde  vi  Kampe  at 
bestaa  med  de  Afdelinger  af  Partigængere ,  som 
kaldtes  »les  Barbets«  *)  og  som  flere  Aar  igennem 
havde  vedligeholdt  en  oprørsk  Bevægelse  med  det 
Formaal  at  kuldkaste  den  republikanske  Regering. 
De  viste  sig  altid  i  Ryggen  af  vore  Arméer,  naar 
disse  paabegyndte  en  eller  anden  Bevægelse,  og 
de  spillede  Chouanernes**)  Rolle  i  denne  Del  af 


*)  les  Barbets:     Spionerne. 
**)  les    Chouans:      De    Kongeligsindede    under    Krigen    i 
Vendée.  O.  A. 

Frankrig.  De  gjorde  Strejftog  fra  deres  Tilflugts- 
steder i  Bjergene  for  at  skaffe  sig  Fourage,  røve 
Faar  og  plyndre  Mejerierne. 

Et  mindre  Kommando,  hvori  jeg  ogsaa  befandt 
mig,  maatte  en  Dag  trække  sig  tilbage  for  et  over- 
legent Angreb  fra  deres  Side.  For  at  redde  os 
maatte  vi  svømme  over  en  dyb  Indskæring  i 
Terrainet,  som  var  helt  oversvømmet.  Vandet 
var  koldt  som  Is.  Mit  iforvejen  temmelig  ned- 
brudte Helbred  tog  ved  denne  Lejlighed  saadan 
Skade,  at  jeg  maatte  sendes  til  Lons-le-Saunier, 
hvor  man  havde  oprettet  et  Depot  for  en  Eskadron 
med  Suppleringsmandskab  til  det  15de  Regiment. 
Jeg  forlod  9de  Regiment  den  iste  Pluviose  i  Aaret 
VIII  (19de  Januar  1800)  og  overgik  nu  til  min 
gamle  Afdelings  Suppleringseskadron. 


X. 

Min  Pension.  —  Jeg  træder  ind  i  Tjenesten  igen.  —  Jeg 
bliver  forestillet  i  Saint-Cloud.  —  Mit  andet  Besøg  i  Saint- 
Cloud.  —  Jeg  indtræder  i  Førstekonsulens  Husstand.  —  Min 
Ven  Moustache   —  Hvorledes  jeg  selv  forspilder  min  L3-kke. 

eg  var  Døden  nær,  da  jeg  kom  til  Lons-le- 
Saunier.  Mine  Venner  raadede  mig  til  at  skafte 
mig  en  Udskrift  af  Stambogen  om  mit  Forhold  i 
Tjenesten  og  søge  Pension.  Nogle  Maaneder  efter, 
den  1 6de  September  1800,  blev  der  tilstaaet  mig 
en  Pension  paa  to  hundrede  Francs.  Min  endelige 
Afsked  blev  bevilliget  den  paafølgende  29de  Ok- 
tober. Jeg  valgte  Byen  Montélimar  til  Opholds- 
sted i  den  Tanke,  at  jeg  der  ved  en  skaansom  og 
stille  Levemaade  kunde  bringe  mit  stadig  meget 
nedbrudte  Helbred  paafode  igen.  I  Foraaret  1801 
ombyttede  jeg  dette  Opholdssted  med  Chalon-sur- 
Saone.  Mairen  i  denne  By,  Hr.  Boisselleau,  op- 
fordrede  mig  indtrængende  til   at  tage  Ophold  i 

sit  Hus,  og  i  sex  Maaneder  var  jeg  der  Genstand 
for  den  omhyggeligste  og  mest  gæstfrie  Pleje. 
Jeg  kan  med  Sandhed  sige,  at  det  er  hans  Skyld, 
at  jeg  endnu  befinder  mig  i  Verden. 

Jeg  forlod  hans  Hjem  den  19de  Juni  1802  og 
rejste  til  Paris  forsynet  med  Anbefalinger  baade 
fra  ham  og  andre  indflydelsesrige  Personer  i  Chalon 
forat  ansøge  om  Forøgelse  af  min  Pension. 

En  Ansøgers  Rolle  faldt  imidlertid  ikke  i  min 
Smag,  og  desuden  begyndte  jeg  at  komme  godt 
til  Kræfter  igen.  Jeg  sagde  til  mig  selv,  at  en 
Hjelm  var  bedre  end  en  Natkappe  og  at  det  var 
for  tidligt  at  gaa  rundt  som  Invalid  i  otte  og  tyve 
Aars  Alderen.  Jeg  tænkte  derfor  stærkt  paa  at 
tage  Tjeneste  igen.  Chefen  for  9de  Regiment 
var  dengang  en  ung  Korsikaner,  Oberst  Horace 
S  .  .  .  .  Han  var  en  Slægtning  af  Helten,  hvis 
Berømmelse  paa  de  Tider  satte  alle  Sind  i  Be- 
vægelse, Førstekonsulen,  som  Senatet  netop  havde 
udnævnt  paa  Livstid. 

Jeg  foretrak  dette  Regiment,  fordi  jeg  der 
havde  mange  Venner  fra  Felttoget  i  Piémont, 
medens  15de  Regiment  helt  var  sammensat  af 
nye  Folk.  Mine  gamle  Kammerater  fra  Arméen 
i  Øst-Pyrenæerne  var  enten  døde  eller  var  gaaet 
over  med  Officersgrad  til  andre  Afdelinger. 

9de  Dragonregiment  laa  dengang  paa  Ave- 
Maria  Kasernen  i  Paris.  Obersten  sørgede  for, 
at  jeg  fik  Uniformsklæder  af  fint  Tøj ;  han  betalte 

møbleret  Bolig  for  mig  i  Byen  til  25  Francs 
maanedlig  og  tillige  min  Kost  ved  Løjtnanternes 
Bord.  Han  tilkendegav  min  Genindtrædelse  i  Regi- 
mentet for  hele  Mandskabet  og  Ofticerskorpset  og 
bød  mig  Velkommen  igen  til  den  Afdeling,  hvis 
Stolthed  og  Pryd  jeg  havde  været.  Det  var  hans 
egne  Udtr^-k. 

Jeg  kom  nu  tillige  ligesom  lidt  i  \"ælten  i 
Paris's  fine  Militærkredse.  Jeg  modtog  hver  Dag 
Middagsindbydelse  fra  en  eller  anden  af  de  højt- 
staaende  Militæres  Hustruer.  x\lle  de  fine  Fruer 
var  nysgerrige  efter  at  gøre  mit  Bekendtskab.  En 
af  de  Mænd,  som  viste  oprigtig  Interesse  for  mig, 
en  Hr.  Denon,  havde  omtalt  mig  mange  Steder  i 
Selskabskredsene  og  saaledes  ogsaa  for  Mdme. 
Bonaparte.  Hun  havde  saa  anmodet  ham  om  at 
tage  mig  med  en  Dag  til  Saint-Cloud;  hun  vilde, 
som  hun  udtrykte  sig,  berede  Førstekonsulen  en 
Overraskelse. 

Hr.  Denon  kørte  mig  derud  i  sin  egen  Vogn. 
Mdme.  Bonaparte  modtog  mig  med  den  elsk- 
værdige og  yndefulde  Venlighed,  som  havde  vundet 
hende  alle  hendes  Omgivelsers  Hengivenhed.  Hun 
bød  mig  ^'indruer  og  udsøgte  selv  den  største  og 
smukkeste  Klase  til  mig.  Hun  viste  mig  Marie- 
Antoinettes  Soveværelse,  opfordrede  mig  til  at 
spasere  i  Parken  og  gav  mig  Nøglen  til  det  Inde- 
lukke, hvor  Gazellerne  var.  Siden  lod  hun  dække 
Middagsbord  til  tre  Personer;  heri  deltog  foruden 

jeg  ogsaa  min  Obersts  yngre  Broder,  den  lille 
femten  eller  sextenaarige  Tiburce  S  .  .  . ,  som 
Regimentsadjudanten  samme  Dag  havde  haft  det 
Hver\'  at  forestille  derude.  Førstekonsulen  blev 
opholdt  i  Paris  af  sine  Forretninger,  saa  at  jeg 
ikke  fik  ham  at  se  dennegang;  men  jeg  forlod 
Slottet  henrykt  over  den  venlige  Modtagelse  og 
dog  samtidig  lidt  bedrøvet  over,  at  jeg  ikke  havde 
taaet  Lejlighed  til  at  træffe  min  gamle  Vaaben- 
fælle,  der  nu  var  saa  mægtig  og  berømt,  Artilleri- 
chefen fra  Belejringen  af  Toulon. 

Den  paafølgende  Uge  var.  jeg  heldigere. 

Hr.  Denon  havde  overdraget  mig  at  bringe 
et  Brev  til  Mdme.  Bonaparte.  Brevet  var  fra  Fru 
de  Creny,  en  elskværdig  Enke,  som  han  kort  Tid 
efter  ægtede,  og  skulde  tillige  tjene  til  at  introdu- 
cere mig  paany.  Jeg  mødte  derude  henimod 
Klokken  to  og  præsenterede  mig  tilhest  i  fuld 
Gaia  under  Slottets  Vinduer.  Hesten  var  hvid  og 
meget  smuk;  det  var  en  Officershest,  fuld  af 
Kraft  og  Fyrighed.  Jeg  lod  den  paradere  lidt  til 
at  begynde  med,  men  efterhaanden  blev  den  kaad 
og  vild  og  kastede  sig  til  Siden,  stejlede  og  gav 
Sæt  i  Luften  med  alle  fire  Ben  paa  engang.  Vi 
lavede  tilsammen  et  saa  infernalsk  Spektakel,  at 
hele  Slottet  kom  i  Oprør.  Damerne  stormede  til 
Vinduerne,  Mdme.  Bonaparte  ligesaavel  som  alle 
de  andre.  Hestens  rasende  Spring  gjorde  dem 
alvorlig  forskræ'kkedc ;  nogle  skreg  af  Rædsel  alene, 


III 


andre  med  en  lille  Tilsætning  af  øm  Interesse  for 
Rytteren,  og  andre  igen  tilviftede  mig  Bifald  for 
min  gode  Holdning  og  mit  sikre  Sæde.  Hele 
Forestillingen  gjorde  stormende  Lykke. 

Da  jeg  havde  fliaet  tilstrækkelig  af  disse  let- 
købte Laurbær,  fik  jeg  efterhaanden  min  vilde 
Ganger  beroliget  og  steg  af  Hesten.  Jeg  gik  nu 
op  ad  Trappen  med  mit  Brev  i  Haanden,  men 
var  endnu  saa  fortumlet  i  Hovedet,  at  jeg  præsen- 
terede Brevet  til  hver  Dame,  jeg  mødte,  i  den 
Tanke,  at  det  var  Mdme.  Bonaparte,  skønt  jeg  jo 
dog  maatte  kende  hende  godt  nok  fra  mit  forrige 
Besøg.  Hun  modtog  mig  iøvrigt  med  samme 
Velvilje  som  første  Gang,  og  jeg  maatte  spasere 
med  hende  i  den  lille  Have,  hvor  hun  dyrkede 
sine  Yndlingsblomster. 

»De  kan  være  glad  over  det  Mod,  De  har«, 
sagde  hun  til  mig.  »De  er  jo  hverken  bange  for 
Heste  eller  Kanoner.  Jeg  derimod  er  bange  for 
alting.  Jeg  kan  ræsonnere  saa  fornuftigt  jeg  vil, 
det  er  dog  stærkere  end  jeg.  Her  i  selve  denne 
Park  tvang  Førstekonsulen  mig  forleden  til  at 
sætte  mig  op  ved  Siden  af  sig  i  en  Kabriolet, 
som  han  selv  kørte;  men  saasnart  jeg  følte  mig 
svæve  deroppe  i  Luften,  kom  jeg  til  at  ryste  af 
Angst  og  bønfaldt  ham  om  at  lade  mig  komme 
ned  igen.  Det  morede  ham  nu  blot,  og  han  lod 
saa  Vognen  stryge  tæt  ind  under  Træernes  Grene, 
men    jeg    bøjede  Hovedet    i  stor   Hj ærteangst  og 

skreg  op  i  min  Nød.  Saa  kørte  han  Kabriolettens 
Hjul  tæt  hen  til  Randen  af  et  Bassin,  og  saa 
lukkede  jeg  Øjnene  og  troede,  jeg  skulde  dø  af 
Skræk.  Jeg  var  virkelig  nær  ved  at  blive  alvorlig 
syg  efter  den  Tur.  Gid  jeg  havde  Deres  Mod, 
kære  Barn.  Saa  skulde  min  Mand  ikke  mere  faa 
Anledning  til  at  behandle  mig  som  en  Kryster,  og 
saa  kunde  jeg  følge  ham  overalt  og  ogsaa  altid 
ledsage  ham  i  Felten.« 

Og  den  elskværdige  Josephine  —  som  hun 
allerede  nu  altid  blev  kaldt  Mand  og  Mand  imellem 
—  smilede  og  bad  mig  fortælle  min  Historie  igen, 
men  fremfor  alt  sige  hende,  hvor  jeg  dog  havde 
faaet  det  Mod  fra. 

Henad  Klokken  fem  blev  der  anrettet  et 
Middagsmaaltid  for  mig  i  et  af  Mdme  Bonapartes 
Værelser,  og  her  blev  jeg  saa  siddende  og  morede 
mig  med  at  se  paa  Malerierne  paa  Væggene,  ind- 
til Førstekonsulen  kom  fra  Paris.  De  første  Tegn 
paa,  at  hans  Ankomst  var  forestaaende,  viste  sig 
ved  at  der  blev  en  svær  Støjen  og  Raaben  paa 
Trapperne;  Lakajer  løb  ud  og  ind  i  Værelset,  og 
jeg  hørte  en  af  dem  sige :  »Nu  kommer  Storm- 
vejret.« 

Jeg  sad  dog  endnu  en  lille  Tid  og  ventede, 
og  jeg  skal  love  for,  at  mit  Hjerte  slog  i  det 
Kvarter,  der  gik.  Endelig  kom  der  en  sortklædt 
Kavaler  og  førte  mig  ind  i  det  Værelse,  hvor  jeg 
var  bleven  modtaget  om  Morgenen. 

Josephine  sad  paa  en  Kanapé  med  sin  Datter, 
Mdlle.  Hortense  de  Beauharnais.  Josephine  var 
iført  lyserød  Kjole,  og  det  temmelig  kort  afklippede 
Haar  var  sat  op  med  en  ganske  simpel  Kam.  Jeg 
har  ikke  synderlig  Interesse  for  Damernes  Toiletter; 
men  dette  forekom  mig  undtagelsesvis  saa  smukt 
ved  sin  naturlige  og  smagfulde  Simpelhed.  Mdlle. 
de  Beauharnais  var  klædt  i  Hvidt.  Førstekonsulen 
var  i  Uniform;  den  var  blaa  med  hvide  Rabatter; 
Kraven  var  blaa  og  Opslagene  røde.  Det  var 
Uniformen  for  Grenadererne  tilhest  af  Konsuler- 
nes Garde.  Han  sad  i  en  Lænestol  og  støttede 
begge  Albuer  paa  et  lille  lavt  Bord,  som  stod 
foran.  Han  saa  paa  mig  med  dette  Pokkers  Blik, 
som  gik  igennem  En  lige  til  Bunden  af  Ens  Sjæl. 
Jeg  plejede  ikke  at  være  frygtsom  af  mig  overfor 
Folk  i  Almindelighed  —  men  overfor  ham  var 
jeg,  paa  Ære,  adskellig  daarligere  tilpas  end  over- 
for min  egen  Korporalskabsfører ;  men  forresten 
havde  vel  ogsaa  Erindringen  om,  hvad  der  tidligere 
var  passeret  mellem  os,  og  Hdt  Samvittighedsnag 
i  den  Anledning  nogen  Del  i  min  Sindsbevægelse. 

»Naa!  Hr.  Sans-Géne«,  sagde  han  —  (han 
kaldte  mig  »Hr.«)  — ,  »finder  De  mig  stadig  lige- 
saa  hæslig  som  i  de  Dage  foran  Toulon?« 

Jeg  blev  rød  helt  op  over  Ørerne  og  vilde 
helst  have  smuttet  ind  under  Bordet. 

»Hr.  General!«    havde   jeg  lige  Kræfter  til  at 

fremstamme;  men  han  fortsatte  uden  at  høre  efter 
mig  og  henvendte  sig  til  Josephine: 

»Ser  Du,  hun  kaldte  mig  en  Morian  den- 
gang! Hun  sagde,  at  jeg  var  mere  gul  end  min 
egen  Fjerbusk.  Hun  var  aldeles  rasende  paa  mig 
og  lagde  an  paa  at  tvinge  mig  til  at  krydse  Klinge 
med  sig.« 

Havde  han  end  dengang  ved  General  Dugom- 
miers  Bord  været  ædelmodig  nok  til  at  taale  mine 
haanende  Bemærkninger,  saa  benyttede  han  sig 
ogsaa  nu  af  Situationen  og  gav  mig  det  Hele  igen 
med  Renter. 

Josephine  og  hendes  Datter  lo,  saa  Taarerne 
stod  dem  i  Øjnene.  Tilsidst  fattede  Josephine  dog 
Medlidenhed  med  mig  og  søgte  at  standse  denne 
Syndflod  af  Spydigheder  ved  at  sige: 

»Naa!  det  er  nu  det  samme;  jeg  holder  af 
hende,  og  jeg  vilde  ønske  at  jeg  havde  haft  Mod 
til  at  gøre  det  samme  som  hun.« 

Og  Datteren  tilføjede:  >'Selv  om  hendes 
Tunge  har  været  vel  flink,  saa  har  hun  da  ialfald 
ogsaa  været  en  flink  Soldat  selv.« 

Og  da  jeg  pludselig  mærkede,  at  de  to  Damer, 
tilmed  to  saa  elskværdige  Damer,  tog  mig  under 
deres  Beskyttelse,   tog  jeg   ogsaa  Ordet  og  sagde: 

»Siden  De  har  saa  god  en  Hukommelse,  Hr. 
General,  saa  har  De  maaske  heller  ikke  glemt,  at 
det  var  mig,  der  red  med  Patroner  den  Dag  ved 
Toulon  ?'< 

Førstekonsulens  Ansigt  blev  med  Et  alvorligt, 
og  han  gjorde  mig  den  Ære  at  sige  et  Par  meget 
anerkendende  Ord  om  mit  Forhold  ved  den  Lejlig- 
hed. Naar  jeg  nu  i  min  Ensomhed,  nu  da  alle 
mine  gamle  Kammerater  er  døde,  genkalder  mig 
hele  denne  Scene,  naar  jeg  mindes  hans  Træk 
med  det  bydende  og  dog  saa  gode  Udtryk  og 
naar  jeg  endnu  ligesom  tror  at  høre  hans  Stemme 
med  det  korte  vibrerende  Tonefald  udtale  de  faa 
Ord:  »Mdlle.  Sans-Géne  har  Mod  som  en 
Mand«,  —  saa  føler  jeg  Blodet  syde  gennem 
mine  Aarer  og  jeg   føler   mig  hele  sex  Fod   høj. 

Og  saa  spørger  jeg  mig  selv,  om  det  virkelig 
er  mig  gamle  Stakkel,  mig,  en  Kvinde,  der  har 
oplevet  dette,  og  om  det  ikke  er  en  Drøm. 

Tilsidst  tænker  jeg  kun  paa  Kejseren,  paa 
hans  Fald  og  hans  sørgelige  Død.  Jeg  føler  mit 
Hjerte  krympe  sig  sammen,  og  jeg  græder  og 
hulker  i  min  Straastol  ved  Hospitalets  Kvistvindu, 
medens  mine  Smaafugle  kvidre  lystigt  i  deres  Bur. 

En  Lakaj  bragte  nu  en  Bakke  med  en  Ka- 
ratfel  og  to  Glas.  Førstekonsulen  skænkede  i  og 
gjorde  mig  den  Ære  at  drikke  med  mig;  men 
hvad  det  var  for  en  Slags  Drik,  jeg  i  min  Sinds- 
bevægelse skyllede  ned,  det  havde  jeg  dengang 
ligesaa  lidt  Anelse  om,  som  jeg  har  den  Dag  idag, 
fyrretyve  Aar  efter. 

Josephine  begyndte  at  tale  om  min  Fremtid, 
og  Førstekonsulen  sagde,  at  det  var  bedst,  jeg  blev 

i  Saiiit-Cloud  med  det  samme  og  at  jeg  ikke  be- 
høvede at  vende  tilbage  til  Paris. 

»Sans-Géne  skal  være  din  Kammerjomfru«, 
sagde  han  muntert  til  Josephine. 

Jeg  erklærede  mig  strax  villig  til  at  overtage 
Tjenesten,  men  kun  paa  den  Betingelse,  at  jeg 
ikke  skulde  have  anden  Dragt  end  min  nuværende. 

Josephine  mente  saa,  at  der  sagtens  maatte 
kunne  findes  en  Virksomhed  til  mig,  om  ikke  hos 
hende,  saa  dog  paa  anden  Maade. 

Førstekonsulen  gav  nu  Ordre  til,  at  der  skulde 
anvises  mig  Bolig  paa  Slottet,  og  den  sortklædte 
Kavaler  ledsagede  mig  derpaa  til  mit  Værelse  og 
lagde,  inden  han  gik,  en  Pose  med  Penge  paa 
Kommoden.  Det  var  en  Foræring  fra  Mdme. 
Bonaparte,  og  den  indeholdt  ni  Hundrede  Francs. 
Alt  dette  tegnede  nu  godt  nok,  og  det  var  jo 
ogsaa  et  meget  pænt  Herskab,  i  hvis  Tjeneste  jeg 
var  kommet.  General  Victor,  som  jeg  traf  samme 
Aften,  sagde  ogsaa  til  mig:  »Der  blev  talt  en  hel 
Del  om  Sans-Géne  ved  Middagstaflet  idag.  Baade 
Førstekonsulen  og  alle  Andre  her  vil  hende  vel, 
og  Sans-Génes  Lykke  er  gjort.« 

Men  Forsynet  havde  nu  bestemt  det  ander- 
ledes. Det  havde  nu  engang  givet  mig  et  uroligt 
Sind  og  en  Trang  til  \'irksomhed,  som  ikke  kunde 
forlige  sig  med  det  behagelige  og  overdaadige,  men 
dog  saa  ensformige  og  ørkesløse  Liv  paa  Slottet 
Saint-Cloud.     Efterat    jeg    havde    spaseret  Parken 

rundt  saamange  Gange,  at  jeg  kendte  hver  Allé, 
og  efterat  jeg  havde  moret  mig  tilstrækkelig  med 
Gazellerne  og  kunde  de  Bøger  udenad,,  som  Hr. 
Denon  havde  laant  mig,  begyndte  jeg  at  kede 
mig  ubeskrivelig.  Appetiten  forlod  mig  ganske, 
og  naar  en  Lakaj  bragte  mig  det  daglige  fortræffe- 
lige Middagsmaaltid  —  men  et  Middagsmaaltid, 
som  jeg  var  fordømt  til  at  nj^de  alene  for  mig 
selv  —  saa  kunde  jeg  knap  bekvemme  mig  til  at 
røre  det.  Hr,  Denon  havde  i  det  Hele  taget  raadet 
mig  til  at  iagttage  en  stræng  Tilbageholdenhed 
ligeoverfor  Alle.  Det  var  uden  Tvivl  et  godt 
Raad.  En  saa  klog  og  velunderrettet  Mand  som 
Hr.  Denon  maatte  jo  bedst  vide,  hvorledes  en 
snild  og  behændig  Person  skulde  optræde  ved  et 
Hof,  hvad  enten  man  nu  var  kaldet  til  at  spille 
en  af  de  store  Roller  eller  blot  en  saa  lille,  at  den 
ligefrem  nærmede  sig  den  egentlig  tjenende  Stil- 
ling; men  jeg  fandt  det  i  ethvert  Tilfælde  for- 
færdeligt at  gaa  rundt  og  surmule  fra  Morgen  til 
Aften  og  mistro  alle  Mennesker.  Og  saa  paa  den 
anden  Side  at  mærke,  hvorledes  den  kvindelige 
Del  af  Slottets  Befolkning,  som  jeg  jo  stødte  paa 
for  hvert  Skridt,  i  hvert  Værelse  og  ved  hver 
Omdrejning  i  Korridorerne,  altid  betragtede  mig 
med  stjaalne  Blikke,  som  om  jeg  var  et  mærke- 
keligt  Dyr  —  det  var  afskyeligt! 

Om  Morgenen  paa  den  ellevte  Dag  vaagnede 
jeg    op    i  Krampetrækninger;    jeg    sagde    til    mig 

selv,  at  jeg  umulig  kunde  holde  den  Tilværelse 
ud  længere. 

Da  jeg  var  staaet  op,  gik  jeg  ud  i  Parken  for 
at  trække  frisk  Luft.  Her  traf  jeg  i  en  af  Alléerne 
Moustache,  Førstekonsulens  forste  Kurér.  \[  kom 
i  Samtale  med  hinanden,  og  under  denne  glemte 
jeg  efterhaanden  ganske  de  gode  Raad,  jeg  havde 
faaet,  og  min  Rolle  som  tilbageholden  Person,  og 
aabnede  mit  Hjerte  for  ham.  Han  var  en  Mand, 
der  havde  faaet  en  militær  Opdragelse  og  som 
sagde  sin  Mening  frit  ud,  og  imellem  alle  de 
Mennesker ,  blandt  hvem  jeg "  nu  i  disse  Dage 
havde  levet,  som  om  jeg  havde  været  indespærret 
for  mig  selv,  var  han  maaske  den  eneste,  som 
virkelig  kunde  forstaa  mig. 

Jeg  fortalte  ham  om  min  fort\'ivlede  Situation, 
og  for  at  adsprede  mig  foreslog  han  mig,  at  jeg 
skulde  følge  med  ham  hjem  og  spise  Frokost  med 
ham  og  hans  Familie.  Han  ejede  en  Villa  i  den 
lille  FLække  ved  Slottet.  Under  Frokosten  hørte 
han  med  ægte  kammeratlig  Deltagelse  paa  mine 
vedvarende  Besværinger,  og  ved  Deserten  sagde 
jeg  saa: 

»Min  kære  Moustache.  Ku  har  jeg  taget  min 
Beslutning,  og  hvis  De  vil  give  mig  et  Bevis  paa, 
at  De  har  en  Smule  Venskab  for  en  Kammerat, 
der  er  kommen  galt  afsted,  saa  skaffer  De  mig 
en  Vogn  til  Paris  og  sørger  for,  at  min  \'adsæk, 
hvori  der  ligger  ni  Hundrede  Francs,   som  Mdm. 

Bonaparte  har  foræret  mig,  bliver  bragt  ud  til  mig 
i  Vognen,  uden  at  det  vækker  Opsigt.  Jeg  agter 
at  snige  mig  bort  uden  at  sige  Farvel  til  Nogen- 
somhelst;  jeg  er  ellers  bange  for,  at  jeg  skal  blive 
overtalt  til  at  blive.« 

Overkureren  var  nu  en  Mand,  som  var  godt 
paa  Vej  til  at  gøre  sin  Lykke  ved  Hoffet,  og  han 
havde  trods  sin  militære  Opdragelse  ikke  haft 
særlig  Vanskelighed  ved  at  vænne  sig  til  Hoflivet. 
Han  kunde  maaske  nok  have  sagt  mig,  at  det 
vilde  have  gaaet  mig  ligesaadan,  hvis  jeg  blot 
havde  haft  Taalmodighed.  Han  kunde  have  sagt 
mig,  at  det  var  et  Brud  paa  Reglerne  for  almindelig 
Høflighed  at  løbe  sin  Vej  paa  en  saa  hovedkulds 
Maade,  at  han  i  sin  Stilling  bedre  end  jeg  havde 
haft  Lejlighed  til  at  lære,  hvorledes  man  skulde 
bære  sig  ad,  og  at  jeg  udsatte  mig  for  at  blive 
anset  for  en  utaknemmelig  Person  ligeoverfor 
mine  fortræffelige  højtstaaende  Velyndere.  Men 
han  tænkte  ikke  paa  noget  af  alt  dette ;  han  havde 
kun  Tanke  for  at  beklage  mig  og  vise  mig  sin 
oprigtige  Medfølelse,  og  med  sin  aabne  ukunstlede 
Natur  gav  han,  ligesom  jeg,  efter  for  Øjeblikkets 
Indtryk  og  var  ude  af  Stand  til  at  se  og  reflektere 
udover  dette. 

Den  kostbare  Vadsæk  blev  listet  ud  af  mit 
Værelse  og  op  i  en  gammel  Droske,  og  den  lille 
Dragon  selv  listede  sig  ligesaa  hemmeligt  og 
næsten  som  en  Flygtning  ud  af  det  smukke  Slot, 

hvor  hun  havde  holdt  sit  Indtog  med  Brask  og 
Bram  som  en  Triumfator  paa  sin  hvide  Hest. 

Saaledes  gik  det  til,  at  Hr.  Denons  fornuftige 
Raad,  anbragte  i  et  ufornuftigt  Hoved,  ikke  bar 
Frugt,  og  saaledes  gik  det  til,  at  General  Victors 
Spaadom  ikke  gik  i  Opfyldelse,  uagtet  Datidens 
genialeste  Aand,  den  mægtige  Mand,  som  skænkede 
Troner  bort,  hjalp  til  efter  bedste  Evne. 

Mdlle.  Sans-Géne  forspildte  alligevel  sin  Frem- 
tidslykke. 

De  ni  Hundrede  Francs  kom  rigtig  godt  til- 
pas til  at  »smøre  Gryderne«,,  som  vi  sagde  i 
Soldatersproget,  for  d'Hrr.  Dragoner  paa  Ave-Maria 
Kasernen.  Min  Oberst  var  henrykt  over  min  Til- 
bagekomst og  over  at  se,  at  jeg  ofrede  en  lovende 
Fremtid  for  min  Kærlighed  til  Krigerstanden.  Han 
trykkede  kraftig  min  Haand  og  svor  paa,  at  saa- 
længe  han  havde  et  Regiment  at  kommandere, 
skulde  den  lille  Dragon  Sans-Géne  aldrig  lide 
nogen  Nød. 


XI. 

En    uforskammet  Frisør.    —    Sans-Géne    prygler  Kejserens 
Dørvogtere.  —  Opholdet  paa  Slottet  la  Houssaye. 

eg  var  nu  altsaa  igen  frivillig  Dragon;  jeg 
boede  i  Fourcygaden,  stillede  til  Appel  paa  Ave- 
Maria  Kasernen,  gjorde  Garnisonstjeneste  og 
mødte  desuden  ligesom  en  Rekrut  forat  blive 
indøvet  i  Infanteriexercits  paa  Royalpladsen.  Der 
var  nemlig  udgaaet  en  Ordre  fra  Krigsministeriet^ 
som  paalagde  Dragonregimenterne  at  lade  deres 
Mandskab  uddanne  ligesaavel  i  Infanteri-  som  i 
Kavalleritj enesten.  Der  blev  ogsaa  afholdt  Svømme- 
øvelser  baade  med  Mandskab  og  Heste.  Vi  svøm- 
mede over  Seinen  tilhest  ovenfor  Øen  Louviers, 
tæt  ved  det  Sted,  hvor  nu  Austerlitzbroen  befinder 
sig.  Vi  lærte  at  tage  en  Infanterist  op  bag  ved 
os  paa  Hestens  Krj^ds.  Vi  skulde  slippe  den 
venstre  Stigbøjle  og  overlade  den  til  Infanteristen » 

som  saa  klatrede  op,  saa  godt  han  kunde,  og  satte 
sig  bag\-ed  Mantelsækken. 

Jeg  havde  forresten  en  stor  Ærgrelse  paa  den 
Tid.  Korpscheferne  anmodede,  i  Henhold  til  et 
af  Førstekonsulen  udtalt  Ønske,  deres  Mandskab 
om  at  aflægge  den  Del  af  deres  Frisure,  som 
kaldets  »Duevingerne«  samt  Flætningerne  og  Pisken 
i  Nakken;  i  nogle  Regimenter  blev  det  ganske 
simpelt  befalet.  Jeg  havde  et  smukt  Haar,  som 
jeg  holdt  pudret  og  flættet  i  en  temmelig  lang 
Pisk,  hvis  nederste  Ende  jeg  plejede  at  gjøre  fast 
i  mit  Livgehæng.  Regimentets  Frisør,  Perrot, 
havde  nu  klippet  alle  Hovederne  i  Regimentet 
undtagen  mit.  De  mest  fristende  Tilbud  fra  mine 
Foresattes  Side,  Løfter,  Trusler  —  intet  havde 
kunnet  bringe  mig  til  at  falde  tilføje.  En  Morgen 
møder  saa  Perrot  som  sædvanlig  for  at  sætte  mit 
Haar  istand.  Jeg  tager  Plads  paa  en  Stol,  og  han 
lægger  Frisørkaaben  om  Skuldrene  paa  mig;  men 
med  det  samme  trækker  han  en  Bog  op  af  Lom- 
men og  siger  i  en  ligegyldig  Tone: 

»Jeg  har  forresten  her  en  ny  Bog,  som  skal 
være  meget  interessant.« 

Jeg    snapper  Bogen   ud  af  Haanden  paa  ham 

det  var  en  Roman.     Et  Øjeblik  efter  er  jeg 

med  hele  min  Sjæl  fordybet  i  dens  fængslende 
Indhold.  Perrot  er  ikke  mere  til  for  mig,  og  jeg 
selv  er  milevidt  borte  fra  min  Stue.  Pludselig 
mærker    jeg    en    ejendommelig  Fornemmelse,    en 

Følelse  af  Kulde  i  Nakkepartiet,  og  er  øjeblikkelig 
hjemme  igen  i  Stuen  sammen  med  Perrot.  Barm- 
hjertige Himmel!  Ved  Siden  af  mig  opdager  jeg 
en  vældig  Bunke  af  mit  dejlige  Haar  ligge  og 
flyde  paa  Gulvet  og  fører  samtidig  min  Haand 
hurtig  op  til  Nakken  —  den  skændige  Daad  var 
fuldbragt.  Men  Perrot  var  klogelig  listet  ud  af 
Døren  og  nedad  Trappen.  Jeg  satte  efter  ham  i 
Løb  —  i  Frisørkaabe  og  Tøfler  og  med  Sablen  i 
Haanden;  men  Uhyret  havde  faaet  for  stort  For- 
spring og  undslap. 

Det  var  ogsaa  paa  denne  Tid  omtrent,  at  jeg 
en  Morgenstund  gik  hen  og  besøgte  General 
Lannes.  Han  viste  mig,  hvorledes  hans  ene  Ben 
var  blevet  gennemskudt  af  en  Kugle. 

»Det  er  Synd«,  sagde  han  smilende;  »ikke 
sandt,    Sans-Gene?     Saa  smukt  et  Ben!« 

Han  kunde  ikke  dengang  ane,  at  de  østrigske 
Kanoner  skulde  mishandle  begge  hans  stakkels 
Ben  ganske  anderledes  ved  Wagram  og  foraarsage 
hans  Død.  Han  talte  ogsaa  med  mig  om  de  Saar, 
jeg  havde  faaet,  og  hvormange  Heste,  der  var 
bleven  skudt  under  mig.  Den  Regning  var  snart 
gjort  op. 

»Men  hvad  der  ærgrer  mig  mest«,  tilføjede 
jeg,  »det  er,  at  af  disse  fire  Heste  var  de  tre  mine 
egne.  Hvad  den  fjerde  angaar,  den,  som  bar 
Divisionens    Papirer    ved    Dronero,    saa    var    det 

ganske  vist  ikke  min,  men  det  var  da  endnu 
mindre  Regimentets.« 

»Det  er  altsaa  ialt  fire  Heste,  som  Staten  har 
maattet  erstatte  Dig;  for  Du  iiar  da  ladet  den  be- 
tale Dig,  ikke  sandt?« 

»Jeg  har  gjort  nogle  Forsøg  i  den  Retning, 
men  disse  Kontorherrer  er  enten  nogle  Køtere, 
eller  ogsaa  er  de  rene  Smølehoveder,  og  jeg  har 
paa  Ære  ogsaa  slaaet  hele  den  Sag  af  Hovedet.« 
»Det  skal  Du  ikke;  jeg  skal  nok  hjælpe  Dig 
med  den  Regning,  skal  jeg.  Imorgen  er  der  stor 
Revue  ved  Tuilerierne,  indfind  Dig  her  hos  mig 
i  god  Tid,  saa  skal  jeg  tage  Dig  med  mig  og  faa 
den  Sag  ordnet  med  det  samme.« 

Den  næste  Dag  tog  Generalen  mig  ganske 
rigtig  med  i  sin  Vogn  tilligemed  Frøken  Gueheneuc, 
den  unge  smukke  Pige,  som  kort  Tid  efter  blev 
hans  Hustru,  samt  hendes  Fader.  Vi  steg  ud  ved 
Urpavillonens  store  Trappe.  En  Del  højtstaaende 
Officerer  og  Adjudanter  tog  imod  Hr.  Gueheneuc 
og  hans  nydelige  Datter  og  førte  dem  op  til  et 
Vindu,  hvorfra  de  havde  et  fortræffeligt  Overblik 
over  hele  Revupladsen. 

Generalen  sagde  til  mig:  »Tag  fat  i  Skøderne 
paa  min  Frakke  og  hold  fast.« 

Han  gik  derpaa  hen  til  Døren  til  den  store 
Sal,  som  den  Dag  i  Dag  er  Marskallernes  Sal. 
Dørvogterne  aabner  ærbødigt  Døren  for  ham,  og 
jeg    belaver    mig    paa    at    følge   efter,    men  en  af 

Dørvogterne  holder  mig  tilbage,  og  Døren  lukker 
sig  for  Næsen  af  mig.  Senere  kunde  jeg  jo  nok 
forstaa,  at  Generalen  havde  drevet  Gæk  med  mig ; 
han  holdt  af  en  god  Spøg  og  havde  vel  netop 
isinde  at  lade  mig  komme  saa  langt  og  ikke 
videre;  ellers  havde  det  jo  kun  kostet  ham  et 
Ord  til  Dørvagten.  Men  der  stod  jeg  nu  og  saa 
vist  nærmest  ud  som  en  Kordreng,  der  har  hjul- 
pet Hs.  Højærværdighed  Sognepræsten  af  med 
Messehagelen.  Saa  kom  imidlertid  Vreden  op  i 
mig,  og  jeg  begyndte  at  skælde  Dørvogterne  ud 
for  Bondetampe  og  Spidsborgere. 

Nu  bliver  de  gale  i  Hovedet,  men  jeg  griber 
en  af  dem  i  hans  hvide  Halsbind. 

Saa  brøler  de:  »Hjælp!  Hjælp!«,  og  der 
bliver  et  forfærdeligt  Spektakel  og  en  gruelig 
Skandale. 

Imidlertid  bliver  Døren  til  den  store  Sal 
aabnet  indefra,  og  General  Lannes  viser  sig  paa 
Tærskelen.  Han  ser  et  Øjeblik  paa  hele  denne 
Staahej,  vender  sig  derpaa  om  mod  Førstekon- 
sulen, som  kommer  et  Par  Skridt  bagefter,  og 
siger : 

»Kom,  saa  skal  Du  se  Sans-Gene  i  egen  høje 
Person.  Hun  laver  et  ordentligt  Spektakel  i  dit 
Hus;  hun  banker  dine  Dørvogtere.« 

Førstekonsulen  sender  et  let  Hovednik  henad 
mig  til  og  siger:     »Hvad  vil  hun?" 

Generalen    svarer:       Hun    vil    have    Betaling 
for  fire  Heste,  siger  hun.« 
Det  er  godt!« 

Min  ophidsede  Stemning  havde  ikke  faaet  Tid 
til  at  sætte  sig;  jeg  havde  endnu  en  lille  Rest  af 
Hidsighed  i  Blodet,  som  gav  mig  fornødent  Mod, 
og  jeg  sagde  derfor: 

»Naa,  saa  jeg  faar  altsaa  mine  Penge;  saa- 
meget  desbedre!  Men  hvornaar  faar  jeg  mine 
Penge?« 

Førstekonsulen  smilede  og  traadte  hen  lige 
foran  mig: 

»Stadig  samme  urolige  Hoved«,  sagde  han. 
»Stadig  Mademoiselle  Sans-Gene.''« 

»Javel,  Hr.  General«,  svarede  jeg  og  lagde 
Haanden  paa  Brystet,  »og  stadig  til  Deres  Tjeneste! 
Sans-Gene  agter  idetmindste  at  holde  ud  i  en 
halv  Snes  Felttog  endnu.« 

Inden  fjorten  Dages  Forløb  fik  jeg  Pengene 
for  de  fire  Heste,  og  det  var  paa  Ære  en  ganske 
net  Sum  Penge. 

Fra  Paris  kom  vi  til  Compiégne  og  fik  Gar- 
nison der.  Der  gjorde  jeg  Bekendtskab  med  en 
Broder  til  General  Augereau;  han  havde  Kaptajns 
Grad  og  gjorde  Tjeneste  som  Adjudant  hos  Gene- 
ralen. Han  tog  mig  med  ud  til  dennes  Ejendom, 
Slottet  la  Houssaye,  som  laa  mellem  Beauvais  og 
Gisors.      Generalen    tog    paa    rigtig    kammeratlig 

Maade  imod  den  lille  Dragon,  som  havde  tjent 
under  ham  i  den  østpyrenæiske  Armé. 

Hans  Hustru  havde  ogsaa  den  Tid  i  frisk 
Minde,  som  vi  alle  tre  havde  oplevet  sammen  i 
et  Par  Aar  i  det  mindste,  og  som  vi  kaldte  den 
gode  Tid.  Denne  Generalens  første  Hustru  var 
af  græsk  Herkomst.  Hun  fulgte  ham  under  hele 
Felttoget  i  Catalonien  og  var  dengang  meget 
smuk,  meget  sund  og  kraftig  og  tillige  modig; 
hun  red  som  en  fuldendt  Berider  og  skød  for- 
trinlig med  Pistoler. 

Hun  havde  endnu,  da  jeg  gensaa  hende,  be- 
varet baade  sin  Skønhed  og  sin  stærke  Sjæl;  men 
hun  havde  ogsaa  alt  sit  Mod  behov  overfor  den 
Sygdom,  som  tærede  paa  hendes  Legeme,  en  af 
de  skrækkelige  Sygdomme,  som  ikke  kender  til 
Naade,  og  som  fordømmer  en  Kvinde  til  en  lidel- 
sesfuld Tilværelse  paa  en  Kanapé  under  en  lang- 
som og  smertefuld  Dødskamp. 

Generalen  viste  mig  stor  Godhed ;  han  sagde, 
at  siden  jeg  havde  forspildt  min  Fremtid  paa 
Slottet  Saint-Cloud,  saa  kunde  jeg  nu  uden  videre 
tage  Bolig  hos  min  gamle  General,  og  det  beroede 
kun  paa  mig  selv,  om  jeg  vilde  tilbringe  Resten 
af  mine  Dage  paa  Slottet  la  Houssaye.  Hans 
Hustru  erklærede,  at  hun  vilde  tage  mig  i  sin 
Tjeneste    og  ansætte  mig  som  sin  lille  Adjudant. 

Hun  levede  stille  for  sig  selv  og  viste  sig 
sjælden,    og    da    kun    for  nogle   korte   Øjeblikke, 

udenfor  sit  eget  Værelse.  Her  holdt  jeg  hende 
med  Selskab.  Vi  spillede  Kort,  hvilket  morede 
hende  meget,  og  selv  midt  om  Natten,  naar  hun 
ikke  kunde  sove  for  sine  legemlige  Lidelser  — 
og  det  hændte  ofte  —  kunde  hun  sende  sin 
Negerinde  Zara  ind  og  vække  mig,  og  saa  spillede 
vi  »Piquet«  eller  »Trumf«  ofte  lige  til  den  lyse 
Morgen  eller  opfriskede  gamle  Erindringer  fra 
Arméen  i  Øst-Pyrenæerne. 

En  af  disse  Nætter  fortalte  hun  mig  om  en 
Skandale,  som  havde  fundet  Sted  i  de  Tider  ved 
Hovedkvarteret.  En  Dag  var  der  kommet  et 
gammelt  grimt,  smudsigt  og  udmajet  Fruentimmer 
fra  en  Landsby  i  Omegnen  af  Figuéres.  Hun 
paastod,  at  hun  den  foregaaende  Dag  var  bleven 
gift  med  en  Fætter  til  Generalen,  og  gjorde  i 
Anledning  heraf  Fordring  paa  den  Ære  at  blive 
anerkendt  som  Generalens  og  hans  Hustrus  nære 
Slægtning  og  at  blive  behandlet  i  Overensstem- 
melse dermed. 

Man  antog  hende  for  sindssvag  og  fik  hende 
uden  videre  Omstændigheder  sat  paa  Porten  uden 
forresten  at  undersøge,  hvad  der  mulig  kunde 
ligge  til  Grund  for  hendes  taabelige  Paastand. 

Generalindeu  lagde  Mærke  til,  at  jeg  sad  og 
smilede,  medens  hun  fortalte  mig  denne  Historie, 
og  spurgte  mig  om  Grunden  hertil. 

»Aa!  jeg  smiler  blot«,  svarede  jeg,  »fordi 
denne  Kvinde    virkelig  har  holdt  Bryllup  med  en 

Slægtning  af  Generalen,  en  ung  Mand,  der  var 
ansat  ved  Forplejningstropperne;  men  det  var 
ganske  vist  General  Dieus  Adjudant  og  mig,  som 
forrettede  Vielsen  paa  vor  egen  Maade.  Han  var 
Biskop  og  jeg  Kordreng.  Vi  spillede  vore  Roller 
godt  og  havde  kun  udspekuleret  hele  Historien 
for  at  faa  Bugt  med  hendes  Gerrighed  og  afnøde 
hende  tre  å  fire  gode  Maaltider.  Men  skønt  vi 
saaledes  kun  havde  holdt  den  Gamle  for  Nar, 
viste  det  sig  bagefter  ganske  umuligt  at  faa  hende 
fra  den  Ide,  at  hun  var  lovformelig  gift.« 

Medens  nu  Førstekonsulen  i  Paris  bearbejdede 
sine  Tribuner  og  Senatorer  forat  drive  dem  til 
det  afgørende  Skridt  at  tilbyde  ham  Kronen,  førte 
vi  et  muntert  Liv  paa  Slottet  la  Houssaye. 

Der  var  kun  elleve  Mil  mellem  Slottet  og 
Paris,  og  Generalen  delte  sin  Tid  mellem  Plig- 
terne   i  Byen   og  Fornøjelserne   paa  la  Houssaye. 

Der  var  altid  en  Mængde  Officerer  i  Besøg, 
og  man  holdt  af  en  lystig  Skæmt  i  de  Tider. 
Jeg  var  selvfølgelig  her  i  mit  rette  Element,  og 
selv  de  mest  overgivne  og  vovede  Indfald  gjorde 
Lykke. 

Generalinde  Augereau  var  overtroisk  og 
troede  navnlig  paa  Drømme.  En  Morgen  sagde 
hun  til  mig: 

»Inat  har  jeg  drømt  om  to  hvide  Duer;  det 
betyder  en  stor  Lykke.  Jeg  er  vis  paa,  at  min 
Mand  snart  vil  faa  en  højere  Rang.« 

Generalen  havde  nu  ganske  vist  gennemgaaet 
alle  de  hidtil  kendte  Grader  i  den  militære  Rang- 
forordning, og  jeg  kunde  derfor  ikke  indse,  hvor- 
ledes hans  Hustrus  Drøm  skulde  kunne  blive  til 
Virkelighed;  men  skønt  jeg  udtalte  min  Tvivl, 
beholdt  Generalinden  sin  Tro  for  sig  Generalen 
selv  svntes  iøvrigt  ogsaa  at  have  faaet  nok  af 
Hæder  og  Ære,  og  efter  hvad  han  selv  sagde, 
følte  han  sig  allerede  nu  trykket  deraf  som  af  en 
ligefrem  Byrde.  Han  udtalte  sig  idelig  mod  Folks 
Ærgerrighed.  Han  selv  udførte  alene  sine  Pligter 
i  Livet  af  Kærlighed  til  Fædrelandet,  og  han 
ansaa  Bonaparte  for  en  ærgerrig  Mand,  som  aldrig 
havde  været  nogen  sand  Patriot  eller  nogen  op- 
rigtig Republikaner. 

Ganske  kort  Tid  efter,  den  i8de  Maj  1804, 
blev  det  kundgjort  over  hele  Frankrig,  at  Tribu- 
nalet og  Senatet  havde  udnævnt  Bonaparte  til 
Kejser,  og  den  næste  Dag  kom  der  atten  Udnæv- 
nelser til  »kejserlig  Marskal«.  Blandt  de  atten 
Navne  figurerede  ogsaa  Republikaneren  Angereaus. 

Jeg  begreb  nu,  at  det  var  denne  ny  høje 
Værdighed,  som  de  to  hvide  Duer  havde  sigtet  til 
ved  at  vise  sig  i  Drømmen,  og  Fru  Marskalinden 
følte  sig  ogsaa  i  endnu  højere  Grad  end  før  til- 
bøjelig til  at  tro  paa  Drømme. 

Forresten  klædte  den  med  Broderier  over- 
læssede Marskaluniform  ikke  Augereau  nær  saa 
2;odt    som    den    lette    Dragonoberstuniform,    han 

gærne  benyttede  i  den  snævre  Vennekreds  paa 
Slottet  la  Houssaye;  han  var  ganske  vist  en 
meget  smuk  Mand,  men  han  førte  sin  Person  ret 
skødesløst. 

Det  var  i  det  Hele  en  fornøjelig  Tid,  jeg  til- 
bragte paa  la  Houssaye  og,  som  jeg  før  fortalte, 
drev  jeg  min  Spas  med  Alle  og  skaanede  ikke 
engang  Stedets  Præst.  Det  kom  ifjor  (1841) 
til  min  Kundskab,  at  denne  fortræffelige  Mand 
lever  endnu,  og  at  han  meget  godt  husker  Frøken 
Sans-Géne. 

I  de  Tider  havde  han  sit  hele  Underhold 
paa  Slottet  og  boede  i  Stueetagen  i  en  Side- 
bygning paa  venstre  Haand,  naar  man  kom  ind 
i  den  store  Gaard.  Ovenover  hans  Bolig  var 
der  Vaabenkammer  med  Jagtbøsser,  Pistoler  o. 
Ig.  Jeg  holdt  meget  af  at  gaa  paa  Jagt  og  kom 
derfor  jævnlig  paa  Vaabenkammeret.  Naar  jeg 
ved  disse  Lejligheder  var  kommen  forbi  Præstens 
Dør,  havde  jeg  lagt  Mærke  til,  at  han  aldrig  tog 
Nøglen  af  Døren. 

En  Aften,  da  han  spillede  Piquet  med  Mar- 
skalinden,  drillede  jeg  ham  dygtig  og  paastod,  at 
han  viste  en  altfor  paafaldende  Interesse  ligeover- 
for de  unge  Landsbypigers  Gaaen  til  Skrifte,  og 
da  han  skulde  gaa,  foreslog  jeg  Marskalinden,  at 
vi  skulde  følge  ham  over  til  hans  Lejlighed  i 
Sidebygningen;  den  lille  Spaseretur,  mente  jeg, 
vilde    gøre    hende    godt  og  adsprede   hende   lidt. 

Hun  mente  det  samme,  og  Præsten  bød  hende 
Armen,  medens  jeg  gik  foran  over  Gaarden  med 
en  Lygte  i  Haanden.  Jeg  aabner  saa  først  Døren 
til  Gangen  og  dernæst  Døren  til  Præstens  Sove- 
kammer, men  i  det  samme  udstøder  jeg  et  Skrig 
af  Overraskelse  og  Forfærdelse. 

»Min  Gud!«  siger  jeg  til  Marskalinden  i  en 
opbragt  Tone,  »det  er  en  net  Skandale;  der  ligger 
et  Fruentimmer  i  Præstens  Seng.« 

Og  med  det  samme  holder  jeg  Lygten  ivejret 
og  lader  Lyset  falde  hen  over  Sengen.  Under 
Sengetæppet  saas  nu  ogsaa  ganske  rigtig  de  tyde- 
lige Omrids  af  en  sovende  Person,  og  paa 
Hovedpuden  et  Hoved  med  Natkappe  —  en  rigtig 
Fruentimmernatkappe.  Her  var  enhver  Tvivl  ude- 
lukket. 

»Hvad  mener  De  med  en  saadan  Adfærd,  Hr. 
Pastor!«    sagde    jeg.     »En  Mand  i  Deres  Stilling. 

—  Og  her  i  Fru  Marskalindens  Hus!« 

Hans  Højær\-ærdighed  stod  som  himmelfalden ; 

—  han  r}^stede  ligefrem  af  Sindsbevægelse  og  ud- 
tømte sig  i  højtidelige  Forsikringer: 

»Fru  Marskalinde  ...  jeg  giver  Dem  mit 
Ord  paa  ...  jeg  forstaar  ikke,  hvorledes  .  .  . 
jeg  er  fuldt  vidende  om,  hvad  jeg  skylder  .... 
det  er  et  Djævelens  Paafund!« 

Imidlertid  havde  jeg  nærmet  mig  Sengen  og 
beg}mdte  at  tiltale  den  sovende  Kvinde  med  haarde 
Ord:     »De,   elendige   Fristerinde  og  Forførerske! 

De  skal  blive  straffet,  som  De  fortjener ;  men  nu 
først  og  fremmest:     Bort  herfra!« 

»Ja,  sandelig :  Bort  herfra!«,  gentog  Præten 
med  Tordenrøst.     »Bort,  Elendige,  bort!« 

Med  disse  Ord  stormede  han  hen  til  Sengen 
og  fandt  en  Straadukke,  som  En  eller  Anden  — 
Gud  ved  egentlig  hvem  —  havde  faaet  anbragt 
der  i  al  Hemmelighed  i  Aftenens  Løb. 

Han  var  forresten  det  bedste  Menneske  af 
Verden,  samme  Sognepræst.  Han  gik  fuldstændig 
op  i  sine  Embedspligter,  hjalp  de  Fattige  og  talte 
deres  Sag  med  Iver  og  Veltalenhed  hos  Marskal- 
inden.  Hun  var  iøvrigt  let  at  røre;  hun  havde 
selv  et  inderlig  godt  Hjærte  og  gav  meget  bort  i 
Landsbyen  og  dens  Omegn.  Det  kan  jeg  bevidne, 
som  saa  ofte  maatte  gaa  hende  tilhaande  ved  Ud- 
førelsen af  disse  Barmhjertighedsgerninger.  Hun 
gav  baade  Præsten  og  mig  frit  Spil  omtrent  paa 
dette  Omraade,  og  jeg  tror,  at  jeg  kunde  have 
givet  hver  Kjole  bort,  hun  ejede,  og  hver  Skilling, 
hun  havde  mellem  Hænder,  uden  Indsigelse  fra 
hendes  Side.  Det  var  ogsaa  nær  ved  at  bringe 
Hr.  Brahm  til  Fortvivlelse.  Det  var  nemlig  ham, 
som  var  Generalens  Forretningsfører  og  Adjudant 
tillige. 

Det  morede  mig  at  foretage  Strejftog  paa 
Slottets  Lofter,  og  en  Dag  opdagede  jeg  et  stort 
Rum,  der  blev  benyttet  som  Pulterkammer,  Her 
stod  et   helt  gammelt  Møblement,    som  var  fulgt 

med,  da  Marskallen  købte  Ejendommen  af  den 
forrige  Ejer,  Hr.  Grisenoix.  Det  var  blevet  flyttet 
herop,  da  Slottet  blev  helt  møbleret  fra  nyt  med 
stor  Overdaadighed. 

Jeg  benyttede  mig  nu  af  en  Lejlighed,  medens 
Hr.  Brahm  var  borte  en  hel  Uge  hos  Generalen  i 
Paris,  til  at  hverve  mig  en  Arbejdsstyrke  i  Lands- 
byen. Hver  Haand,  der  kunde  haandtere  en  Sax 
eller  en  Naal,  blev  tagen  i  Tjeneste  paa  mit  Pul- 
terkammer, og  nu  gik  det  løs  med  alle  de  gamle 
falmede  Gardiner  og  Møbelbetræk.  Efterhaanden 
antog  alle  de  gamle  Sager  Form  af  Kjoler  og 
Skørter,  Trøjer  og  Buxer.  Der  var  nok  til  at  hele 
den  mandlige  og  kvindelige  Befolkning  i  Lands- 
byen kunde  blive  klædt  op  fra  nyt. 

Den  paafølgende  Søndag  havde  Generalen 
taget  en  stor  Mængde  Gæ'ster  med  sig  fra  Paris. 
Efter  Middagen  blev  det  foreslaaet,  at  Selskabet 
skulde  gaa  ned  og  se  Bønderne  danse.  De 
plejede  at  have  deres  Tidsfordriv  paa  Pladsen 
foran  Rækværket  under  de  store  Træer  langs  Ind- 
kørselsalléen. 

Marskal  Lannes,  der  gjorde  sig  til  af  sit  Kend- 
skab baade  til  Kvinderne  og  deres  Toilettespørgs- 
maal,  var  den  første,  der  kom  med  Bemærkninger 
i  Anledning  af,  at  noget  gult  Damask  med  Blom- 
ster, saa  store  som  en  Haand,  stak  ham  i  Øjnene. 
Han  pegede  paa  en  af  Bønderpigerne  og  sagde  til 
Augereau : 

»Se  den  lille  velskabte  Brunette  derhenne; 
men  det  var  da  et  besynderligt  Stof,  hiui  har 
lavet  sin  Kjole  af.- 

Strax  efter  kom  en  Anden  med  en  lignende 
Bemærkning: 

»Nej,  men  se  den  tykke  Mutter  med  et  helt 
æblegrønt  Gardin  paa.« 

»Aa,  læg  dog  Mærke  til  den  lange  Benrad 
der  i  et  højrødt  Sofabetræk«,  siger  en  Tredie. 

Marskal  Augereau  gaar  nu  hen  til  den  sidst 
betegnede  Person,  og  lægger  Haanden  paa  hans 
Skulder,  just  som  han  er  ifærd  med  at  gjøre  et 
højst  kunstfærdigt  Spring  i  Dansen. 

»Jeg  synes,  jeg  skulde  kende  dette  her«,  siger 
han.  »Aa!  Det  er  jo  Fa'r  Grisenoix's  store  Arm- 
stol. Det  er  jo  den,  jeg  sad  i  den  Dag,  vi 
underskrev  Købekontrakten.  Der  er  ikke  to  Arm- 
stole af  den  Slags  i  hele  Frankrig.« 

Marskallen  rynker  Brynene,  medens  den 
staklcels  Danser  ryster  over  hele  Kroppen  og  gør 
sig  saa  lille  som  muligt  under  den  strængc  Hr. 
kejserlige  Marskals  Haand. 

Augereau  kalder  paa  Hr.  Brahm  og  forlanger 
Oplysning  om,  hvorfra  denne  rige  Overflødighed 
paa  smukt  vexlende  Dragter  maatte  skrive  sig; 
men  Hr.  Brahm  løfter  blot  sit  BHk  mod  Himlen 
og  formoder,  »at  det  vistnok  er  en  af  Frøken 
Sans-Génes  Kunster.« 

;  Hvis  De  ikke  taler  hende  alvorligt  til,  Hr. 
Marskal«,  tilføjer  han,  5, lader  hun  ikke  Sten  paa 
Sten  tilbage  af  hele  Slonet.« 

Marskalinden  kom  mig  nu  tilhjælp  i  rette 
Tid  med  en  lille  Nødløgn.  Hun  sagde  med  sit 
elskværdige  Smil,  at  det  var  hende,  der  havde 
givet  mig  Tilladelse  til  at  anvende  de  gamle  Sager 
paa  denne  Maade. 

Marskallen  saa  mig  egentlig  ud  til  at  have 
mest  Lyst  til  at  knurre,  men  da  alle  de  Andre 
tvertimod  syntes  at  have  faaet  et  Anfald  af  Lystig- 
hed, tog  han  det  fornuftige  Parti  at  gjøre  ligesaa, 
og  Hr.  Brahm  maatte  skære  Tænder  alene. 

Det  var  ved  den  Tid,  at  Lejren  ved  Boulogne 
blev  oprettet,  og  der  drog  hyppig  Tropper  gennem 
Landsbyen  la  Houssaye.  Jeg  sørgede  efter  bedste 
Evne  for,  at  der  altid  var  Forfriskninger  tilstede 
til  Folkene  ved  Indhegningen  omkring  Slottet. 
Det  var  selvfølgelig  i  Henhold  til  Marskalindens 
Bemyndigelse.  Tilsidst  fik  jeg  ligefrem  opsat 
Telte,  hvorfra  jeg  beværtede  Tropperne;  en  Dag 
udleverede  jeg  Indholdet  af  hele  fire  Fade  Vin 
og  jeg  ved  ikke  hvormange  Skinker  og  Brød  i 
pundevis. 

Den  Dag  var  det  forbi  med  Hr.  Brahms 
Taalmodighcd;  han  svor  paa,  at  jeg  ruinerede 
hele  Huset,  og  skrev  til  Marskallen,  som  da  ogsaa 
gav  ordentlig  ondt  af  sig,  da  han  første  Gang 
kom  derud. 

»Det  er  naturligvis  Deres  Spøg«,  svarede  jeg 
ham.»  Disse  Folk  er  jo  Deres  egne  Krigskamme- 
rater, og  de  har  vovet  Liv  og  Blod  for  at  skaffe 
Dem  Marskalstaven.  Det  er  ikke  mere  end  billigt,. 
at  De  giver  dem  Deres  Vin  til  Gengæld.  For- 
resten er  De  jo  Folkenes  Yndling.  De  skulde 
blot  have  hørt  dem  raabe  »Augereau  leve!« 

Marskallen  slog  sig  til  Ro  med  den  Forkla- 
ring, og  Hr.  Brahm  maatte  endnu  engang  bide 
sin  Vrede  i  sig. 

Det  var  forresten  ikke  den  eneste  Lejlighed,, 
hvor  jeg  tog  mig  paa  at  staa  paa  Vagt  for  Mar- 
skallens Ære  og  Moral. 

Han  havde  Ord  for  ikke  saa  aldeles  samvit- 
tighedsfuldt at  holde  sin  Troskabsed  ligeoverfor 
sin  af  Sygdom  hjemsøgte  Hustru. 

Det  var  saagodtsom  hver  Morgen,  at  den 
tjenestegørende  Adjudant  bemærkede  en  eller 
anden  kvindelig  Skikkelse  med  tilsløret  Ansigt  og 
med  nølende  Gang  fremstille  sig  i  Venteværelset 
til  Marskallens  Bolig  i  Paris  med  Forlangende  om 
at  blive  indført  til  ham  i  Anledning  af  en  Ansøg- 
ning, som  hun  sagde,  han  havde  lovet  at  paategne. 

Ved  Lejligheder,  hvor  jeg  tilfældigvis  opholdt 
mig  i  Paris,  kunde  det  undertiden  hænde,  at 
vedkommende  Adjudant  anmodede  mig  om  at 
indtage  hans  Plads  i  Lænestolen  i  Venteværelset 
for    en  halv  Timestid  eller  en  Time  og   besørge 

den  forefaldende  Tjeneste  —  en  Anmodning,  som 
jeg  aldrig  vægrede  mig  ved  at  imødekomme. 

Jeg  tilstaar  nu  aabent,  at  jeg  gjorde  mig  det 
til  Pligt  ved  Hjælp  af  mit  Instinkt  og  Blik  som 
Kvinde  at  efterspore  de  af  de  smukke  Ansøger- 
inder,  som  der  var  noget  mistænkeligt  ved,  og 
uden  Barmhjertighed  at  affærdige  dem,  selv  om 
de  paastod,  at  de  fremstillede  sig  ifølge  Mar- 
skallens udtrykkelige  Ordre  og  paa  en  af  ham 
selv  bestemt  Tid. 

Og  naar  jeg  for  mit  Vedkommende  holdt 
ren  Mund  med  alt  dette,  saa  var  det  udelukkende 
af  Hensyn  til  den  store  Taknemmelighedsgæld, 
hvori  jeg  følte,  at  jeg  stod  til  Marskalinden. 

Alt  har  imidlertid  en  Ende  i  denne  Verden. 
Mit  Ophold  paa  la  Houssaye  kom  ikke  til  at  vare 
ud  over  sex  Maaneder.  Marskalinden  var  ufor- 
andret god  imod  mig;  men  med  Marskallen  var 
det  en  anden  Sag.  Han  havde  egentlig  en  ret 
vanskelig  Karakter,  og  jeg  maatte  efterhaanden 
døje  mere  og  mere  af  hans  Luner.  En  Dag  blev 
hans  Spydigheder  mig  formeget,  og  saa  var  min 
Beslutning  ftttet  med  det  samme.  Jeg  snørede 
min  Mantelsæk  og  meldte  mig  glad  og  fornøjet 
ved  9de  Dragonregiment,  som  vedblivende  havde 
Garnison  i  Compiegne,  men  som  nu  havde  Oberst 
Monpetit  til  Chef 

Hvis  nu  Nogen  skulde  trække  paa  Smile- 
baandet    over    denne    bratte  Flugt    blot   for  nogle 

smaa  Spydigheders  Skyld,  og  hvis  der  under 
Smilet  skulde  skjule  sig  en  Smule  Ondskab  og 
en  eller  anden  underfundig  Tanke,  som  stod  i 
selv  den  svageste  Forbindelse  med  Spørgsmaalet 
om  Frøken  Dragon  Sans-Génes  større  eller  mindre 
Dyd,  saa  skal  jeg  blot  bemærke,  at  jeg  vel  har 
lovet  at  give  en  Beretning  om  mine  Felttog,  men 
derimod  ikke  har  givet  noget  Løfte  om  et  almin- 
mindeligt  Skriftemaal.  Men  iøvrigt  skylder  jeg 
mig  selv  at  erklære,  at  hvis  Nogen  skulde  føle 
sig  fristet  til  at  nære  mindre  behagelige  Formod- 
ninger, saa  tager  han  grundig  fejl. 

En  Kvinde,  der  har  vist  sig  værdig  til  at  bære 
Uniform  og  føre  Vaaben,  har  ogsaa  været  istand 
til  at  føre  sit  Liv  saaledes,  at  hun  baade  kunde 
vinde  Verdens  Agtelse  og  tillige  agte  sig  selv. 

Hvorvidt  jeg  i  mit  Soldaterliv  nogensinde 
har  ladet  mig  henrive  til  at  give  efter  for  ømmere 
Følelser  —  eller  ikke,  det  skylder  jeg  ikke  noget 
Menneske  Regnskab  for;  men  jeg  hylder  og  har 
altid  hyldet  den  Anskuelse,  at  selv  den  mest  højt- 
staaende  Persons  Caprice  aldrig  kan  hædre  en 
Kvinde,  og  at  et  Hjærte,  der  skænkes  bort,  ikke 
kan  nøjes  med  mindre  end  et  Hjærte  til  Gengæld. 
Jeg  har  heller  aldrig  hørt  til  de  Kvinder,  der  for- 
staar  at  gøre  Forskel  paa  de  to  Begreber,  at  bort- 
skænke  sit  Hjærte  og  sin  Person. 


XII. 

En    ubehagelig  Forudfølelse.    —   Jeg   hævner  mig  paa   en 

kejserlig   Marskal.    —   Jeg   viser   en   tilkommende    Monark 

Vinter\-ejen. 


Fra  Compiégne  kom  vi  dl  Strasburg.  Efter 
den  ensformige  Tjeneste  i  Garnisonen  fulgte  nu 
et  mere  afv^xlende  og  bevæget  Liv,  som  passede 
mig  bedre. 

I  de  første  Dage  af  September  1805  indtraf 
den  overraskende  Efterretning,  at  Østrig  og  Rus- 
land havde  erklæret  Krig.  Den  østrigske  Armé 
havde  foretaget  et  pludseligt  Indfald  i  Bajern  og 
havde  fordrevet  vor  Allierede  KurfjTSten  fra  sit 
Land. 

Vi  kom  netop  tidsnok  til  at  forhindre,  at  Her- 
tugen af  Wiirtemberg  delte  Skæbne  med  ham. 

Vort  Regiment  havde  haft  store  Tab  i  en  af 
de  Kampe,  der  gik  forud  for  Ulms  Kapitulation; 
ved  denne  maatte  General  Mack  ikke  blot  udlevere 

os  Fæstningen,  men  tillige  overgive  sig  selv  med 
hele  sin  Armé. 

Jeg  skal  nu  benytte  Lejligheden  til  at  fortælle 
et  Exempel  paa  den  Forudfølelse  af  en  nær  fore- 
staaende  Død,  som  er  saa  almindelig  blandt  Sol- 
dater —  en  Forudfølelse,  som  forresten  har  en 
hel  Del  Chancer  for  at  blive  til  Virkelighed. 

Vor  Vognmester  og  jeg  havde  i  lang  Tid 
været  Uvenner.  Det  kom  af  en  Strid,  vi  havde 
haft  med  hinanden,  medens  vi  endnu  laa  paa  Ave- 
Maria  Kasernen. 

En  Dag  nemlig,  da  vi  sad  nogle  Kammerater 
sammen  og  spillede  Kort,  kom  Vognmesteren  ind 
og  fortalte,  at  han  lige  for  et  Øjeblik  siden  havde 
styrtet  sin  Elskerinde  ned  fra  det  øverste  af  Marie- 
broen. Han  var  ked  af  hende  og  vilde  af  med 
hende,  men  hun  var  desværre  sluppen  fra  det  med 
et  brækket  Ben.  Den  raa  Karl  roste  sig  af  sin 
smukke  Handling,  medens  Alle  hørte  paa  ham  i 
dyb  Taushed.  Kun  jeg  tog  Ordet  og  kaldte  ham 
en  fejg,  elendig  Usling,  som  skulde  skamme  sig 
over  at  have  udøvet  en  saa  skændig  Voldshandling 
mod  en  Kvinde.  Det  ene  Ord  tog  det  andet,  og 
tilsidst  greb  jeg  min  Sabel  og  tvang  ham,  uden  at 
tage  Hensyn  til  hans  overordnede  Charge,  til  at 
trække  fra  Læderet  og  forsvare  sig. 

Kammeraterne  kastede  sig  imellem  os  og  fik 
Striden  bilagt,  men  fra  den  Tid  bar  han  altid  Nag 
til  mig. 

Den  Morgen,  jeg  nu  vil  fortælle  om,  havde 
Kanonerne  allerede  spillet  op  i  nogen  Tid,  og  vi 
skulde  netop  afsted  for  at  afgøre  et  lille  Mellem- 
værende med  Østrigerne.  Saa  ser  jeg  til  min 
Forbauselse  Vognmesteren  styre  lige  hen  imod 
mig  med  udstrakt  Haand: 

»Sans-Géne« ,  siger  han.  »Vi  har  været 
Uvenner.  Jeg  har  nu  den  Ide,  at  det  ikke  bliver 
nogen  god  Dag  for  mig,  og  jeg  vil  nødig  bryde 
op  fra  mit  Kvarter  hernede,  uden  at  vi  To  har 
sluttet  Fred  med  hinanden.  Det  var  mig,  som 
havde  Uret  dengang.  Tag  imod  mine  Undskyld- 
ninger, det  beder  jeg  Dig  om,  og  lad  os  slaa  en 
Streg  over  den  gamle  Historie.« 

En  Time  efter  var  han  død,  ramt  af  en 
Kanonkugle. 

Det  var  forresten  ikke  ved  enhver  Lejlighed, 
at  jeg  følte  mig  kaldet  til  at  træde  i  Skranken  for 
den  beskørtede  Del  af  Samfundet.  Jeg  husker 
saaledes,  at  jeg  engang  paa  et  offentligt  Bal  i  Paris 
over\-ærede  en  Strid  mellem  et  letfærdigt  Pige- 
barn og  en  af  vore  Dragoner.  Striden  endte  med, 
at  hun  gav  Dragonen  en  paa  Øret,  hvorefter  han 
gik  ud  af  Salen  uden  at  sige  et  Muk.  Jeg  fulgte 
efter  ham   og   fik  fat  i   ham  lige  udenfor  Døren. 

»Kammerat«,  sagde  jeg  til  ham.  »Du  har 
taget  imod  et  Ørefigen  af  et  Fruentimmer,  som 
ifølge  sit  Haandværk  har  berøvet  sig  selv  sit 
Køns  Rettigheder.     Den  Sag  kan  ikke  gaa  af  paa 

den  Maade.  Jeg  fordrer,  at  Du  viser  tilbørlig 
Agtelse  for  den  Uniform,  vi  begge  har  den  Ære 
at  bære,  og  Du  skal  følge  tilbage  med  og  varme 
Ørerne  paa  det  Fruentimmer.  I  modsat  Fald  maa 
Du  slaas  med  mig.« 

Han  betænkte  sig,  men  jeg  blev  ved  mit,  og 
da  han  mærkede,  at  det  var  mit  ramme  Alvor, 
adlød  han. 

Vi  rykkede  ind  i  Ulm  bedækkede  af  Smuds, 
fra  Hoved  til  Fod  og  med  Ansigterne  helt  sværtede 
af  Krudtrøg.  Sammen  med  fem  eller  sex  Kamme- 
rater strejfede  jeg  gennem  Gaderne  for  at  lede 
efter  Fourrage,  og  stod  saa  pludselig  Ansigt  til 
Ansigt  med  Marskal  Augereau,  som  jeg  ikke  havde 
set,  siden  jeg  rejste  fra  Slottet  la  Houssaye.  Han 
kendte  mig  strax  trods  mit  mindre  hyggelige  Ud- 
seende og  udbrød: 

»Men  det  er  jo  Sans-Géne.  Jeg  tager  ikke 
fejl,  vel?    Men  hvordan  kommer  Sans-Géne  her?« 

»Guds  Død!  Hr.  Marskal«,  svarede  jeg.  »Hvor- 
for skulde  jeg  ikke  være  her,  ligesaa  godt  som  jeg 
var  i  Figuéres?  Man  har  vel  Lov  til  at  lade  sig 
slaa  ihjel  uden  at  søge  Deres  Tilladelse  først?« 

Han  indbød  mig  til  at  spise  til  Middag  med 
sig  paa  Gæstgivergaarden  »den  kronede  Oxe«  paa 
det  store  Torv,  hvor  han  havde  sit  Kvarter. 

Men  jeg  afslog  hans  Indbydelse  og  gjorde, 
hvad  der  var  endnu  bedre.  Jeg  gik  hen  og  aflagde 
et  Besøg  hos  hans  Adjudanter,  og  da  jeg  var  lidt 

ved  Muffen,  indbød  jeg  dem  paa  Trods  til  at  spise 
til  Middag  med  mig  samme  Dag,  ganske  vist  paa 
et  Gæstgiversted,  som  ikke  var  fuldt  saa  fint  som 
Marskallens.  De  havde  Mod  nok  til  at  komme, 
og  jeg  hørte  senere,  at  Marskallen  havde  faaet 
sig  en  nogenlunde  tilfredsstillende  Ærgrelse  i  den 
Anledning. 

Paa  Austerlitzdagen  havde  General  Baraguay- 
d' Hilliers  den  fortvivlede  Ide  at  lade  de  gamle 
prøvede  Folk  i  vort  Dragonregiment  gøre  Tjeneste 
som  Infanterister  og  at  give  deres  Heste  til  ungt 
Mandskab.  Jeg  var  saa  heldig  at  være  blandt  dem, 
der  beholdt  deres  Heste,  men  vort  Forhold  under 
Slaget  var  langt  fra  saaledes,  som  det  kunde  og 
burde  have  været,  og  det  var  ikke  vor  Skyld,  at 
Austerlitzdagen  blev  saa  ærefuld,  som  den  blev. 
Forresten  led  vort  Regiment  Tab  nok;  blandt 
Andre  mistede  vi  fire  Officerer. 

I  Wien,  hvor  vi  nogen  Tid  efter  rykkede  ind. 
fornyede  jeg  Bekendtskabet  med  Marskal  Bernadotte. 
Jeg  havde  lært  ham  at  kende  paa  Slottet  la  Houssaye 
under  et  fjorten  Dages  Besøg,  som  han  aflagde 
der  efter  Augereaus  Indbydelse.  Da  Marskalinden 
dengang  var  endnu  mere  lidende  end  sædvanlig, 
havde  jeg  maattet  gøre  Honnør  ved  Bordet  og 
havde  endogsaa  flere  Gange,  naar  Marskal  Augereau 
var  fraværende  i  Paris,  spist  til  Middag  ganske 
alene  med  den  tilkommende  Konge  af  Sverrig. 
Han    havde   ved   disse   Lejligheder  altid   vist   mig 

megen  Velvilje,  og  ved  sin  Afrejse  havde  han  for- 
æret mig  fem  og  tyve  Louisdorer. 

Efter  min  Ankomst  til  Strasburg  havde  han 
yderligere  vist  mig  Godhed  og  ladet  mig  vide,  at 
hvis  jeg  i  Anledning  af  min  Genindtræden  i  Krigs- 
tjenesten behøvede  Penge,  kunde  jeg  henvende 
mig  til  en  Hr.  Gille,  som  var  hans  Bankier  i 
denne  By.     I  Linz  traf  jeg  ham  atter. 

Forat  skaffe  mig  en  let  og  behagelig  Tjeneste 
udbad  han  sig  af  min  Oberst  at  faa  mig  til  fast 
Ordonnans  ved  sin  Stab. 

Alt  dette  saa  jo  nok  saa  rart  ud  for  mig. 

Der  gik  nu  adskellige  Dage,  men  saa  en 
Morgenstund  kommer  Marskallens  Neger,  Hilaire, 
til  mig  og  siger,  at  Marskallen  ønsker  at  tale 
med  mig. 

Jeg  følger  med  ham  strax,  og  han  fører  mig 
ind  i  et  stort  Soveværelse,  hvor  jeg  finder  Mar- 
skallen siddende  i  en  Lænestol  tæt  op  til  en  af 
de  store  kostbare  Fajanceovne,  som  man  træffer 
paa  i  Tyskland.  Han  var  øjensynlig  nylig  bleven 
færdig  med  sit  Toilette  og  var  i  fuld  Uniform 
med  stramt  knyttet  Halsbind,  men  omhyggelig 
som  han  var  til  Yderlighed  med  at  pleje  sine 
smukke  Hænder,  havde  han  paany  taget  sin  Negle- 
sax frem  og  var  nu  ifærd  med  at  give  sine  Negle 
en  sidste  Afpudsning.  Saasnart  vi  var  bleven 
alene,  sagde  han: 

10 

»Min  kære  Sans-Géne,  jeg  kan  fortælle  Dig, 
at  jeg  ikke  har  lukket  et  Øje  hele  Natten.« 

»Det  er  naturligvis  Overanstrængelse ,  Hr. 
Marskal«,  svarede  jeg.  »Det  har  jo  været  et  drøjt 
Felttog  for  Dem.« 

»Nej,  det  er  noget  helt  andet.  Det  er  Dig, 
min  lille  Sans-Géne,  som  er  Skyld  i,  at  jeg  ikke 
har  sovet.« 

»Hr.  Marskallen  behager  at  spøge.« 

»Aldeles  ikke;  det  er  den  rene  Sandhed.  Du 
har  behaget  mig  fra  den  første  Dag,  jeg  saa  Dig. 
Jeg  har  af  mange  Grunde  ikke  sagt  Dig  det  i 
Ord  —  —  men,  ærlig  talt,  Du  har  ikke  kunnet 
undgaa  at  mærke  det,  vel?« 

Jeg  bøjede  mit  Hoved  og  svarede  ikke. 

»Hør  nu«,  fortsatte  han  efter  et  Øjebliks 
Taushed.  »Jeg  trænger  til  kvindeligt  Selskab  under 
disse  Fehforhold  —  til  en  Veninde.  Min  Hustru 
ligger  jo  altid  syg  i  Paris.  Du  forstaar  jo  nok, 
at  det  ikke  blot  drejer  sig  om  en  øjeblikkelig 
Caprice  hos  mig.    Jeg  skal  sikre  din  Fremtid.« 

Medens  han  talte,  drog  han  mig  tæt  hen  til 
sin  Lænestol,  lagde  sin  Arm  om  min  Hals  og  for- 
søgte at  trykke  et  Kys  paa  mine  Læber. 

Jeg  frigjorde  mig  —  uden  Heftighed,  uden 
Vrede,  men  helt  bestyrtet,  tilintetgjort  og  med  en 
Følelse  af  dyb  Smerte. 

Jeg  kan  se  ham  endnu  for  mig,  som  han  sad 
der,   den  mæ>gtige  Mand  med  de  smukke  Træk,  i 

sin  Uniform  med  Broderierne,  med  Diamant- 
stjernen paa  Brystet  og  det  brede  røde  Ordens- 
baand  over  Skuldren.  Alt  dette  paatvang  mig  jo 
Ærefrygt,  men  paa  samme  Tid  følte  jeg  mig  dybt 
krænket  i  min  Stolthed  —  og  ikke  mindst  ved 
hans  hensynsløse  Gaaen  lige  paa  Sagen  og  den 
hele  letfærdige  Tone,  han  havde  ment  at  kunne 
anslaa  ligeoverfor  mig,  der  dog  ligesaa  fuldt  som 
han  selv  havde  hævdet  min  Hæder  paa  Slag- 
marken med  Sabel  i  Haand. 

Jeg  følte  Skamrødmen  i  mine  Kinder;  jeg 
vilde  tale,  men  i  min  nervøse  Sindsbevægelse 
formede  mine  Tanker  sig  kun  i  afbrudte  Sæt- 
ninger:    »En  Mand  som  De,   Hr.  Marskal 

—  og  gift —  og  jeg,  som  var  saa  stolt  af 

Deres  Godhed  mod  mig og  troede,  De 

kun  i  mig  saa  den  brave  Soldat og  saa 

behandle  mig  som   den  foragteligste  Skabning  — 

.«     Jeg  kunde  knap  tale,   halvkvalt  som  jeg 

var  af  Ydmygelse  og  Uvilje. 

Marskallen  blev  helt  forskrækket  over  min 
Tilstand.  Maaske  fortrød  han,  hvad  han  havde 
gjort,  maaske  var  han  blot  bange  for  Skandale. 
Han  snappede  hurtig  et  Lommetørklæde,  som  laa 
paa  Toiletbordet,  et  fint  Batisteslommetørklæde, 
som  ikke  var  foldet  ud  endnu,  og  holdt  det  for 
min  Mund  for  at  faa  mig  til  at  tie. 

»Tys!  kæreste  Sans-Gene«,  hviskede  han,  »for 
Guds  Skyld,  tys!  tys!    Lad,  som  jeg  intet  har  sagt.« 

I  o* 

Jeg  vendte  mig  om  mod  Døren,  men  han 
skyndte  sig  hen  til  sin  Sekretær,  trak  en  Skuffe 
ud  og  begyndte  at  øse  Penge  op  af  den  i  haand- 
fuldevis. 

»Min  kære  Sans-Géne«,  sagde  han.  »Det  var 
jo  ikke  min  Hensigt  at  fornærme  Dig.     Vær  blot 

rolig.     Se  her,   tag  disse  Penge ikke  til 

Dig  selv.  Vor  Herre  bevare  mig!  Du  er  en  brav 
Soldat,  en  flink  Dragon  —  —  —  men  til  dine 
Kammerater,  til  de  Saarede,  til  de  Fattige.  Jeg 
beder  Dig,  vær  bare  rolig.« 

Han  tr}'kkede  Pengene  i  Hænderne  paa  mig 
og  stoppede  dem  i  mine  Lommer. 

Endelig  fik  jeg  Lov  til  at  gaa,  og  jeg  søgte 
ud  i  den  frie  Natur  for  at  genvinde  min  Ro. 

Samme  Dag,  den  i6de  Februar  1806,  søgte 
jeg  Orlov  til  Frankrig.  Den  blev  mig  tilstaaet, 
og  den  følgende  Dag  fik  jeg  min  Marschroute 
bestemt  og  afrejste. 


XIII. 

Min  Hest   spiller  mig  et  slemt  Puds.  —  Jeg  optræder  som 
Sygeplejerske.  —  Jeg  slipper  selv  fra  det  med  Livet. 


1  de  Tider  var  man  ikke  lang  Tid  ad  Gangen 
i  Ro.  Den  paafølgende  Oktober  Maaned  aabnedes 
Felttoget  mod  Preussen,  og  jeg  udførte  saa  mit 
lille  Parti  i  den  store  Koncert,  som  vi  opførte  for 
de  Herrer  Preussere  den  14de  paa  Sletterne  ved 
Jéna. 

Nogle  Dage  senere  befandt  jeg  mig  paa  Marsch 
paa  den  store  Landevej  til  Berlin.  De  tyske  Lande- 
veje er  meget  smallere  end  vore,  og  Vejen  var 
den  Dag  opfyldt  af  Artilleri.  Paa  et  Sted,  hvor 
Landevejen  laa  temmelig  højt  over  de  tilgrænsende 
Marker,  vilde  jeg  netop  se  at  komme  forbi  en  af 
Færdselsvognene,  men  da  der  var  noget  smalt 
mellem  Vejkanten  og  Vognen,  kom  dennes  Hjul 
til  at  støde  til  min  Hest,  saa  at  den  rullede  ned 
ad  den  stejle  Vejskrænt  med  mig  ligetil  dens  Fod. 

De  Folk,  der  ilede  mig  tilhjælp,  fandt  mig 
liggende  under  Hesten  i  en  skrækkelig  forslaaet 
Tilstand.  Der  var  heldig\-is  ikke  langt  til  Berlin, 
og  det  l5'kkedes  mig  at  naa  derind,  skønt  i  en 
ynkelig  Forfatning. 

Her  fik  jeg  Lejlighed  til  at  paaskønne  Marskal 
Bernadettes  gode  Hjerte.  Han  havde  forresten 
netop  føjet  en  n)'  Værdighed  til  dem,  han  ifor- 
vejen  havde,  og  hed  nu  »Prinsen  af  Ponte-Cor\'o« . 

Han  var  paa  den  Tid  i  Berlin  og  havde  paa 
en  eller  anden  Maade  faaet  at  vide,  hvor  uheldigt 
jeg  var  kommen  afsted.  Han  gav  strax  Ordre 
til,  at  der  skulde  sørges  for  mig  paa  enhver  mulig 
Maade. 

Saasnart  jeg  var  kommen  paa  Benene  igen, 
opsøgte  jeg  ham  for  at  bringe  ham  min  Tak. 

Han  havde  den  gode  Smag  og  Takt  at  lade, 
som  om  han  ganske  havde  mistet  Erindringen  om, 
hvad  der  var  gaaet  forud  mellem  os,  og  ikke  med 
et  Ord  at  antyde  noget,  der  stod  i  Forbindelse 
dermed  —  undtagen  maaske  den  almindelige  Tale- 
maade,  som  baade  Mænd  og  Kvinder  saa  ofte 
anvender  for  at  beklage  Tabet  af  deres  Ungdoms 
fagre  Dage,  og  som  han  heller  ikke  kunde  nægte 
sig  den  Fornøjelse  at  høre  sig  selv  sige: 

»Ak  ja!  man  bliver  gammel,  Sans-Géne;  og 
det  kan  ikke  al  Verdens  Hæder  og  Ære  forsone 
En  med.  Jeg  tænker  med  Savn  tilbage  paa  den 
Tid,  da  jeg  var  Overkommandersergent  i  Poitous 

Regiment.  Dengang  var  jeg  lykkeligere  end  nu 
—  alle  Kvinder  var  forgabede  i  mig!« 

Her  saa  jeg  ogsaa  Negeren  Hilaire  igen, 
Manden  med  de  mange  Talenter.  Han  lærte 
blandt  andet  Prinsens  Søn,  den  smukke  lille  Oscar, 
at  danse.  Drengen  var  dengang  knap  ti  Aar 
gammel,  og  en  rigtig  Uglspil  af  en  Dreng  var  han. 
Han  elskede  Soldaterne  og  de  ham  igen,  og  der 
gik  ikke  nogen  Dag,  uden  at  han  krævede  Penge 
af  sin  Fader  for  at  traktere  Grenadererne  med 
Drikkevarer,  naar  de  trak  paa  \'agt. 

Det  gik  imidlertid  nedad  Bakke  med  mit  Hel- 
bred paa  en  foruroligende  Maade.  Lægerne  talte 
om  en  Betændelse  i  Nærheden  af  Leveren,  og 
Prinsen  sagde  derfor  til  mig: 

»Vi  forlader  nu  Berlin  og  rykker  ind  i  det 
sumpige  Polen.  Der  tager  vi  Vinterkvarter,  men 
Nordens  Kulde  er  stræng.  Du  er  ikke  i  en  saadan 
Tilstand,  at  Du  kan  taale  den.  Du  kan  ikke  følge 
med,  men  skal  vende  tilbage  til  Paris.« 

Til  Rejsekammerat  hk  jeg  en  ung  Artilleri- 
officer, som  var  saaret  af  ikke  mindre  end  sytten 
Sabelhug,  deraf  flere  i  Hovedet,  saaat  Hjernen 
ligefrem  var  blottet.  Den  stakkels  unge  Mand  var 
i  en  sørgelig  Forfatning,  og  Prinsen  anbefalede  ham 
til  min  særlige  Beskyttelse  og  Omhu.  Jeg  har 
glemt  hans  Navn,  men  jeg  tror  at  kunne  erindre, 
at  han  havde  en  Onkel,  der  var  Apotheker  i 
Paris  og  boede  i  Tournongaden. 

Vi  foretog  Rejsen  i  smaa  Dagsmarscher  i  en 
Kalechevogn  med  fire  Heste  for,  som  Prinsen 
havde  foræret  os.  I  en  Landsby  i  Hessen  fik  jeg 
Lejlighed  til  at  mærke,  hvor  ringe  Sympathi  den 
tyske  Nation  nærede  for  os.  Det  var  jo  i  og  for 
sig  ganske  naturligt.  Siden  1792  plejede  vi  jo 
regelmæssig  hvert  Aar  at  foretage  en  Afbankning 
af  en  eller  anden  tysk  Fyrste.  Her  mødte  nu  en 
Bande  Bønder  ved  den  Gæstgivergaard,  hvor  vi 
var  stegne  ud,  og  tilkendegav  tydelig,  at  de  havde 
stor  Lyst  til  at  foretage  en  lille  Plyndring  af  os 
to  hjælpeløse  Franskmænd.  For  at  frelse  min 
døende  Kammerats  og  mit  eget  Liv  maatte  jeg 
anvende  den  yderste  Grad  af  Koldblodighed  og 
endog  pege  lidt  paa  dem  med  Mundingen  af  mine 
Pistoler. 

Derefter  lykkedes  det  mig  ved  en  passende 
Anvendelse  af  Eder  og  Bank  at  tvinge  vor  Postil- 
lon til  at  køre  videre  med  det  samme,  idet  vi 
benyttede  os  af,  at  de  tapre  Hesserbønder  var 
gaaet  et  Øjeblik  hjem  for,  som  de  sagde,  at  hente 
nogle  Vaaben. 

I  Mainz  solgte  vi  Vognen  og  Hestene  for  et 
Beløb  af  ni  Louisdorer,  hvilket  var  en  meget  an- 
stændig Pris  i  Krigstider,  kan  jeg  forsikre.  Det 
kan  man  faa  at  vide  af  enhver  Soldat,  der  har 
haft  Heste  at  sælge  under  saadanne  Omstændig- 
heder. Det  galt  for  os  kun  om  at  vinde  Tid;  vi 
havde  ikke  Raad  til  at  rejse  videre  med  Extrapost. 

Det  lykkedes  os  at  komme  med  Deligencen  til 
Metz,  hvor  jeg  afleverede  min  Rejsekammerat  til 
hans  Venner  paa  Artilleriskolen.  De  tog  sig  af 
ham,  da  han  umulig  kunde  rejse  videre,  og  gav 
en  Fest  til  Ære  for  mig,  hvor  de  takkede  mig  for 
den  Maade,  hvorpaa  jeg  havde  røgtet  mit  Hverv 
som  barmhjærtig  Søster  og  som  Beskytter  for 
deres  saarede  Kammerat. 

Efter  min  Ankomst  til  Paris  fremstillede  jeg 
mig  for  Marskal  Bessiéres.  Mit  Regiments  Depot 
var  i  Versailles,  men  Marskallen  satte  sig  imod, 
at  jeg  meldte  mig  til  Tjeneste  der.  Han  anbe- 
falede mig  til  en  af  sine  Adjudanters  Omsorg  og 
lod  ham  leje  Bolig  til  mig  i  Byen.  Det  var  hos 
en  Mælkehandler  i  Bourgognegaden,  men  skønt 
jeg  fik  den  omhyggeligste  Pleje  hos  disse  brave 
Folk,  blev  jeg  dog  daarligere  og  daarligere  og  var 
tilsidst  Døden  nær. 

Der  blev  sendt  Bud  efter  en  Præst. 

Lykkeligvis  stak  der  ligesom  et  Stykke  gam- 
mel Soldat  frem  under  Præstens  sorte  Kjole,, 
hvilket  gjorde,  at  jeg  strax  syntes  godt  om  ham. 
Han  havde  ogsaa  ganske  rigtig  været  Dragon, 
havde  giftet  sig,  men  havde  mistet  sin  Hustru  og 
et  Barn.  Sorgen  havde  ført  ham  over  i  Kirkens 
Arme  i  hans  tredivte  Aar.  Han  havde  en  oprig- 
tig og  fast  Tro,  men  ved  Siden  af  sin  sande 
præstelige  Værdighed  havde  han  en  egen  ligefrem 
Maade    at    tale  paa,    hvorved  han  uden  synderHg 

^'anskelighed    lokkede    mig    til    at    bekende  mine 
Synder. 

Hans  Maade  at  udtrykke  sig  paa  vilde  end- 
ogsaa  have  slaaet  an  i  en  Kaserne. 

Efterat  han  havde  givet  mig  Sakramentet, 
sagde  han: 

>'Min  kære  Datter!  Din  Sjæl  har  nu  snøret 
sin  Mantelsæk  og  venter  kun  paa  Signalet  til  at 
»sidde  op«.  Den  er  nu  i  Orden  til  at  træde  frem 
for  Vor  Herre;  men  derfor  er  der  ikke  nogen 
Grund  til  ikke  ogsaa  at  tænke  paa  Legemet. 
Efter  Gud  kender  jeg  kun  En,  som  er  istand  til 
at  helbrede  Dig,  og  det  er  den  udmærkede  Læge, 
Hr.  Boyer.  Men  han  har  ikke  Tid  til  at  aflægge 
regelmæssige  Sygebesøg  hos  en  fattig  Dragon  paa 
hendes  Kammer,  og  det  vilde  ogsaa  aldeles  ruinere 
Dig  i  pekuniær  Henseende.  Men  følg  mit  Raad 
og  læg  Dig  ind  paa  Hospitalet.  Der  vil  Du  blive 
behandlet  af  Hr.  Boyer,  og  han  vil  se  til  Dig 
hver  Dag  og  tilmed  gratis,  hvilket  ikke  er  at 
foragte. < 

Det  pinte  min  Stolthedsfølelse  at  lade  mig 
lægge  ind  paa  et  Hospital,  men  jeg  samtykkede 
dog  tilsidst.  Præsten  holdt  mig  under  sin  religiøse 
Indflydelse  og  gjorde  mig  ydmyg. 

Marskallens  Adjudant  og  Præsten  tog  sig  af 
min  LidLæggelse.  De  barmhjærtige  Søstre  sørgede 
for  en  pyntelig  Seng  til  mig  med  snehvidt  Om- 
hæng   og    i   et  Væ-relse  for   mig   selv.     Der   blev 

vaaget  over  mig,  og  jeg  blev  passet  og  plejet  og 
forkælet  i  en  saadan  Grad,  at  jeg,  da  jeg  beg3'ndte 
at  komme  mig,  var  nær  ved  at  bede  Hr.  Boyer 
om  ikke  at  helbrede  mig  altfor  hurtig  men  hellere 
lade  mig  være  syg  en  lille  Tid  endnu.  Saa  sørg- 
modig følte  jeg  mig  ved  Tanken  om  at  skulle 
skilles  fra  de  elskværdige  Pigebørn.  Jeg  bevarer 
den  venligste  Erindring  om  hele  mit  Ophold  der. 
At  jeg  kom  derfra  med  Livet  skylder  jeg  Hr. 
Boyer.  Jeg  benytter  Lejligheden  til  at  bringe 
Mindet  om  hans  Person  og  Dygtighed  min  oprig- 
tige Hyldest. 


XIV. 

Jeg    rejser   til    Spanien.    —    General   Soulés.     —    General 

Quesnel.    —   General  CafFarelli.  —  Hvorledes  jeg  tilbragte 

min  Tid  i  Burgos. 


1  et  Tidsrum  af  atten  Maaneder,  efter  at  jeg 
var  bleven  udskrevet  af  Hospitalet,  niaatte  jeg  leve 
stille  og  forlod  kun  sjælden  min  Bolig.  Min 
eneste  Omgang  var  nogle  Officersfruer,  som  jeg 
kjendte  fra  Arméen.  De  var  meget  gode  imod 
mig,  men  jeg  tilstaar,  at  dette  ensformige  Liv  ikke 
faldt  i  min  Smag.  Efterhaanden  fik  jeg  nu  ogsaa 
mine  Kræfter  igen,  og  i  Løbet  af  Sommeren  1809 
følte  jeg  mig  endelig  fuldkommen  rask. 

Saasnart  jeg  begyndte  at  færdes  mere  ude, 
traf  jeg  jævnlig  paa  gamle  Kammerater.  Nogle 
af  dem  hørte  endnu  til  femtende  Dragonregiment, 
det  første  Regiment  jeg  traadte  ind  i,  dengang 
Allobrogerne  blev  indlemmede  i  dets  Kadrer, 

Undertiden  gik  jeg  ud  og  besøgte  dem  i  Ver- 
sailles, hvor  Regimentets  Depot  var.  Selve  Regi- 
mentet var  paa  den  Tid  i  det  sydlige  Spanien. 
Hvergang  der  kom  et  Brev  fra  den  anden  Side 
af  Pyrenæerne  til  nogen  af  de  gamle  Kamme- 
rater, skulde  Sans-Géne  strax  have  Meddelelse  om 
Indholdet,  og  jeg  hørte  efterhaanden  saa  mange 
mærkværdige  Ting  dernede  fra,  at  det  tilsidst  fore- 
kom mig,  at  jeg  egentlig  burde  skamme  mig 
over,  at  jeg  kun  kendte  den  nordlige  Del  af  dette 
smukke  Land. 

Jeg  fik  Lyst  til  igen  at  træde  ind  i  15  de  Dra- 
gonregiment, og  hvorvel  jeg  nu  var  fyldt  sex  og 
tredive  Aar,  følte  jeg  mig  dog  atter  greben  af  hele 
min  Ungdoms  Fyrighed. 

Jeg  raadførte  mig  med  General  Soulés,  som 
jeg  kendte  fra  den  gamle  gode  Tid  i  den  kære 
østpyrenæiske  Armé  hvor  han  dengang  var  Batail- 
lonschef. 

Vi  var  nu  i  Begyndelsen  af  Marts  IVIaaned 
1810. 

Generalen  fortalte  mig,  at  Napoleon  havde 
©nsket  at  give  Nationalgarden  i  de  nordlige  Pro- 
vinser et  Bevis  paa  sin  Tilfredshed  med  dens 
Forhold  under  Forsvaret  af  Flanderens  og  Kanalens 
Kyster,  dengang  Englænderne  havde  gjort  Land- 
gang ved  Scheldes  Munding.  Han  havde  derfor 
ved  et  Dekret  af  iste  Januar  dette  Aar  bestemt, 
at  der  af  Frivillige  af  dette  Nationalgardemandskab 

skulde  dannes  et  Regiment  paa  fire  Batailloner, 
som  saa  skulde  udgøre  en  Del  af  den  unge 
Garde.  Han,  General  Soulés,  havde  faaet  det 
Hverv  at  organisere  dette  Regiment,  som  først 
fik  Navn  af  »den  kejserlige  Gardes  Nationalgarde« 
men  senere,  i  1813,  blev  »Gardens  13de  Jæger- 
regiment». 

»Disse  Folk«,  tilføjede  General  Soulés,  »har 
for  Tiden  Depot  i  Bayonne,  hvor  de,  efterhaanden 
som  de  kommer,  faar  deres  endelige  Uddannelse, 
inden  de  afgaar  til  Spanien.  Jeg  vil  nu  sætte 
Dig  i  Nummer  og  Forplejning  ved  dette  Regi- 
ment, saa  kan  Du  i  Bayonne  afvente  den  første 
Afsending  af  Mandskab,  som  skal  over  Grænsen, 
og  følge  med  den.  Senere  kan  Du  med  behørig 
Taalmodighed  nok  finde  en  Lejlighed  til  at  naa 
femtende  Dragonregiment,  som  i  dette  Øjeblik 
maa  være  i  Sevilla.'  (Marskal  Soult  havde  netop 
besat  Sevilla  den  2den  Februar.) 

Generalen  bilagde  sit  Raad  med  en  Gave  af 
fyrretyve  Louisdorer,  som  jeg  med  Glæde  tog 
imod  af  en  gammel  Vaabenfælle. 

Jeg  rejste  til  Bayonne  i  Følge  med  nogle 
Officerer,  som  skulde  støde  til  deres  forskellige 
Afdelinger. 

Første  Gang,  jeg  stillede  til  Inspektionsrevue 
i  denne  By,  skylregnede  det.  General  Quesnel 
kom  uden  videre  og  inspicerede  os  tilfods  og 
med    Paraply    i  Haanden.     Jeg   hvivde  min   gamle 


159 

Dragonuniform  paa,  og  da  han  bemærkede  en 
Hjelm  midt  imellem  alle  Infanteristernes  Schakoer, 
behagede  han  at  genkende  den  frivillige  Dragon, 
Frøken  Sans-Géne. 

Han  viste  mig  megen  Godhed  under  mit 
Ophold  i  Bayonne,  hvilket  trak  ud  lige  til  Novem- 
ber Maaned.  Først  paa  den  Tid  afgik  endelig 
en  Sending  Mandskab  af  Nationalgarderegimentet 
til  Spanien.  Generalen  lod  mig  følge  med  og 
gav  mig  et  Anbefalingsbrev  til  Obersten  for 
dette  Regiment.  Han  hed  Coulomier,  og  man 
antog,  at  han  paa  den  Tid  maatte  betinde  sig  i 
Valladolid. 

Vor  Vognmester  var  en  skikkelig  gammel 
Fyr,  men  han  havde  ikke  megen  Forstand  paa 
sine  Tjenesteforretninger,  og  selv  om  han  havde 
haft  det,  var  han  dog  for  gammel  til  at  kunne 
passe  dem  paa  tilfredsstillende  Maade.  Han  an- 
modede mig  om  at  hjælpe  sig  med  Sagerne,  og 
da  jeg  havde  lang  Erfaring  og  indgaaende  Kend- 
skab til  Tjenesten,  endogsaa  mere  end  alle  vore 
Underofficerer,  lykkedes  det  mig  at  vinde  alminde- 
lig Anerkendelse  for  min  Virksomhed  og  oven- 
ikøbet  baade  Lovtaler  og  Belønninger  fra  Officerer- 
nes Side. 

Vor  Styrke  var  fem  å  sex  hundrede  Mand. 
Det  var  det  mindste  Antal,  man  turde  lade  mar- 
schere  under  Forhold,  hvor  man  kunde  være 
sikker   paa,   at  der    lurede  et  Geværløb   bag  hver 

Klippe  og  hver  Busk.  Y'i  mistede  kun  otte  Mand 
under  Marschen  til  \'ittoria ;  det  var  vistnok  en  af 
<ie  heldigste  Ture,  der  blev  gjort, 

I  \'ittoria  fornyede  jeg  ogsaa  et  gammelt 
Bekendtskab  (jeg  gad  forresten  nok  vidst,  i  hvilken 
By  jeg  ikke  i  de  Tider  havde  en  vis  Chance  i 
saa  Henseende);  det  var  General  Caffarelli.  Jeg 
blev  i  Vittoria  til  den  8de  Marts  1811,  og  da 
jeg  drog  videre,  gav  Generalen  mig  ogsaa  et  An- 
befalingsbrev  til  Oberst  Coulomier,  som  jeg  iøvrigt 
ikke  traf  i  Valladolid,  men  i  Burgos.  Obersten 
modtog  mig  paa  bedste  Maade. 

Om  vort  Liv  i  Burgos  er  der  egentlig  ikke 
meget  at  fortælle.  Vi  tilbragte  Tiden  med  at 
forrette  Tjeneste  dels  i  selve  Byen  dels  i  mindre 
Nabobyer,  som  i  Villa-Toro,  hvor  jeg  engang  var 
i  fjorten  Dage,  og  til  andre  Tider  rykkede  vi  ud 
i  detacherede  Kommandoer  for  at  holde  Forbin- 
delsen vedlige  med  Valladolid  og  Vittoria,  for 
at  eskortere  en  Kurér,  en  Forsending  af  Levnets- 
midler  og  Ammunition  eller  for  at  udføre  andre 
lignende  Hverv.  W  befandt  os  i  det  Hele  taget 
i  en  fuldstændig  Blokadetilstand  og  kunde  ikke 
fjerne  os  fra  Byens  Mure  uden  i  større  sluttet 
Trop.  Enhver  Franskmand,  der  vovede  sig  ud 
ene,  kunde  næsten  være  sikker  paa  at  falde  for 
en  Kugle  fra  de  Guerillabander,  som  under  den 
berømte  Præst  Merinos  Anførsel  strejfede  om 
overalt  i  Omegnen. 

Jeg  var  indkvarteret  hos  en  Præst,  som  hurtig 
fattede  Venskab  for  mig  trods  det  Had,  som 
enhver  Spanier  nærede  mod  os  Franskmænd. 
Baade  han  og  hans  Søster  saa  kun  i  mig  en 
Kvinde  med  et  let  og  føjeHgt  Sind  og  var  tak- 
nemmelige over  den  Beskyttelse,  jeg  ydede  deres 
Hus  og  deres  Personer.  Hvad  deres  lille  Bolig 
angaar,  saa  var  den  allerede  før  min  Ankomst 
udplyndret  og  ødelagt  i  Bund  og  Grund. 

I  mit  Samliv  med  disse  to  brave  Mennesker, 
som  havde  indviet  deres  Liv  til  at  gøre  godt  mod 
deres  Medmennesker,  men  som  Skæbnen  nu 
desværre  ikke  havde  ladet  beholde  andet  tilbage 
end  den  gode  Vilje,  havde  jeg  mere  og  mere 
mærket,  hvorledes  den  naturlige  Trang  til  at 
udøve  Barmhjertighed,  som  Naturen  har  nedlagt 
i  enhver  Kvindes  Hjerte,  ogsaa  kom  til  Udvikling 
hos  mig. 

Jeg  henvendte  mig  til  mine  Foresatte  og 
søgte  paa  enhver  Maade,  baade  ved  Bønner  og 
listige  Paafund,  at  skaffe  mig  saa  store  Rationer 
af  Brød,  Kød  og  andre  Sager,  som  vel  muligt. 
Herved  lykkedes  det  mig  først  og  fremmest  at 
hjælpe  min  Ven  Præsten  og  hans  Søster,  som 
ellers  ligefrem  vilde  have  lidt  Nød,  men  dernæst 
var  der  ogsaa  Byens  Betlere  —  og  Gud  véd, 
hvormange  der  egentlig  var  af  dem  i  Burgos  i  de 
Tider  — ,  som  ifølge  gammel  Vane  stadig  belejrede 
Præstens  Hus. 

Med  min  Kun-  i  Haanden  og  med  ét  lille 
Oplag  af  Soldaterbrød  foran  mig  fik  jeg  mig  an- 
bragt i  et  \'indu  i  Stueetagen  og  uddelte  herfra 
mine  Sager  til  de  forsultne  Stakler. 

I  denne  skrækkelige  Krig  døjede  forresten 
Sejrherrerne  ligesaa  meget  ondt  som  de  Besejrede. 
Vi  manglede  ganske  vist  ikke  Levnetsmidler ;  det 
skulde  Bajonetterne  nok  skaffe  overalt  —  men 
Hjemve  i  Forbindelse  med  Sygdomme  som  Blod- 
gang og  Tyfus  decimerede  os  grusomt. 

Til  Tider  var  Hospitalet  aldeles  overfyldt 
af  vore  Syge,  og  —  barmhjertige  Himmel  — 
hvad  var  det  saa  ikke  for  et  Hospital.  Værelser 
uden  Døre,  ikke  en  Rude  i  et  Vindu,  ikke  en 
Seng  eller  en  Madras  —  kun  det  bare  Straa 
og  tilnød  nogle  gamle  Lagener  og  smudsige 
Tæpper. 

\'orherre  var  god  imod  mig.  Han  lod  mig 
bevare  mit  Helbred,  saa  at  jeg  vedblivende  var 
istand  til  at  udføre  mine  Pligter  som  Franskmand 
og  Kristen  og  efter  ringe  Evne  kunde  yde  min 
Hjælp  ikke  blot  til  Landsmænd  men  til  hver 
Skabning,  jeg  saa  i  Nød. 

Det  er  næsten  pudsigt  at  tænke  paa,  at  jeg 
midt  i  det  Overmaal  af  menneskelig  Elendighed, 
som  jeg  daglig  var  Vidne  til,  ikke  kunde  lade 
være  ogsaa  at  tænke  paa  de  stakkels  Dyr.  Jeg 
har  altid  holdt  af  Dyr,  og  her  var  det  særlig 
Hundene,  som  var  at  beklage. 

Af  Hensyn  til  den  offentlige  Sundhed  havde 
Alcaden  givet  Ordre  til,  at  enhver  Hund,  som 
saas  stejfe  om  i  Gaderne,  skulde  slaas  ned.  Jeg 
fandt  nu  paa  at  aabne  dem  et  Tilflugtsted  i 
en  tom  Stald,  som  laa  ligeoverfor  mit  Kvarter, 
og  jeg  havde  til  Stadighed  fem  eller  sex  Pension- 
nærer  af  den  Slags.  Det  faldt  mig  nu  tillige 
ind,  at  Hundene  kunde  være  til  stor  Nytte  for 
de  Tropper,  som  passerede  gennem  Burgos. 
Paa  Marschen  ad  Landevejene  gennem  Egne,  hvor 
Buske,  Krat  og  Skove  vexlede  langs  Siderne, 
kunde  en  Hund  om  Natten  og  endogsaa  om  Dagen 
være  en  trofast  Vogter  og  nyttig  Spejder  og  i  al 
Fald  en  behagelig  Kammerat  og  Rejsefælle.  Til- 
sidst  passerede  der  heller  ikke  noget  Troppetog 
gennem  Burgos  uden  at  henvende  sig  til  mig  om 
Hunde. 

Der  blev  sagt  mig  en  hel  Del  smukke  Ting 
i  Anledning  af  min  gode  Idé,  som  jeg  jo  forresten 
var  kommen  temmelig  uforvarende  til.  Det  Hele 
var  en  simpel  Følge  af,  at  jeg  havde  givet  efter 
for  en  Følelse  af  Medlidenhed  med  en  saa  ringe 
Skabning  som  en  Hund. 

»De  ser,  at  en  Smule  Medlidenhed  er  god 
til  enhver  Tid«,   svarede  jeg  de  Herrer  Smigrere. 

En  Slags  Politibetjent,  en  af  disse  Hunde- 
jægere, som  lod  sig  købe  til  at  have  et  mindre 
følsomt  Hjerte,  havde  i  nogen  Tid  gaaet  og 
ærgret    sig    over    at    se    en     smuk     Hunmynde, 

min  Yndling,  stadig  følge  mig  i  Hælene.  Han 
lurede  paa  et  gunstigt  Øjeblik,  og  en  Dag  lykke- 
des det  ham  at  bibringe  den  et  lumskt  Slag  med 
en  Knippel  lige  i  Hovedet.  Den  udstødte  et  Hyl, 
og  da  jeg  vendte  mig  om,  saa  jeg  det  stakkels 
Dyr  ligge  udstrakt  paa  Jorden. 

Jeg  var  uden  \^aaben,  men  jeg  gik,  med 
en  Kande  fuld  af  kogende  hed  Bouillon,  som 
Præstens  Søster  og  jeg  havde  lavet  til  de  Syge 
paa  Hospitalet.  Nu  tog  \Teden  Magten  fra 
min  Fornuft,  og  jeg  slyngede  Bouillonen  lige 
i  Ansigtet  paa  Politibetjenten, '  som  blev  skrække- 
lig skoldet  og  nu  selv  hylede  meget  værre  end 
Mynden.  Medens  han  løb  sin  Vej,  stod  jeg 
og  saa  paa  min  tomme  Kande  og  fortrød,  at 
jeg  saaledes  havde  spildt  al  Bouillonen  til  mine 
syge  Kammerater.  Jeg  maatte  sige  mig  selv, 
at  det  kan  være  godt  nok  til  enhver  Tid  at 
give  efter  for  sin  Medlidenhedsfølelse,  men  det 
er  alt  andet  end  godt  at  give  efter  for  sin  blinde 
Vrede,  og  her  havde  jeg  nu  berøvet  de  syge 
Mennesker,  hvad  de  højlig  trængte  til  blot  for 
at  hævne  en  Hund.  Men  forresten  —  —  hvis 
jeg  havde  staaet  der  med  den  fulde  Kande  igen 
og  jeg  havde  hørt  Mynden  hyle  paa  samme 
Maade,  saa  havde  jeg  uden  at  betænke  mig 
slynget  Fyren  Bouillonen  i  Ansigtet  engang 
endnu. 

Menneskehjertet  er  en  Gaade,  men  den  Mand 
eller  Kvinde  maa  være  lykkelig,  som  tør  sige,  at 
de  altid  kan  beherske  sig. 

Min  Mynde  overlevede  heldigvis  Historien, 
men  den  var  forresten  ikke  den  eneste  Genstand 
for  mine  ømme  Følelser.  Den  maatte  dele  dem 
med  en  prægtig  lille  galicisk  Hest,  som  jeg 
havde  købt  i  Bayonne  til  min  Rejse,  og  med 
et  Faar,  som  jeg  havde  taget  til  mig  i  dets 
allergrønneste  Ungdom  og  senere  havde  givet 
en  yderst  omhyggelig  Opdragelse.  Efterat  jeg 
havde  frelst  det  fra  Slagterkniven,  var  det  voxet 
op  til  et  prægtigt  Merinofaar,  som  nu  gik  rundt 
og  gjorde  sig  vigtig  med  sin  lange  og  tykke 
Uld;  den  var  hvid  som  Sne,  og  jeg  vaskede  den 
regelmæssig. 

Robin  spiste  Brød  og  Sukker  af  sin  Hersker- 
indes Haand,  men  den  spiste  ogsaa  baade  Suppe 
og  Kød  og  Grøntsager  fra  Soldaternes  Gryder; 
den  drak  Kaffe  og  Rom  med  de  Herrer  Officerer, 
og  den  drak  formeget  og  slog  sig  løs  ligesom  en 
ung  Fyr,  der  er  sluppet  fra  Far  og  Mor  og  er 
ude  for  første  Gang  paa  egen  Haand. 

En  Dag  havde  den  drukket  Forstanden  bort 
paa  en  Kafé,  hvor  den  havde  sat  hele  Under- 
kopper  med  »Gloria«*)   tillivs.     Derefter  gik  den 


*)  Gloria  D :    Kaffe  med  Cognac,  der  er  afbrændt  over  Sukker. 

O.  A. 

ud  paa  Tonnet  og  gav  en  ung  Pige  et  Stød  med 
Panden  og  vendte  op  og  ned  paa  hende  paa  en 
ubændig  og  lidet  sømmelig  Maade  i  alle  Menne- 
skers Paasyn. 

Den  skaffede  mig  i  det  Hele  adskillige  ube- 
hagelige Affærer  paa  Halsen  —  men  jeg  var  lige 
forgabet  i  den  ryggesløse  Krabat. 


XV. 

Jeg  falder  i  Hænderne  paa  Røvere     —  Jeg  staar  igen  An- 
sigt   til   Ansigt    med    Døden.    —    Præsten  Merino.    —    De 
flinke  Skotlændere.  —  De  velvillige  Galejslaver. 

e  Spasereture,  som  vi  Franskmænd  turde 
tillade  os  udenfor  Byen,  var  som  tidligere  omtalt 
meget  begrænsede.  Merinos  Navn  og  hans  Folks 
Geværkugler  gjorde  selv  de  Dristigste  forsigtige. 
I  Almindelighed  vovede  man  sig  ikke  længere  end 
til  et  Hus,  som  kaldtes  Hospitalet  og  som  tidligere 
vistnok  havde  været  et  Kloster.  Det  laa  kun 
nogle  faa  tusinde  Alen  fra  Byen,  og  der  gik 
vore  Lækkermunde  af  os  til  ud  —  meget  for- 
nuftigt en  hel  Del  i  Følge  —  for  at  faa  sig  et 
Fad  Snegle. 

Jeg  spaserede  ofte  ud  ad  den  Kant,  fordi 
Vejen  førte  langs  med  en  Bæk,  hvori  min  Mynde 
kunde  faa  sig  et  Bad,    medens  min  galiciske  Hest 

og  Faaret,  der  begge  fulgte  mig  som  to  Hunde, 
sprang  omkring  og  nappede  Græs  langs  Bækkens 
Bred.  Den  Maade,  de  ellers  maatte  leve  paa  inde 
i  selve  Burgos,  skulde  ikke  skaffe  dem  synderlig 
Appetit  mellem  Maaltiderne. 

Henad  Eftermiddagen  efter  en  varm  Julidag 
i  Aaret  1812  spaserede  jeg  derud  ad  uden 
anden  Ledsagelse  end  mine  tre  trofaste  D3'rs.  Jeg 
var  som  sædvanlig  steget  af  Hesten  lige  udenfor 
Byen  for  deshedre  at  kunne  nyde  Fornøjelsen  ved 
at  drive  rundt  i  Grønsværet  under  Træernes 
kølige  Skygge.  Mynden  havde  faaet  sit  forfri- 
skende Bad  og  jog  nu  omkring,  som  om  den  var 
gal,  Galicieren  fulgte  mig  vrinskende  i  Hælene 
tilligemed  Robin,  og  jeg  selv  vandrede  fredelig 
afsted  ikke  ulig  en  Hyrdinde  i  de  gamle  Ro- 
maner —  saa  hører  jeg  pludselig  en  barsk  Stemme 
raabe  paa  Spansk:  > Holdt!  Du  Hund  af  en 
Franskmand.« 

Jeg   ser   op   og  griber  efter  min  Sabel 

men  mindst  tyve  Geværer  og  Bøsser  pege  paa 
mit  Bryst;  ethven  Haab  om  Flugt  eller  Forsvar 
var  borte  —  jeg  var  faldet  i  Hænderne  paa  Meri- 
nos Guerillabander. 

Just  i  det  Øjeblik  Banditterne  slæbte  af  med 
mig  og  tvang  mig  til  at  følge  sig  op  ad  den 
skovbeklædte  Skraaning,  hvorfra  de  saa  pludselig 
og  uventet  var  brudt  frem,  hørte  jeg  i  det  Fjerne 
Musikken  af  et  fransk  Regiment,  der  rykkede  ind 

i  Bargos.  Solen  gik  ned  i  et  Hav  af  Ild,  og 
medens  Musikken  spillede  en  prægtig  Marsch, 
maatte  jeg  slæbe  mig  afsted  mellem  de  skumle 
Karle,  maatte  døje  Skældsord  og  Hug  og  rev  mine 
Fødder  tilblods  i  det  tætte  Tjørnekrat,  alt  med 
den  smertelige  Bevidsthed,  at  jeg  for  hvert  Skridt 
fjernede  mig  mere  og  mere  fra  Landsmænd  og 
Venner  —  maaske  for  bestandig.  —  »Farvel, 
kære  Venner,  Farvel,  Landsmænd!«  gentog  jeg 
fortvivlet  og  følte  mig  fristet  til  at  løbe  mit 
Hoved  mod  hvert  Træ,  vi  kom  forbi. 

Vi  marscherede  hele  Natten  og  gjorde  ende- 
lig Holdt  i  en  elendig  Landsby,  hvis  Navn  jeg 
aldrig  fik  at  vide.  Her  mødte  en  anden  Bande 
med  en  polsk  Officer,  som  de  havde  taget  tilfange 
i  en  Naboby.  Jeg  havde  været  længe  nok  i 
Spanien  til  at  kunne  forstaa  Sproget,  og  jeg  for- 
stod ogsaa  godt  nok,  at  de  talte  om,  at  vi  begge 
skulde  skydes.  Foreløbig  bandt  de  os  til  hin- 
anden, Ryg  mod  Ryg,  og  overlod  os  til  vore 
egne  Betragtninger  under  Bevogtning  af  en 
Skildvagt. 

En  Time  efter  kom  der  et  lille  Kommando 
og  marscherede  op  foran  os.  De  havde  ikke  som 
de  Andre  Geværerne  hængende  i  en  Rem  over 
Skulderen  En  af  dem  lod  os  ved  Tegn  forstaa, 
at  det  skæbnesvangre  Øjeblik  var  kommet. 

Jeg  bad  om  Tilladelse  til  at  gaa  hen  til  et 
stort  Kors    af  Træ,    som   jeg   saa  tæt  ved,    for  at 

forrette  min  sidste  Bon.  De  løste  mine  Baand, 
og  jeg  knælede  ned,  men  i  det  samme  kommer 
min  Mynde  farende,  Gud  véd  hvorfra,  og  sprin- 
ger op  ad  mig  og  overvælder  mig  med  sine  Kær- 
tegn. Jeg  kysser  den  og  kæler  for  den  og 
opdager  lidt  længere  henne  min  Galicier,  som  to 
af  Banditterne  er  oppe  at  skændes  om.  Saa 
løber  jeg  hen  til  den  og  kærtegner  den,  men  ser 
mig  forgæves  om  efter  Robin ;  formodentlig  havde 
den  allerede  dengang  fundet  sin  Grav,  eller  vel 
snarere  mere  end  én  Grav,  i  de  Herrer  Røveres 
Maver. 

De  førte  mig  nu  tilbage  paa  min  Plads  igen, 
hvorpaa  en  af  dem  gik  hen  til  mig  og  rakte  mig 
et  Tørklæde,  der  var  lagt  sammen  som  et  Bind. 
Han  sagde  ikke  et  Ord,  men  Tørklædet  talte  for 
sig  selv,  og  jeg  vilde  lyve,  hvis  jeg  nægtede,  at 
jeg  følte  mig  meget  elendig  tilmode;  men  det 
kan  kun  den  tale  med  om,  som  har  været  i  en 
lignende  Situation.  Der  var  dog  saa  megen  Stolt- 
hed i  mig  endnu,  at  jeg  kunde  afsåse  Tørklædet 
med  en  Haandbevægelse,  og  skønt  jeg  havde  en 
Fornemmelse,  som  om  min  Strube  var  sammen- 
snøret, fik  jeg  dog  fremstammet: 

»Vær    dog    barmhjertige    og    dræb  mig  ikke 

men  hvis  I  vil  dræbe  mig  —  saa  gør  det 

hurtig  og  lad  mig  ikke  lide  for  længe.« 

Medens  jeg  talte,  stirrede  Manden  med  Tør- 
klædet mig  meget  opmærksomt  ind  i  Ansigtet. 

»Men  det  er  jo  den  lille  Soldaterfrøken«, 
udbrød  han,  »som  boede  hos  Præsten  og  var  saa 
god  mod  de  Fattige.« 

»Saa  er  det  jo  hende,  min  gamle  Tante  altid 
taler  om«,  sagde  en  Anden. 

Og  en  Tredie  sagde:  »Min  gamle  Fader 
fik  hver  Dag  et  kvart  Brød  af  hende  inde  i 
Burgos,  og  hun  havde  endogsaa  Brød  til  de 
spanske  Fanger,  dengang  det  stod  i  en  Pris  af  en 
Du'ro. 

Det  Hele  begyndte  at  tage  en  Vending  som 
paa  et  Theater.  Istedenfor  en  Ladning  Gevær- 
kugler fik  jeg  Ros  og  fagre  Ord;  men  det  ind- 
groede nationale  Had  lagde  dog  en  passende 
Dæmper  paa  deres  overstrømmende  Følelser.  De 
nøjedes  med  at  skænke  mig  Livet  og  tog  den 
Beslutning,  at  jeg  strax  skulde  fremstilles  for 
Præsten  Merino. 

Lige  i  det  samme  vi  drog  afsted,  bragede 
en  Geværsalve.  Jeg  var  strax  paa  det  rene  med, 
at  det  var  den  polske  Officer,  der  blev  skudt, 
og  jeg  fik  senere  Vished  derfor.  Lyden  af 
Salven  jog  som  et  Knivstik  gennem  Hjertet  paa 
mig,  et  pludseligt  Ildebefindende  overvældede  mig, 
jeg  vaklede  og  styrtede  brat  omkuld,  som  om  det 
var  mig  selv,  der  var  bleven  skudt. 

Den  Dag  havde  jeg  ikke  nogen  Tanke  for, 
hvad  der  var  blevet  af  min  Hest  og  min  Mynde; 

først  den  følgende  Dag  tænkte  jeg  paa  dem  og 
sørgede  over  at  have  mistet  dem. 

Præsten  Merino  var  en  Mand  under  Middel- 
højde, firskaaren  og  bredskuldret  og  sort  som  en 
Muldvarp.  Baade  hans  Ansigt  og  Hænder  var 
laadne  som  en  Abes,  og  paa  Fingrene  var  Haarene 
saa  lange,  at  de  naaede  helt  ud  over  Neglene. 
Han  var  udmajet  som  en  af  Roverne  i  de  gamle 
Melodramer,  og  paa  hans  Hoved  knejsede  en  af 
vore  Husarers  Schakoer.  Jeg  skal  iøvrigt  ikke 
udtale  nogen  Mening  om,  hvor\'idt  der  var  noget 
smukt  eller  godt  ved  hans  3'dre- eller  indre  Person. 
Jeg  har  ikke  isinde  at  odelægge  det  velerhvers^ede 
Ry  for  kold  Grusomhed,  som  han  selv  var  saa 
stolt  af,  og  skal  derfor  kun  ganske  simpelt  sige, 
at  han  til  Gunst  for  mig  behagede  at  afs'ige  fra 
sine  Sædvaner.  Jeg  kan  næsten  sige,  at  han  viste 
mig  \'elvilje. 

Saavidt  jeg  erindrer,  hed  Landsbyen,  hvor  jeg 
blev  fremstillet  for  denne  frygtede  Person,  Bar- 
badilla. 

Derefter  skulde  jeg  fremstilles  for  »Juntaen«. 
Jeg  kan  ikke  sige,  hvilken  Junta,  det  var.  Hver 
Provins,  hver  By  og  vistnok  hver  Landsby  havde 
sin  egen  Junta.  Jeg  véd  kun,  at  den  Junta,  jeg 
skulde  fremstilles  for,  havde  valgt  et  ganske  ejen- 
dommeligt Sted  til  sine  Sammenkomster.  Vi  drog 
afsted  i  hele  tre  Timer  ad  Klippestier,  som  til- 
sidst    gjorde    det    ganske    af  med  mit  Fodtøj,    og 

som  i  Bugtninger  slyngede  sig  nedad  og  bestandig 
nedad  til  Bunden  af  en  tragtformig  Afgrund. 
Hvis  et  eller  andet  nysgerrigt  Menneskebarn 
skulde  have  faaet  den  Idé  at  aflægge  et  lille  Besøg 
i  Helvede  i  levende  Live,  vilde  han  med  fuld 
Tillid  kunne  have  slaaet  ind  paa  denne  Vej. 

Naar  jeg  senere  hen  i  Livet  har  givet  mig 
til  at  tænke  over,  hvorfor  mon  Merino  dengang 
vilde  fremstille  mig  for  Juntaen,  har  jeg  altid 
gjort  ham  den  Ære  at  antage,  at  han  havde  til 
Hensigt  at  forlange  dens  Bemyndigelse  til  at  give 
mig  fri,  og  at  han  bagefter  ikke  vilde  forøge  min 
Bekymring  ved  at  meddele  mig,  at  han  stødte 
paa  Modstand  og  ikke  opnaaede  sin  Hensigt. 
Ellers  kan  jeg  umulig  forklare  mig,  hvad  denne 
alt  andet  end  forfriskende  Morgenpromenade 
skulde  gøre  godt  for.  Faktum  er,  at  Juntaen 
ikke  gjorde  mig  den  Ære  at  stede  mig  for  sit 
Aasyn. 

De  førte  mig  saa  tilbage  til  Landsbyen  og 
anbragte  mig  hos  en  Kone,  hvis  Mand  havde 
været  Apotheker  men  nu  havde  ombyttet  sin 
Morter  og  Støder  med  Geværet.  Beboerne  var 
meget  venlige  imod  mig.  De  kappedes  om  at 
bringe  mig  Levnetsmidler,  og  tilmed  gode  Lev- 
netsmidler.  En  kom  med  en  Forelle,  en  Anden 
med  Æg  og  Andre  igen  med  Vin  og  tørrede 
Frugter.  De  holdt  mig  stadig  forsynet  og  i  Reg- 
len   for   en    Uge    ad   Gangen.    Jeg   vilde    hellere 

have  haft  min  Frihed,  men  i  den  Henseende 
vendte  de  det  dove  Øre  til.  Det  lykkedes  mig 
dog  at  overtale  en  gammel  Fyr,  som  var  mig 
hengiven,  til  at  gaa  med  Bud  fra  mig  hen  til 
nogle  andre  franske  Fanger,  som  var  anbragte  i 
Nærheden  og  som  ikke  blev  behandlede  saa  godt 
som  jeg  af  deres  Bevogtere.  Takket  være  den 
Gamle  kunde  jeg  lade  mine  Landsmænd  faa  nogen 
Del  i  min  Overflod. 

Præsten  fra  Burgos,  som  havde  faaet  Under- 
retning om  min  Skæbne,  kom  ud  og  besøgte  mig. 
Han  medbragte  en  velforsynet  Kun,-  og  et  Beløb 
af  omtrent  fire  Napoleondorer  i  forskellige  spanske 
Mønter.  Det  har  altid  været  mig  en  Gaade, 
hvorledes  han  og  hans  Søster  kunde  faa  saa 
mange  Penge  skrabet  sammen,  men  Kærligheden 
er  opfindsom,  og  jeg  begyndte  virkelig  at  tro  paa, 
at  den  gamle  Læresætning,  at  en  god  Handling 
altid  faar  sin  Løn,  maaske  dog  ikke  var  saa  falsk, 
som  man  i  Almindelighed  vil  paastaa. 

Merino  og  hans  Folk  viste  sig  kun  engang 
imellem  i  Landsbyen.  De  anvendte  deres  Tid  til 
at  strejfe  om  i  Landet,  ligge  paa  Lur  i  Omegnen 
af  de  Byer,  som  var  besatte  af  Franskmændene, 
for  at  overfalde  Efternølere  og  Andre,  som  færde- 
des ene  omkring,  og  vandrede  ogsaa  af  og  til  ned 
paa  Bunden  af  deres  Tragt  for  at  holde  en  lille 
Raadslagning  til  Afvexling. 

Naar  de  havde  faaet  et  vist  Antal  Fanger, 
samlede  de  dem  i  en  Konvoj  og  afleverede  dem 
til  Wellingtons  Armée,  som  lod  dem  afgaa  videre 
til  England.  En  Dag  spurgte  jeg  Merino,  om  det 
ikke  snart  var  min  Tur  til  at  komme  afsted. 
Han  svarede,  at  han  netop  holdt  mig  tilbage, 
fordi  det  var  hans  Hensigt  selv  at  bringe  mig  til 
Frankrig,  og  at  dette  ovenikøbet  kunde  ske  ret 
snart,  saaledes  som  Sagerne  nu  stillede  sig.  Wel- 
lington havde  nemlig  overskredet  Douro,  havde 
fordrevet  Franskmændene  fra  Valladolid  og  flere 
andre  Byer  og  indesluttede  nu  Burgos. 

Jeg  svarede  ham,  at  jeg  under  saadanne  Om- 
stændigheder helst  ønskede  at  være  borte  fra  mit 
Fædreland,  hvor  højt  jeg  end  elskede  det. 

Men  paa  samme  Tid  var  min  gamle  Lyst  til 
at  se  mig  om  i  fremmede  Lande  vaagnet  igen. 
Jeg  havde  hørt  en  hel  Del  om  England,  og  uden 
at  bryde  mig  om,  hvad  der  fortaltes  om  den 
slette  Behandling,  de  franske  Tropper  maatte  lide 
derovre,  og  navnlig  om  det  skrækkelige  Liv,  de 
førte  paa  Fangeskibene,  erklærede  jeg  ligeoverfor 
Merino,  at  jeg  for  enhver  Pris  vilde  se  Eng- 
land, og  at  dette  forekom  mig  at  være  i  det 
mindste  en  nogenlunde  tilfredsstillende  Udgang 
paa  mine  Genvordigheder,  naar  jeg  dog  ikke 
havde  Udsigt  til  at  genvinde  min  fuldkomne 
Frihed.     Jeg    havde    da    ialfald     den    lille    Trøst 


176 

at  komme  et  andet  Sted  hen  og  komme  lidt  paa 
Rejse  igen. 

Merino  gav  efter  for  mine  indstændige  Bønner 
og  gav  sine  Folk  Befaling  til  at  fore  mig  til  en 
af  de  engelske  \''agtposter.  Han  sørgede  tillige 
for,  at  jeg  fik  et  Muldyr,  belæsset  med  Levnets- 
midler,  med  paa  Rejsen. 

Jeg  blev  afleveret  til  et  skotskt  Regiments 
Stab,  og  blev  tilligemed  syv  andre  fangne  Lands- 
mænd indelukket  i  en  Lade.  Der  var  en  Læge 
og  to  Bestillingsmænd  ved  Forplej  ningsvæsenet 
imellem  disse  Fanger.  Skotterne  var  ifærd  med 
at  belejre  et  af  de  Forter,  som  forsvarede  Burgos. 
Vor  Lade  laa  saa  nær  ved  Fortet,  at  vi  med  Øjet 
kunde  følge  Angrebet  i  dets  mindste  Enkeltheder. 
Det  var  i  den  sidste  Halvdel  af  August  Maaned 
1 812.  Det  gjorde  et  forfærdelig  pinligt  Indtryk 
paa  mig  saaledes  at  være  Øjenvidne  til  den  gru- 
somme Kamp,  men  det  var  mig  alligevel  umuligt 
at  holde  Øjnene  borte  derfra.  Tilsidst  fik  jeg 
Feber  og  vilde  sandsynligvis  være  bleven  alvorlig 
syg,  hvis  der  ikke  heldigvis  var  kommet  Ordre 
til  Afmarsch.  Jeg  burde  egentlig  snarere  have 
sagt  uheldigvis,  thi  hvis  vi  var  blevne  der  til  den 
20de  September,  vilde  vi  have  kunnet  nyde  den 
Glæde  at  se  den  hovmodige  Wellington  være  nødt 
til  at  hæve  Belejringen. 

\'i  blev  nu  indlemmede  i  en  Kolonne  Fanger 
paa  omtrent  to  hundrede  Mand.     Et  Detachement 

af  Skotterne  førte  os  de  to  første  Dagsmarscher. 
Det  var  brave  Soldater,  disse  Skotter,  humane  og 
næsten  forekommende,  hvilket  virkelig  var  mere 
end  man  kunde  vente  sig  af  det  Præg  af  Vildhed, 
som  de  fra  Forfædrenes  Tid  havde  bibeholdt  i 
deres  højst  primitive  Dragt  og  som  gav  sig  tilkende 
i  den  skingrende  Musik  fra  deres  Sækkepiber.  De 
lod  os  gøre  Holdt  ved  en  Skov,  hvor  vi  skulde 
bivouakere  om  Natten,  og  afleverede  os  med  det 
samme  til  Portugiserne. 

Det  var  et  daarligt  Bytte,  vi  gjorde. 

Portugiserne  behandlede  os  som  Hunde.  De 
prikkede  os  med  deres  Bajonnetter  til  Tidsfordriv 
og  lod  os  forresten  hele  Dage  igennem  være 
uden  mindste  Forsyning  med  Levnetsmidler, 
saaat  vi  mangen  Gang  ikke  fik  anden  Føde  end 
nogle  elendige  Morbær  eller  andre  vildtvoxende 
Frugter,  som  vi  reddede,  naar  Forsynet  var  saa 
naadigt  at  lade  os  komme  gennem  en  Skov.  Det 
er  saa  utroligt,  hvad  vi  maatte  lide  under  deres 
Behandling,  at  det  næsten  kunde  se  ud  som  Over- 
drivelse fra  min  Side,  men  jeg  skal  blot  anføre, 
at  af  de  to  hundrede  Fanger,  som  afgik  fra  Bur- 
gos, naaede  kun  en  og  halvfjerds  Abrantes ;  Resten 
bukkede  under  paa  Marschen  af  Nød  og  Sygdom, 
navnlig  Blodgang.  Der  vilde  være  omkommet 
endnu  Flere,  hvis  vi  ikke  atter  under  de  to  sidste 
Dagsmarscher  var  sat  under  Eskorte  af  et  skotskt 

Detachement  fra  et  andet  Regiment,  som  var  sendt 
os  imøde  fra  Abrantes.  De  havde  Medlidenhed 
med  os,  som  den  ene  ægte  Soldat  altid  har  med 
den  anden.  De  gjorde  Jagt  paa  Vildsvin  og 
lod  dem  stege  til  os,  og  de  stakkels  afmagrede 
Fanger  slugte  det  lækre  Kød  med  taknemmelige 
Hjerter. 

I  Abrantes  blev  vi  indskibede  paa  Tajo- 
floden  sammen  med  en  Flok  portugisiske  Galei- 
slaver. 

Disse  utvivlsomme  Forbrydere  viste  en  Del 
mere  Kærlighed  til  deres  Næste  end  de  af  deres 
Landsmænd,  som  blev  anset  for  hæderlige  Folk, 
De  delte  deres  sorte  Brød  og  raa  Løg  med  os, 
og  uden  deres  medhdende  Bistand  vilde  Sult 
og  Nød  ganske  sikkert  have  krævet  nye  Ofre 
iblandt  os. 

Da  vi  blev  udskibede  paa  Lissabons  Kaj, 
kastede  Pøbelen  Sten  paa  os  og  overdængede 
os  med  Gadesnavs.  Befolkningen  her  maa 
ganske  sikkert  have  udstaaet  meget  under 
Junots  Invasion,  siden  den  kunde  vise  sig 
i  den  Grad  grusom  ligeoverfor  nogle  stakkels 
Fanger. 

Min  brændende  Lyst  til  at  rejse  i  frem- 
mede Lande  begyndte  at  blive  noget  afsvalet. 

Forbi  var  ogsaa  det  tryllende  Skær,  som 
min  Fantasi  havde  kastet  over  dette  spanske  Syden, 


som  jeg  havde  tænkt  mig  saa  skønt,  men  hvor 
jeg  kun  havde  oplevet  Elendighed  og  Ydmygelse 
istedenfor  det  Liv  i  Lykke  og  Hæder,  som  jeg 
havde  drømt  om  at  komme  til  at  føre  under 
femtende  Dragonregiments  Fane. 

Fangenskab    i  Lissabon.    —   Jeg  pynter  mig.    —    La  Caro- 
lina. —  En  brutal  Skildvagt.  —  Afrejse  til  England. 

'a  Merino  overgav  mig  i  Englændernes 
Hænder,  havde  han  ifølge  min  Anmodning  und- 
ladt at  omtale,  at  jeg  var  en  Kvinde,  og  havde 
opført  mig  paa  Listen  over  Fangerne  som  Offi- 
cer. Dette  sparede  mig  for  en  Mængde  Ubeha- 
geligheder under  selve  Rejsen,  og  i  Lissabon 
bevirkede  det,  at  jeg  blev  anbragt  paa  et  af  For- 
terne og  ikke  som  de  menige  Soldater  paa  et 
Blokskib. 

Men  man  kunde  iøvrigt  næppe  blive  slettere 
behandlet,  end  vi  blev.  Vi  maatte  sove  paa  det 
bare  Stengulv  uden  Spor  af  Halm  kun  med  et 
daarligt  Tæppe  til  at  rulle  os  ind  i.  Vor  daglige 
Kost,  som  de  kaldte  en  Halvration,  bestod  alt 
i  alt  i  et  halvt  Pund  Ris  uden  Salt.  Vort 
Køkkentøj    var    en    Gryde,    hvori  der   kogtes   Ris 

til  fem  Personer,  og  nogle  Bøtter  eller  Baljer, 
som  Galejslaverne  havde  det  Hverv^  at  holde 
fyldte  med  Vand.  Selve  Vandet  var  slet,  og  vi 
maatte  øse  det  op  med  et  Potteskaar  eller  en 
gammel  Træsko. 

Blandt  Fangerne  var  der  en  Del  spanske 
Embeds-  og  Bestillingsmænd,  som  havde  taget 
Tjeneste  under  Kong  Josephs  Regering.  Flere 
af  dem  havde  deres  Hustruer  med.  Jeg  gjorde 
mit  bedste  for  at  holde  deres  Stemning  oppe  og 
styrke  deres  Mod,  hvorvel  jeg  selv  ikke  havde 
synderlig  Grund  til  at  være  i  godt  Humør;  men 
mit  af  Naturen  glade  Sind  vandt  dog  Sejr  fra 
Tid  til  anden,  og  det  lykkedes  mig  endogsaa 
af  og  til  at  ryste  hvert  Spor  af  sørgelige  Tan- 
ker af  mig  og  slaa  Gækken  løs  ganske  som  i  tid- 
ligere Dage. 

Vi  var  i  høj  Grad  besværede  af  Rotter.  De 
aad  af  vort  Risforraad  eller  tilsølede  det.  Jeg 
fandt  paa  et  snedigt  Middel  til  at  bekrige  dem 
med,  og  selv  om  jeg  maa  indrømme,  at  det  egent- 
lig ikke  gjorde  dem  den  Skade,  jeg  tilsigtede, 
havde  det  dog  den  Fordel  at  skaffe  os  et  behage- 
ligt Tidsfordriv  i  flere  Dage.  Jeg  anbragte  en 
Slags  Fiskekrog  indeni  en  lille  Kugle  af  Risdejg 
og  fæstede  den  til  den  ene  Ende  af  en  Snor. 
Kuglen  lagde  jeg  paa  en  lille  Tallerken,  som  blev 
sat  hen  i  en  ensom  Krog,  medens  den  anden 
Ende  af  den  meget  lange  Snor  hvilede  i  Haanden 

paa  en  menneskelig  Skabning,  som  laa  paa  Maven 
bag  en  Balje  og  holdt  sit  Aandedrag  tilbage.  Hele 
Foranstaltningen  tog  sig  særdeles  hensigtsmæssig 
og  nydelig  ud,  men  desværre  lærte  vi  af  praktisk 
Erfaring,  at  Ideen  ikke  var  fuld  saa  god,  som  vi 
havde  haabet. 

En  Rotte  gnaver  forsigtig  og  snapper  ikke 
som  en  forslugen  Skalle.  De  berørte  kun  Krogen 
ganske  let  med  det  yderste  af  Tænderne  og  lod 
den  aldrig  komme  indenfor  Kæberne.  Ikkedesto- 
mindre  vandt  mit  Princip  for  Rottefangst  adskil- 
lige Tilhængere,  som  hengav  sig  med  Liv  og  Sjæl 
til  Sagen  fra  Morgen  til  Aften,  og  jeg  maatte 
indrømme,  at  Tilstedeværelsen  af  disse  Rotter 
egentlig  var  en  Velgerning,  som  Forsynet  for- 
undte de  stakkels  Fanger  ikke  blot  til  Tids- 
fordriv men  ogsaa  for  at  holde  deres  Energi  og 
Evner  vaagne. 

Under  Fangenskab  er  Mændene  tilbøjelige  til 
at  forsømme  deres  ydre  Person.  Kvinden  derimod 
vil  sjældent  helt  give  Afkald  paa  sin  Lyst  til  at 
være  pyntelig  i  sin  Paaklædning.  Det  er  et  af  de 
Punkter,  hvor  hun  gærne  hævder  sin  Overlegen- 
hed over  Mændene.  Min  Dragonuniform  var 
istykker  paa  Albuerne;  jeg  tog  lidt  Klæde  af  Skø- 
derne til  at  gøre  den  istand  med.  Jeg  havde  en 
Vest,  som  var  hel  og  god;  men  den  havde  et 
daarligt  Snit.  Saa  sagde  jeg  til  mig  selv,  at  hvis 
jeg    satte    en    Pelsværkskant    om    den,    vilde    den 

komme  til  at  tage  sig  ud  som  en  Husarpels. 
Jeg  solgte  derfor  flere  Uger  itræk  saa  meget  af 
min  Halvration  Ris,  at  jeg  for  et  Beløb  af  tolv 
Sous  i  fransk  Mønt  kunde  købe  en  Pelshue  af  en 
af  de  engelske  Soldater.  Med  megen  Økonomi 
skar  jeg  den  i  saa  mange  Strimler,  at  jeg  fik  nok 
til  at  kante  Vesten.  Jeg  havde  tre  Skjorter.  Af 
dem  anvendte  jeg  den  ene  til  at  reparere  de  to 
andre  med  og  til  at  lave  mig  et  Dusin  stive 
Halskraver.  Ved  Anvendelse  af  lignende  Midler 
lavede  jeg  mig  en  Hue  af  blaat  Klæde  med  en 
lille  Guldtresse  omkring.  Jeg  vaskede  mit  Linned 
i  en  af  vore  Kogegryder,  og  bagefter  satte  jeg  mig 
paa  den  omvendte  Gryde  og  gjorde  Tøjet  istand. 
Paa  den  Maade  sørgede  jeg  altid  for  at  være  or- 
dentlig og  pyntelig. 

Vi  havde  Tilladelse  til  at  spasere  paa  en 
Terrasse,  hvortil  ogsaa  Folk,  som  vilde  bese  For- 
tet, havde  fri  Adgang  og  hvorfra  der  var  en 
smuk  Udsigt  over  Tajofloden.  Lige  nedenfor  laa 
et  Blokskib,  som  General  Junot  under  sit  Ophold 
i  Lissabon  havde  taget  i  Brug  til  de  portugisiske 
Fanger  og  som  i  Øjeblikket  ifølge  Skæbnens  Luner 
tjente  til  Fangested  for  de  stakkels  franske  Sol- 
dater. Jeg  tror  nu  egentlig  ikke,  at  deres  Vilkaar 
med  Hensyn  til  Levemaade  og  Nattekvarter  kunde 
være  synderlig  værre  end  vore;  men  de  blev 
tvungne    til    det   strænge  Arbejde   ved  Pumperne, 

som  især  virker  saa  ødelæggende  under  Lissabons 
Sol  og  under  Opsynsmandens  Stokkeslag. 

Jeg  havde  min  Yndlingsplads  paa  en  Lavet, 
og  der  kunde  jeg  sidde  timevis  og  se  paa  dem 
og  beklage  dem,  helt  fort\'ivlet  over,  at  jeg  ikke 
kunde  foretage  det  mindste  for  at  hjælpe  dem  i 
deres  Nød. 

En  Dag,  da  jeg  sad  paa  min  sædvanlige 
Plads,  kom  en  smuk  Dame  i  en  i  høj  Grad  ele- 
gant Ridedragt  hen  til  mig  og  sagde,  at  hun 
havde  den  inderligste  Deltagelse  med  min  Skæbne. 
Jeg  antog  hende  for  en  Portugiserinde  og,  for- 
bitret som  jeg  var  over  at  se  paa,  hvor  skamme- 
ligt mine  Landsmænd  blev  behandlede,  svarede 
jeg  i  en  temmelig  grov  Tone: 

—  >'Gaa  Pokker  ivold,  og  pas  Deres  egne 
Sager«. 

Hun  saa  paa  mig  uden  Vrede  og  med  et 
sørgmodigt  Smil  og  gav  sig  til  at  tale  med  en  af 
mine  Kammerater,  som  hed  Tournefort  og  var 
Officer  i  »Veliternes«  Korps.  Da  hun  havde 
fjernet  sig  lidt,  kom  Tournefort  hen  til  mig  og 
fortalte,  at  hun  ikke  var  nogen  Portugiserinde, 
men  en  Italienerinde,  som  hed  la  Carolina,  og  at 
hun  var  første  Sangerinde  ved  Theatret  i  Lissa- 
bon. Hun  havde  to  Brodre  i  fransk  Tjeneste  og 
havde  selv  den  varmeste  Interesse  for  Fransk- 
mændene. Hun  havde  peget  paa  mig  og  spurgt 
Tournefon,  hvem   den  unge  Fyr  var,  der  saa  saa 


i85 

ulykkelig  ud,  og  da  han  syntes,  at  hun  var  venlig 
og  deltagende,  havde  han  ikke  taget  i  Betænkning 
at  meddele  hende,  at  jeg  var  en  Kvinde.  Kort 
efter  førte  hendes  Vej  hende  igen  forbi  mig,  og 
hun  forsøgte  saa  atter  at  knytte  en  Samtale. 
Jeg  kan  forsikre,  at  jeg  dennegang  tog  en  elsk- 
værdig Mine  paa  mig.  Hun  sagde  mig  en  Mængde 
smukke  Ting,  kærtegnede  mig  med  den  Italiener- 
inderne ejendommelige  Varme  og  bad  mig  blive 
sin  Veninde. 

Vi  spaserede  længe  sammen  og  derefter  fulgte 
jeg  hende  til  den  yderste  Grænse  for  den  Fangerne 
indrømmede  Spasereplads,  hvor  hun  steg  tilhest 
og  red  bort  ledsaget  af  mine  varmeste  og  tak- 
nemmeligste Følelser. 

Den  næste  Dag  kom  hun  igen  i  Følge  med 
en  Mand,  der  bar  en  Kur\',  hvori  der  var  en 
stor  Terrin  med  Maccaroni,  Pølse,  Skinke,  Brød 
og  Vin.  Vort  Spisehold  bestod  af  femten  Per- 
soner, men  der  var  rigelig  nok  til  at  mætte 
os  Alle. 

La  Carolina  sørgede  for,  at  Kurven  gjorde 
Turen  op  til  os  hver  eneste  Dag.  Hun  vilde 
have,  at  jeg  skulde  komme  og  spise  til  Middag 
hos  hende  hver  Torsdag.  Hun  førte  et  smukt 
Hus  sammen  med  sin  Moder  og  en  tredje  Broder, 
som  var  Sanger  ved  samme  Theater.  Hun  fik 
Guvernørens  Tilladelse  til,   at  jeg   besøgte  hende, 

og  jeg  tik  en  engelsk  Sergent  ril  Eskorte.  Han 
var  henrykt  over  denne  behagelige  Tjeneste,  som 
skaffede  ham  fri  Forplejning  i  Fadeburet  og  en 
Duro  i  Extrafortjeneste.  Hun  opnaaede  endogsaa 
at  faa  Lov  til  at  tage  mig  med  til  en  Fest  hos 
en  østerlandsk  Rigmand.  Det  morede  mig  meget 
at  se  de  prægtige  Sølvkandelabrer,  som  var  an- 
anbragte  paa  Trappen  i  hele  dens  Længde,  og  en 
Mængde  Tyrker  med  langt  Skæg  —  og  det  var 
ikke  Karnevalstyrker. 

La  Carolina  kom  og  besøgte  mig  to,  tre 
Gange  om  Ugen ;  hun  viste  mig  et  sandt  Venskab 
og  skaffede  mig  Bøger  og  alt,  hvad  hun  kunde 
tænke  sig  vilde  være  mig  til  Behag. 

En  Dag,  da  jeg  fulgte  hende  ud  efter  et  Be- 
søg og  paa  Vejen  udtalte  min  levende  Taknem- 
melighed for  alt,  hvad  hun  gjorde  for  mig,  var 
jeg  saa  optagen  af  det,  jeg  havde  paa  Hjertet,  at 
jeg  ikke  lagde  Mærke  til,  at  vi  kom  forbi  det 
Punkt,  som  vi  Fanger  ikke  maatte  overskride. 
Det  var  et  lille  elendigt  Hus,  beliggende  henved 
tyve  Skridt  udenfor  Fortets  Port,  med  en  slet  Kafé, 
hvor  Vagtmandskabet  og  de  af  Fangerne,  som 
havde  lidt  Penge  tilovers,  havde  deres  Tilhold. 

Skildvagten,  en  Borger  af  Handelsgarden  — 
en  Slags  Nationalgarde  — ,  løber  efter  mig,  og 
uden  at  advare  eller  true  mig  med  et  eneste  Ord 
langer  han  mig  et  Kolbeslag  over  Lænderne  og 
dernæst  et  endnu  i  Hovedet.     Jeg  styrter  bevidst- 

løs  omkuld,  la  Carolina  udstøder  hvinende  Skrig, 
og  mine  Kammerater,  som  hører  det  op  paa 
Terrassen,  kommer  aldeles  opskræmte  styrtende 
ud  af  Porten.  De  omringer  mig,  løfter  mig 
op  og  yder  mig  al  mulig  Omhu,  medens  de 
samtidig  giver  deres  Harme  Luft  lige  over  for 
den  elendige  Karl,  som  næsten  har  taget  Livet 
af  mig. 

»At  slaa  Sans-Gene  —  en  Kvinde!« 

»En  Kvinde,  som  har  gjort  saa  mange  Felt- 
tog med  os.« 

»Hende,  som  vi  Alle  er  saa  stolte  af,  og  som 
har  været  for  os  Soldater,  som  en  Moder  for  sine 
Børn.« 

Fra  Ord  gaar  de  over  til  Handling,  og  be- 
væbnede med  Sten  og  Brændestykker  belaver 
de  sig  paa  at  gaa  løs  paa  selve  Vagten,  men  et 
Kommando  engelske  Soldater,  som  har  en  Vagt- 
post ikke  langt  derfra,  iler  til  og  gør  Ende  paa 
Striden. 

Næste  Dag  blev  jeg  beordret  til  at  give  Møde 
hos  Guvernøren.  Jeg  fik  heldigvis  Tid  til  ifor- 
vejen  at  give  la  Carolina  Underretning  herom. 
Hun  var  jo  temmelig  indgaaet  med  ham  og  sør- 
gede for  at  være  der,  da  jeg  kom.  Det  var  en 
ynkelig  Tilstand,  jeg  mødte  i.  Jeg  haltede  og 
kunde  knap  holde  mig  paa  Benene,  og  mit  Hoved 
var  svulmet  op  til  et  Skæppemaals  Størrelse  og 
var  helt  omvundet  med  Bind. 


Guvernøren  var  en  fransk  Emigrant,  men  jeg 
kan  ikke  længere  mindes  hans  Navn.  Han  til- 
talte mig  med  honningsøde  Ord.  Han  sagde,  at 
han  var  dybt  rørt  over  at  træffe  paa  en  Kvinde, 
som  havde  gjort  Tjeneste  i  Arméen,  og  at  han 
følte  sig  stolt  paa  sit  Fædrelands  Vegne. 

Jeg  havde  altfor  mange  Smerter  i  Hovedet, 
til  at  jeg  kunde  indlade  mig  paa  en  politisk 
Meningskamp,  men  jeg  tænkte  ved  mig  selv,  at 
det  havde  været  bedre,  om  Hr.  Emigranten  havde 
vaaget  over,  at  Folkene  fra  hans  Fædreland, 
de  stakkels  Fanger,  havde  faaet.  tilstrækkelig  Mad 
og  Drikke. 

Efterat  have  rost  mit  mandige  Mod  i  høje 
Toner,  fik  han  sørgelig  nok  ogsaa  selv  saa  meget 
Mod,  at  han  kunde  opfordre  mig  til  at  bytte  min 
Uniform  om  med  Kvindeklæder,  da  han  desværre 
maatte  gøre  mig  opmærksom  paa,  at  de  engelske 
Love  under  ingen  Omstændigheder  tillod  nogen 
Kvinde  at  gaa  i  Mandsdragt.  Det  hjalp  ikke,  at 
jeg  fortalte  ham,  at  jeg  havde  baaret  Uniform 
siden  min  Ungdom,  i  omtrent  t}'ve  Aar,  og  det 
var  ligesaa  forgæves,  at  la  Carolina  ledsagede  mine 
Forestillinger  med  sin  varmeste  Bøn  —  Guver- 
nøren var  ubøjelig. 

Min  sidste  Indvending  var  den,  at  jeg  ingen 
Penge  havde  til  at  købe  Kjole  for,  men  saa  snak- 
kede han  om,  at  jeg  kunde  jo  faa  en  af  de  mod- 

bydelige  Dragter,  som  de  kvindelige  Straffanger 
bærer  i  Portugal. 

La  Carolina  sagde,  at  hun  vilde  sende  mig 
en  Kjole,  og  da  Guvernøren  derefter  mente,  at 
det  var  bedst,  at  jeg  kom  paa  Hospitalet,  lovede 
hun,  at  hun  nok  skulde  sørge  for  min  Pleje  paa 
Fortet,  og  at  jeg  ikke  skulde  savne  nogetsomhelst. 
Hendes  Omsorg  for  mig  var  i  det  Hele  saa  kær- 
lig som  vel  muligt. 

Derefter  afsluttede  Guvernøren  Forhandlin- 
gerne med  følgende  smukke  Talemaader,  »at  det 
Hele  havde  været  en  meget  kedelig  Affære,  at  den 
Skildvagt,  som  havde  gjort  sig  skyldig  i  den  meget 
brutale  Handling,  fortjente  at  blive  straffet  og 
skulde  ogsaa  blive  det  —  men  at  han.  Guvernø- 
ren ogsaa  var  nødt  til  at  tænke  paa,  at  denne  Straf 
vilde  ramme  en  af  Byens  større  Næringsdrivende, 
som  tilmed  var  Familiefader.« 

Jeg  svarede,  at  jeg  for  mit  Vedkommende 
ikke  havde  ondt  ved  at  tilgive  Manden,  skønt  han 
virkelig  havde  begaaet  en  stor  Fejl  ved  at  antage, 
at  det  hørte  med  til  en  Soldats  Pligter  at  være 
raa  og  grusom,  og  jeg  tilføjede,  at  jeg  kunde 
ønske  at  træffe  samme  fejge  Spidsborger  som 
Fange  i  Frankrig  blot  for  at  vise  ham,  hvorledes 
en  Soldat  skulde  optræde  ligeoverfor  saadanne 
ulykkelige  Stakler. 

Mine  varme  Ord  bragte  Taarerne  frem  i  la 
Carolinas  Øjne,  og  Hr.  Emigranten  var  saa  naadig 

at  gentage,  at  han  følte  sig  mere  og  mere  stolt 
paa  sit  Fædrelands  Vegne  og  over  at  være 
Franskmand,  naar  han  hørte  en  fransk  Kvinde  ud- 
tale saa  overordentlig  smukke  Følelser. 

Jeg  tog  Afsked  med  ham  med  et  Skulder- 
træk. Efterat  mit  Køn  nu  var  kommet  til  offent- 
lig Kundskab,  smigrede  la  Carolina  sig  med,  at 
baade  hendes  egen  Indflydelse  og  Guvernørens 
Magt  og  gode  Vilje  i  Forening  skulde  være  stærke 
nok  til  at  skaffe  mig  min  Frihed ;  men  vort  Haab 
blev  skuffet.  Efter  knap  fjorten  Dages  Forløb 
udgik  der  Ordre  til,  at  Fangerne  i  Fortet  alle 
skulde  indskibes  til  Portsmouth. 

Det  var  med  oprigtig  Sorg  paa  begge  Sider, 
at  la  Carolina  og  jeg  sagde  hinanden  Farvel. 


XVII. 

En    Storm.    —    Mit    daglige    Liv    i    Lymington.    —    Mrs. 
Marchand. 


iJer  blev  fragtet  fem  Handelsskibe  til  vor 
Transport,  og  der  blev  sagt,  at  Overfarten  kun 
vilde  vare  en  Uge ;  men  takket  være  Foraarsjævn- 
døgnets  Storme  blev  Ugen  til  hele  ni  og  tredive 
uendelig  lange  Dage.  Vi  blev  kastede  helt  ud  af 
vor  Kurs,  og  to  af  Skibene  blev  helt  skilte  fra  os 
og  forsvandt,  uden  at  jeg  for  min  Del  har  hørt 
nogetsomhelst  om  dem  senere.  Et  tredie,  som 
efterhaanden  var  blevet  helt  ødelagt  af  utallige 
Uheld  og  Havarier,  havde  vi  den  Sorg  at  se 
grundstøde  paa  Klipper  og  gaa  tilbunds.  Det  var 
saa  nær  ved  os,  at  vi  kunde  se  en  Mand,  som  i 
det  sidste  fortvivlede  Øjeblik  stod  paa  Dækket  med 
sine  to  Døtre  fast  trykkede  til  sit  Bryst.  Vore 
Baade  forsøgte  at  komme  dem  tilhjælp  men  kunde 


192 

ikke  holde  Søen.  Yi  havde  Madeira  i  Sigte,  da 
Ulykken  skete,  og  her  kunde  vi  da  endelig  engang 
anløbe  for  en  Dagstid  og  forsyne  os  med  Proviant 
og  Vand. 

Jeg  mindes  nu  ogsaa  en  anden  Scene,  som 
fandt  Sted  i  vor  Kahyt.  Den  var  ikke  saa 
sørgelig. 

Det  var  en  Dag,  at  vi  rullede  saa  forfærdeligt 
i  Søen,  at  alle  Genstande  dansede  omkring  og 
huggede  os  over  Benene.  Blandt  andre  Ting  var 
der  ogsaa  en  fordømt  Kasse,  hvis  Laag  var  gaaet 
istykker,  hvoraf  Følgen  var,  at  en  hel  Del  Ærter 
trillede  ud  og  gjorde  Passagen  paa  Kahytsgulvet 
ligesaa  usikker,  som  om  der  havde  været  Islag, 
Man  maatte  have  haft  et  Haandtag  at  gribe  i  for 
hvert  Skridt,  hvis  man  vilde  gøre  sig  Haab  om 
at  holde  sig  paa  Benene  blot  et  Øjeblik.  Saa 
kom  der  med  Et  en  Braadsø  og  slog  en  af  Styk- 
portene ind,  og  i  samme  Nu  blev  vi  overskyllede 
fra  Hoved  til  Fod.  Det  lød  som  et  Kanonskud, 
og  vi  følte  det  som  et  Styrtebad.  Jeg  gav  uvil- 
kaarlig  et  Skrig  fra  mig,  men  en  af  mine  Kamme- 
rater, en  Sergent  af  den  kejserlige  Garde,  gik  om- 
trent fra  Forstanden  af  Forfærdelse.  Han  havde 
ellers  Ord  for  at  være  en  modig  Soldat  overfor 
Fjenden,  men  her  blev  han  angst  og  klyngede  sig 
til  mig  med  en  saadan  Voldsomhed,  at  vi  begge 
tabte  Fodfæstet  og  rullede  om  paa  Gulvet,  og 
medens  han  laa  der,  gav  han  sig  til  at  raabe: 

»Mine  Støvletter!  Hvor  er  dog  mine  Støv- 
letter ?  Kære  lille  Sans-Géne,  find  mig  mine  Støv- 
letter. Jeg  kan  umulig  staa  paa  Benene  uden 
mine  Støvletter!« 

Han  teede  sig  saa  tosset,  at  jeg  rent  glemte 
min  egen  Angst. 

»Du  skulde,  ved  Gud,  hellere  se  at  finde  din 
Nathue«,  sagde  jeg.  »Jeg  synes,  vi  har  mest  Ud- 
sigt til  at  komme  tilkøjs  allesammen  —  for  Tid 
og  Evighed.« 

Efterat  vi  havde  naaet  Portsmouths  Rhed,  fik 
vore  to  Fartøjer  Ordre  til  at  udskibe  os  i  Lyming- 
ton,  et  Par  Mil  derfra.  Udskibningen  gik  for  sig 
om  Natten  i  Taage  og  Kulde,  og  vi  blev  satte 
iland  i  Baade,  fem  sex  i  hver.  En  af  Kamme- 
raterne, Tournefort,  lagde  Mærke  til,  at  jeg 
skælvede  af  Kulde,  og  tilbød  mig  derfor  en  Gen- 
stand af  grovt  Stof,  som  han  havde  fundet  paa 
Bunden  af  Baaden,  til  at  svøbe  mig  ind  i.  Da 
jeg  afslog  at  benytte  den,  hyllede  han  sig  selv 
rigtig  godt  ind  i  den.  Da  det  blev  lyst,  saa  vi, 
at  Tournefort  var  ligesaa  sort  som  en  Neger. 
Saavel  Baaden  som  den  Sæk,  han  havde  haft  om 
sig,  blev  om  Dagen  benyttede  til  Kultransport. 

Det  vakte  stor  Munterhed  iblandt  os.  Det  er 
kun  Bagateller,  jeg  her  drager  frem;  men  man 
maa  huske  paa,  at  for  os  var  den  mindste  Ting 
en   hel   Begivenhed.     Selv    det  svageste   Glimt  af 

Glæde  har  sit  Værd  under  saa  nedslaaende 
Forhold. 

Mine  Ejendele  kom  noget  senere  iland  end 
jeg  selv.  Jeg  havde  nemlig  virkelig  Ejendele. 
La  Carolina  havde  selvfølgelig  ikke  ladet  mig  rejse 
uden  at  sørge  baade  for  Proviant  og  en  velfor- 
synet Kuffert  og  —  hvad  der,  min  Tro,  var  endnu 
bedre  —  et  fuldstændigt  Sæt  Sengetøj.  Hun  var 
god  som  en  Engel  imod  mig,  og  det  er  mig  en 
Sorg  at  tænke  paa,  at  jeg  maaske  aldrig  vil  faa 
noget  at  vide  om  hendes  Skæbne  i  Livet  eller  om 
hun  overhovedet  endnu  lever. 

Jeg  kan  endnu  i  Aanden  se  mig  selv,  som 
jeg  sad  der  dengang  paa  Lymingtons  Kaj  ved 
Siden  af  mine  to  Madrasser,  min  Hovedpude  og 
mine  Tæpper.  Jeg  forstod  ikke  et  Ord  Engelsk, 
men  jeg  standsede  Enhver,  der  kom  forbi,  ved  at 
trække  dem  i  Ærmet,  og  pegede  saa  først  paa 
mine  Sager  og  dernæst  paa  min  Mund  for  at 
gøre  dem  begribeligt,  at  jeg  ønskede  at  borttuske 
Tingene  mod  noget,  der  kunde  spises.  Det 
skal  jo  være  paa  den  Maade,  at  vilde  Folkeslag 
gør  Forretninger.  Endelig  var  der  en  John  Bull, 
som  —  formodentlig  i  sin  Egenskab  af  meget 
civiliseret  Person  —  ikke  skammede  sig  ved  at 
gøre  sig  til  Ejermand  af  alle  mine  Sager  for  et 
Vederlag  af  en  Guinée. 

Fra  Lymington  blev  jeg  sendt  til  Bolden-vood, 
en    Landsby,    der    ligger    mellem    Lymington    og 

Southampton.  Her  kunde  jeg  opholde  mig  som 
Fange  paa  Æresord.  Foruden  mig  var  her  hre 
franske  Officerer  og  fire  Spaniere,  hvoraf  de  tre 
havde  deres  Hustruer  med.  Vi  blev  meget  godt 
behandlede  og  fik  fem  Shilling  hver  om  Dagen. 
Det  kan  jo  nok  se  stort  ud,  men  der  var  meget 
dyrt  at  leve.  I  England  var  nemlig  Kommunika- 
tionsmidlerne allerede  paa  den  Tid  saa  udviklede, 
at  der  i  hele  Landet  havde  dannet  sig  en  Middel- 
pris paa  Levnetsmidler,  som  var  ens  overalt,  hvad 
enten  man  boede  i  Byerne  eller  paa  Landet.  Vi 
maatte  give  tre  Shilling  for  et  sex  Punds  Brød  og 
én  Shilling  for  et  Pund  Kød. 

Englænderne  er  saa  stolte  af  deres  Kød,  og 
det  ser  ogsaa  baade  godt  og  fedt  ud,  men  jeg 
har  dog  aldrig  kunnet  finde,  at  deres  vældige 
Oxestege  og  unaturlig  store  Faareskanker  kunde 
maale  sig  med  vore  i  Henseende  til  Velsmag  og 
Kraft. 

Derimod  har  jeg  aldrig  smagt  saa  godt  01, 
som  der.  Jeg  drak  hver  Dag  en  god  Pot  og 
fortrød  aldrig  den  Udgift  af  otte  Pences  —  om- 
trent sexten  franske  Sous  — ,  som  det  kostede 
mig.  Denne  Levemaade  bragte  mig  snart  ved 
rigtig  godt  Huld. 

Jeg  boede  hos  en  Skrædder,  hvor  jeg  for 
sex  Shilling  om  Ugen  havde  et  meget  net  lille 
Værelse.  Min  Seng  var  skjult  i  et  Skab  om 
Dagen    og  var  altsaa  kun   synlig  ved  Nattetider. 

i3* 

Skrædderens  Børn  hjalp  mig  med  at  lave  et  Træ- 
skur, hvor  jeg  opdrættede  Kaniner,  og  jeg  delte 
saa  min  Tid  mellem  at  sørge  for  dem  og  at 
passe  en  lille  Have,  jeg  havde  faaet  til  Brug. 
Der  kom  ligesom  et  lille  Anstrøg  af  militær  For- 
retningsgang over  det  Hele  med  bestemte  Timer 
til  Fouragering,  Uddeling  af  Rationer  og  til  Dyre- 
nes Røgt  og  Pleje. 

Den  engelske  Bonde  er  i  højeste  Grad  æng- 
stelig for,  at  Nogen  skal  træde  hans  Ejendomsret 
for  nær.  Naar  jeg  paa  mine  Spasereture  vilde 
redde  mig  en  stakkels  lille  Tot  Græs  til  mine 
Kostgængere  og  blot  kom  saa  meget  som  et 
eneste  lille  Skridt  udenfor  den  Gangsti,  jeg  fulgte, 
kunde  jeg  være  sikker  paa,  at  der  strax  viste 
sig  et  rasende  Menneske,  som  skar  Tænder  og 
pegede   paa   Marken   og  raabte:     »My  property!« 

Jeg  lod  ham  forresten  raabe,  saa  meget  han 
lystede,  og  lod,  som  om  jeg  ikke  forstod  ham, 
indtil  jeg  havde  faaet,  hvad  jeg  ønskede.  Kun  en 
enkelt  Gang.  naar  der  var  En,  som  gjorde  alt  for 
meget  ud  af  det,  kunde  jeg  helt  glemme,  at  jeg 
havde  Skørter  paa,  og  viste  ham  med  en  Ed 
Spidsen  af  min  Kniv.  Det  gjorde  altid  en  ret 
beroligende  Virkning  paa  Vedkommende  og  bragte 
ham  i  Reglen  til  hurtig  at  slaa  Retræte. 

Den  engelske  Bonde  er  i  det  Hele  ikke  kri- 
gersk  af  Naturen.  Derimod  skal  Londons  Befolk- 
ning være  temmelig  stridbar;   men  det  er  paa  en 


197 

anden  Maade  end  hos  os.  Befolkningen  her  bUver 
ikke  saaledes  som  vor  Hgefrem  opdraget  til  krigersk 
Mod  ved  Udskrivning  og  flere  Aars  Tjenesetid. 
Englænderen  gaar  ikke  afvejen  for  et  Næveslag, 
men  en  blank  Klinge  synes  han  mindre  godt 
om.  Jeg  hører  nu  til  dem,  der  mener,  at  det 
var  en  meget  forstandig  Ide  af  Napoleon  at 
ville  gøre  Landgang  i  England,  og  at  en  fransk 
Armé  ikke  vilde  have  mødt  nogen  synderlig  lang- 
varig Modstand,  naar  den  først  engang  var  kommet 
i  Land. 

Det  var  en  temimelig  ensformig  Tilværelse, 
vi  førte,  men  det  vilde  have  været  meget  utak- 
nemmeligt af  mig  mod  Forsynet,  hvis  jeg  ikke 
havde  anset  mig  selv  for  at  leve  i  et  Paradis  i 
Sammenligning  med  mine  stakkels  Landsmænd 
paa  de  afskylige  Blokskibe. 

Tournefort  kom  ofte  ud  til  vor  Landsby;  han 
havde  tilfældigvis  gjort  Bekendtskab  med  en  fransk 
Emigrant,  Hr.  de  Caqueré,  som  boede  derude. 
Hr.  de  Caqueré  havde  i  sin  Tid  været  Sagfører 
ved  Overretten,  og  levede  nu  her  i  det  fremmede 
Land  af  at  give  Undervisning  i  Fransk.  Velitter- 
officeren  talte  altid  om  sin  Kejser,  og  den  for- 
henværende Sagfører  ved  Overretten  priste  den 
gamle  Regerings  Tider,  men  det  forhindrede  ikke, 
at  de  var  i  den  bedste  Forstaaelse  med  hinanden 
angaaende    den    uomtvistelige    Kendsgerning,     at 

den  franske  Nation  stod  over  alle  andre  Nationer 
i  Verden. 

En  Dag  kommer  Hr.  de  Caqueré  ud  til  Tour- 
nefort  med  et  inderlig  fornøjet  Ansigt  og  med  et 
Hefte  i  Haanden. 

»Jeg  har  her  et  Tidsskrift  for  Damer«,  siger 
han.  »Det  er  fuldt  af  Anekdoter  af  alle  Slags,  men 
jeg  har  taget  det  med,  fordi  der  er  en  imellem 
dem,  som  jeg  har  læst  med  særlig  Fornøjelse,  og 
som  jeg  er  vis  paa,  at  De  vil  nyde  endnu  mere 
end  jeg.     Nu  skal  De  høre.« 

Og  saa  gav  han  sig  til  at  oversætte  Historien 
for  Tournefort.     Den  lød  saaledes  omtrent: 

I  Aaret  i8  .  .  rejste  tre  franske  Officerer 
med  Diligencen  fra  Chalon-sur-Saåne  til  Paris. 
Foruden  dem  var  der  i  \'ognen  en  t^-k  Bonde- 
pige, som  tjente  hos  en  Sognepræst,  og  en  anden 
Rejsende  med  militær  Felthue  paa.  Han  sad  tæt 
indsvøbt  i  sin  Kappe,  som  om  han  kunde  være 
Reconvalescent,  men  saa  forresten  ud  til  at  være 
en  ganske  ung  Mand. 

Officererne  begyndte  at  føre  letfærdig  Tale 
og  fik  derved  Præstens  Tjenestepige  til  at  blive 
forlegen  og  helt  rød  i  Hovedet.  Den  unge  Mand 
lagde  sig  imellem  for  Pigens  Skyld,  og  det  lykke- 
des ham  haht  spøgende  og  haht  ved  alvorlig 
Paatale  at  holde  de  Herrer  Officerers  Lystighed 
indenfor  fornuftige  Grænser.     Saa  opfordrede  Post- 

føreren  alle  de  Rejsende  til  at  stige  ud  og  gaa 
tilfods  opad  en  Bakke.  Officererne  tændte  deres 
Cigarer  og  gik  sammen  forud,  medens  den  unge 
Mand  indlod  sig  i  Samtale  med  Tjenestepigen; 
men  hun  gik  snart  fra  ham  og  hen  til  Officererne. 

»Den  Herre  derhenne  med  Felthuen  er  en 
Kvinde«,  sagde  hun  til  dem.  »Det  har  hun  nylig 
fortalt  mig.  Men  De  kan  jo  nok  forstaa,  at  jeg 
ikke  vil  tale  mere  med  hende.  En  Kvinde, 
der  tager  Mandfolkeklæder  paa,  kan  ikke  være 
noget  anstændigt  Fruentimmer.  Det  er  meget 
ubehageligt  for  en  Tjenestepige  hos  en  Præst 
at  skulle  rejse  sammen  med  saadan  en  Skabning«. 

Det  var  lidt  underligt  af  en  Tjenestepige  hos 
en  Præst  at  præke  over  Kristenkærlighed  og  Tak- 
nemmelighed paa  den  Maade. 

Da  de  Rejsende  kom  op  i  Vognen  igen,  var 
Officerernes  Stemning  steget  et  Par  Grader  endnu. 
En  af  dem  tog  et  langt  Halmstraa  og  morede  sig 
med  at  kildre  den  unge  mandsklædte  Person  i 
Mundvigene,  netop  som  denne  havde  lukket 
Øjnene  for  at  faa  sig  en  Søvn.  Den  unge  Rej- 
sende slog  Halmstraaet  tilside  med  en  heftig  Be- 
vægelse og  sagde  med  et  hvast  Blik  og  i  en 
bestemt  Tone: 

»Er  De  gal?  Vil  De  holde  op  med  de  Narre- 
streger ! « 

Men  Officeren  begyndte  strax  paany  med  sit 
Halmstraa.     Øjeblikkelig  smeldede  der  et  rasende 

Ørefigen  paa  bans  Kind,  hvilket  han  til  Gengæld 
forlangte  afsonet  med  et  Kys.  Den  unge  Rejsende, 
som  indsaa,  at  hans  virkelige  Køn  maatte  være 
bleven  opdaget,  raabte  til  Postføreren,  at  han 
skulde  holde,  hvorpaa  han  i  et  Spring  var  ude 
paa  Vejen.  Han  slængte  sin  Kappe  henad  Jorden 
og  stod  nu  i  Dragonuniform. 

»Hr.  Officer«,  raabte  han  til  sin  Modstander. 
»Jeg  er  ganske  rigtig,  som  De  formoder,  en 
Kvinde;  men  jeg  er  ogsaa  Soldat,  og  jeg  er  en 
bedre  Soldat  end  De ;  thi  De  har  opført  Dem  som 
en  Gadedreng.  Jeg  forlanger,  at  De  giver  mig 
Oprejsning  her  paa  Stedet,  inden  vi  kører  videre.« 

Officerens  to  Kammerater  lagde  sig  imellem. 
Han  selv  sad  nok  saa  flov  og  maatte  smukt  gøre 
Undskyldninger  ligeoverfor  den  lille  Dragon  Sans- 
Géne.  Dette  var  nemlig  den  unge  Kvindes 
Soldaternavn.  Hun  havde  gjort  Tjeneste  i  Hæren 
siden  Aaret  1793. 

Tournefort  hørte  taalmodig  paa  denne  gamle 
Historie,  som  i  lange  Tider  havde  været  kendt 
i  den  franske  Armé.  Da  Caqueré  var  færdig, 
sagde  han : 

»Kunde  det  more  Dem  at  se  den  lille  Dragon 
Sans-Gene  selv?« 

»Det  var  ogsaa  et  Spørgsmaal!« 

»Meget  vel!    Hun  bor  her  —  i  Boldervv'ood.« 

»Det  er  da  ikke  muligt?« 

»Hør  nu!  For  et  Par  Dage  siden  traf  De 
her  hos  mig  en  Kvinde,  som  gik  og  plukkede 
Salatblade.  Det  var  Sans-Géne  i  egen  Person. 
Hun  har  saamænd  ondt  nok  ved  at  vænne  sig 
til  de  Skørter,  som  de  fordømte  Englændere 
tvinger  hende  til  at  gaa  med,  og  hun  sender  hver 
Dag  et  Længselssuk  efter  sin  Uniformsfrakke  og 
sine  Dragonbuxer. 

Hr.  de  Caqueré  vilde  lige  paa  Stedet  hen  til 
mig,  men  jeg  var  netop  ude  paa  en  Spaseretur. 

Saa  sagde  han  til  Tournefort,  at  de  en  af 
Dagene  skulde  tage  mig  med  til  Lymington.  Det 
kunde  være  morsomt,  mente  han,  eftersom  alle 
Damerne  derinde  ikke  talte  om  andet  end  Sans- 
Géne  i  denne  Tid  og  var  aldeles  forgabede  i  Helt- 
inden fra  Artiklen  i  Tidsskriftet. 

Jeg  var  ude  hele  den  næste  Dags  Formiddag, 
og  Tournefort  traf  mig  først  henad  Kl.  5  om 
Eftermiddagen,  da  jeg  kom  tilbage  fra  en  Udflugt 
til  en  lille  Skov,  hvor  jeg  havde  fourageret  til 
mine  Kaniner.  Jeg  havde  den  Kjole  paa,  som  jeg 
brugte  i  Stalden,  og  jeg  havde  min  Kurv  paa 
Armen.  Da  jeg  naaede  mit  lille  Skrædderhus, 
holdt  der  en  elegant  Vogn  for  Døren  med  Kusk 
og  Tjener  i  Livre  og  det  Hele  pudset  og  børstet 
og  lakeret  og  skinnede  blankt  som  alt,  hvad  der 
hører  til  en  engelsk  Eqvipage. 

Hr.  de  Caqueré  var  med,  og  han  tilkende- 
gav mig,  at  det  var  hans  Hensigt  at  bortføre  mig. 

som  jeg  gik  og  stod,  og  at  der  var  en  Dame  i 
Lymington,  som  han  stod  i  venskabeligt  Forhold 
til,  en  Mrs.  Marchand,  som  var  ved  at  dø  af 
Længsel  efter  at  gøre  mit  Bekendtskab  og  derfor 
havde  sendt  sin  Vogn  efter  mig.  Han  vilde  knap 
give  mig  Tid  til  at  give  Kaninerne  deres  Foder 
og  til  at  gøre  en  Smule  Toilette. 

Mrs.  Marchand  var  Irlænderinde,  hendes  Mand 
derimod  Englænder,  men  oprindelig  af  schweitzisk 
Slægt.  Han  beklædte  en  indflydelsesrig  Stilling  i 
Indien  med  betydelige  Indkomster,  medens  hans 
Hustru  med  sine  elskværdige  Døtre  boede  i  Ly- 
mington og  førte  det  eleganteste  Hus  i  Byen. 
De  franske  Emigranter,  som  opholdt  sig  her,  kom 
daglig  hos  hende. 

Baade  Mrs.  Marchand  og  hendes  Døtre  gjorde 
Stads  af  mig.  De  opfordrede  mig  til  at  komme 
igen  og  komme  ofte,  hvilket  jeg  ogsaa  gjorde,  da 
jeg  altid  befandt  mig  udmærket  godt  hos  dem. 
Dog  maa  jeg  undtage  de  Dage,  hvor  jeg  var  saa 
uheldig  at  træffe  sammen  med  en  fransk  Emigrant- 
inde.  Grevinde  de  S  ...  .,  som  altid  snakkede 
sort  om  »den  tredie  Stand,  den  konstituerende 
Forsamling,  Hr.  de  Lafayette  o.  s.  v.«  Mirabeaus 
Navn  foraarsagede  hende  ligefrem  nervøse  Krampe- 
tilfælde.  Af  Revolutionens  øvrige  store  Navne 
kendte  hun  egentlig  kun  Robespierres.  Kejseren 
kaldte  hun  aldrig  andet  end  Hr.  de  Buonaparte. 
Hun   var  mig  i  det  Hele  taget  i  høj  Grad  imod, 

men  af  Hensyn  til  Mrs.  Marchand  lagde  jeg  Baand 
paa  mine  Følelser  og  hørte  paa  hendes  Bavl  uden 
at  aabne  min  Mund.  En  Dag  gik  hun  dog  saa 
vidt,  at  hun  erklærede,  at  det  første  hun  vilde 
gøre,  naar  hun  igen  satte  Foden  paa  fransk  Grund, 
det  var  at  lade  alle  de  Tølpere  slide  ihjel  af  fire 
Heste,  som  havde  været  saa  uforskammede  at 
købe  hendes  Gods  og  Slot,  som  var  bleven  ud- 
budt til  Salg  som  national  Ejendom.  Hun  til- 
føjede, at  enhver  Franskmand,  som  ikke  frivillig 
havde  forladt  Landet  efter  den  lode  August,  var 
en  Røver,  som  burde  hænges. 

Det  var  mig  dog  for  stærkt.  Vi  var  netop 
ifærd  med  at  drikke  The,  men  jeg  satte  strax  min 
halvfulde  Kop  fra  mig  paa  det  lille  Bord,  vi  sad 
omkring,  og  forlod  Stuen.  Jeg  sagde  til  Mrs. 
Marchand,  at  jeg  ikke  for  nogensomhelst  Pris 
oftere  vilde  være  sammen  med  den  vanvittige 
Kvinde,  og  at  jeg  holdt  altfor  meget  af  mit  Fædre- 
land til  ai  kunne  udholde  at  høre  det  omtalt  paa 
den  Maade. 

»Deres  Fædreland?«  sagde  Mrs.  Marchand. 
»Men  De  har  jo  selv  sagt,  at  De  ikke  ejede  saa 
meget  som  en  Kvadrattomme  Jord  i  Frankrig. 
Hvad  bekymrer  De  Dem  saa  om  Frankrig?« 

»Mrs.  Marchand!«,  svarede  jeg.  Selv  om 
man  gav  sig  til  at  slagte  hver  Ko  i  hele 
Frankrig,  vilde  der  ikke  tilkomme  mig  saa  meget 
som  et  eneste  Horn  som  min  Part.     Det  er  alde- 

les  vist,  men  det  er  ligesaa  vist,  at  jeg  ikke  vilde 
bryde  mig  om  at  leve,  hvis  jeg  ikke  altid  havde 
det  hemmelige  Haab  at  se  mit  Fædreland  engang 
endnu.« 

Baade  Mrs.  Marchand  og  hendes  Døtre  be- 
varede uforandret  deres  venlige  Sindelag  overfor 
mig  og  overvældede  mig  med  Beviser  derpaa,  og 
deres  Velgerninger  kom  ogsaa  mine  stakkels 
Landsmænd  tilgode. 

Da  to  af  Spaniernes  Hustruer  ventede  deres 
Nedkomst,  sendte  Familien  Marchand  dem  baade 
Linned,  Sukker,  Vin  og  Penge.  Jeg  selv  funge- 
rede som  Jordemoder,  og  det  var  forresten  ikke 
første  Gang.  Under  vort  Ophold  i  Lissabon  havde 
jeg  flere  Gange  Lejlighed  til  paa  Fortet  at  yde 
nogle  stakkels  Kvinder  min  Bistand,  blandt  andre 
en  forhenværende  Nonne. 


XVIII. 

Hjemkomst   til   Frankrig.    —     General    Desnouettes    Gæst- 
frihed. —  Jeg  træffer  Kejseren  igen.    —  Hvad  der  kommer 
ud  af  den  sidste  Velgerning,  han  viser  mig. 


J-/fter  Napoleons  Nederlag  i  1814  kom  Fre- 
den, og  vi  fik  Meddelelse  om,  at  vi  kunde  betragte 
os  som  frie.  Jeg  vilde  hellere  have  haft  min  Fri- 
hed af  en  hvilkensomhelst  anden  Grund. 

Skønt  jeg  følte  mig  i  høj  Grad  nedslaaet 
over  de  sørgelige  Begivenheder,  havde  jeg  dog  en 
brændende  Længsel  efter  at  gense  mit  Fædreland. 
Jeg  vilde  helst  have  rejst  lige  med  det  samme,  og 
kunde  blive  helt  tosset  af  Glæde  ved  Tanken 
derom.  Vi  fik  Ordre  til  at  begive  os  til  Southamp- 
ton, hvor  der  vilde  være  Skibe  til  at  føre  os  over 
til  Frankrig.  Vi  skulde  i  den  Anledning  henvende 
os  til  en  fransk  Emigrant,  en  gejstlig  Person,  som 
havde    faaet  det  Hven,^   at  vaage  over  de  franske 

Fangers  Interesser.  Hr.  Emigranten  havde  imid- 
lertid ganske  samme  Anskuelser  som  Grevinde 
S  .  .  .  .  Han  bekymrede  sig  meget  lidt  om  os  og 
tilkendegav  os  blot,  at  vi  gjorde  bedst  i  at  væbne 
os  med  Taalmodighed  en  god  Stund,  og  da  vi 
trængte  paa  for  at  komme  afsted,  blev  han  trods 
sin  Kristendom  meget  hæftig  og  kaldte  os  noget 
»Rak«,  et  Ord,  som  vistnok  ikke  findes  i  Evan- 
gelierne. 

I  Southampton  hk  jeg  Bolig  hos  en  Fajance- 
handler, som  var  en  meget  brav  Mand.  Han  for- 
stod, at  to  Aars  Fraværelse  fra  Fædrelandet  nok 
kunde  fremkalde  en  dyb  Længsel  efter  at  se  det 
igen  og  at  man  ligefrem  kunde  blive  syg  af 
Hjemve  ved  at  gaa  i  længere  Tid  og  vente. 
Skønt  det  nærmest  laa  i  hans  Interesse  at  beholde 
sin  Lejer  saa  længe  som  muligt,  tog  han  mig  dog 
med  hen  til  en  protestantisk  Præst  og  bad  ham 
om  at  interessere  sig  for  os  og  tænke  paa  Midler 
til  at  faa  os  afsted  snarest  muligt. 

Præsten  opsporede  en  Skipper,  som  den  føl- 
gende Morgen  skulde  gaa  under  Sejl  til  Øen 
Guernesey  ved  den  nordmandiske  Kyst,  og  han 
talte  vor  Sag  saa  godt,  at  Skipperen  gik  ind  paa 
at  tage  os  gratis  med.  Jeg  har  altid  været  uimod- 
tagelig for  Søsyge  og  anvendte  min  Tid  under 
Overfarten  til  at  gøre  et  fornøjeligt  nærmere  Be- 
kendtskab med  en  Postej,  som  en  engelsk  Dame, 
der    var    Passager    paa    Skibet,    havde    været    saa 


207 

forsynlig  at  føre  med  sig,  men  som  hun  ikke  selv 
befandt  sig  tilstrækkelig  vel  til  at  smage  den 
mindste  Smule  af. 

I  den  lille  By  Saint-Pierre  paa  Guernesey  traf 
vi  paa  en  Befolkning,  som  uagtet  den  levede  under 
engelsk  Regering,  dog  ikke  havde  glemt,  at  den 
i  flere  hundrede  Aar  havde  hørt  til  Frankrig  og 
som  stadig  holdt  af  Franskmændene.  Tolv  af  os 
var  tagne  ind  i  Gæstgiveriet  »Tre  Duer«  og  blev 
der  i  tre  Dage,  men  da  vi  skulde  til  at  rejse,  var 
Værten  og  hans  Familie  ikke  at  formaa  til  at  tage 
imod  Penge  af  os,  og  vi  kunde  kun  trykke  deres 
Hænder  hjertelig  til  Tak. 

Derimod  var  Ejeren  af  den  Baad,  som  vi 
lejede  til  Overfarten  til  den  lille  Havn  RoscofF 
paa  Bretagnes  Kyst,  mindre  ædelmodig.  Han 
forlangte  en  Guinée  af  hver  og  fordrede  oven- 
ikøbet  i  sin  Egenskab  af  Smugler,  at  vi  Alle  skulde 
hjælpe  ham  med  hans  ulovlige  Forehavende. 
Mine  Kammerater  maatte  rulle  hele  Stykker  Tøj 
om  sig  indenfor  Klæderne  og  fylde  Lommerne 
med  Strømper,  Saxe  og  Pakker  med  Synaale  og 
lignende  Sager.  Jeg  var  den  Eneste,  som  blev  fri 
for  at  bære  noget. 

Jeg  kan  umulig  udtrykke  i  Ord,  hvad  jeg 
følte,  da  jeg  igen  satte  min  Fod  paa  Frankrigs 
Jordbund.  Jeg  løb  hen  til  det  første  Hus,  jeg 
saa,  og  omfavnede  grædende  hver  levende  Sjæl, 
jeg    traf  paa,    baade    Mænd,    Kvinder    og    Børn, 

ja  selv  Hunde  og  Katte.  Jeg  bad  om  Mælk  og 
Brød,  rigtig  god  fransk  Mælk  og  Brød,  og  jeg  lo 
og  græd  og  spiste  og  snakkede,  altsammen  paa 
engang. 

Fra  RoscofF  kom  vi  til  Morlaix,  hvor  de 
hjemvendende  Fanger  daglig  blev  udskibede, 
og  derfra  afgik  vi  i  en  Kolonne  paa  omtrent  ni 
hundrede  Mand  til  Rennes.  Under  Afmarschen 
fra  Morlaix  blev  jeg  Vidne  til  en  skrækkelig  Scene. 

Blandt  de  franske  Fanger,  som  de  engelske 
Skibe  havde  landsat,  befandt  der  sig  nogle,  som 
ikke  havde  kunnet  udholde  det  over  al  Maade 
forfærdelige  Liv  paa  Blokskibene,  og  de  havde 
derfor  givet  efter  for  deres  Bevogteres  snedige 
Tilskyndelser  og  havde  samt}'kket  i  at  gaa  i  en- 
gelsk Tjeneste. 

Vedkommende  engelske  Autoriteter  havde  nu 
udvist  en  skammelig  Ligegyldighed  mod  disse 
Folk,  idet  de  forsømte  at  lade  dem  ombytte  deres 
engelske  Uniformer,  og  man  kan  derfor  let  tænke 
sig,  med  hvilken  Harme  og  Foragt  disse  Over- 
løbere blev  behandlede  af  os  Andre,  som  var  blevne 
vor  Fane  tro  og  som  Alle  stadig  bar  den  trefar- 
vede  Kokarde. 

Saalænge  vi  endnu  var  i  Byens  Gader  og 
under  Øvrighedens  umiddelbare  Opsigt,  indskræn- 
kede man  sig  til  fornærmelige  Tilraab  og  Trusler, 
men  aldrig  saasnart  var  vi  ude  paa  fri  Mark,  paa 
Landevejene,    før    man    gik    over    til    Brugen    af 

Næver  og  Knive.  Nogle  af  Overløberne  blev  paa 
Pladsen,  og  et  stort  Antal  blev  frygtelig  mishand- 
lede. Jeg  skyndte  mig  forud  og  naaede  før  alle 
Andre  til  vort  første  Raststed.  Her  meddelte  jeg 
vedkommende  Øvrighedsperson  den  sørgelige  Be- 
givenhed, hvorefter  han  traf  Foranstaltninger  til, 
at  de  uheldige  Bærere  af  engelske  Uniformer 
blev  indkvarterede  i  en  anden  Kommune  og  kom 
til  at  afmarschere  for  sig  selv  mindst  en  Dag 
senere  end  vi. 

Paa  et  andet  Raststed,  hvis  Navn  jeg  ikke 
vil  nævne  for  ikke  at  bringe  Skamrødmen  op  i 
Kinderne  paa  Beboerne,  som  forhaabentlig  nu  er 
tilstrækkelig  helbredede  for  deres  politiske  Gal- 
skab, fik  vi  en  vrangvillig,  næsten  fjendtlig  Mod- 
tagelse, medens  de  spanske  Fanger,  som  Frankrig 
sendte  tilbage  til  deres  Land,  paa  samme  Sted 
og  netop  selv  samme  Morgen  havde  været  Gen- 
stand for  den  mest  velvillige  og  opmærksomme 
Behandling.  De  fik  baade  Husly,  Mad,  Drikke  og 
Vogne,  medens  vi  ikke  kunde  opdrive  en  Karre 
til  vore  Syge  og  de  Stakler,  som  ikke  kunde  slæbe 
sig  afsted  længere. 

Heldigvis  havde  Mrs.  Marchand  rigelig  fyldt 
min  Pung  ved  Afrejsen  fra  England.  Selv  om 
Bønderne  i  denne  Egn  kun  havde  meget  lidt  til- 
overs for  Exkejserens  Soldater,  lod  dog  deres 
Kærlighed  til  Penge  intet  tilbage  at  ønske.  For 
klingende  Mønt  lykkedes   det   mig  at  skaffe  mine 

Stakkels  Kammerater  de  nødvendige  Transport- 
midler, og  allerede  i  Rennes  fik  jeg  rigelig  Beløn- 
ning for  mit  ringe  Offer  ved  den  varme  Tak, 
hvormed  en  af  disse  Staklers  Paarørende  overvæl- 
dede mig.  Der  blev  ligefrem  arrangeret  en  lille 
Fest,  hvor  der  blev  gjort  Stads  af,  hvad  man 
behagede  at  kalde  :^min  gode  Gerning.  < 

Fra  Rennes  kom  jeg  til  Saumur,  hvor 
Exgardens  ridende  Jægerregiment  laa  i  Kvarter. 
General  Lefévre-Desnouettes,  som  var  dets  Chef, 
boede  paa  et  Slot  i  Nærheden.  Jeg  fremstillede 
mig  for  ham,  og  han  ydede  mig  i  over  en  iMaaned 
den  hjerteligste  og  ædelmodigste  Gæstfrihed.  Hans 
Hustru  var  ogsaa  meget  god  imod  mig,  og  hun 
holdt  næsten  ligesaa  meget  af  mig  som  af  de  to 
Turtelduer,  som  hun  ellers  ikke  kunde  afse  et 
eneste  Øjeblik  af  Dagen.  Generalen  fornyede 
mine  Finanser  med  en  Gave  af  hundrede  Daler 
og  —  hvad  der  fornøjede  mig  endnu  mere  — 
han  gav  Regimentsskrædderen  Ordre  til  at  sy  mig 
en  hel  ny  Uniformsdragt  for  ridende  Jægere.  Jeg 
tog  nu  glad  Afsked  med  mine  Skørter  for  Resten 
af  den  Tid,  jeg  tilbragte  paa  Slottet,  og  anbragte 
hvad  jeg  havde  tilbage  af  Kjoler  og  det  øvrige 
rige  Udst}T,  hvormed  Mrs.  Marchand  havde  for- 
synet mig,  i  en  Kuffert.  En  hel  Del  deraf  havde 
jeg  skilt  mig  af  med  paa  Rejsen.  Da  jeg  havde 
faaet  den  grønne  tætsluttende  Dagliguniform  paa 
og  havde  iført  mig  de  fixe  Kvastestøvler,    saa  jeg 

mig  i  Spejlet,  og  det  forekom  mig  egemlig,  at  jeg 
trods  de  fyrretyve  Aar,  jeg  stod  paa  Nippet  til  at 
fylde,  ikke  tog  mig  saa  ilde  ud  endda  og  at  jeg 
var  en  ganske  præsentabel  Soldat. 

Men  hvorom  alting  er,  saa  var  denne  Uni- 
formering kun  en  ren  Formsag.  I  Virkeligheden 
tænkte  jeg  ikke  paa  at  træde  ind  i  Tjenesten  igen, 
og  jeg  havde  ikke  Lyst  til  at  ombytte  den  trefar- 
vede  Kokarde  med  den  hvide.  Da  jeg  rejste  til 
Paris,  tog  jeg  derfor  atter  mine  Kvindeklæder  paa. 
De  af  mine  Venner,  som  saa  mig  i  de  Tider  med 
Kjoler,  som  var  helt  indsnævrede  forneden,  og 
med  de  smaa  Hatte,  som  lignede  Hestenes  Sky- 
klapper, altsammen  forfærdiget  af  Lymingtons 
Modehandler  og  Syjomfru,  paastod,  at  jeg  i  høj 
Grad  lignede  en  af  Personerne  i  en  Komedie,  som 
blev  spillet  dengang  og  som  hed:  »De  latterlige 
Englænderinder.« 

Efterat  Napoleon  i  Februar  1815  var  kommet 
tilbage  fra  Elba,  havde  jeg  paa  Grund  af  forskel- 
lige Omstændigheder  ikke  Lejlighed  til  at  se  eller 
træffe  ham  før  i  Juni  Maaned. 

Den  yde  eller  8de  i  denne  Maaned  tog  Ge- 
neral Lefévre-Desnouettes  mig  med  til  Tuilerierne 
og  anbragte  mig  i  Haven  mellem  Urpavillonen 
og  det  første  store  Bassin.  Kort  efter  kom  Kejse- 
ren forbi.  Han  var  tilhest.  Jeg  havde  Hestgarde- 
jægernes grønne  Uniform  paa,  og  da  han  var 
tæt    ved    mig,    gjorde    jeg    militær    Honnør    og 

raabte:  »Leve  Kejseren!«,  idet  jeg  samtidig  traadte 
tæt  hen  til  hans  Hest.  General  Desnouettes,  som 
red  ved  Kejserens  Side,  henledte  hans  Opmærk- 
somhed paa  mig. 

»Mademoiselle  Sans-Géne«,  sagde  han  og 
standsede  sin  Hest,  »har  forladt  Dragonerne,  ser 
jeg,  og  er  gaaet  over  til  Jægerne?« 

Generalen  meddelte  ham,  at  jeg  havde  været 
i  engelsk  Fangenskab  og  at  jeg  for  ikke  lang  Tid 
siden  var  kommet  tilbage  til  Frankrig. 

»Saa  Du  har  ladet  Dig  tage  tilfange?«, 
spurgte  han. 

»Ja!  desværre,  Hr.  General«,  svarede  jeg. 

Jeg  kaldte  ham  altid  »General«.  Det  var 
en  gammel  Vane,  som  jeg  ikke  kan  give  nogen 
Grund  for,  og  ikke  af  Mangel  paa  den  rette 
Ærbødighed. 

»Mangler  Du  Penge?«,  spurgte  han. 

»Ja,  Hr.  General!« 

Saa  vendte  han  sig  om  mod  en  af  sine  Adju- 
danter og  sagde:  »Letort,  udsted  en  Anvisning 
til  hende.« 

Derefter  gav  han  mig  en  Afskedshilsen 
med  en  lille  Haandbevægelse  og  fortsatte  sin  Vej. 

Det  var  sidste  Gang,  jeg  saa  hans  ædle 
Træk. 

Allerede  næste  Dag,  tror  jeg,  drog  han  til 
Belgien  for    at   paabegynde  det  ulykkelige  Felttog 

der.  Letort,  Adjudanten,  tog  en  lille  Lomme- 
bog frem  og  rev  et  Blad  ud  af  den,  hvorpaa  han 
paa  Sadlens  Pistolhylster  og  med  Blyant  skrev 
en  Anvisning  paa  femten  hundrede  Francs  og 
tillige  noterede,  hvor  jeg  skulde  henvende  mig 
for  at  hæve  den. 

Det  var  i  Saint-Honorégaden  tæt  ved  Saint- 
Roch.  Den  næste  Formiddag  Kl.  lo  var  jeg 
paa  Pletten.  I  et  Værelse  i  Stueetagen  traf  jeg 
en  lille  pukkelrygget  Mand,  som  modtog  mig 
særdeles  høflig.  Han  undersøgte  min  Anvisning, 
som  jeg  tiUidsfuldt  lod  ham  beholde,  og  opfor- 
drede mig  til  at  komme  igen  Klokken  fire.  Jeg 
spaserede  rundt  omkring  i  Mellemtiden,  men  da 
jeg  til  den  fastsatte  Tid  ringede  paa  den  lille 
Pukkelryggedes  Dørklokke,  blev  der  ikke  lukket 
op.  Jeg  kimede  paa,  saa  man  skulde  tro.  Klokken 
maatte  springe.  Saa  kom  endelig  Portneren 
løbende  fra  sit  Lukaf 

—  »Hver  Moders  Sjæl  er  taget  bort  for 
over  to  Timer  siden«,  sagde  han.  »Herren  fik 
Ordre  til  at  støde  til  Arméen,  og  saa  pakkede  han 
sin  Vadsæk  og  rejste  med  det  samme.  Nu  er 
han  allerede  langt  over  alle  Bjerge.« 

—  »Men  han  fik  jo  min  Anvisning«,  raabte 
jeg.     »Hvor  er  min  Anvisning?« 

Jeg  var  ude  af  mig  selv  af  Raseri.  Jeg 
trak     min     Sabel     og     søgte     en     Genstand    til 

at  lade  det  gaa  ud  over.  Der  stod  i  Gangen 
to  elendige  Gibsstatuer;  dem  vilde  jeg  hugge 
sønder  og  sammen,  Men  Portneren  sagde: 
»Gode  Herre!  Disse  Statuer  tilhører  aldeles  ikke 
den  Mand;  det  er  Husejerens.  Hvis  De  slaar 
dem  i  Stykker,  vil  De  ganske  simpelt  komme  til 
at  betale  dem,  men  derfor  faar  De  jo  ikke  Deres 
Anvisning. « 

Der  var  Fornuft  i  den  Tale,  og  det  bøjede 
jeg  mig  for. 

Kort  efter  læste  jeg  i  Bladet  »Moniteur«  om 
Nederlaget  ved  Waterloo.  Det  var  en  Ulykke  af 
en  anden  Natur  end  Tabet  af  en  Anvisning. 
Fjenden  viste  sig  ved  Paris'  Mure.  Jeg  henvendte 
mig  strax  til  Kommandantskabets  Stab  for  at 
blive  antaget  til  Tjeneste  ved  en  eller  anden 
Afdeling,  men  mit  Tilbud  blev  ikke  modtaget. 
Da  Kampen  stod  mellem  Issy  og  Vanves,  løb  jeg 
ud  til  Vaugirardbommen  med  en  Kur\'  med  Brød 
og  Vin  samt  Charpi  og  Forbindingssager.  Jeg 
var  nær  ved  at  blive  anholdt  som  mistænkt  for 
at  ville  desertere,  da  jeg  havde  taget  Uniform  og 
Felthue  paa;  men  jeg  gjorde  saa  indtrængende 
Indsigelse,  at  jeg  fik  Lov  til  at  passere,  og  jeg 
havde  da  den  store  Glæde  at  kunne  være  en  Del 
af  vore  Saarede  til  Nytte  med  mine  Sager. 

Det  var  sidste  Gang,  jeg  var  tilstede  paa  en 
Slagmark,   men  det  var  første  Gang,    feg  var  der. 

ikke  som  Soldat,  blot  som  simpel  Sygepasser,  og 
det  var  første  Gang,  at  jeg  paa  en  Kampplads 
ikke  havde  Rum  i  min  Sjæl  for  andre  Følelser 
end  Medlidenhed  og  Sorg.  Ved  Gud!  Det  var 
en  bitter  Sorg!  Jeg  var  ved  at  græde  Øjnene  ud 
af  Hovedet  paa  mig,  da  Paris  overgav  sig. 


XIX. 

Madame    Gamerin.    —    Et    smukt    Træk    af  Taknemmelig- 
hedsfølelse.  —  Clement  Sutter.  —  General   Despinois  ind- 
jager mig  en  ordentlig  Forskrækkelse.  —  Jeg  gifter  mig. 


r  aa  dette  sørgelige  Tidspunkt  af  Aaret  1815 
stod  jeg  nu  paa  Gaden  i  Paris  uden  andre  Hjælpe- 
kilder end  min  stakkels  Pension  paa  to  hundrede 
Francs,  og  den  kunde  jeg  ikke  leve  af. 

Jeg  havde  en  varm  trofast  Veninde  i  Mdme 
Garnerin,  den  berømte  modige  Luftskipperske. 
Jeg  havde  ofte  set  hende  gaa  tilvejrs  i  sin  skrøbe- 
lige Baad  under  den  vældige  Ballon ,  og  jeg 
havde  aldrig  ved  de  Lejligheder  kunnet  lade  være 
at  tænke  paa,  at  den  Uforfærdethed,  hun  viste 
under  den  farlige  Leg  mellem  de  fejende  Skyer,  i 
ingen  Henseende  stod  tilbage  for  en  Soldats  Mod 
paa  Slagmarken. 

Hun  ejede  dengang  nogle  hundrede  Francs 
og  foreslog  mig,  at  vi  to  skulde  slaa  os  sammen 
og  oprette  et  Spisekvarter. 

»Jeg  har  ingen  Forstand  paa  at  bestyre 
saadan  noget«,  sagde  hun,  »men  Du  har  jo 
passet  en  Vognmesters  Forretninger  ved  et  Regi- 
ment og  vil  derfor  naturligvis  være  en  dygtig 
Husbestyrerinde« . 

Det  Forslag  kom  for  mig  i  en  heldig  Stund, 
og  jeg  slog  til.  Vi  aabnede  vort  Spisekvarter  i 
Plumetgaden  nær  ved  Babylonkasernen,  og  vi 
fik  i  Løbet  af  kort  Tid  en  hel  Del  Officerer  af 
den  kongelige  Garde,  Livgarden  og  andre  Af- 
delinger til  Kunder.  Vor  lille  Forretning  begyndte 
at  gaa  rigtig  godt. 

Jeg  skal  nu  fortælle  om  noget,  der  hændte 
mig,  medens  jeg  boede  her  i  Plumetgaden. 
Det  handler  om  et  smukt  Træk  af  Taknemmelig- 
hedsfølelse,  og  saadan  noget  er  det  altid  fornøje- 
ligt at  tale  om. 

Jeg  stod  en  Dag  i  vor  Indkørselsport  og 
vaskede  noget  Smaalinned;  jeg  gjorde  alt,  hvad 
jeg  kunde,  af  den  Slags  for  at  lette  vor  eneste 
Tjenestepige  Arbejdet.  Saa  kommer  der  en  Soldat 
af  den  kongelige  Garde  forbi;  han  ser  paa  mig 
og  standser,  og  jeg  ser  paa  ham  igen.  Saa 
gaar  han  et  Par  Skridt  nedad  Gaden,  men  ven- 
der strax  tilbage  og  giver  sig  paany  til  at  se 
paa  mig. 

»Undskyld«,  siger  han,  »men  De  ligner  i  en 
paafaldende  Grad  en  Person,  som  jeg  ikke  har  set 
i  mange  Aar   men   som   jeg   inderlig  gærne  vilde 

træffe  igen.  Det  er  en  Kvinde,  skal  jeg  sige  Dem, 
som  gjorde  Tjeneste  i  Dragonerne.  Jeg  blev  en- 
gang saaret  ved  et  pludseligt  Overfald  paa  en 
Konvoj  mellem  Burgos  og  Valladolid;  jeg  laa 
hjælpeløs  paa  Vejen  og  vilde  uundgaaelig  være 
falden  i  Fjendens  Hænder,  hvis  denne  Kvinde  ikke 
havde  taget  mig  med  paa  sin  Hest  og  havde  ført 
mig  til  Hospitalet  i  Burgos;  der  bragte  hun  mig 
saa  Bouillon  hver  eneste  Dag,  indtil  jeg  blev  ud- 
skrevet som  helbredet.  Nu  kan  De  maaske  tænke 
Dem,  hvorfor  jeg  vilde  være  saa  glad  ved  at 
træffe  den  Kvinde  igen!« 

Det  morede  mig  at  holde  den  brave  Fyr  i 
Uvished  en  lille  Smule;  men  jo  mere  han  talte 
med  mig,  desto  mere  holdt  han  fast  ved,  at  Lig- 
heden ikke  var  tilfældig.  Tilsidst  sagde  jeg  ham 
ogsaa,  at  det  rigtig  nok  var  mig  selv,  der  var  den 
lille  Dragon  Sans-Géne,  hans  Redningsmand.  Saa 
fløj  han  mig  om  Halsen  og  teede  sig  helt  for- 
rykt af  Glæde. 

»Jeg  har  fornylig  hævet  en  lille  Ar\-,«  til- 
føjede han.  »Det  er  fire  tusinde  Francs;  dem 
skal  De  have  for  mit  Liv;  uden  Dem  vilde  jeg 
jo  ikke  have  haft  det  nu.« 

Jeg  afslog  naturligvis  at  tage  derimod,  men 
den  næste  Dag  mødte  han  med  sine  fire  tusinde 
Francs,  og  uden  Hensyn  til  mine  Modforestillin- 
ger lod  han  dem  uden  videre  blive  liggende  paa 
Bordet    i   Stuen.     Jeg    sendte    ham    dem    tilbage. 

men  han  bragte  dem  igen.  Da  han  var  kommet 
med  dem  for  tredic  Gang,  tog  jeg  det  Parti  i 
al  Hemmelighed  at  bringe  dem  til  hans  Kvarter- 
mester og  bad  denne  foreløbig  gemme  Pen- 
gene, saa  at  Manden,  der  var  saa  sjælden  taknem- 
melig, kunde  tro,  at  jeg  havde  modtaget  hans 
Gave;  saa  kunde  han  jo  senere  faa  den  rette  Sam- 
menhæng at  vide. 

Der  er  nu  gaaet  en  rum  Tid,  uden  at  jeg 
har  nævnt  et  eneste  Ord  om  en  Person  ved  Navn 
Clement  Sutter,  den  lille  Trommeslager  ved 
Schweitzerregimentet  i  Kasernen  i  Rueil,  han, 
som  var  saa  bedrøvet  over  min  Afrejse,  dengang 
vi  maatte  skilles  efter  den  første  Altergang,  da 
min  Onkel  ^^iart  tog  mig  med  til  Avignon  i  mit 
ellevte  og  et  hal\t  Aar.  Jeg  har  forresten  glemt 
at  fortælle,  at  jeg  mistede  min  brave  Onkel  under 
det  italienske  Felttog. 

Den  lille  Trommeslager  blev  ikke  dræbt  den 
I  ode  August.  Han  levede  t\'ertimod  og  blev 
senere  kejserlig  Dragon  og  tilsidst  Elite-Gendarm. 
Jeg  havde  truffet  baade  ham  og  hans  Søstre  igen, 
mens  jeg  boede  paa  Ave-Maria  Kasernen,  og  vi 
havde  ført  et  muntert  Liv  sammen  i  den  Tid 
med  Dans  og  anden  Lystighed  paa  Ormes-Kajen; 
men  den  militære  Tjeneste  havde  atter  skilt  os 
fra  hinanden.  Efterretningen  om,  at  jeg  var  faldet 
i  Hænderne  paa  de  spanske  Røvere,  havde  voldet 
ham    stor  Sorg.     Han    gik  stadig  og  klagede  sig 

for  sin  Søster  —  ikke  Victoire,  men  Madeleine, 
som  havde  en  Handel  med  Salt  paa  Greve-Kajen 
—  fordi  de  havde  dræbt  hans  lille  Sans- 
Géne.  Det  var  den  af  Søstrene,  han  hyppigst 
besøgte. 

»De  har  naturlig\-is  pint  hende  voldsomt«, 
sagde  han  og  rev  sig  i  Fort\-ivlelse  i  Haaret. 
Du  skulde  bare  vide,  hvad  det  er  for  nogle 
Folk  —  de  Spaniere!« 

Saa  maatte  han  afsted  for  at  støde  til  den 
store  Armé  i  Rusland.  Han  slap  godt  fra  det 
gruelige  Tilbagetog  og  gjorde  det  følgende  Aar 
Felttoget  med  i  Sachsen,  fik  saa-  Garnison  i  det 
nordlige  Tyskland  og  var  blandt  de  af  vore  Trop- 
per, som  først  længe  efter  Restaurationen  kom 
tilbage  til  Frankrig. 

Samme  Dag,  han  kom,  gik  han  hen  til  sin 
Søster  for  at  tale  om  mig  og  spørge,  om  der  da 
ikke  var  kommet  den  mindste  Efterretning  om 
min  Skæbne. 

»Hvis  Du  vil  give  Middagsmad  og  Vogn«, 
svarede  hun,  »skal  jeg  tage  Dig  med  hen  til  et 
Sted,  hvor  Du  kan  faa  sikker  Efterretning  om 
hende.« 

Saa  kørte  hun  med  ham  lige  hen  til  mig. 

Det  var  kort  efter,  at  jeg  var  kommet  hjem 
fra  England. 

Der  gik  nu  baade  Maaneder  og  Aar,  i 
hvilke     Clement     ligesom     alle     andre    aftakkede 

Soldater  levede  under  de  elendigste  trykkende 
Forhold. 

Engang  i  Aaret  1817  kom  han  saa  og  be- 
troede mig,  at  han  ved  en  formaaende  Velynders 
Hjælp  havde  Vished  for  at  kunne  faa  en  Stilling  i  Gen- 
darmerikorpset, men  at  han  hverken  havde  Penge 
til  at  anskaffe  Uniform  eller  Hest  for,  og  at  det 
derfor  var  ham  umuligt  at  benytte  sig  af  sin  Vel- 
ynders velvillige  Tilbud. 

»Jeg  er  aldeles  fortvivlet,  Sans-Géne«,  til- 
føjede han.  »En  Mand,  der  har  haft  Kvarter- 
mesters Grad,  kan  da  ikke  tage  sig  enhver  Slags 
Arbejde  paa  og  overtage  en  simpel  tjenende  Stil- 
ling. Der  er  ikke  andet  tilbage  for  mig,  end  at 
skyde  mig  en  Kugle  for  Panden.« 

Hans  Søstre  kunde  ikke  hjælpe  ham  med 
nogetsomhelst ;  saa  solgte  jeg  mine  Smykker  og 
Klæder,  og  med  det,  jeg  ellers  havde  sparet 
sammen,  fik  jeg  en  Sum  af  femten  hundrede 
Francs  ud  af  det.  Saa  fik  Clement  baade  Hest 
og  Uniform  og  blev  en  af  de  stolteste  Kvarter- 
mestre i  det  smukke  Gendarmerikorps. 

Der  gik  et  Aar.  Saa  kommer  Clement  en 
Dag  og  beder  mig,  om  han  miaa  laane  mine  Pa- 
pirer. Hans  Oberst  havde  megen  Lyst  til  at  se 
dem,  da  han,  Clement,  havde  talt  til  Obersten 
om  mig.  Kort  efter  betroede  han  mig,  at 
han  kun  havde  forlangt  Papirerne,  fordi  han 
vilde  bede  Obersten  om  Tilladelse  til  at  æffte  mis:. 


222 


»Min  kære  Sans-Géne«,  sagde  han.  »Lige 
fra  vore  første  Barndomsdage  har  jeg  haft  den 
Tanke,  at  Du  skulde  blive  min  Kone.  Senere 
hen  i  Livet,  da  jeg  blev  voxen,  fik  den  Tanke 
kun  fastere  og  fastere  Form,  især  nu,  da 
Forsynet  har  ført  os  sammen  igen.  Saalænge 
vi  havde  Krig,  kunde  der  jo  ikke  være  Tale 
om  Giftermaal,  og  i  al  den  Elendighed,  jeg 
siden  har  gennemgaaet,  kunde  jeg  da  heller 
ikke  spørge,  om  Du  vilde  knytte  din  Skæbne 
til  min.  Men  nu  ser  da  Omstændighederne 
ikke  saa  helt  gale  ud.  Vil  Du  have  mig  til 
Mand?« 

Den  følgende  Dag  kommer  der  en  bereden 
Jæger  i  Ordonnanspaaklædning  anstigende  i  vort 
Spisekvarter  i  Plumetgaden.  Han  spørger  om 
Mdlle  Sans-Géne  og  overrækker  mig  en  Skri- 
velse. Det  er  en  Ordre  til  øjeblikkelig  at  møde 
hos  General  Despinois,  Pladskommandanten  i 
Paris. 

Jeg  følte  mig  temmelig  urolig  tilmode  ved 
dette;  thi  General  Despinois  havde  Ord  for  at 
være  en  Mand,  som  ikke  indskrænkede  sine  roya- 
listiske Sympathier  til  Talemaader  alene,  og  jeg 
for  min  Part  havde  just  ikke  den  reneste  Samvit- 
tighed med  Hensyn  til  den  Maade,  hvorpaa  jeg 
lagde  mine  bonapartistiske  Anskuelser  for  Dagen. 
Jeg    havde    netop   den   foregaaende  Dag  ved  Mid- 

dagsbordet  haft  en  temmelig  livlig  Ordvexling 
med  en  Regimentsadjudant  ved  den  kongelige 
Garde.  Han  var  egentlig  en  skikkelig  og  brav 
Fyr,  men  han  havde  den  Dag  blot  for  Løjer 
eller  for  at  drille  mig  faaet  mig  helt  ophidset 
ved  at  tale  haanligt  om  Officererne  paa  Halvsold, 
de  Liberale  og  Borgerne  af  Nationalgarden.  Jeg 
havde  naturlig^•is  taget  alle  disse  Godtfolk  i  For- 
svar og  havde  saa  til  Gengæld  taget  temmelig 
haardt  fat  paa  den  kongelige  Garde  og  havde 
egentlig  baade  i  Tone  og  Ord  været  meget  slem 
ved  dem,  der  opstillede  sig  som  Kirkens  og  Thro- 
nens  Forkæmpere. 

Nu  tænkte  jeg  naturligvis,  at  General  Despi- 
nois  havde  faaet  noget  at  vide  om  dette,  og  at 
han  vilde  give  mig  en  ordentlig  Overhaling, 
men  hvad  der  var  meget  værre,  jeg  kom  til  at 
tænke  paa,  at  det  kunde  komme  til  at  gaa  ud 
over  den  stakkels  Clement,  og  at  hans  Venskab 
for  mig  muligvis  kunde  komme  til  at  skade 
ham  ligeoverfor  hans  Foresatte.  Medens  jeg 
gik  og  tænkte  paa  alt  dette,  følte  jeg  mig  plud- 
selig saa  svag  i  Knæene,  at  jeg  maatte  tage 
en  Droske.  Da  jeg  sagde  mit  Navn  til  den 
tjenestegørende  Adjudant,  kunde  jeg  mærke, 
at  jeg  blev  helt  bleg  af  Sindsbevægelse,  men 
da  jeg  saa  det  elskværdige  Smil,  hvormed  han 
tog    imod    mig,    og    da    han    yderst    høflig    rakte 

mig  Haanden  og  førte  mig  ind  i  Generalens 
Modtagelsesværelse,  følte  jeg  mig  ikke  saa  lidt 
beroliget. 

Generalen  tog  imod  mig  saa  hjertelig  som 
vel  muligt. 

»Saa  det  er  altsaa  virkelig  Dig,  min  kære 
Sans-Géne.  Hvor  det  glæder  mig  at  se  Dig  igen. 
Og  Du  har  Skørter  paa  nu?  Kan  Du  virkelig 
finde  Dig  i  det?« 

Mine  ængstelige  Fornemmelser  forduftede 
ganske  ved  denne  Modtagelse, 

Generalen  meddelte  mig  nu,  at  han  idag 
havde  spist  Frokost  sammen  -med  en  Oberst 
af  Gendarmeriet,  som  havde  fortalt,  at  en  af 
hans  Gendarmer  havde  rettet  en  løjerlig  An- 
modning til  ham,  idet  han  havde  udbedt  sig 
Tilladelse  til  at  gifte  sig  med  en  forhenværende 
Dragon.  Da  dette  trængte  til  en  nærmere 
Forklaring,  var  mit  Navn  ogsaa  kommet  frem, 
og  Generalen  havde  saa  strax  sendt  Bud  efter  mig. 

Jeg  spurgte,  om  Generalen  endnu  kunde 
huske  den  gode  Tid  i  Øst-Pyrenæerne,  og  vi  talte 
saa  en  Del  sammen  om  de  Tider.  Han  huskede 
godt,  sagde  han,  en  Dag,  jeg  var  til  Middag  hos 
ham,  at  jeg  af  pure  Ondskab  havde  fyldt  hans 
Lommer  med  Ferskener.  Da  han  saa,  kort  efter 
at  vi  havde  rejst  os  fra  Bordet,  maatte  stige  til- 
hest og  ride  ud  i  et  tjenstligt  Anliggende,  var 
Ferskenerne    naturlig\'is    gaaet    i    Mas    og    havde 

pyntet    baade  Uniform    og  Benklæder    og    Saddel 
nydeligt. 

»Undskyld,  Hr.  General«,  sagde  jeg.  »Maa 
jeg  blot  tillade  mig  at  minde  Dem  om,  at  de  den 
Dag  havde  været  alt  andet  end  flot  imod  os. 
Der  stod  Ferskener  paa  Bordet,  men  de  fik  ikke 
Lov  til  at  gaa  rundt.  Saa  var  det,  at  jeg  lovede 
mig  selv,  at  De  ikke  skulde  faa  Brug  for  dem 
ved  Deres  næste  Middag,  og  saa  maatte  Deres 
Lommer  holde  for.« 

Generalen  gav  sit  Samtykke  til  vort  Gifter- 
maal. 

»Du  faar  en  brav  Kone«,  sagde  han  til  min 
Tilkommende,  »og  det  er  din  Pligt  at  gøre  hende 
lykkelig;  men  pas  paa,  at  Skælmen  ikke  tager 
Magten  fra  Dig.« 

Der  var  en  Bestemmelse,  som  fordrede,  at  en 
Elite-Gendarms  Hustru  skulde  bringe  ham  en  Med- 
gift af  mindst  sex  hundrede  Francs  aarlig,  men 
man  gjorde  en  Undtagelse  fra  Reglen  for  min 
Skyld. 

Jeg  holdt  inderlig  af  Clement,  men  min 
Frihedstrang  var  dog  saa  stærk,  at  jeg  endnu  selve 
min  Bryllupsdags  Morgen  havde  Betænkeligheder. 
Klokken  tolv  om  Middagen  skulde  vi  være  paa 
Raadhuset,  men  Klokken  elleve  havde  jeg  endnu 
ikke  kunnet  bekvemme  mig  til  at  begynde  paa 
mit  Toilette.  Jeg  tog  først  fat,  da  Blomsterpigerne 
mødte  med  Orangeblomsterne. 

»5 

Paa  Raadhuset  mødte  der  en  lille  Vanskelig- 
hed. Min  Faders  Navn  var  stavet  galt  i  en  Af- 
skrift af  en  Attest.  Efter  de  gældende  Regler 
skulde  saadan  en  Fejl  først  rettes,  Papiret  skulde 
sendes  tilbage  til  Talmay  i  Bourgogne,  og  det 
Hele  foreløbig  opsættes. 

»Eftersom  Sagen  nu  stiller  sig  saadan«,  sagde 
jeg,  »saa  tror  jeg  ogsaa  det  er  bedst,  at  vi  op- 
giver det  Bryllup.  Jeg  har  betænkt  mig  og  gifter 
mig  ikke!« 

Men  Clement  og  Vidnerne  fik  Sagen  i  Orden 
alligevel. 

Da  jeg  først  havde  skrevet  under,  gav  jeg 
alle  Uafhængighedstanker  Lobepas  og  tænkte  fra 
nu  af  kun  paa  at  være  mod  Clement,  som  jeg 
burde.  Jeg  sagde  til  mig  selv,  at  en  ægte  Soldat 
kun  har  samvittighedsfuldt  at  adlyde  sin  Foresattes 
Befalinger  —  og  da  det  kom  til  St}'kket,  var  det 
mig  ingenlunde  ubehageligt  at  adlyde.  Min  Mand 
var  jo  det  Menneske,  jeg  havde  holdt  mest  af  i 
hele  mit  Liv;  han  var  en  modig  Soldat,  ærlig, 
ædruelig  og  ordentlig;  han  havde  et  mildt  og 
ligeligt  Sind,  han  holdt  inderlig  af  mig  og  — 
hvad  der  ikke  var  nogen  Skade  til  —  han  var  en 
meget  smuk  Mand,  den  smukkeste  Mand  i  hele 
Gendarmeriet,  med  det  mest  aabne  og  prægtige 
Ansigt  ovenpaa  en  Skikkelse,  der  holdt  sine  fem 
Fod  og  elleve  Tommer  i  Højden,  Skulderbredde 
i    Forhold    dertil,    et    mægtigt    Bryst  med    Æres- 

legionens  Kors  og  Schweitzernes  Medaille  fra  den 
I  ode  August,  og  endelig  et  Par  Lægge,  som  mit 
Maal  om  Livet  lige  netop  kunde  spænde  en 
Gang  rundt  —  hvilket  forresten  tillige  er  et  Bevis 
paa,  at  jeg  trods  mine  fire  og  fyrretyve  Aar  havde 
beholdt  min  gode  Figur  —  og  saa  til  syvende  og 
sidst  en  Gendarmkvartermesters  Epauletter  og 
General  Despinois'  Løfte  om,  at  han  vilde  anvende 
sin  Indflydelse  til  at  forandre  dem  til  Officers- 
epauletter. 

Ak,  desværre!  hvad  nytter  alle  menneskelige 
Planer  og  Forventninger  om  Lykke  i  denne  Ver- 
den. Officersepauletterne  skulde  aldrig  komme. 
Jeg  mistede  min  elskede  Mand,  og  mange  andre 
Sorger  styrtede  ind  over  hans  stakkels  sørgende 
Enke.  Resten  af  mit  Liv  blev  en  fortsat  Kamp 
mod  Fattigdommens  haarde  Magt.  Idag  er  jeg  ni 
og  tresindstyve  Aar,  og  jeg  ejer  ikke  en  Sous. 
Jeg  har  hverken  Børn  eller  Familie  og  venter 
stille  og  taalmodig  paa  Døden  i  et  Hospital. 

iPolitiketi":  >Kaptejn  CoigT.ets  Memoirer  fremkom  for 
ikke  lang  Tid  siden  i  Frankrig  og  gjorde  stor  Lykke. 
Napoleonsdyrkelsen  var  da  begyndt,  og  ethvert  Bidrag  til 
den  store  Kejsers  Liv  og  Tid  modtoges  begærligt  .... 
Det  er  Napoleons  Felttog  set  fra  neden  af  ....  en  Mængde 
fortræfl'elige  Smaabilleder  og  Anekdoter.  Næsten  alt  for- 
tælles dramatisk,  klart  og  levende.  Barndommen  er  nydeligt 
-.kildret;  de  militære  Strabadser  beskrives  sanddru  og  med 
en  vis  Humor.  Man  forbavses  over  Datidens  Vaaben,  naar 
man  læser  om,  hvor  hurtigt  Geværerne  bleve  ubrugelige  i 
Kampen,  og  hvilke  drastiske  Midler  der  behøvedes  for  at 
gøre  dem  anvendelige  paany.  Coignet  fortæller  ligefremt 
om  naturlige  Ting  —  om  eroti-^ke  Sager  er  han,  i  hvert 
J  „kl  at  slutte  efter  Oversættelsen,  yderst  diskret.  Beskrivelsen 
li  det  russiske  Felttog  er  udmærket,  ogsaa  Fremstillingen  af 
(len  russiske  Gardes  dyriske  Graadighed.« 


